SHEA ERNSHAW N 
m a) . EA 7 


LEDA 23 EDGE 


fi UN ORAȘ ASCUNS ÎN CEAȚĂ. = 
N O FATĂ CU MULTE SECRETE. UN PORT ÎN CARE 
MOARTEA LOVEŞTE FĂRĂ GREȘ. 


A, „Un roman de debut terifiant despre fantome, 
vrăjitoare, dragoste și răzbunare!” . 
m School Library Journal $ 


„Jonglând cu emoții delicate şi i suspans inic, 
E 


da cu u plăcere í În această e 
inur at meșteșugită. 


o: DGE 


fantasy 


ISBN: 978-606-793-599-8 


NI 


BLESTEMUL 
MĂRII 


PA Boc: 


Colecţie coordonată de 
SHAUKI AL-GAREEB 


SHEA ERNSHAW 


BLESTEMUL 
MĂRII 


Traducere din limba engleză de 
IORDANA FERENȚ şi ȘTEFAN FERENŢ 


Redactare: Alina Bâltâc 
Tehnoredactare computerizată: Stelian Bigan 


Ilustraţie copertă: Lisa Perrin 
Design copertă: Jessica Handelman 


SHEA ERNSHAW 
THE WICKED DEEP 
Copyright © 2018 by Shea Ernshaw 


Toate drepturile asupra ediţiei în limba română aparţin 
EDITURII CORINT BOOKS. 
LEDA EDGE este marcă înregistrată. 


ISBN 978-606-793-599-8 


Descrierea CIP a Bibliotecii Naţionale a României 


ERNSHAW, SHEA 
Blestemul mării / Shea Ernshaw ; trad. din lb. engleză de lordana Ferenţ 


şi Ștefan Ferenţ. - Bucureşti : Corint Books, 2019 
ISBN 978-606-793-599-8 


I. Ferenţ, lordana (trad.) 
II. Ferenţ, Ștefan (trad.) 


821.111 


Părinților mei, 
pentru că mi-au încurajat imaginaţia neastâmpărată. 


Dacă există magie pe această planetă, 
atunci ea se găsește în apă. 
LOREN EISELEY 


AN 
n 1822, trei surori au sosit în Sparrow, Oregon, la bordul 
lui Lady Astor, un vas care făcea negoț cu blănuri şi care, 
mai târziu în acel an, s-a scufundat în port, chiar dincolo 
de promontoriu. 

Pasagerele se numărau printre primele persoane care urmau 
să se stabilească în orașul de coastă abia întemeiat şi au păşit pe 
noul tărâm asemenea unor păsări cu picioare subţiri. Aveau 
părul ondulat de culoarea caramelelor şi pielea albă ca zăpada. 
Fetele erau frumoase - chiar prea frumoase, aveau să spună oră- 
şenii mai târziu. Marguerite, Aurora şi Hazel se îndrăgosteau 
deseori şi, de obicei, de bărbaţii nepotriviţi — cei ale căror inimi 
aparțineau deja altcuiva. Tinerele erau cochete și seducătoare, 
iar bărbaţii le găseau irezistibile. 

Orăşenii din Sparrow le socoteau însă a fi chiar mai mult 
decât atât: le credeau vrăjitoare ce făceau farmece bărbaţilor ca 
aceştia să devină necredincioși. 

Şi astfel, la sfârşitul lui iunie, când luna nu era altceva decât 
un ciob subţire pe cerul înnorat, cele trei surori, cu pietre legate 
de glezne, au fost aruncate în ocean chiar dincolo de promonto- 
riu, s-au dus la fund şi s-au înecat. La fel ca nava cu care sosiseră. 


UNU 


m o fotografie veche, alb-negru, din anii 1920, repre- 

zentând o femeie de la un circ ambulant care pluteşte 

într-un acvariu uriaş, plin cu apă, cu părul unduin- 
du-se în jurul capului şi picioarele ascunse într-o falsă coadă de 
sirenă făcută dintr-o țesătură metalică cu fir textil care imită sol- 
zii. Femeia este subțire, cu trăsături angelice și cu buzele strâns 
lipite în timp ce îşi ţine răsuflarea în apa rece ca gheața. Câţiva 
bărbaţi stau în fața acvariului de sticlă, uitându-se țintă la ea, de 
parcă ar fì adevărată. Cât de uşor poți fi păcălit de priveliște! 

Mă gândesc la această fotografie în fecare primăvară, când 
prin Sparrow încep să umble poveşti despre cele trei surori care 
s-au înecat dincolo de gura portului, pe lângă Lumiere Island, 
unde locuiesc cu mama. Mi le închipui plutind ca nişte fantome 
delicate printre umbrele întunecate din adâncuri, imprevizibile 
şi de neatins, aidoma sirenei din spectacolul de circ. Oare în urmă 
cu două secole cele trei surori s-au luptat să rămână la suprafață 
când au fost împinse cu forța în adâncuri sau au lăsat greuta- 
tea fiecărei pietre să le ducă repede spre fundul rece şi stâncos 
al Pacificului? 
O ceaţă matinală, tristă și umedă alunecă peste suprafața ocea- 

nului între Lumiere Island şi orașul Sparrow. Apa este calmă în 

timp ce merg spre doc ca să dezleg barca, de fapt o ambarcaţiune 
cu fundul plat, cu două locuri pe bancă şi motor în afara bordu- 
lui. Nu este tocmai ușor de manevrat când este furtună sau vânt 
puternic, dar este minunată ca mijloc de transport rapid către 
oraș și înapoi. Ottis şi Olga, două pisici galbene care au apărut 
in mod misterios pe insulă pe când erau pui, mă urmează mie- 
unând, ca şi cum mi-ar regreta plecarea. Plec în fiecare dimi- 
neaţă la această oră, traversând golful înainte să se sune pentru 
prima oră - cursul de economie globală —, o disciplină care nu 
îmi va fi utilă niciodată, şi în fiecare dimineaţă, cele două pisici 
mă urmează pe drumul spre doc. 

Lumina intermitentă a farului mătură insula şi, pentru o 
clipă, atinge silueta aflată în vârful falezei, pe malul stâncos din 
vest. E mama. Are braţele încrucișate la piept, iar puloverul nisipiu 
cu noduri îi e înfăşurat în jurul trupului fragil în timp ce priveşte 
fix spre vastul Pacific, aşa cum o face în fiecare dimineaţă, aştep- 
tând pe cineva care nu se va mai întoarce nicicând: tata. 

Olga se freacă de blugii mei, arcuindu-și spatele uscăţiv şi 
ridicându-şi coada ca să mă convingă să o iau în braţe, dar nu 
am timp. Îmi trag gluga impermeabilului bleumarin, păşesc în 
barcă şi trag cu putere de cablul de la motor până când acesta 
începe să funcționeze, apoi navighez prin ceaţă. Nu zăresc nici 
malul, nici oraşul Sparrow prin pâclă, dar ştiu că amândouă 


sunt la locul lor. 


Catarge înalte și crestate se ridică din apă asemenea unor săbii, 
mine terestre, rămăşiţe din anii trecuți. Dacă nu ştii drumul, îţi 
poţi lovi barca de oricare dintre cele şase epave care încă se 
odihnesc în aceste ape. Dedesubtul meu se află o urzeală de metal 
acoperită cu o crustă de scoici, verigi de lanţ ruginit care se întind 
peste provele distruse, peşti care se simt ca acasă în hublourile 

putrezite şi catarge măcinate de apa sărată. Este un cimitir de 
nave. Dar asemenea pescarilor care înaintează cu greu prin ceața 
mohorăâtă ca să ajungă în larg, reuşesc să navighez prin golf cu 
ochii strâns închişi din cauza frigului. Apa este adâncă aici. 
Odinioară, ambarcaţiuni de mari dimensiuni aduceau provizii 
prin acest port, dar acum nu se mai întâmplă asta. În prezent, 
doar bărci mici de pescuit şi vase de agrement îşi croiesc drum 
cu zgomot. Apele sunt bântuite, o spun fără încetare marina- 
rii, şi au dreptate. 

Barca se ciocneşte de marginea docului unsprezece, debar- 
caderul numărul patru, unde ancorez cât timp sunt la oră. Ma- 
joritatea tinerilor de şaptesprezece ani au permise de conducere 
şi maşini ruginite găsite pe Craigslist’ sau lăsate moştenire de 
frați sau surori mai mari. În loc de mașină, eu am o barcă. Nu 
văd la ce mi-ar folosi o mașină. 

Îmi arunc pe umăr geanta de pânză împovărată cu manuale 
şi mă târâi pe străzile cenuşii şi lunecoase spre Liceul Sparrow. 
Orașul Sparrow a fost construit la întâlnirea a două culmi - as- 
cuns între munte și ocean -, motiv pentru care alunecările de 
teren sunt cât se poate de obişnuite pe aici. Într-o bună zi ar 
putea fi şters în totalitate de pe faţa pământului. Împins în apă 
şi îngropat sub vreo doisprezece metri de şuvoaie de nămol. 
În Sparrow, nu există lanţuri de restaurante fast-food, nici 
malluri, nici cinematografe şi nici Starbucks, deşi avem o cafe- 
nea drive-through. Micul nostru oraş este protejat de lumea 
din afară şi, cumva, captiv în timp. Populaţia este de două mii 


! Pagină de internet cu anunţuri de mică publicitate şi forum, dispo- 
nibilă în şapte limbi şi în 70 de țări, înființată în 1995 de Craig Newmark 
(n. tr.). 

douăzeci şi patru de locuitori, dar numărul crește mult în fie. 
care an pe l iunie când turiştii pun stăpânire pe tot. 

Rose stă pe pajiștea din fața Liceului Sparrow, butonând 
la telefonul mobil. Părul răzvrătit, roşu-scorţișoară, e tot numai 
bucle dezordonate pe care nu le iubește defel. Însă eu am invidiat 
mereu modul în care părul ei nu poate fi domolit, legat sau 
ordonat în timp ce al meu, drept și castaniu, nu poate fi înduple- 
cat să capete vreo formă exuberantă şi veselă — am tot încercat. 
Dar părul ţeapăn, țeapăn rămâne. 

— Nu mă laşi baltă diseară, nu-i aşa? întreabă ea când mă 
vede, ridicând sprâncenele şi lăsând telefonul să-i cadă în geanta 
cu cărți cândva albă, acum însă mâzgălită cu markere colorate, 
astfel încât a devenit o combinaţie de albastru nocturn învol- 
burat, verde ca iarba şi roz bombon - o explozie de culoare care 
nu a lăsat niciun spaţiu neatins. 

Rose vrea să devină artistă - Rose este artistă. După absolvi- 
rea liceului, e hotărâtă să se mute la Seattle și să urmeze cursu- 
rile Institutului de Artă. Şi îmi reaminteşte aproape săptămânal 
că nu doreşte să meargă singură şi că ar trebui să o însoțesc și să 
fiu colega ei de cameră. Propunere la care am evitat cu iscusință 
să dau un răspuns ferm încă din primul an de liceu. 

Nu că n-aş dori să scap din acest oraş îngrozitor şi ploios, 
pentru că mi-o doresc din tot sufletul. Dar mă simt captivă, simt 
povara unei responsabilități care apasă greu pe umerii mei. Nu-mi 
pot lăsa mama singură pe insulă. Eu sunt tot ce i-a mai rămas — 
singura ființă care o leagă de realitate. Şi poate că e absurd — naiv 
chiar —, dar și eu am speranţa că tatăl meu o să revină într-o 
bună zi. Îşi va face apariția ca prin farmec pe chei şi va merge 
tacticos spre casă, ca şi cum timpul ar fi stat în loc. Şi eu trebuie 
să fiu de față în cazul în care el chiar va veni. 

Dar cum clasa a XI-a se termină și clasa a XIl-a se apropie, 
sunt nevoită să mă gândesc la viitorul meu și la posibilitatea ca 
acesta să fie chiar aici, în Sparrow. S-ar putea să nu părăsesc 
niciodată acest loc. S-ar putea să fiu blocată aici. 

Voi rămâne pe insulă, citindu-mi viitorul în rămășițele pă- 
tate ale frunzelor de ceai din ceștile de porțelan alb, exact așa 
cum obișnuia mama să o facă înainte ca tata să dispară pentru 
totdeauna. Localnicii obișnuiau să traverseze golful în barcă, 
uneori pe furiș, la adăpostul unei nopţi cu lună fantomatică, 
alteori în miezul zilei, pentru că erau chinuiți de o întrebare la 
care aveau nevoie neapărat de răspuns, luau loc în bucătăria noas- 
tră şi băteau ușor darabana pe masa din lemn masiv în timp ce 
așteptau ca mama să le ghicească viitorul. La final, lăsau banc- 
notele îndoite, sau mototolite, sau netezite pe masă chiar înainte 
de plecare. Mama strecura banii într-o cutie cu făină pe care o 
ținea pe raftul de lângă aragaz. Și poate că asta e viaţa care mi-e 
sortită: să stau la masa din bucătărie, cu părul îmbibat de aroma 
dulce de muşeţel sau de ceai de lavandă şi portocale în timp ce 
îmi plimb degetul pe marginea unei cești şi descopăr cine ştie 
ce mesaje în dezordinea învolburată a frunzelor. 

De multe ori, mi-am întrezărit viitorul în acele ceaiuri: un 
băiat care naufragiază pe insulă. Inima îi bătea nebuneşte în 
piept, pielea îi era acoperită de nisip și bătută de vânt. Şi inima 
mea, incapabilă să reziste. Este același viitor pe care l-am văzut 
în fiecare ceaşcă cu ceai de când aveam cinci ani, când mama m-a 
învăţat să descifrez tainele ascunse în frunze. Soarta ta se află 
pe fundul unei cești de ceai, îmi şoptise ea adeseori înainte să 
mă alunge la culcare. Şi ideea acestui viitor se trezeşte în mine 
ori de câte ori mă gândesc să părăsesc oraşul Sparrow - e ca și 
cum insula mă trage înapoi, iar soarta mea a prins rădăcini aici. 

— Nu se consideră că te las baltă dacă nici n-am spus că voi 


merge! îi răspund lui Rose. 
— Nu te las să ratezi încă o petrecere Swan, spune ea și își 


mişcă şoldurile într-o parte, înfășurând cureaua genții cu cărți pe 
degetul mare drept. Anul trecut am fost nevoită să stau de vorbă 
cu Hannah Potts până la răsăritul soarelui şi n-am de gând să 
repet experienţa. 

— Mă mai gândesc! 

Petrecerea Swan a avut întotdeauna un dublu scop: să mar- 


cheze începutul sezonului Swan şi sfârșitul anului şcolar. Este o 
petrecere stropită din belşug cu băutură, adică este un amestec 
ciudat de entuziasm că scapi de ore, de profesori şi de extempo- 
rale, combinat cu teama iminentă de sezonul Swan. De obicei, 
oamenii se îmbată criţă şi nu-şi mai amintesc nimic. 

— Nu te mai gândi, fă-o! Când te gândeşti prea mult la ceva, 
ajungi doar să o lași baltă. 

Rose are dreptate. Îmi doresc să vreau să merg — îmi doresc 
să fiu interesată de petrecerile de pe plajă. Dar nu m-am simţit 
niciodată în largul meu la evenimente de felul ăsta. Eu sunt fata 
care locuieşte pe Lumiere Island, fata a cărei mamă a înnebunit 
şi al cărei tată a dispărut, fata care nu şi-a pierdut niciodată 
vremea prin oraș după orele de școală, fata care ar prefera să-și 
petreacă seara citind harta mareelor şi urmărind bărcile înain- 
tând cu greu în port în loc să bea bere după bere cu oameni pe 
care nici nu-i cunoaşte prea bine. 

— Nici măcar nu trebuie să te costumezi, dacă nu vrei, ada- 
ugă ea, pe un ton îngăduitor. 

Oricum, costumatul nu a fost niciodată o variantă pe care 
să o iau în calcul. Spre deosebire de majoritatea localnicilor din 
Sparrow, care păstrează, ascuns în fundul dulapului, un costum 

de la începutul anilor 1800 pregătit pentru petrecerea anuală 
Swan, eu n-âm aşa ceva. 

Soneria care anunţă începutul cursurilor se aude, iar noi 
urmăm grupul de elevi prin ușile principale din față. Holul mi- 
roase a ceară de parchet și a lemn putrezit. Ferestrele au o sin- 
gură foaie de geam şi sunt expuse curentului, iar vântul zăngăne 
sticla în rame în fiecare după-amiază. Lămpile licăresc și bâzâie. 
Niciunul dintre dulapuri nu se închide pentru că fundaţia clă- 
dirii s-a lăsat. Dacă aș fi avut cunoştinţă despre un alt oraș și 
un alt liceu, poate că aș fi socotit acest loc ca fiind deprimant. 
În schimb, ploaia care se prelinge prin acoperiș şi picură pe bănci 
și pe podeaua de pe hol în timpul furtunilor de iarnă pare chiar 
familiară. Ca acasă. 

Eu și Rose nu avem prima oră împreună, așa că mergem spre 
capătul Holului A şi ne oprim în apropiere de toaleta fetelor 
înainte de a ne despărți. 

— Nu ştiu ce îi voi spune mamei, spun eu, răzuind o rămășiță 
din lacul de unghii Blueberry Blitz de pe degetul mare stâng pe 
care Rose mă făcuse să-l pictez în urmă cu două săptămâni 
acasă la ea, în timpul unei seri de film, atunci când hotărâse că, 
pentru a se integra ca un adevărat student la artă în Seattle, tre- 
buia să urmărească filmele clasice ale lui Alfred Hitchcock; ca 
şi cum acele peliculele înfricoşătoare alb-negru ar putea să o 
transforme într-un artist adevărat. 

— Spune-i că mergi la o petrecere, că tu, de fapt, ai o viaţă. 
Sau, pur şi simplu, furișează-te. Probabil că nici măcar nu va 
observa că ai plecat. 

Îmi muşc buza și termin cu pigulitul unghiei. Adevărul este 
că nu mă simt deloc confortabil la gândul să o las singură pe 
mama, chiar şi numai pentru o noapte. Dacă s-ar trezi şi şi-ar 
da seama că nu mai dorm în patul meu? Oare n-ar crede că am 


A 


ncepe ca o cântare gravă care se rostogoleşte împreună cu 
fluxul, un sunet atât de slab, că ar putea fi doar vântul care 
bate prin obloanele de scândură, prin hublourile ambarca- 
ţiunilor de pescuit acostate şi prin crăpăturile înguste de-a lun- 
gul uşilor lăsate. Dar după prima noapte, armonia vocilor devine 
incontestabilă. Un imn încântător care pluteşte imperturbabil, 
plăcut şi atrăgător pe suprafața apei. Surorile Swan s-au trezit. 


DOI 


Li 


Dr | 


şile Liceului Sparrow se deschid larg chiar înainte de 
prânz şi un alai gălăgios de elevi se risipeşte în aerul 
umed al amiezii. Strigăte şi chiote de entuziasm răsună 
pe toate terenurile de sport ale școlii, gonind pescăruşii coco- 
țați de-a lungul zidului de piatră care împrejmuieşte pajiştea. 

Doar jumătate din elevii ultimului an s-au ostenit să-şi facă 
apariţia în cea din urmă zi de cursuri, doar cei care rup foi din 
caiete şi le lasă în bătaia vântului - o tradiție care marchează 
sfârşitul liceului. 

Soarele zăbovește leneș pe cer, după ce s-a chinuit să răzbată 
prin ceața matinală, dar, în clipa de față, pare înfrânt şi obosit, 
incapabil să încălzească pământul sau fețele noastre îngheţate. Eu 
şi Rose mergem cu pași apăsaţi pe Canyon Street, încălțate cu 
cizmele de cauciuc, cu blugii vârâţi în cizme să nu-i udăm şi cu 
fermoarele deschise la haine în speranţa că vremea se va îndrepta 
și aerul se va încălzi înainte de petrecerea ce urmează să dureze 
toată noaptea și la care nu sunt pe deplin încântată să particip. 

Pe Ocean Avenue, o luăm la dreapta şi ne oprim la următorul 
colţ, unde mama lui Rose are un magazin care arată ca o prăji- 
turică pătrată cu pereții de cărămidă vopsiți în alb şi streşinile 
trandafirii. Rose lucrează acolo în fiecare zi după ore. Pe firma 

de deasupra uşii de sticlă scrie PRĂJITURILE CARE TE AJUTĂ SĂ 


UIŢI ALE ALBEI cu litere roz-deschis, arcuite și smălțuite, pe un 
fundal de culoare crem. Totuşi, placa de lemn a început să se in- 
verzească şi va trebui curățată. O bătălie permanentă împotriva 
aerului sărat. 

— Am o tură de doar două ore, spune Rose, ridicându-şi 
geanta cu cărţi pe celălalt umăr. Ne întâlnim la nouă pe chei? 

— Sigur. 

— Dacă ai avea un telefon mobil ca o persoană normală, ţi-aş 
putea trimite un mesaj mai târziu. 

— Telefoanele mobile nu funcționează pe insulă, subliniez 
eu pentru a suta oară. 


Rose răsuflă exasperată. 
— Ceea ce este un inconvenient dezastruos pentru mine! îmi 


răspunde de parcă ea ar fi cea care trebuie să îndure lipsa ser- 


viciilor de telefonie mobilă. 
— Vei supravieţui, spun eu cu un zâmbet atotcunoscător, iar 


ea îmi răspunde la zâmbet în timp ce pistruii de pe nasul ei şi 
pe partea de sus a obrajilor prind lumina soarelui asemenea ple- 
iadelor din nisip auriu. 

După câteva clipe, uşa se deschide în zarva clopoţeilor lo- 
vindu-se de geam, iar mama ei, Rosalie Alba, păşește în lumină, 
protejându-şi privirea cu o mână, de parcă ar fi văzut soarele 
pentru prima dată în această vară. 

— Penny! spune doamna Alba. Ce face mama ta? 

— La fel! răspund eu. 

Odinioară, doamna Alba şi mama erau prietene bune. Uneori 
se întâlneau să bea ceaiul în fiecare sâmbătă dimineaţa, alteori 
doamna Alba venea pe Lumiere Island şi amândouă coceau 
biscwii sau plăcintă cu mure când țepoasele tufe cu fructe puneau 
stăpânire pe insulă, iar tatăl meu ameninţa că le va da foc la toate. 

Pe lângă asta, doamna Alba este una dintre singurele persoane 
din oraș care încă se interesează de mama - căreia încă îi pasă. Au 
trecut trei ani de când tata a dispărut, iar oamenii se comportă ca 
şi când ar fi uitat de el cu totul. De parcă el n-ar fi trăit niciodată 
aici. Dar, cumva, este mult mai ușor să înduri privirile goale decât 
să asculți zvonurile și speculaţiile care s-au născocit în zilele de 
după dispariţia lui. „John Talbot nu a aparținut locului de la bun 
început’, se spunea pe la colţuri. „Şi-a abandonat soția şi fiica. 
Niciodată nu i-a plăcut să locuiască în Sparrow şi a fugit cu o altă 
femeie. Şi-a pierdut minţile pe insulă şi s-a năpustit în ocean” 

Tata era un intrus şi nu fusese niciodată pe deplin acceptat 
de localnici. Când a dispărut, oamenii au părut ușuraţi. Ca şi 
cum el ar fi meritat-o. Dar mama crescuse aici, învățase la Liceul 
Sparrow, apoi l-a întâlnit pe tata la colegiu, în Portland. Erau 
îndrăgostiţi, iar eu ştiu că el nu ne-ar fi abandonat niciodată. 
Eram fericiți împreună. El era fericit. 

Ceva cu totul ciudat i s-a întâmplat în urmă cu trei ani. Într-o 
zi se afla aici. În următoarea nu mai era. 

— Vrei să-i dai asta? întreabă doamna Alba, întinzând palma 
în care ţine o cutie mică și roz, legată cu o fundă albă cu buline. 

O iau din mâna ei, trecând funda printre vârfurile degetelor. 

— Ce aromă? 

— Lămâie cu lavandă. E o reţetă nouă. 

Doamna Alba nu prepară deserturi obișnuite pentru pofte 
obişnuite. Micuţele ei prăjituri sunt menite să te facă să uiţi cel 
mai rău lucru care ţi s-a întâmplat vreodată - să ștergi din me- 
morie amintirile urâte. Eu una nu sunt pe deplin convinsă că 
prăjiturile ei chiar au efect. Dar localnicii şi turiștii care vin aici 

vara le devorează de parcă ar fi un leac puternic și un remediu 
pentru orice gând nedorit. Doamna Potts, care locuieşte într-o 
casă îngustă pe Alabaster Street, pretinde că, după ce a mân- 
cat o prăjitură deosebit de decadentă cu ciocolată, smochine şi 

busuioc, nu şi-a mai adus aminte de ziua când potaia vecinului 
ei, Wayne Bailey, a muşcat-o de gambă şi a făcut-o să sângereze, 
lăsându-i o cicatrice care seamănă cu un fulger. lar domnul Rivera, 
poştaşul orașului, spune că abia îşi aminteşte ziua când soţia l-a 
părăsit pentru un instalator care locuieşte în Chestnut Bay, la o 
distanţă de o oră de mers cu maşina spre nord. Cu toate acestea, 
bănuiesc că doar zahărul din belşug şi aromele neobișnuite din 
prăjiturile doamnei Alba ar fi responabile pentru scurtul răgaz 
în care cineva ar putea să se gândească doar la amestecul de la- 
vandă parfumată cu lămâie acră, o combinaţie atât de stranie, 
încât nici măcar cele mai urâte amintiri ale lor nu o pot depăși. 
Când tata a dispărut, doamna Alba a început să-mi trimită 
acasă prăjituri cu toate aromele imaginabile — tartă de zmeură 
cu limetă, espresso cu alune, nucă de cocos cu alge marine —, în 
speranţa că acestea ar putea să o ajute pe mama să uite ce se 
întâmplase. Dar nimic nu a răzbătut prin durerea ei: un nor 
compact, anevoie de dus chiar şi de vânt. 
— Mulţumesc! spun eu, iar doamna Alba zâmbește larg. 
Ochii ei sunt plini de căldură şi bunătate. Doamna Alba este 
spaniolă, dar tatăl lui Rose este irlandez sadea, născut în Dublin, 
iar Rose pare să îi fi moştenit toate trăsăturile, lucru care o ne- 
mulţumeşte profund. 
— Ne vedem la nouă! îi spun eu lui Rose în timp ce ea şi 
mama ei dispar în magazin ca să prepare cât mai multe prăjituri, 
înainte ca turiştii să sosească mâine-dimineaţă cu autobuzul. 


xxx 


Am simţit întotdeauna că ziua de dinaintea începerii sezonului 


Swan are ceva apăsător. La fel ca un nor întunecat de care nu reu- 
şesc să scap. 

Să ai cunoştinţă de ceea ce urmează, de moartea care se 
apropie pe furiș de oraș precum soarta care își înfige ghearele 
în ușile tuturor magazinelor și caselor. Eu o simt în aer, în stro- 
pii apei oceanului, în spaţiile goale dintre picăturile de ploaie. 
Surorile sosesc. 

Toate camerele de la cele trei pensiuni aflate de-a lungul gol- 
fului sunt reținute pentru următoarele trei săptămâni, până la 
sfârșitul sezonului Swan, adică la miezul nopții solstițiului de 
vară. Camerele cu fața spre ocean costă dublu în comparaţie cu 
cele orientate spre oraş. Turiştii preferă să deschidă ferestrele şi 
să iasă pe balcoane ca să audă chemarea ispititoare a surorilor 
Swan, care cântă din adâncuri, 

Câţiva turişti matinali şi-au găsit deja drumul spre Sparrow 
și îşi trag bagajele în holurile pensiunilor sau fac fotografii cu 
portul. Ei se interesează unde se găseşte cea mai bună cafea sau 
o cană cu supă pentru că prima lor zi în oraș li se pare de obicei 
foarte rece — o răceală care îţi intră în oase. 

Nu iubesc această perioadă a anului, așa cum nu o iubesc 
nici majoritatea localnicilor. Dar nu afluenţa de turiști mă de- 
ranjează, ci oportunismul, spectacolul unui sezon care este un 
blestem asupra acestui oraş. 

Ajunsă la doc, îmi arunc geanta pe unul dintre locurile băn- 
cii din interiorul bărcii cu motor. De la un capăt la celălalt al 
tribordului, răzleţite în vopseaua albă, sunt zgârieturi şi fisuri ca 
un fel de cod Morse. Tata obișnuia să revopsească ambarcaţiunea 
în fiecare primăvară, dar, în ultimii trei ani, am cam neglijat treaba 
asta. Uneori mă simt asemenea acestei coci: lovită, crestată și lă- 
sată să ruginesc de când el a dispărut undeva în largul oceanului. 

Aşez cutiuţa cu prăjituri pe locul liber de lângă geanta mea, 
apoi mă îndrept spre provă, gata să dezleg frânghia din faţă când 
aud tropăit de paşi în urma mea. 

Continui să țin parâma când observ un băiat care stă la mică 
distanţă, având în mâna stângă ceva ce semăna cu O bucată de 
hârtie mototolită. Faţa îi este parţial ascunsă de gluga hanora- 
cului, în timp ce un rucsac îi atârnă greu pe umeri. 

— O caut pe Penny Talbot, spune el cu o voce la fel de rece 
ca apa de la robinet şi linia maxilarului fermă. Mi s-a spus că aş 
putea să o găsesc aici. 

Mă ridic cu totul, încercând să-i văd ochii, dar o umbră îi 
trece peste jumătatea de sus a feţei. 

— De ce o cauţi? întreb nu foarte sigură că doresc să-i spun 


deocamdată că eu sunt Penny Talbot. 
— Am găsit asta la cârciuma... The Chowder, spune el cu o 


urmă de îndoială, ca şi cum n-ar fi sigur că îşi aminteşte nu- 
mele corect. 

The Chowder este un mic local aflat la capătul cheiului 
Shipley care se prelungeşte peste apă şi a fost votat „Cel mai 
bun restaurant” din Sparrow în ultimii zece ani de ziarul local 
Catch — o gazetă tipărită care dă de lucru la doi oameni, din care 
unul este Thor Grantson, pentru că tatăl său este şi proprietarul 
publicaţiei. Thor şi cu mine suntem în aceeaşi clasă. În timpul 
anului școlar, copiii localnicilor pun stăpânire pe The Chowder, 
dar în lunile de vară trebuie să împărțim scaunele uzate de-a 
lungul barului şi mesele de pe terasa în aer liber cu mulțimea 
de turişti. 

— Caut de lucru! adaugă el, ridicând bucata de hârtie mo- 
totolită ca să o văd, moment în care înţeleg despre ce este vorba. 

În urmă cu aproape un an, lipisem un anunț la avizierul din 
interiorul micului restaurant The Chowder, solicitând ajutor pen- 
tru întreținerea farului de pe Lumiere Island, de vreme ce mama 
devenise aproape incapabilă să mai facă ceva, iar eu nu puteam 
să mă descurc de una singură. Uitasem că-l afişasem şi, pentru 


ca nimeni nu a venit să ocupe postul, iar anunţul scris de mână 

a fost, în cele din urmă, ingropat, sub alte bileţele și cărți de vizită, 
m-am împăcat cu soarta. 

Dar acum, acest străin găsise cumva anunțul prin haraba- 
bura de hârtii prinse în piuneze pe afişier. 

— Nu mai am nevoie de ajutor, spun eu pe un ton categoric, 
aruncând parâma în ambarcaţiune și dezvăluind fără să vreau 
că eu sunt Penny Talbot. 

Nu vreau un străin care să lucreze pe insulă - cineva despre 
care nu ştiu absolut nimic. Cineva în care nu pot avea încredere. 
Când lipisem anunţul, sperasem să găsesc fie un pescar conce- 
diat, fie pe cineva de la liceul meu. N-am găsit nici una, nici alta. 

— Ai angajat pe cineva? întreabă el. 

— Nu. Pur şi simplu, nu mai am nevoie de nimeni acum. 

Își duce o mână la cap şi împinge în spate gluga care îi aco- 
perise faţa, dezvăluind ochii verzi, adânci şi curaţi precum culoa- 
rea pădurii după o ploaie. Nu pare a fi un pierde-vară: murdar 
sau de parcă s-ar spăla prin băile staţiilor de benzină. Are ace- 
eași vârstă cu mine, poate că un an sau doi mai mult. Totuși, are 
înfăţişarea uşor de recunoscut a unui străin: prudent faţă de tot 
ce îl înconjoară. Își încleștează fălcile și își mușcă buza de jos, 
uitându-se peste umăr spre litoral, unde orașul strălucește sub 
soarele de după-amiază de parcă ar fi presărat cu sclipici. 

— Eşti aici pentru sezonul Swan? îl întreb. 

— Pentru ce? zice el, privindu-mă din nou cu o doză de 
duritate în absolut tot ce face: fluturarea unei gene sau mișcarea 
buzelor înainte de a vorbi. 

— Atunci de ce te afli aici? 

În mod evident, băiatul habar nu are ce este sezonul Swan. 

— A fost ultimul oraș de pe traseul autobuzului. 

Adevărat. Sparrow este staţia finală pe o rută de autobuz care 
șerpuieşte prin Oregon, oprindu-se în câteva sate desuete până 

când întâlneşte o fundătură în Sparrow. Linia de coastă stâncoasă 
blochează orice drum să se prelungească pe țărm, astfel că tra- 
ficul trebuie să fie deviat spre interior pentru câțiva kilometri. 

— Ai ales un moment prost să-ți închei călătoria in Sparrow, 
spun eu, desfăcând ultima parâmă, dar ţinându-mă de ea să nu 
las barca să se depărteze de doc. 

El îşi vâră mâinile în buzunarele blugilor. 

— De ce spui asta? 

— Mâine este 1 iunie. 

După expresia lui rigidă, pot spune că realmente nu are idee 
peste ceea ce tocmai a dat din întâmplare. 

— Îmi pare rău că nu pot să te ajut! spun eu în loc să încerc 
să-i explic toate motivele pentru care ar fi mai bine să prindă 
autobuzul de mâine ca să plece de aici. Poţi căuta de lucru la 
fabrica de conserve sau pe una dintre ambarcaţiunile de pescuit, 
deşi de regulă nu angajează străini. 

EI dă din cap aprobator, îşi muşcă din nou buza şi priveşte 
dincolo de mine spre ocean, spre insula din depărtare. 

— Ce-mi poţi spune despre un loc unde să stau? 

— Poţi încerca la una dintre pensiuni, dar de obicei sunt rezer- 
vate în această perioadă a anului. Sezonul turistic începe mâine. 

— Pe 1 iunie? repetă el, ca şi când ar clarifica această miste- 
rioasă dată, care, în mod evident, înseamnă ceva pentru mine, 
dar nimic pentru el. 

— Mda, spun eu păşind în barcă să trag cablul motorului. 
Noroc! mai adaug şi îl las pe doc, în timp ce traversez în viteză 
golful spre insulă. 

di, sp ia e cajevg ori, iar al continuă să stea în același 
dona erei 3 parea ni ar gti ce urmează să facă în con- 
» la o ultimă privire, observ că a plecat. 


“TREI 


Ta 
ocul în aer liber aruncă scântei pe cerul nopții argintii. 
Eu şi Rose coborâm, cățărându-ne pe drumul accidentat 
care duce spre Coppers Beach, singura porţiune de mal 
din Sparrow care nu este străjuită de pietre şi stânci abrupte. 
Este un petic îngust de nisip negru și alb, care se termină în faţa 
unei peşteri subacvatice în care doar câțiva dintre cei mai bravi — 
și cei mai nătângi - băieţi au încercat cândva să înoate. 

— l-ai dat prăjitura-minune? întreabă Rose ca un doctor 
care-a prescris medicaţia şi doreşte să ştie dacă a existat vreun 
efect secundar nefavorabil sau, dimpotrivă, s-au înregistrat rezul- 
tate pozitive. 

După ce m-am întors pe Lumiere Island şi am făcut un duş 
în baia expusă curentului, aflată de partea cealaltă a holului de la 
dormitorul meu, am privit insistent la micul dulap dreptunghiu- 
lar, încercând să decid ce anume să port la evenimentul din seara 
asta — în cele din urmă, am ales jeanșii albi și un pulover negru 
gros care va ţine departe răcoarea nopții -, am mers în bucătărie 
şi i-am oferit mamei prăjitura-minune a doamnei Alba. Mama 
stătea la masă și privea fix într-o ceașcă de ceai. 

— Încă una? a întrebat ea pe un ton tânguitor când i-am 
împins prăjitura în faţă. 

În Sparrow, superstiţia are la fel de multă pans a mea 
legea gravitaţiei sau harta mareelor şi, pentru PPR pară so i 
nicilor, prăjiturile doamnei Alba au aceeași probabilitate o ajute 
pe mama ca un flacon de pilule prescris de un doche. ponas 
foarte ascultătoare, ea a luat îmbucături mici din pa yaar -ul 
cu lămâie şi lavandă, atentă să nu împrăștie Preto BAENA a pe 
uriașul ei pulover cafeniu, cu mânecile rulate până la jumătatea 
antebraţelor palide şi osoase. l l 

Nu prea cred că şi-a dat seama că astăzi a fost ia a de 
şcoală, că tocmai am terminat clasa a XI-a de liceu și că mâine 
este 1 iunie. Nu a pierdut complet contactul cu realitatea, dar 
limitele lumii ei parcă au încremenit. Ca atunci când atingi tasta 
mut la telecomandă. Vezi în continuare imaginea la televizor, 
culorile sunt toate la locul lor, dar nu există sunet. 

— Am crezut că l-am văzut astăzi, a murmurat mama. Stă- 
tea pe mal mai jos de stânci şi mă privea, a adăugat ea, iar buzele 
i-au tremurat ușor în timp ce a scuturat de pe degete câteva firi- 
mituri din prăjitură pe farfuria din faţa ei. Dar a fost doar o umbră. 
O iluzie optică, a reformulat ea. 

— Îmi pare rău, i-am spus eu, atingând-i ușor braţul. 

Încă am în minte zgomotul făcut de uşa cu plasă trântită din 
noaptea când tata a părăsit casa, încă îmi amintesc cum arăta 
el, înaintând cu greu pe cărarea spre doc, cu umerii gârboviţi 
din cauza stropilor de apă care îl biciuiau. L-am urmărit când 
pleca în noaptea aceea furtunoasă, în urmă cu trei ani, pentru 


a nu se mai întoarce niciodată. 

Pur și simplu a dispărut de pe insulă. 
MEN SE aie e 

1 - a . 

ani = - imprumut din franceză, tradus litera] „Cuptor mic”, care 
se referă la prăjituri sau aperitive foarte mici d i 
1 denumite as ă di 

secolele al XVIII-lea şi al XIX-lea (n. tr.). scapa 

Barca lui era încă la doc, iar portofelul, pe măsuța de lângă 
ușa casei. Nicio urmă. Niciun bilet. Niciun indiciu. 

— Uneori am impresia că și eu îl văd, am încercat să o con- 
solez, dar mama a rămas căzută pe gânduri, cu ochii ațintiți la 
prăjitura din fața ei, şi a terminat în tăcere ultimele imbucături. 

Stând alături de ea la masa din bucătărie, nu puteam să nu 
observ cât de mult semănam: același păr şaten drept și lung, 
aceiaşi ochi albaștri limpezi și aceeași piele nefericit de palidă 
care foarte rar vede soarele în acest loc mohorât. Dar în timp ce 
ea era fără cusur și graţioasă, cu braţe de balerină și picioare de 
gazelă, eu m-am simțit mereu împiedicată şi stângace. Când eram 
mai mică, obișnuiam să merg aplecată în faţă, încercând să par 
mai scundă decât băieții din clasa mea. Chiar și acum, parcă sunt 
o marionetă al cărei stăpân continuă să tragă toate sforile nepo- 
trivite, așa încât sunt neîndemânatică, mă împiedic şi îmi ţin 
cu stângăcie mâinile în poală. 

— Nu cred că prăjitura o va face bine, îi spun eu lui Rose în 
timp ce mergem în şir indian pe cărarea brăzdată de iarbă us- 
cată și tufe spinoase. Amintirea dispariţiei tatălui meu este atât 
de vie în mintea ei, încât niciun leac nu o poate ajuta. 

— Ei bine, nu cred că mama e gata să se dea bătută. Chiar 
astăzi vorbea despre un nou amestec cu polen și ciuboțica-cucului 
despre care crede că te-ar putea ajuta să scapi de cele mai urâte 
dintre amintiri. 

În cele din urmă, ajungem pe plajă, Rose mă ia de braţ, iar 
picioarele noastre stârnesc nisipul în timp ce ne croim drum 
spre focul aprins. 

Majoritatea fetelor poartă rochii lungi, cu volane şi decolte- 
uri adânci şi funde prinse în păr. Chiar şi Rose este îmbrăcată 
cu o rochie verde-deschis din dantelă și şifon care mătură nisi- 
pul, trăgând după ea bucățele de lemn și scoici. 

Când ne alăturăm mulțimii, Olivia Greene şi Lola Arthurs, 
foarte bune prietene şi conducătoarele cercului monden din 
Sparrow, dansează deja de cealaltă parte a focului, în mod evident 
ameţite, ceea ce nu este nicio surpriză pentru nimeni. Au părul 
într-o nuanță identică de negru gotic, cu bretoane scurte și sobre, 
vopsite şi tăiate chiar în urmă cu două săptămâni pentru sezonul 
Swan. În mod obișnuit, buclele lor lejere sunt de un alb decolorat 
la care probabil vor reveni într-o lună, când sezonul Swan se va 
sfârși, iar ele nu vor mai simţi nevoia să se îmbrace ca naiba. Dar 
Olivia şi Lola iubesc dramaticul, le place să se deghizeze și să fie 
în centrul atenţiei la orice întrunire mondenă. 

Anul trecut, într-un gest de sfidare a părinţilor, fetele și-au 
făcut piercing una celeilalte în nas - Olivia are un şurub de argint 
în nara stângă, iar Lola, un inel în nara dreaptă. Şi pe unghii au 
aplicat un lac negru macabru, care să se asorteze cu nuanţa pă- 
rului. Ele se învârt în cercuri lângă foc, unduindu-şi braţele în aer 
şi aplecându-și capetele dintr-o parte în alta, ca şi când ar fi în- 
truparea surorilor Swan. Deși mă îndoiesc că, în urmă cu două 
sute de ani, surorile Swan ar fi acceptat un aspect atât neinspirat. 

Cineva îi dă lui Rose o bere, iar ea mi-o pasează ca să iau 
prima înghițitură. În weekenduri, şterpeleam uneori bere sau 
sticle cu vin alb pe jumătate băute din frigiderul părinţilor ei, 
apoi ne abţiguiam în timp ce şedeam întinse pe podeaua dor- 
mitorului ei, ascultând muzică - în ultimul timp, hituri country, 
cea mai recentă obsesie a noastră -, și răsfoiam prin albumul 
şcolar de anul trecut, speculând în privinţa celor care se vor 
cupla anul acesta sau a celor care ar putea fi posedate de o soră 
Swan când va veni vara. 

lau o înghiţitură și mă uit prin mulțime la toate feţele care 
îmi sunt familiare, oameni pe care îi ştiu de la grădiniţă, şi îmi 
dau seama că pe unii dintre ei abia dacă îi cunosc. Sau nu prea îi 

cunosc. Am avut conversații trecătoare cu câţiva: Ai notat capi- 
tolele pe care trebuie să le citim în seara asta la a treia oră de 
istorie a domnului Sullivan? Pot imprumuta un pix? Ai un încăr- 
cător de telefon pe care îl pot folosi? Dar să-i numesc pe unii 
dintre ei prieteni n-ar fi o exagerare, ar fi o minciună sfruntată. 
Poate pentru că știu că cei mai mulți dintre ei vor părăsi acest 
oraş în cele din urmă - se vor duce la colegiu şi vor avea existenţe 
mult mai interesante decât a mea. Toţi suntem doar corăbii tre- 
cătoare; nu are niciun rost să legăm prietenii care nu vor dura. 

Şi cu toate că Rose nu avansează deloc în ierarhia mondenă 
a Liceului Sparrow, cel puţin se străduieşte să fie prietenoasă. 
Zâmbeşte oamenilor pe holuri, începe conversații binevoitoare 
cu vecinii de dulap şi, în acest an, Gigi Kline, ṣefa majoretelor 
care încurajează echipa de baschet a școlii, chiar a invitat-o să 
participe la selecţie. Ele două au fost prietene cândva - Gigi şi 
Rose - în şcoala elementară. Cele mai bune prietene, de fapt. 
Dar prieteniile sunt mai instabile în copilărie; nimic nu se percepe 
ca fiind pentru totdeauna. Şi deşi nu mai sunt chiar apropiate, 
Rose și Gigi au rămas în relaţii cordiale. Cumva în amintirea 
firii cumsecade a lui Rose. 

— Pentru surorile Swan! strigă cineva. Şi pentru încă un afu- 
risit de an de liceu! 

Braţe se ridică în aer, ţinând cutii de bere şi pahare roșii în 
timp ce un cor de ţipete şi fluierături se înalță pe toată plaja. 

Muzica izbucneşte de la o combină sprijinită pe unul dintre 
buștenii de lângă foc. Rose îmi ia berea și îmi împinge o sticlă mai 
mare în mână. Whisky! Băutura este trecută din mână în mână. 

— Este îngrozitor! mărturisește ea cu fața încă schimonosită. 

Mai apoi zâmbeşte, ridicând o sprânceană. lau o înghiţitură 
din băutura de culoare închisă. Îmi arde gâtul și îmi face pielea 
de păină pe braţe. Dau sticla în dreapta mea, lui Gigi Kline. Ea 

zâmbeşte, dar nu spre mine - căci nici măcar nu pare să mă 
observe -, ci spre sticlă, în timp ce o ia din mâinile mele, o in- 
clină spre gură, înghite mai mult decât aș putea eu vreodată, 
apoi își şterge buzele corai perfecte înainte de a trece sticla spre 
fata din dreapta ei. 

— Două ore până la miezul nopții, anunţă un băiat aflat de 
partea cealaltă a focului și un alt val de strigăte şi urlete entuzi- 
aste străbate grupul. 

Timpul rămas trece într-o ceață de fum născut din foc, mai 
multe beri şi inghițituri de whisky care ard din ce în ce mai puțin 
cu fiecare sorbitură. Nu plănuisem să beau - sau să mă ame- 
tesc —, dar căldura care îmi radiază prin tot corpul mă face să mă 
simt destinsă şi ușoară. Eu și Rose ne pomenim dansând fericite 
cu persoane cu care în mod normal nici n-am putea sta de vorbă. 
Care în mod normal n-ar putea sta niciodată de vorbă cu noi. 

Când mai sunt mai puţin de treizeci de minute până la mie- 
zul nopţii, grupul se îndreaptă împleticit spre marginea apei. 
Câţiva dintre cei prezenți, fie prea ameţiţi, fie prea absorbiți de 
conversaţie ca să părăsească focul, rămân în urmă, dar noi ceilalți 
ne adunăm ca şi cum am forma o procesiune. 

— Cine este suficient de curajos să sară primul? întreabă 
Davis McArthuzrs cu voce tare, încât toată lumea să-l poată auzi. 

Are părul blond ţepos şi pleoapele lăsate leneş de parcă ar fi 
gata să tragă un pui de somn. 

Un tumult de voci joase şi abia auzite trece prin mulţime şi 
câteva fete sunt împinse în joacă înainte, bălăcindu-se în apă doar 
până la glezne înainte de a se întoarce repede pe plajă. Ca şi cum 
câțiva centimetri de apă ar fi suficienţi pentru surorile Swan să 
le fure trupurile. 

— O voi face eu! anunţă o voce lălăită și lipsită de claritate. 

Toți întind capetele să vadă despre cine este vorba, iar Olivia 
Greene face un pas în faţă, rotindu-se în cerc, iar rochia ei gal- 
ben-pastel se umflă în jur ca o umbrelă de soare. În mod evident, 
fata este amețită, dar grupul o ovaționează, iar ea face o reverență, 
ca şi cum şi-ar saluta fanii adoratori înainte de a se întoarce să 
înfrunte portul nemișcat şi întunecat. Fără niciun îndemn din 
partea celorlalți, începe să se bălăcească în apa sărată cu braţele 
întinse. Când apa îi ajunge la talie, face un salt înainte lipsit de 
graţie, care seamănă mai mult cu o aruncare pe burtă. Olivia 
dispare pentru o jumătate de secundă înainte să reapară la 
suprafaţă, râzând sălbatic, cu părul ei negru care îi acoperă faţa 
precum o algă marină. 

Mulțimea aclamă, iar Lola intră în apă până la genunchi, 
încurajând-o pe Olivia să revină în apa puţin adâncă. Davis 
McArthurs strigă din nou după voluntari, iar de data asta se 
aude doar un ropot incomplet înainte ca o voce să strige: 

— Voi intra eu! 

Îmi arunc privirea spre stânga, unde Rose a ieşit deja din mul- 
time şi înaintează spre apă. 

— Rose! mă răstesc eu, întinzând mâna și apucând-o de braţ. 
Ce faci? 

— Merg să înot! 

— Nu! Nu poţi! 

— Oricum, niciodată nu am crezut cu adevărat în surorile 
Swan, spune ea cu o strălucire ciudată în ochi. 

Mulțimea o smulge din strânsoarea mea, însoţind-o spre 
oceanul rece. Ea zâmbeşte larg în timp ce înaintează după Olivia. 
Cu puţin timp înainte ca apa să-i ajungă la mijloc, plonjează în 
adâncuri. Un freamăt se aude în urma ei şi toată lumea de pe plajă 
rămâne tăcută. Simt că nu mai pot respira. Apa se linişteşte din 
nou la suprafață şi chiar şi Olivia — care se află încă în apa puţin 

adâncă ce-i ajunge până la glezne - se întoarce să se uite. Dar 
Rose nu mai reapare, 

Trec cincisprezece secunde. Treizeci. Inima începe să-mi 
bubuie în piept - o certitudine dureroasă că ceva nu este în 
ordine. les din mulțime, brusc dezmeticită, disperată să văd 
părul roşu al lui Rose apărând la suprafaţă. Dar nu se vede nici 
măcar un tremur. Nici chiar un clipocit. 

Fac un singur pas în apă - trebuie să intru după ea. Nu am 
încotro. Apoi, sub semiluna anemică, Rose spulberă tăcerea, apă- 
rând brusc la câţiva metri mai departe de locul unde a intrat în 
valuri. iar eu scot un oftat tremurat, în vreme ce mulţimea izbuc- 
neşte în urale colective, ridicând cănile de parcă tocmai am fi 
fost martori la o taptă vitejească imposibilă. 

Rose se întoarce pe spate şi ridică braţele deasupra capului, 
imitând mişcarea unei morişti, apoi înoată spre mal relaxată de 
parcă ar îi făcut ture într-un bazin de inot. Mă aştept ca Davis 
McArthurs să intrebe cine mai doreşte să intre în apă, dar gru- 
pul a devenit zgomotos şi acum fetele nu se încumetă să se 
bălăcească decât la mal, fără să tacă gestul până la capăt. Lumea 
se întinde pe nisip, unii cu beri shotgun', iar alţii se căznesc să 
tacă roata la marginea apei. 

În cele din urmă, Rose ajunge pe plajă, iar eu incerc să răzbat 
spre ea. Câţiva tipi din ultimul an de liceu mi-au luat-o însă ina- 
inte şi s-au adunat în jurul ei, bătând cuba şi oferindu-i bere. Mă 

furişez înapoi. N-ar îi trebuit să facă asta — să intre astfel în apă. 
A riscat. Obrajii imi ard, urmărind-o cum îşi şterge cu nonşalanţă 


' Shotgun, sau mai exact shotpunning, este o tehnică de consumare 
foarte rapidă a băuturilor la doză, în special a berii, prin găurirea late- 
rală a cutiei. Astfel, se poate consuma o băutură în mai puţin de zece 
secunde (n. tr.). 

apa de pe braţe, ca și când ar fi incântată de sine, zâmbind larg 
spre tipii care au manifestat un interes subit pentru ea. 

Lumina lunii face o cărare pe plajă, iar eu rătăcesc departe 
de zgomotul petrecerii - nu foarte departe, doar atât cât să-mi 
trag sufletul. Am băut prea mult și lumea începe să se umple de 
vuiet, să se destrame. Cred că tata a dispărut într-o noapte când 
luna nu se vedea pe cer şi când nicio stea nu i-a călăuzit drumul 
de întoarcere prin întuneric. Dacă luna ar fi fost pe cer, poate că 
el ar fi revenit la noi. 

Mă gândesc să mă îndrept spre debarcader, să abandonez 
petrecerea și să mă întorc pe insulă când aud în spatele meu res- 
piraţia grea şi pașii împleticiți ai cuiva pe plaja nisipoasă. 

— Hei! strigă o voce. 

Mă rotesc şi îl văd pe Lon Whittamer - unul dintre petre- 
căreţii notorii ai Liceului Sparrow -, clătinând-se spre mine ca 
și cum i-aș sta în cale. 

— Salut! răspund eu încet, încercând să mă retrag, astfel încât 
să-și poată continua plimbarea pe două cărări. 

— Eşti Pearl, spune el. Ba nu, Paisley, revine băiatul și râde, 
lăsându-și capul pe spate în timp ce ochii lui căprui se închid 
puțin înainte de a se concentra din nou spre mine. Nu-mi spune! 
zice el, ridicând un deget în aer ca și cum m-ar împiedica să-mi 
dezvălui numele înainte să aibă timp să rezolve dilema de unul 
singur. Priscilla. Hmm, Pinstripe. 

— Rosteşti doar cuvinte care încep cu litera P. 

Nu am chef de întâlnirea asta, vreau doar să fiu lăsată în pace. 

— Penny! strigă el, oprindu-mă brusc. 

Fac un pas în spate pe când el se apleacă în faţă, trăsnind a 
alcool, şi e gata să cadă peste mine. Părul lui şaten-închis îi aco- 
peră fruntea, iar ochii mijiți par a nu fi în stare să se concentreze, 
închizându-se din două în două secunde. Lon poartă o cămaşă 

portocaliu-neon imprimată cu palmieri şi flamingo roz. li place 
să poarte cămăşi hawaiiene insuportabile in toate nuanțele de 
culori tropicale intense cu păsări exotice, ananași şi fete dansând 
hula. Cred că a început ca o glumă sau poate ca o provocare a 
clasei noastre şi mai apoi s-a transformat în stilul lui caracte- 
ristic. Cămaşa îl face să semene cu un bărbat de optzeci de ani 
aflat într-o permanentă vacanţă în Palm Springs. Și pentru că 
nu cred că a fost vreodată în Palm Springs, probabil că maică-sa 
le comandă online. Iar în noaptea asta o poartă pe una dintre cele 


mai urâte. 
— Îmi placi, Penny! Întotdeauna mi-ai plăcut, mormăie el. 


— Este adevărat ce spui? 

— Da! Eşti genul meu de fată. 

— Mă îndoiesc. Nu mai departe de acum două secunde nici 
măcar nu-mi ştiai numele. 

Părinţii lui Lon Whittamer deţin singura băcănie importantă 
din oraş, Lon's Grocery, pe care au botezat-o cu numele lui. Iar 
el este cunoscut drept un prostănac narcisist. Lon se consideră 
un fustangiu - un autoproclamat Casanova - doar pentru că 
poate oferi prietenelor sale reduceri la fardurile din sărăcăciosul 
raion de cosmetice al magazinului părinţilor lui, iar el folosește 
asta ca pe un trofeu de aur pe care îl înmânează doar celor care 
merită. Dar este cunoscut şi pentru faptul că își înşală iubitele 
şi a fost surprins de nenumărate ori în curtea şcolii pipăind alte 
fete în camioneta lui roşie tunată, cu jantele cromate şi acceso- 
rizată cu apărători de noroi. În principiu, este un cretin care nici 
măcar nu merită gura de aer necesară să-i spui să dispară. 

— De ce nu ai intrat în apă? întreabă el cu şiretenie, înain- 
tând tot mai aproape de mine. Așa cum a intrat prietena ta? 
EI îşi îndepărtează părul de pe frunte, dar acesta îi rămâne 


ţeapăn fie din cauza transpiraţiei, fie de la apa sărată. 

— Nu am vrut. 

— Te temi de surorile Swan? 

— Da, mă tem, răspund eu sincer. 

Ochii se închid pe jumătate şi un zâmbet de-a dreptul stu- 
pid îi flutură pe buze. 

— Poate că ar trebui să înoți cu mine? 

— Nu, mulțumesc! Mă voi întoarce la petrecere. 

— Nici măcar nu porţi o rochie, remarcă el şi privirea îi 
alunecă pe trupul meu de parcă ar fi şocat de felul în care arăt. 

— Îmi pare rău că te dezamăgesc, mai spun eu şi fac un pas 
pe lângă el, dar mă prinde de braţ. 

— Nu poţi pur şi simplu să pleci, spune el și sughiță, închide 
ochii din nou, ca mai apoi să-i deschidă repede, ca i cum S-ar 
strădui să rămână treaz. Noi n-am înotat încă. 

— 'Ţi-am spus, nu voi intra în apă! 

— Bineînţeles, spune el, zâmbind jucăuș, de parcă ar trebui 
să mă bucur la fel de mult ca el, şi începe să mă tot tragă spre 
apa puţin adâncă. 

— Opreşte-te! spun eu enervată și îmi folosesc cealaltă mână 
ca să-l împing. 

El însă continuă să meargă îndărăt, clătinându-se, tot mai 
departe de țărm. 

— Stai! strig eu de data asta. Lasă-mă să plec! 

Privesc spre mal la grupul de oameni, dar sunt mult prea 
gălăgioși, ameţiți şi zăpăciţi ca să mă audă. 

— Doar un scăldat! gângureşte el încă zâmbind şi mutilând 
fiecare cuvânt care i se rostogolește de pe buze. 

Am intrat împleticit până la gambă în apă, iar eu îl lovesc 
din nou cu pumnul în piept. Lon tresare puțin, apoi expresia i 
se schimbă, devine nervos și ochii i se deschid larg. 

— Acum vei intra cu totul, spune el mai clar, trăgând cu 
putere de brațul meu, astfel că înaintez impleticindu-mă câţiva 
pași, până la genunchi. 

Deşi nu e suficient de adânc pentru a risca să fiu furată de o 
soră Swan, inima totuşi începe să bată puternic, teama împinge 
sângele spre extremități şi transmite spaima care-mi gonește 
prin vene. Ridic din nou braţul, gata să-l lovesc direct în față ca 
să-l impiedic să mă tragă mai departe, când cineva apare în stânga 
mea; o persoană pe care nu O recunosc. 

Totul se întâmplă într-o fracțiune de secundă: străinul lo- 
veşte cu o mână în pieptul lui Lon și din gâtul acestuia din urmă 
se aude o respiraţie şuierătoare scurtă. Strânsoarea de pe braţul 
meu slăbeşte, în timp ce Lon îşi pierde echilibrul şi brusc, se în- 
clină pe spate şi se prăbușește în apă, agitându-şi braţele. 

Fac un pas împleticit înapoi, trag aer în piept, iar persoana 
care îl împinsese pe Lou din preajma mea îmi atinge brațul să 
mă calmeze. 

— Te simţi bine? întreabă el. 

Dau din cap aprobator, deşi ritmul inimii mele încă nu a 
revenit la normal. 

Puțin mai departe de noi, Lon se ridică din apa care îi ajunge 
până în talie, se sufocă şi tuşește, ştergându-şi stropii de pe faţă. 
Cămaşa lui portocaliu intens este udă leoarcă. 

— Ce naiba? strigă el, uitându-se direct spre străinul care 
stă lângă mine. Cine crezi că eşti? vrea să afle Lon şi se îndreaptă 
spre noi. 

Pentru prima dată, îmi ridic realmente privirea spre faţa stră- 
inului, încercând să-l recunosc - unghiul rigid al pomeţilor şi 
linia dreaptă a nasului. Şi în acel moment ştiu: este el, băiatul de 
la doc, acela care căuta un loc de muncă, străinul, Poartă ace- 
laşi hanorac negru şi blugii de culoare închisă, dar, stând mai 

aproape de mine, îi pot vedea clar trăsăturile. Micuța cicatrice 
de lângă ochiul stâng; modul cum buzele lui se unesc într-o linie 
fermă; părul negru scurt, presărat cu picături mici de apă. Pri- 
virea lui este încă aspră şi hotărâtă, dar, în lumina lunii, pare 
mai vulnerabil, ca și cum aș putea fi în stare să descifrez nişte 
indicii în ochii lui sau în tremurul gâtului când înghite. 

Dar nu am timp să-l întreb ce caută aici, pentru că Lon se 
propteşte brusc în fața lui, strigându-i că este un idiot şi că o 
să-i facă faţa ferfeniţă pentru că a avut îndrăzneala să-l împingă 
în apă aşa cum o făcuse. Băiatul nici măcar nu tresare. Își aţin- 
teşte privirea asupra lui Lon - care este cu cincisprezece centi- 
metri mai scund decât el — și chiar dacă mușchii de pe gât sunt 
încordați, pare nepăsător în fața amenințărilor agresive cu care 
este bombardat. 

Când în cele din urmă Lon ia o gură de aer, băiatul își ridică 
o sprânceană de parcă ar dori să fie sigur că adversarul lui a ter- 
minat cu trăncăneala înainte ca el să-i dea un răspuns. 

— Să forţezi o fată să facă ceea ce nu doreşte este un motiv 
suficient pentru o ripostă neplăcută, începe el cu voce calmă. 
Prin urmare, îţi propun să-i ceri scuze pentru ceea ce i-ai făcut 
ca să scuteşti un drum la urgenţe pentru suturi și o durere de 
cap intensă mâine-dimineaţă. 

Lon clipeşte, deschide gura să vorbească - să dea câteva replici 
care probabil ar cuprinde mai mult înjurături -, dar se răzgân- 
deşte şi alege să tacă. Stând lângă cei doi, este evident că Lon este 
depăşit şi în privința greutăţii, și a musculaturii şi chiar și a 
experienţei. Probabil înțelege şi el acest lucru pentru că îşi în- 
toarce capul cu fața spre mine, îşi calcă pe mândrie şi murmură: 

— Îmi pare rău! 

După expresia lui schimonosită de dezgust, plus vorbele 
aspre şi care-i sunt străine, îmi dau seama că îl doare să o spună. 

Probabil că nu a cerut scuze unei fete în viaţa lui... Poate că nu 
a cerut scuze niciodată de la nimeni. 

Apoi se întoarce și se îndreaptă cu greu pe plajă spre grup, 
lăsând în urma lui o dâră de apă din cauza hainelor ude leoarcă. 

— Mulţumesc! spun eu, ieşind din ocean. 

Pantofii şi partea de jos a blugilor mei albi s-au îmbibat 
cu apă. 

Pentru prima dată, umerii băiatului se relaxează. 

— Tipul ăla nu era prietenul tău, nu-i așa? 

— Dumnezeule, nu! răspund eu repede, clătinând din cap. 
Doar un şmecher autoproclamat de la școală. Până azi nu am 
mai vorbit cu el. 

Băiatul îmi face semn cu capul şi priveşte spre petrecerea în 
plină desfășurare. Muzica bubuie; fetele ţipă şi sar de-a lungul 
apei; băieţii strivesc cutiile de bere între palme. 

— Ce faci aici? întreb eu, uitându-mă pe furiş spre el şi ur- 
mărindu-i arcul sprâncenelor. 

— Am venit să dorm pe plajă. Nu mi-am dat seama că era 
o petrecere. 

— Dormi aici? 

— Am avut de gând, sus lângă stânci, spune el şi se uită în 
treacăt spre locul unde se ridică țărmul greu accesibil şi crestat, 
un capăt abrupt spre plajă. 

Presupun că a verificat la pensiunile din oraş, dar nu erau 
camere libere sau poate că nu şi-a permis să închirieze una. 

— Nu poţi dormi aici! spun eu. 

— De ce nu? 

— Fluxul va veni la două dimineaţa şi toată întinderea asta 
de plajă, până la țărmul stâncos, va fi sub apă. 

Ochii lui verzi se mijesc. Dar în loc să se intereseze unde ar 
trebui să-și mute locul de tabără improvizat, el întreabă: 

— Ce e cu petrecerea? Are vreo legătură cu 1 iunie? 

— Este petrecerea Swan, pentru surorile Swan. 

— Cine sunt ele? 

— Chiar n-ai auzit niciodată de ele? întreb eu. 

Cred că este cu adevărat pentru prima oară când întâlnesc 
un străin care a venit în Sparrow fără să aibă habar despre ceea 
ce se întâmplă aici. 

Băiatul clatină din cap, apoi se uită în jos la pantofii mei mus- 
tind de apă. 

— Ar trebui să te usuci lângă foc, spune el. 

— Şi tu eşti ud, remarc eu. 

Doar a intrat în apă la fel de mult ca mine. 

— Sunt bine. 

— Dacă vei dormi afară în noaptea asta, ar trebui să te usuci 
ca să nu mori de frig. 

El aruncă o privire pe plajă, spre faleza întunecată unde plă- 
nuise să doarmă, apoi dă din cap aprobator. 

Împreună, ne îndreptăm spre foc. 


Este târziu. 

Toată lumea este ameţită. 

Stelele licăresc şi alunecă parcă pe boltă. Capul îmi bubuie 
şi pielea mă mănâncă de la apa sărată. 

Găsim un loc să ne aşezăm pe un buştean liber, iar eu imi 
scot pantofii, sprijinindu-i de inelul de pietre care încercuieşte 
focul. Îmi simt obrajii deja îmbujoraţi şi degetele de la picioare 
mă furnică în timp ce sângele începe să circule normal. Focul 
se apropie de cer şi de palme mele. 

— Mulţumesc din nou! spun eu, privindu-l cu coada ochiu- 
lui. Pentru că m-ai salvat. 

— Presupun că m-am aflat la locul şi la momentul potrivit. 

— Majoritatea tipilor de pe aici nu sunt atât de amabili, spun 

eu şi îmi frec palmele încercând să mi le încălzesc; degetele îmi 
` sunt îngheţate. S-ar putea să i se ceară primarului să-ţi organi- 

zeze o paradă. 

El zâmbeşte pentru prima dată cu blândeţe în ochi. 

— Înseamnă că în acest oraş eroul nu trebuie să aibă cine ştie 
ce calităţi. 

— De fapt, nouă ne plac paradele. 


El zâmbeşte din nou. 
Şi asta înseamnă ceva. Nu ştiu ce, doar că există ceva care mă 


intrigă la el. Acest necunoscut. Acest băiat care se uită la mine cu 
coada ochiului, pe care îl simt apropiat și străin în același timp. 

Aproape de marginea apei, o zăresc pe Rose, stând de vorbă 
în continuare cu cei trei băieți care s-au arătat brusc interesaţi de 
ea după partida de înot, dar cel puţin este în siguranţă şi departe 
de apă. Jumătate din mulțime a revenit lângă foc şi berile se dau 
din mână în mână. Încă îmi simt capul ameţit de la whisky, așa 
că las berea în nisip lângă picioare. 

— Cum te numeşti? întreb, în timp ce necunoscutul ia o 
înghiţitură de bere. 

— Bo. 

Băiatul ține relaxat cutia de bere în mâna dreaptă. Nu pare 
stânjenit în acest cadru monden străin, într-un oraş nou, în- 


conjurat de necunoscuți. Și nimeni nu pare să considere că nu 
ar fi de-al locului. 


— Eu sunt Penny! mă prezint, aruncând o privire spre el pen- 
tru că ochii lui sunt atât de verzi, încât e greu să te uiţi în altă parte 


Apoi îmi răsucesc părul peste umăr, încercând să scutur res- 
tul de apă şi întreb: 


— Câţi ani ai? 
— Optsprezece. 

Îmi vâr mâinile între genunchi. Fumul de la focul de tabără 
face vârtejuri deasupra noastră, iar muzica aceea continuă să 
răsune strident. Bete turtă, Olivia și Lola se impledică, ținându-se 
strâns una de cealaltă în jurul taliei. 

— Acestea sunt surorile Swan? întreabă Bo. 

Olivia şi Lola seamănă foarte bine, cu părul lor negru-închis 
și piercingurile asortate, așa că pot înțelege de ce ar crede cineva 
că sunt înrudite. 

Îmi scapă însă un râs scurt. 

— Nu, doar prietene! spun eu, vârându-mi degetele de la 
piciorul drept în nisip. Surorile Swan au murit. 

Bo se întoarce din nou spre mine. 

— Nu recent, completez eu. În urmă cu două secole... îne- 
cate în port. 

— S-au înecat accidental sau le-a omorât cineva? 

Olivia, care stă de cealaltă parte a lui Bo, începe să râdă în 
hohote. Probabil a auzit întrebarea lui. 

— A fost crimă, se găseşte ea să răspundă în locul meu, ui- 
tându-se cu atenţie la Bo. 

Buzele ei corai se arcuiesc într-un zâmbet. Consideră că Bo 
este drăguţ - cine n-ar considera?! 

— Nu a fost crimă! se opune Lola, legănându-se spre stânga 
şi apoi spre dreapta. A fost o execuţie. 

Olivia dă din cap aprobator, apoi se uită spre foc. 

— Davis! strigă ea. Povesteşte legenda! 

Davis McArthurs, care își ținea braţul pe talia unei fete cu părul 
negru, tuns pixie, zâmbeşte şi merge mai aproape de foc. Este o 
tradiţie să depeni povestea surorilor Swan şi Davis pare oarecum 
incântat să se achite de sarcina asta. Băiatul găsește un buştean 
liber și ia loc, privind atent spre toţi cei aflaţi în jurul focului. 

— Acum două sute de ani, începe el cu voce mult mai răsu- 


nătoare decât era necesar. 
— Începe cu începutul! îl întrerupe Lola. i 
— Asta fac! strigă el înapoi, ia o gură de bere, apoi îşi linge 


buzele. Surorile Swan - continuă el, privind grupul din jur ca 


să se asigure că toată lumea îl urmăreşte, ca toată lumea îl as- 


cultă - au sosit în Sparrow pe un vas numit... Nu reușesc să-mi 
amintesc cum, mărturiseşte el, ridicând o sprânceană și zâm- 
bind. Dar nu este ceva important. Important este un singur 
lucru: ele au minţit în privința identităţii lor. 

— N-au minţit! strigă la el Gigi Kline. 

Davis se încruntă la această a doua întrerupere. 

— Toate fetele mint, spune el, făcând cu ochiul. 

Câţiva tipi din jurul focului râd. Dar fetele huiduie. Una 
chiar îi aruncă o cutie goală de bere în cap, însă povestitorul reu- 
şeşte să se ferească. 

Gigi pufneşte și clatină din cap în semn de dezgust. i 

— Erau frumoase, atrage ea atenţia. Nu a fost vina lor că toţi 
bărbaţii din acest oraș n-au fost în stare să le reziste, n-au putut 
să nu se îndrăgostească de ele, chiar și cei căsătoriţi. 

Ele n-au fost doar frumoase, vreau eu să spun. Ele erau ele- 
gante, încântătoare și fermecătoare. Diferite de oricine altcineva 
întâlnit vreodată în acest oraș. Noi am crescut ştiind poveștile 
şi legenda surorilor despre cum localnicii din Sparrow le-au 
acuzat pe cele trei surori că ar fi fost vrăjitoare, că ar fi posedat 
minţile soților, fraţilor şi prietenilor lor, chiar dacă surorile nu 
şi-au propus să-i facă pe bărbaţi să se îndrăgostească de ele. 

— Nu a fost dragoste! se răsteşte Davis. A fost dorinţă sexuală. 
dee Posibil! este de acord Gigi. Dar nu au meritat ce li s-a 
întâmplat. 

Davis râde în timp ce faţa i se înroşeşte de la căldura focului. 

— Au fost vrăjitoare! 

Gigi își dă ochii peste cap. 

— Poate că oamenii din acest oraș le-au urât pur şi simplu 
pentru că erau diferite. Pentru că a fost mai uşor să fie ucise 
decât să se accepte că bărbaţii de aici sunt nişte înguşti la minte 
şi nişte ticăloşi misogini. 

Două fete care stau lângă mine izbucnesc în râs, vărsându-şi 
din băuturi. 

Bo se uită la mine cu ochi pătrunzători, apoi vorbeşte atât 
de încet, încât doar eu să-l pot auzi. 

— Au fost ucise pentru că erau vrăjitoare? 

— Înecate în port cu pietre legate de glezne, răspund eu în 
şoaptă. Pe vremea aceea, nu aveau nevoie de prea multe dovezi 
să găsească pe cineva vinovat de vrăjitorie; majoritatea orăşenilor 
le urau deja pe surorile Swan, așa că a fost un verdict rapid. 

Bo mă privește cu atenţie, probabil pentru că socoteşte că 
toată povestea este rodul imaginației noastre. 

— Dacă n-au fost vrăjitoare, contraatacă Davis, uitându-se 
fix la Gigi, de ce naiba s-au mai întors în vara următoare? Și în 
fiecare vară de atunci? 

Gigi ridică din umeri ca şi cum nu mai doreşte să aibă această 
discuţie cu el şi îşi aruncă cutia de bere în foc, ignorându-l. 

— Poate că vei fi furată de o soră Swan la noapte! strigă 
Davis după ea. Să vedem atunci dacă o să mai consideri că nu 
au fost vrăjitoare. 

Davis apasă cu degetele cutia de bere şi o deformează. Din 
câte se pare, a încheiat povestea despre surorile Swan şi se re- 
trage cu stângăcie de pe buştean, înconjurând din nou cu braţul 
mijlocul fetei cu tunsoare pixie. 

— Ce avrut să spună cu „s-au mai întors în vara următoare”? 
întreabă Bo. 

— Pe liunie, în vara după ce surorile au fost înecate, incep 
eu, privind fix spre flăcările care îşi croiesc drum prin lemnu] 
uscat de pe plajă, localnicii au auzit cântece venind din port, 
Oamenii au crezut că îşi imaginau, că erau doar sirenele vapoa. 
relor răsunând în largul oceanului, sau pescărușii care țipau, sau 
un zgomot ciudat făcut de vânt. Dar peste câteva zile, trei fete 
au fost ispitite să intre în apă, unde s-au bălăcit până când s-au 
scufundat cu totul. Surorile Swan au avut nevoie de trupuri în 
care să locuiască. Şi una câte una, Marguerite, Aurora şi Hazel 
Swan au revenit, deghizate ca localnice care au apărut din port, 
nu ca ele însele. 

Abigail Kerns merge împleticit spre foc, udă leoarcă, cu 
părul ei negru, de obicei ondulat, întins de la apa sărată, apoi 
se ghemuieşte cât mai aproape de foc, având grijă să nu cadă 
peste flăcări. 

— Asta explică prezenţa tuturor fetelor ude fleaşcă, spune 
Bo, mutându-și privirea de la Abigail la mine. 

— A devenit o tradiţie anuală să vezi cine are destul curaj să 
intre în valuri şi să rişte să fie furat de una dintre surorile Swan. 

— Ai făcut-o vreodată, adică ai intrat în apă? 

— Nu, răspund eu, clătinând din cap. 

— Aşadar, crezi că s-ar putea cu adevărat să se întâmple, 
adică să intri sub puterea uneia dintre ele? 

Bo mai ia o gură de bere în timp ce faţa i se luminează de la 
oizbucnire neaşteptată a flăcărilor când cineva aruncă un buştean 

peste cărbuni. 

— Da, cred. Pentru că se întâmplă în fiecare an. 

— Ai văzut tu că se întâmplă? 

— Nu tocmai. Fetele nu ies din apă şi anunţă că sunt Mar- 
guerite, Aurora sau Hazel - ele trebuie să se deghizeze şi să acţio- 
neze cu naturaleţe. 


— Dece? 

— Pentru că ele nu posedă acele corpuri doar ca să fie din 
nou în viaţă; ele o fac pentru răzbunare. 

— Răzbunare pe cine? 

— Pe oraş. 

Bo imi aruncă o privire, cicatricea de sub ochiul stâng pare 
că se micșorează, apoi băiatul pune intrebarea evidentă: 

— Ce fel de răzbunare? 

Stomacul meu se agită un pic. Capul imi pulsează la tâmple. 
Ce bine era să nu fi băut atât de mult! 

— Surorile Swan sunt colecţionare de băieţi, spun eu, apă- 
sându-mi scurt un deget pe tâmpla dreaptă. Seducătoare. Odată 
ce posedă fiecare ìn parte un trup de tată .. se petrece inecul. 

Fac o pauză pentru efect, dar Bo nici măcar nu clipeşte. Faţa 
lui se împietreşte pe neașteptate, de parcă ar rămâne fixat pe un 
gând de care nu poate scăpa. 

— Pentru următoarele trei săptămâni până la miezul nopții 
din ziua solstițiului de vară, surorile — deghizate precum trei lo- 
calnice — vor ispiti băieţii să intre in apă ca să-i inece. Ele le fură 
sufletele. Îi fură oraşului drept răzbunare. 

Cineva în dreapta mea sughiță, apoi işi lasă berea pe nisip 
lângă picioarele mele, iar lichidul maro se revarsă. 

— În fiecare an, se îneacă ìn port băieţi, adaug eu. privind 
drept inainte spre flăcări. 

Chiar dacă nu crezi în legenda surorilor Swan. nu poți ignora 
moartea care năpăstuieşte Sparrow timp de aproape o lună, in 
fiecare vară. Am văzut trupurile băieților în timp ce erau scoase 
din valuri. Am urmărit-o pe mama consolând mamele indure- 
rate Care veneau să le citească soarta, stăruind pentru o cale care 
să le aducă fiii inapoi -, mama mea care le mângăia mâinile şi 
le oferea mai mult decât promisiunea că durerea se va micșora 

în cele din urmă. Nu există cale să-i aduci înapoi pe băieţii care 
au fost luaţi de surori. Trebuie doar să accepţi asta. 

Şi nu e vorba doar despre băieţii localnici; şi turiștii sunt în- 
demnați să intre în valuri. Unii dintre băieţii care stau în jurul 
focului, ale căror feţe sunt îmbujorate de la căldură şi de la alcool, 
vor fi descoperiţi plutind cu faţa în jos după ce au înghițit prea 
multă apă. Dar în clipa de faţă, ei nu se gândesc la asta. Toți se 
cred imuni. Până când nu mai sunt. 

Mi se face greață ştiind că unii dintre aceşti băieţi pe care îi 
cunosc de aproape o viaţă nu vor supraviețui în timpul verii. 

— Dar cineva trebuie să vadă cine îi îneacă! spune Bo, evi- 
dent curios acum. 

Este greu să nu te simţi atras de o legendă care se repetă fără 
şovăială sau greşeală în fiecare sezon. 

— Nimeni nu a văzut vreodată momentul când ei sunt prinși 
în mreje — trupurile lor sunt mereu descoperite după ce este 

deja prea târziu. 

— Posibil ca ei să se înece? 

— Asta crede poliţia. Că este un soi de pact suicidar conce- 
put de elevii liceului. Că băieţii se sacrifică de dragul unei legende, 
ca să o menţină vie. 

— Dar tu nu crezi asta, nu? 

— Este destul de grav, nu crezi? Să te sinucizi de dragul 
unui mit? 

Îmi simt inima bătând mai repede, amintindu-mi de verile 
trecute: trupuri umflate de apa oceanului, ochi și guri rămase 

deschise ca peștii eviscerați pe când cadavrele erau trase pe do- 
curi în portul de agrement. Un fior mi se răspândește prin vene. 
dia Odată ce o soră Swan îţi şopteşte la ureche şi promite 
atingerea pielii ei, nu-i mai poți rezista! Te va ademeni în apă, 
apoi te va trage dedesubt până când viaţa se va revărsa din tine. 

Bo ao din cap, pe urmă işi termină berea dintr-o inghite. 

— Şi lumea vine într-adevăr să vadă ce se întâmplă? 

— Turism morbid, îl numim noi. Şi de obicei se transformă 
într-o rii de vrăjitoare când localnicii și turiştii încearcă 
cu toții să-și dea seama care ar fi cele trei fete din Oraş posedate 
de o soră Swan, încercând să determine cine este responsabilă 
de crimă. 

— Nu este periculos să speculezi pe seama unui subiect des- 
pre care nu poţi dovedi nimic? 

— Întocmai, aprob eu. În primii câţiva ani după ce surorile 
au fost înecate, multe localnice au fost spânzurate pentru că au 
fost bănuite ca fiind luate în stăpânire de una dintre surori. Dar 
în mod evident, făptaşii n-au spânzurat niciodată fetele potri- 
vite pentru că, an după an, surorile au continuat să revină. 

— Dar dacă ai fi posedată de una dintre aceste surori, nu ai 
recunoaște, nu ţi-ai aminti? Odată ce s-a terminat totul? 

Fl își freacă palmele una de cealaltă şi le răsucește spre foc — 
mâini muncite, aspre în unele locuri. Clipesc şi mă uit în altă parte. 

— Unele fete pretind că au o amintire tulbure de vară, cum 
că au sărutat prea mulți băieți și au înotat în port după ora de 
culcare. Dar toate astea ar putea fi de la prea multă băutură şi nu 
pentru că o soră Swan le-ar fi posedat. Oamenii cred că atunci 
când o soră pune stăpânire pe un trup, ea își însuşește toate amin- 
tirile fetei, aşa că fata îşi poate continua viaţa ei obişnuită, com- 
portându-se firesc, astfel încât nimeni nu va bănui că nu a să 
însăși. Atunci când sora părăsește corpul, şterge Şi toate amintirile 
pe care nu doreşte ca gazda ei să le aibă. Ele trebuie să pară ten 
locului pentru că, dacă ar fi descoperite, localnicii ar putea tace 
ceva îngrozitor doar ca să termine Cu blestemul. 

— Adică să le ucidă? întreabă Bo. 

— Ar fi singura cale de a le împiedica să mai revină în valuri, 
spun eu și îmi îngrop mâinile în nisipul cald. Să ucidă fata al 
cărei corp este posedat de una dintre ele. 

Bo se apleacă înainte şi priveşte fix spre flăcări, ca şi cum ar 
evoca niște amintiri sau un loc pe care nu-l poate vedea. 

— Şi voi totuşi sărbătoriți momentul în fiecare an, spune el 
în cele din urmă, șezând drept. Vă îmbătaţi şi înotaţi chiar şi 
atunci când ştiţi ce urmează? Chiar dacă ştiţi că vor muri oa- 
meni? Pur și simplu, acceptaţi? 

Înţeleg de ce, străin fiind, i se pare ciudat, dar asta-i ceea ce 
ştim. Este aşa cum a fost mereu. 

— Este pedeapsa orașului nostru, spun eu. Le-am înecat pe 
cele trei fete în ocean în urmă cu două secole şi am suferit 
pentru acest gest în fiecare vară de atunci încoace. Nu putem 
schimba nimic. 

— Dar de ce oamenii nu se mută? 

— Unii s-au mutat, dar familiile care sunt aici de foarte multă 
vreme preferă să rămână. Ca şi cum ar fi o obligaţie pe care tre- 
buie să o îndure. 

O briză uşoară alunecă brusc prin mulţime, iar focul poc- 
neşte şi pâlpâie, trimițând scântei spre cer asemenea unor licu- 
rici mânioși. 

— Începe! strigă cineva de la marginea apei şi, ca la un semn, 
toţi cei adunaţi în jurul focului se îndreaptă spre plajă. 

Mă ridic în picioarele goale. 
— Ce începe? întreabă Bo. 
— Cântecul! 


PATRU 


E ai A 

umina lunii face o cărare misterioasă spre marginea apei. 

Bo şovăie lângă foc şi îşi sprijină mâinile pe genunchi. 

Linia gurii e dreaptă şi împietrită. El nu crede nimic din 

toate acestea. Mai apoi se ridică, lăsându-și cutia goală de bere 

în nisip, şi mă urmează spre mal, unde oamenii se înghesuie 

unii în alții. Câteva fete sunt complet ude, tremură, iar din păr 
le picură apă pe spate. 

— Ssst! şopteşte o fată, iar grupul amuţeşte și rămâne nemișcat. 

Trec câteva secunde, un vânt rece alunecă peste apă şi eu 
descopăr că îmi ţin respiraţia. Deşi în fiecare vară totul este la 
fel, ascult şi aştept ca şi cum aș fi pe punctul să aud pentru prima 
dată. Începutul unei orchestre, secundele de așteptare înaintea 
ridicării cortinei. 

Și atunci, se aude, dulce şi languros ca o zi de vară, murmu- 
rul unui cântec ale cărui cuvinte sunt nedeslușite. Unii spun că 
ar fi rostite în franceză, alţii că în portugheză, dar nimeni nu 
le-a tradus niciodată pentru că nu sunt într-o limbă adevărată. 
Este cu totul altceva. Ceva ce se rostogoleşte dinspre ocean şi îţi 
alunecă în urechi. Este blând şi atrăgător, ca vocea unei mame 
care șoptește unui copil o ghicitoare înainte de culcare. Ca la un 

semnal, cele două fete care stau la marginea apei fac câțiva pași 
împleticiți în valuri, incapabile să reziste. 

Câțiva băieți intră după ele şi le trag afară. Timpul pentru 
provocări a trecut. Nu vor mai exista fete ademenite în port și 
nici provocări să inoate până departe, pentru ca mai apoi să se 
întoarcă. Pericolul este dintr-odată total şi adevărat. 

Melodia calmă se răsuceşte în jurul meu, degete alunecă peste 
pielea mea și pe gât, trăgând de mine. Mă imploră să răspund. 
Închid ochii şi fac un pas în faţă, înainte chiar să-mi dau seama 
ce am făcut. Dar o mână - puternică și caldă — mă prinde. 

— Unde te duci? întreabă Bo în şoaptă în timp ce mă trage 
înapoi înspre el. 

Dau din cap. Habar n-am. 

El nu-mi dă drumul la mâna, ci mă strânge mai tare, de parcă 

s-ar teme. 
— Chiar vine dinspre apă? întreabă el în șoaptă, cu fața încă 
spre întinderea întunecată şi periculoasă, ca şi cum n-ar crede 


ceea ce aude. 
Dau din cap aprobator, brusc moleşită. Alcoolul din corpul 


meu mă face să mă simt fără vlagă, mai impresionabilă la che- 
marea cântecului lor. 

— Acum, ştii de ce vin turiștii: să asculte cântecul surorilor, 
să vadă dacă este real, spun eu. 

Căldura palmei lui Bo pulsează pe a mea, iar eu simt nevoia 
să mă sprijin de el în timp ce umărul lui ferm devine o ancoră 
care mă împiedică să mă scufund. 

— Cât va dura? 

— Până când fiecare dintre cele trei surori ademeneşte o fată 
în apă și îi fură trupul, spun eu și îmi încleştez dinții. Zi şi noapte 
oceanul va cânta. Uneori durează săptămâni, alteori doar câteva 

zile. Toate cele trei surori ar putea găsi trupuri in noaptea asta, 
dacă fetele vor continua să se bălăcească in golf. 

— Te înspăimântă? 

Îmi dau seama că noi doi suntem ultimii oameni care stau 
în picioare la marginea apei - toți ceilalți s-au întors în siguranță 
lângă foc, departe de port -, dar mâna lui este incă în mâna mea 
și mă ține la mal. 

— Da, recunosc eu şi cuvântul imi transmite un fior pe șira 
spinării. De obicei, nu vin la petrecerea Swan. Stau acasă și mă 
încui în camera mea. 

Când tata mai era încă în viaţă, obişnuia să stea toată noap- 
tea pe un scaun lângă uşa principală ca să fie sigur că n-am fost 
atrasă din camera mea - dacă dorinţa de a înota în ocean era prea 
intensă pentru mine ca să-i rezist. Acum, că el nu mai este, dorm 
cu căștile şi cu o pernă pe cap în fiecare noapte până când cân- 
tatul se termină în cele din urmă. 

Cred că sunt mai puternică decât majoritatea fetelor, că nu 
sunt foarte uşor de tras pe sfoară de vocile surorilor. Mama 
obişnuia să spună că noi suntem asemenea surorilor Swan, ea 
şi eu. De neînțeles. Diferite. Paria care trăiesc singure pe insulă, 
care ghicesc viitorul în universul frunzelor de ceai. Dar eu mă 
intreb dacă chiar e posibil să fii normal într-un loc precum 
Sparrow. Poate că avem cu toții niște curiozităţi şi niște ciudă- 
tenii pe care le ţinem ascunse, lucruri pe care le vedem, dar nu 
le putem explica, lucruri pe care le dorim, lucruri de care fugim. 

— Unele fete doresc să fie furate, spun eu aproape în şoaptă, 
pentru că este dificil pentru mine să-mi imaginez că cineva ar 
dori așa ceva. De parcă ar fi un simbol al onoarei. Altele pretind 
că au fost furate în verile trecute, dar nu au cum să o dove- 
dească. Mai mult ca sigur, doresc doar să fie în centrul atenţiei. 

Surorile Swan au furat mereu trupuri unor fete de vârsta 
mea - aceeași vârstă pe care o aveau și ele când au murit. Ca şi 
când ar dori să retrăiască momentul în timp, chiar dacă pentru 
foarte puţină vreme. 

Bo răsuflă scurt, se întoarce şi priveşte spre foc, unde petre- 
cerea s-a animat din nou. Scopul acestei nopţi este să se stea de 
veghe până la răsăritul soarelui pentru a marca începutul verii şi 
toate fetele să supravieţuiască, fără a fi posedate de o soră Swan. 
Dar eu simt ezitarea lui Bo... pentru că probabil s-a săturat. 

— Cred că mă voi întoarce în tabăra mea şi-mi voi găsi un 
loc nou de dormit. 

El mi dă drumul la mână, iar eu îmi frec palmele una de 
cealaltă, simțind căldura rămasă. O săgeată fierbinte îmi stră- 
bate pieptul. 

— Mai cauţi de lucru? întreb eu. 

Buzele lui se strâng, de parcă s-ar gândi la următoarele câteva 
cuvinte pe care să le spună. 

— Ai avut dreptate cu privire la faptul că nimeni nu doreşte 
să angajeze un străin. 

— Ei bine, poate că m-am înşelat când am spus că nu am 
nevoie de ajutor, spun eu şi respir uşurată. 

Probabil pentru că Bo este străin, la fel ca tata, şi pentru că 
ştiu că acest oraş poate fi dur şi neprimitor. Probabil pentru că 
ştiu că nu va supraviețui mult fără să-l ţină cineva în siguranță 
departe de port, odată ce surorile Swan au găsit trupurile şi își 
încep răzbunarea. Sau probabil pentru că va fi şi o ușurare să am 
un ajutor la far. Nu ştiu aproape nimic despre el, dar pare ca şi 
cum ar fi aici dintotdeauna. Apoi ar putea fi plăcut să mai fie şi 
altcineva pe insulă, cineva cu care pot discuta — cineva care nu 
dispare într-o nebunie indiferentă şi nepăsătoare. Trăind alături 
de mama este ca şi cum ai locui cu o umbră. 

— Nu putem să-ţi dăm prea mulți bani, dar ai casă și masă 
gratuite. 

Tata nu a fost niciodată declarat decedat în mod oficial, așa 
că nu a existat niciun cec de asigurare de viață care să ne aștepte 
în cutia poştală. Şi la scurt timp după dispariţia lui, mama a în- 
cetat să mai citească viitorul în frunzele de ceai, aşa încât şi banii 
au încetat să mai intre în casa noastră. Din fericire, tata a avut 
niște economii. Suficiente cât să supraviețuim în aceşti ultimi trei 
ani — şi probabil ne vor ajuta să mai depăşim încă vreo doi, îna- 
inte de a fi nevoite să găsim o sursă alternativă de venit. 

Bo se scarpină la ceafă, întorcând capul uşor într-o parte. Ştiu 
că nu are nicio altă opţiune, dar încă se gândește. 

— Foarte bine! Nicio promisiune despre cât voi sta. 

— De acord. 


Îmi iau pantofii de lângă foc şi o găsesc pe Rose stând de vorbă 
cu Heath Belzer. 

— Merg acasă, îi spun, iar ea întinde mâna după braţul meu. 

— Nu! spune Rose pe un ton dezaprobator exagerat. Nu 
poţi pleca! 

— Dacă vrei să vii cu mine, te duc eu acasă! îi propun eu. 

Rose locuieşte la doar patru străzi de plajă, dar suficient de 
departe când e întuneric, aşa încât nu doresc să se întoarcă de una 
singură. Şi ameţită. 

— Pot să merg eu cu ea, se oferă Heath, iar eu îmi ridic pri- 
virea spre trăsăturile lui delicate şi agreabile. 

Zâmbet evaziv, ochi negri, păr şaten-roșcat care îi cade 
mereu peste frunte, încât în mod constant îl dă la o parte. Heath 
este drăguţ, chiar dacă are o expresie oarecum stupidă. Heath Bel- 
zer este unul dintre cei cumsecade. Are patru surori mai mari 
care au absolvit şi s-au mutat din Sparrow, dar toată viața lui a 

fost cunoscut drept Baby Heath, puştiul care a fost bătut de fete 
toată copilăria lui. L-am văzut cândva salvând o gaiță albastră 
care rămăsese captivă în laboratorul de ştiinţe al școlii, iar el şi-a 
consumat toată pauza de prânz încercând să o prindă ca mai 
apoi să o elibereze printr-o fereastră deschisă. 

— Nu o vei lăsa baltă, nu? îl întreb pe Heath. 

— Mă voi asigura că ajunge cu bine acasă, spune el, pri- 
vindu-mă sincer în ochi. Promit! 

— Dacă i se întâmplă ceva..., îi atrag eu atenţia. 

— Nu o să mi se întâmple nimic, mormăie Rose, strângân- 
du-mi mâna şi trăgându-mă spre ea într-o îmbrăţişare. Te sun 
mâine! îmi şopteşte ea la ureche, iar respiraţia îi miroase a whisky. 

— Foarte bine! Şi fără înotat! 

— Fără înotat, repetă ea cu voce tare, ridicând berea în aer, 
şi un cor de voci începe să strige la unison „Fără înotat!” 

Pe când eu şi Bo ne îndreptăm spre faleză ca să recuperăm 
rucsacul, auzim cele două cuvinte scandate combinate cu me- 
lodia îndepărtată care răzbate odată cu mareea în creştere. 


Otis şi Olga aşteaptă pe doc când opresc motorul bărcii. Am 
traversat portul pe întuneric, fără măcar ca o lanternă să ne mar- 
cheze drumul printre epave şi printre şoaptele îmbietoare ale 
surorilor Swan care lunecau pe apă, astfel încât aveam impresia 
că eram înghiţiţi de cântecul lor. 

Leg parâma, apoi mă aplec să mângâi spatele jigărit al fiecărei 
pisici, ambele oarecum umede şi probabil nefericite că mă în- 
torc atât de târziu. 

— Ați aşteptat toată noaptea? le şoptesc eu, apoi îmi ridic 
capul și-l văd pe Bo păşind pe doc cu rucsacul într-o mână. 

Bo işi înalță capul, uitându-se la far. Acesta ne luminează 
scurt înainte de a-și continua ciclul în sensul acelor de ceasor- 
nic peste Pacific. 

Pe întuneric, Lumiere Island pare misterioasă și macabră. 
Un loc al fantomelor şi al văgăunelor acoperite cu mușchi unde 
marinari de mult răposaţi bântuie cu siguranţă în jurul trestii- 
lor și al arborilor bătuţi de vânt. Dar nu de insulă trebuie să te 
temi, ci de apele care o înconjoară. 

— Nu este chiar aşa de înfricoşător la lumina zilei, îl asigur 
pe Bo, trecând pe lângă vechea ambarcaţiune a tatălui meu, 
Windsong!, care se leagănă pe cealaltă parte a docului de lemn, 
cu pânzele jos, nemişcată în ultimii trei ani. 

Numele ambarcaţiunii nu a fost pus de tata. Se numea deja 
Windsong când a cumpărat-o în urmă cu zece ani de la un băr- 
bat care a amarat-o la sud de Sparrow într-un mic port de coastă. 
Dar Windsong a părut mereu potrivit, având în vedere cântecele 
care se ridică din adâncuri în fiecare vară. 

Otis şi Olga merg după mine, iar Bo pășeşte în urma lor. 

Insula arată ca o semilună cu partea teșită spre continent şi 
partea curbată șlefuită de valurile fără sfârşit care se izbesc de 
maluri. O casă cu etaj, albastră precum oul de sturz - unde locu- 
iesc eu cu mama -—, se ridică lângă far, şi mai multe clădiri mai 
mici sunt risipite pe toată suprafața insulei, construite, demolate 
şi adăugate cu timpul. Mai este o magazie de lemne şi una pen- 
tru scule, plus o seră abandonată de ceva vreme şi două căsuțe 

care servesc drept locuinţe - Căsuţa Bătrânului Pescar şi Căsuţa 
Ancorei —, iar eu îl conduc pe Bo la cea mai nouă dintre ele, 
o cabană unde cândva era găzduit personalul, adică bucătarii 
și oamenii de la întreținere. Asta se întâmpla pe vremea când 


' Windsong (engl.), „Cântecul vântului” (n. tr.). 

astfel de persoane erau absolut necesare pentru a se îngriji de 
acest loc. 

— Ai locuit întotdeauna pe insulă? întreabă el din întuneric 
în timp ce urmăm aleea şerpuită, acoperită cu șipci de lemn pe 
alocuri deteriorate, ce străbate interiorul insulei, prin aerul 
cețos şi rece. 

— M-am născut aici. 

— Pe insulă? întreabă el. 

— Mama ar fi preferat să mă nască la spitalul din Newport, 
aflat la o oră depărtare, sau cel puţin la clinica din Sparrow, dar 
cum aici soarta este determinată de capriciile oceanului, a apă- 
rut brusc o furtună de zăpadă care a acoperit insula cu aproape 
treizeci de centimetri de omăt şi a redus vizibilitatea în port. Așa 
că m-a născut acasă. 

Vârtejul ameţitor de alcool continuă să facă ravagii în corpul 
meu și îmi simt capul mare şi tulbure. 

— Tata spunea că sunt sortită acestui loc, explic eu. Că in- 
sula nu a dorit să mă lase să plec. 

E posibil ca eu să aparţin locului, dar tata nu a aparținut 
niciodată. Oraşul a urât mereu faptul că un străin a cumpărat 
insula şi farul, chiar dacă mama era localnică. 

Tata era arhitect liber-profesionist. A proiectat case de vară 
de-a lungul coastei și chiar o bibliotecă nouă în Pacific Cove. 
Înainte de asta, a lucrat la o firmă de arhitectură din Portland 
după ce el și mama s-au căsătorit. Dar mamei i-a lipsit întot- 
deauna Sparrow - orașul ei natal — şi a dorit cu disperare să se 
mute înapoi. Chiar dacă nu mai avea familia în Sparrow, pentru 
că părinţii ei părăsiseră de mult această lume, când ea era doar 
o copilă, pentru mama a fost mereu un adevărat cămin. Astfel 
că atunci când au văzut Lumiere Island înregistrată pentru vân- 
zare, inclusiv farul, care urma să fie dezafectat de stat — nu mai 

era în folosință de când Sparrow nu mai era un port de navigație 
important =, amândoi au ştiut că era exact ce îşi doreau. Farul 
era o construcţie istorică — una dintre primele clădiri din Oraș —, 
iar pescarii localnici încă mai aveau nevoie de el să navigheze 
în port. Era perfect. Tata chiar plănuise să renoveze vechea gos- 
podărie într-o bună zi - să o repare când va avea timp, să o facă 
să devină a noastră —, dar nu s-a ivit niciodată ocazia. 

Când el a dispărut, poliția a venit pe insulă, a întocmit un 
raport și pe urmă, nu a mai făcut nimic. Orăşenii nu s-au mo- 
bilizat, nu s-au organizat în echipe de căutare, nu au urcat la 
bord în vasele lor de pescuit să cerceteze golful. Pentru ei, tata 
nu a fost niciodată de-al locului. Pentru asta, o parte din mine 
urăşte acest oraş, acest loc şi pe acești oameni foarte duri. Ei se 
tem de oricine şi de orice nu le aparţine. Exact cum s-au temut 
de surorile Swan în urmă cu două sute de ani... şi le-au omorât 
pentru că erau diferite. 

O luăm la dreapta, departe de luminile strălucitoare ale casei 
principale, şi pătrundem mai adânc în centrul neluminat al in- 
sulei până când ajungem la mica locuinţă de piatră. 

CĂSUŢA ANCOREI este scris din litere modelate din frânghie 
de pescuit uzată, fixate în cuie pe uşa de lemn. Aceasta nu este 
încuiată și, din fericire, când ating scurt întrerupătorul aflat chiar 
lângă uşa principală, un lampadar din cealaltă parte a camerei 
răspândeşte o lumină slabă. 

Otis şi Olga trec ca nişte săgeți pe lângă picioarele mele, cu- 
rioase să vadă clădirea pe care foarte rar au avut ocazia să o 
exploreze. Este rece şi umedă şi are un fel de igrasie imposibil 
de îndepărtat. 

În bucătărie, ating uşor intrerupătorul de lângă chiuvetă şi 
o lumină pâlpâie timidă din tavan. Îngenunchez şi apuc ca- 
blul electric al frigiderului pe care îl introduc în priza din perete. 

Instantaneu, aparatul începe să bâzâie. Un dormitor mic este 
situat chiar dincolo de living; o comodă de lemn scorojit stă lângă 
un perete şi o ramă de pat din metal se află sub o fereastră. Există 
şi o saltea, dar lipsesc pernele şi păturile. 

— Mâine îţi aduc cearşafuri şi aşternut, îi spun eu. 

— Am un sac de dormit, spune el şi îşi lasă pe podea rucsa- 
cul chiar în uşa dormitorului. Nu voi avea nevoie de nimic. 

— Lemne sunt în magazia aflată chiar în partea de sus a aleii 
în caz că doreşti să faci un foc. În bucătărie nu vei găsi mâncare, 
dar avem din plin în casa principală. Poţi veni dimineaţă la 
micul dejun. 

— Mulţumesc! 

— Aş vrea să nu fie aşa de... 

Nu sunt sigură ce vreau să spun sau cum să-mi cer scuze 
pentru că locul este atât de întunecos şi cu miros de mucegai. 

— Este mai bine decât să dorm pe plajă, spune el, înainte ca 
eu să pot găsi cuvintele potrivite, aşadar zâmbesc, simţindu-mă 
brusc frântă, ameţită și având disperată nevoie de somn. 

— Ne vedem dimineaţă! spun eu. 

El nu mai zice nimic, chiar dacă rămân tăcută pentru prea 
mult timp, gândindu-mă că ar fi posibil să o facă. Apoi, mă răsu- 
cesc, capul mi se balansează și mă strecor afară pe ușă. 

Otis şi Olga mă urmează şi împreună înaintăm cu greu pe 
panta care duce spre casa principală, unde am lăsat lumina aprinsă 
pe veranda din spate. 


—_ a 


INSULA 


ântul nu se opreşte deloc. 
Şuieră, trage de peretele lateral şi smulge țiglele de 
pe acoperişuri. Vântul aduce ploaie şi aer sărat, iar 
uneori, iarna, aduce zăpadă. Dar, de la o vreme, în fiecare pri- 
măvară, aduce și vocile deopotrivă sinistre și seducătoare ale 
celor trei surori ţinute captive în adâncuri care râvnesc să atragă 
fetele din Sparrow. 

Din apele întunecate ale portului, cântecul lor se cufundă în 
vise, străbate iarba care creşte de-a lungul ţărmurilor stâncoase şi 
distrugele casele. El se instalează în pietrele care susțin farul, 
pluteşte și face vârtejuri în aer până când devine tot ce poți gusta 
şi respira. 

Asta-i ceea ce-i smulge pe cei slabi de înger din somn, ceea 
ce-i trage afară din pat și-i mână spre mal. Asame pi degel 
încolăcite în jurul gâturilor lor, cântecul îi târăşte in cea mai 
adâncă parte a golfului, printre epavele navelor de mult a 
donate, şi îi ține dedesubt până când aerul li se scurge din plă- 
mâni, făcând loc unei creaturi noi. 

Acesta este modul în care acționează ele, modul ze ci si 

xIciu. Ele fură trei tru- 
rorile sunt eliberate din mormântul lor sălciu. 


ânire. Şi î „o fac rapid. 
puri și le iau în stăpânire. Şi în acest sezon p 


ă trezesc cu senzația că mă înec cu apă de mare. Stau 
drept, lovind cu pumnii cearșaful alb. Senzaţia de înec 
îmi cuprinde plămâni, deși nu a fost decât un coşmar. 

Capul îmi zvâcnește, tâmplele îmi pulsează, iar pe limbă simt 
gustul persistent de whisky. 

Am nevoie de câteva clipe ca să îmi revin, în timp ce amin- 
tirea nopții trecute mă bântuie încă. Împing cât colo cearşaful 
și îmi întind picioarele pe podeaua din lemn de esenţă tare. Mă 
simt înțepenită şi suferindă, de parcă un ciocan îmi crapă țeasta 
din interior. Lumina soarelui pătrunde pe furiș prin perdelele 
galbene ca narcisele, reflectându-se pe pereţii albi, pe comoda 
albă şi pe tavanul alb și înalt, orbindu-mă. 

Îmi apăs ochii cu degetele și casc. În oglinda mare montată pe 
uşa dulapului, îmi surprind imaginea. Cearcăne întunecate sub 
amândoi ochii, coada de cal parţial răvăşită, astfel încât şuviţe de 


. wg A : 1 
culoarea boabelor de cafea îmi acoperă fața. Arât ingrozitor. 
Podeaua este rece, dar mă târăsc să deschid una dintre fe- 
restrele mari care dau spre oceanul agitat. 
În bătaia vântului, încă îl aud: ecoul slab al unui cântec. 

Mirosul de zahăr pudră și sirop de arțar pluteşte în aer ca o 
ninsoare catifelată. O găsesc pe mama în bucătărie, stând la 
aragaz - mama cu părul ei negru legat într-o coadă pe spate, un 
şarpe de culoare închisă strâns şi răsucit. Mă simt ca şi cum aş 
fi prinsă încă într-un vis, capul mi se învârte, iar trupul mi se lea- 
gănă dintr-o parte în alta, de parcă ar fi împins spre continent 
de o maree invizibilă. 

— "Ţi-e foame? întreabă mama, fără să se întoarcă spre mine. 

Sunt captivată de mişcările ei, de maniera calmă în care stre- 
coară spatula pe sub clătita pufoasă şi o întoarce pe partea cea- 
laltă în tigaie. De obicei, nu pregăteşte micul dejun - nu-l mai 
pregăteşte —, aşa că ăsta este un eveniment rar. Ceva s-a întâm- 
plat. Pentru o clipă, las o amintire să îmi încălzească sufletul: ea 
pregătind gofre cu gem de mure făcut în casă, cu obrajii îmbu- 
joraţi de la căldura aragazului, cu ochii şi buzele zâmbind şi cu 
soarele dimineţii pe faţă. Cândva era fericită. 

Îmi ating stomacul. Îl simt încordat şi mi-e greață. 

— Nu prea, răspund eu. 

Nici vorbă să pot mânca în clipa asta! Mă abţin. Mă îndrept 
spre blat, unde un şir de cutii argintii identice stau perfect ali- 
ante. Nu sunt etichetate, dar ştiu ce conţin fiecare în parte: ceai 
de lavandă cu muşeţel, ceai Earl Grey de trandafiri, ceai de car- 
damom, ceai de mentă marocan şi ceai alb de iasomie Dragon 
Pearl. Fierb apa, pun ceaiul să se infuzeze - Earl Grey de tran- 
dafiri — şi mă sprijin de blat, savurând mirosul dulce şi rustic. 

— Avem oaspeţi, spune ea pe neaşteptate, în timp ce lasă clă- 
titele rumenite să alunece uşor pe o farfurie albă. 

Îmi arunc privirea prin bucătărie, apoi din nou spre mama. 
Casa este tăcută. 

— Pe cine? 

Ea mă cercetează cu privirea şi îmi examinează cutele din 
jurul ochilor, semne clare ale lipsei de somn. Greaţa mă asal- 
tează în valuri, în timp ce îmi încleştez gura, abţinându-mă cu 
greu să nu vomit. Pentru o clipă, mama mă priveşte atent, mi- 
jind ochii, ca şi cum nu m-ar recunoaște. Apoi îşi lasă în jos pri- 
virea şi spune: 

— Băiatul ăla pe care l-ai adus pe insulă noaptea trecută. 

Amintirile mă asaltează: plaja, Bo și oferta mea cu o slujbă 
pe insulă. Din nou, îmi apăs ochii cu degetele. 

— Este localnic? întreabă ea. 

— Nu, răspund eu şi îmi amintesc momentul de pe doc când 
el a spus că era în căutarea unui loc de muncă. A venit în oraș ieri. 

— Pentru sezonul Swan? întreabă ea, aşezând tigaia pe ara- 
gaz şi stingând ochiul. 

— Nu! Nu e turist! 

— Putem avea încredere în el? 

— Nu ştiu, răspund eu cu sinceritate, pentru că, de fapt, nu 
ştiu nimic despre el. 

— Ei bine, începe ea, întorcându-se cu fața spre mine şi stre- 
curându-şi mâinile în buzunarele rochiei sale negre şi groase, 
băiatul tocmai s-a trezit. Du-i micul dejun! Nu vreau un străin 
în casă. 

Acesta este unul dintre darurile ei: ştie când oamenii sunt 
aproape, când vin pe insulă -— le simte sosirea ca pe o iritare a 
stomacului. Asta explică de ce a hotărât să pregătească micul 
dejun - ce a motivat-o să se ridice din pat chiar după răsăritul 
soarelui, a împins-o în bucătărie să aprindă aragazul şi să-şi 
Scoată tigaia ei cea bună. S-ar putea să nu dorească un străin în 
Casă, s-ar putea să nu aibă încredere în el, dar, în nici un caz, nu-l 

va lăsa să moară de foame. Asta e firea ei. Nici măcar mâhnirea 


care o copleşeşte nu o poate împiedica să fie amabilă. 

Mama toarnă sirop de arțar peste grămada de clătite calde, 
apoi îmi dă farfuria. 

— Şi du-i nişte pături, adaugă ea, altfel va îngheţa acolo! 

Mama nu întreabă de ce se află el aici, de ce l-am adus pe 
insulă și cu ce scop. Poate că nu-i pasă. 

Îmi trag cizmele de cauciuc verzi de lângă ușa principală 
şi îmbrac un impermeabil negru, apoi apuc repede o garnitură 
de pat şi o pătură groasă de lână din dulapul de pe hol. Ținând 
o palmă peste farfuria cu clătite ca să le feresc de ploaia care 
le-ar transforma într-un morman îmbibat cu zahăr și făină, 
pășesc afară. 

Băltoace de apă se adună în porțiunile de pământ semănate 
cu iarbă şi în găurile de lângă alee. Uneori, ploaia pare să se 
ridice din pământ în loc să cadă de deasupra — un efect de glob 
cu zăpadă, dar cu apă. Un vânt grăbit mă loveşte peste față în 
timp ce îmi croiesc drum spre casă. 

Uşa din lemn masiv răsună când bat, iar Bo o deschide aproape 
imediat, ca şi cum ar fi fost aproape gata să iasă. 

— Bună dimineaţa! spun eu. 

Bo e îmbrăcat în blugi şi cu un impermeabil gri-cărbune. Un 
foc trosnește în şemineul din spatele lui. Arată odihnit, abia ieșit 
de la duș și înviorat. La polul opus de cum mă simt eu. 

— Cum ai dormit? 

— Minunat! răspunde el cu o voce stinsă și gravă, trădând 
probabil lipsa somnului. 

Ochii i se opresc asupra mea, studiindu-mă temeinic, iar pie- 
lea mă furnică. Bo nu este o persoană care priveşte prin tine, ci 
dincolo de tine, ca şi cum tu nici nu ai fi prezent. Are privirea 

aşa de ageră și de iscoditoare, incât am senzația că mă mănâncă 
ochii şi nu vreau decât să imi feresc privirea. 

Bo inchide ușa în urma mea, iar eu pun farfuria cu clătite pe 
măsuţa pătrată de lemn din bucătărie, apoi îmi frec palma de 
blugi, chiar dacă nu e nimic de șters. Căsuţa se simte altfel cu Bo 
locatar, iar strălucirea venită dinspre şemineu netezeşte toate mu- 
chiile grosolane şi aspre, așa încât totul se simte liniștit și delicat. 

Așez lenjeria și pătura de lână pe vechea canapea cenușie 
orientată cu faţa spre şemineu în timp ce el stă la masă. 

— Poţi să-mi arăţi farul astăzi? întreabă el, mușcând din clătite. 

În această lumină, în nuanţa stacojie a focului, Bo îmi amin- 
teşte de băieţii care vin în oraş la bordul ambarcaţiunilor de pes- 
cuit şi care par neexperimentați şi sălbatici, ca şi cum ar fi fost 
împinși de vânturi și lăsaţi să plutească în derivă. 

Îmi aminteşte de cineva care şi-a lăsat trecutul în urmă. 

— Sigur, spun eu şi îmi mușc buza de jos. 

Cercetez căsuţa. Rafturile de lemn înalte de lângă şemineu 
sunt ticsite cu cărţi, almanahuri vechi şi periodice cu hărți ale 
mareelor, toate acoperite de praful unui deceniu. Bucăţi de sti- 
clă turcoaz adunate de-a lungul anilor de pe malurile stâncoase 
ale insulei sunt puse grămadă într-un vas mic de porțelan. Pe raf- 
tul de sus este un ceas mare de lemn, care probabil a stat cândva 
pe puntea unui vas. Această casă a fost locuinţă pentru feluriţi 
angajaţi, oameni care au stat fie o săptămână, fie ani în şir, dar 
aproape toți au lăsat ceva în urmă. Brelocuri şi amintiri, indicii 
despre vieţile lor, dar niciodată povestea întreagă. 

După ce Bo termină micul dejun - atât de repede, că îmi dau 
seama cât de flămând fusese — părăsim căldura casei şi ieşim în 
Ploaia mocănească. Cerul gri-cenușiu ne apasă cu o greutate care 
€ aproape tangibilă. Apa îmi picură prin păr. 

Trecem pe lângă mica seră unde plante medicinale, roșii şi 
verdeţuri cu multe frunze erau cândva îngrijite şi cultivate. Pere- 
ţii de sticlă și-au pierdut transparenţa şi s-au pătat astfel că nu 
se mai poate vedea în interior. Insula şi-a luat înapoi majoritatea 
structurilor, pereții distruşi şi putreziciunea care se infiltrează 
de dedesubt. Mușchii acoperă toate suprafeţele: o plantă care se 
hrănește din umezeala constantă şi nu poate fi stăpânită. Rugină 
şi mucegai. Mocirlă şi noroi. Moartea își află drum în toate. 

— Cântecul nu s-a oprit, spune Bo când suntem la jumăta- 
tea drumului spre far, iar picioarele noastre tropăie sec pe aleea 
pardosită cu lemn. 

În bătaia vântului, vocile sunt totuşi acolo, alunecând leneşe 
prin aerul marin. Îmi sunt atât de familiare, că abia dacă le deo- 
sebesc de celelalte sunete de pe insulă. 

— Nu încă, aprob eu. 

Nu mă mai uit la el. Nu-i mai las privirea iscoditoare să o 
găsească pe a mea. 

Ajungem la far, iar eu îl deschid, trăgând de uşa de metal cu 
balamalele ruginite. Odată ce intrăm, am nevoie de câteva clipe 
să-mi obișnuiesc ochii cu lumina difuză. Aerul este îmbâcsit și 
miroase a lemn umed și a piatră. O scară rotunjită şerpuiește 
prin interiorul farului, iar eu îi arăt lui Bo unde să nu păşească 
în timp ce urcăm - multe trepte au putrezit sau sunt distruse — și 
din când în când mă opresc să-mi trag sufletul. 

— Ai fost vreodată furată? întreabă Bo când suntem aproape 
de vârful scării. 

— N-aş putea spune, spun eu cu răsuflarea întretăiată. 

— Chiar crezi asta? Dacă altcineva ar pune stăpânire pe tru- 
pul tău, nu crezi că ai şti? 

Mă opresc pe o treaptă solidă şi mă uit spre el. 

— Cred că este mai ușor pentru minte să uite. Să stea deo- 
parte! spun eu, observând că Bo nu pare mulțumit de răspuns 
şi că își mișcă maxilarul spre stânga. Dacă asta te face să te simţi 
mai bine, adaug eu zâmbind, când o soră Swan o să pună stă- 
pânire pe trupul meu și o să-mi dau seama de asta, o să te anunţ. 

El ridică o sprânceană, iar ochii îi zâmbesc. Mă întorc şi con- 
tinui să urc. 

Pe măsură ce urcăm, vântul vâjâie tot mai tare, iar când ajun- 
gem în cele din urmă la camera farului, o rafală asurzitoare 
şuieră prin crăpături. 

— Primul paznic al farului a fost un francez, explic eu. El a 
botezat insula Lumiere’. De atunci încoace, s-a muncit mult 
pentru menţinerea în funcţiune a farului, pentru întreţinerea 
lămpilor și a lentilelor prismatice. Acum, cea mai mare parte 
este automatizată. 

— De unde ştii tu toate aceste amănunte? 

— De la tata, răspund automat. A studiat farurile după ce el şi 
mama au cumpărat insula, adaug eu şi îmi înăbuş emoția, ca mai 
apoi să continui: Trebuie să verificăm lentila și becul în fiecare zi. 
Totul trebuie să fie curăţat de două ori pe săptămână pentru a ține 
aerul sărat departe de clădire. În timpul unei furtuni sau când se 
lasă o ceață groasă, acest far poate salva viețile pescarilor plecați 
în larg. Aşa că noi trebuie să-l menţinem în funcțiune. 

Bo dă din cap aprobator şi se îndreaptă spre ferestre ca să 
cerceteze insula de la înălțime. 

ÎI privesc, urmărind conturul umerilor și linia arcuită a ţinu- 
tei. Pare o persoană sigură de sine. Braţele într-o parte și cealaltă 
a corpului. Cine este el? Ce l-a adus aici? Ceaţa s-a rostogolit peste 
insulă și a țesut un văl transparent cenușiu, astfel că nu putem 


i 
' Lumière (în fr., în original), „lumină” (n. tr.). 

distinge niciun detaliu al terenului de mai jos. După câteva mi- 
nute de privit pe geam, Bo mă urmează pe ușă, apoi jos, pe scara 
în spirală. 

Otis stă pe aleea pardosită cu lemn de afară, așteptând cu 
ochii mijiți din cauza ploii, iar eu trag de ușa farului şi o închid. 
Olga este un pic mai departe și îşi linge coada portocalie dun- 
gată. Amândouă mâţele sunt obişnuite cu ploaia mocănească pen- 
tru că instinctele lor pisiceşti de conservare când vremea e rea 
au devenit de mult inactive. 

Ne îndreptăm spre cel mai important loc al insulei, prin ve- 
chea livadă, unde şiruri de meri Braeburn şi peri Anjou filiformi 
cresc în neorânduială. Oamenii ziceau că pomii fructiferi nu pot 
creşte în aerul sărat, dar celor din livadă întotdeauna le-a mers 
bine pe Lumiere Island. O anomalie! 

— Ce se întâmplă cu livada? întreabă Bo, oprindu-se la ca- 
pătul şirului. 

— Ce să se întâmple? 

— Copacii ăştia n-au fost tunşi de ani de zile. 

Mă uit cu coada ochiului la el când se întinde să atingă una 
dintre crengile subțiri și desfrunzite, ca şi cum şi-ar putea da 
seama de povestea copacului doar atingându-l. 

— Trebuie să fie curăţaţi, iar cei uscați să fie tăiați. 

— De unde ştii? întreb eu, în timp ce îmi vâr mâinile în buzu- 
narele impermeabilului pentru că au început să-mi amorţească. 

— Am crescut la o fermă, răspunde el. 

— Mamei mele nu-i prea pasă de copaci, spun eu. 

— Cineva probabil a avut grijă de ei cândva, spune el, elibe- 
rând creanga lungă şi subțire care revine la poziţia anterioară. 

Are dreptate; cineva chiar a avut grijă de această livadă 
cândva, o livadă cu mai multe şiruri de pomi şi o varietate de 
meri şi peri. Dar acum nimeni nu mai are. Pomii sunt lăsaţi să 

se usuce și în bătaia vânturilor, producând adesea doar fructe 
mici şi amare. 

— Pomii ăştia ar putea trăi încă o sută de ani dacă cineva 
i-ar întreține, spune el. 

— Chiar ai putea să-i readuci la viață? 

— Bineînţeles, doar că va fi nevoie de ceva muncă. 

Zâmbesc timid, cercetând şirurile de copaci. Mereu am iubit 
această livadă, dar au trecut ani buni de când n-am mai văzut-o 
inflorită. La fel ca restul insulei, şi ea a decăzut. Dacă însă po- 
mii ar putea fi salvaţi, poate că ideea ar fi valabilă pentru în- 
treaga insulă. 

— De acord! spun eu. Hai să o facem! 

El zâmbeşte aproape neobservat și privirile noastre se întâl- 
nesc pentru o clipă. 

Îi arăt lui Bo celelalte clădiri de pe insulă, așa că facem turul 
peticului de pământ. El are grijă să nu meargă prea aproape de 
mine, evitând să mă atingă cu braţul când suntem unul lângă 
celălalt. Umblă cu pași atenţi şi măsurați pe pământul pietros. 
Dar mă priveşte în treacăt când crede că nu mă uit. Înghit în 
sec, strâng din dinți şi privesc în altă parte. 

Când ajungem la stâncile orientate spre vest, unde oceanul 
se sparge de țărm în valuri furioase care împrăștie apa şi spumă 
peste tot, Bo se opreşte. 

Deşi suntem atât de aproape de apă, auzim cântecul surori- 
lor ca pe o şoaptă, ca şi cum ele ar sta alături de noi, respirân- 
du-ne în ceafă. 

— Câţi oameni au murit? întreabă el. 

— Poftim? 

— În lunile când surorile Swan revin? 

Îmi încrucișez braţele la piept, în timp ce vântul îmi suflă 
Părul peste ochi. 

— Fiecare soră Swan îneacă un băiat... de obicei. 

— De obicei? 

— Cam aşa. Depinde. 

— De ce anume depinde? 

Ridic din umeri, gândindu-mă la verile când cinci sau şase 
băieţi au fost găsiți rostogolindu-se cu valurile spre mal. Cu 
nisip în păr. Cu apă sărată în plămâni. 

— Cât de răzbunătoare se simt... îmi imaginez. 

— Cum se hotărăsc? 

— Ce să hotărască? 

— Pe cine vor ucide? 

O gură de aer mi se înfige în gât şi rămâne ca un cârlig în 
gura unui pește. 

— Probabil în același fel în care îşi alegeau iubiții când erau 
în viaţă. 

— Prin urmare, sunt îndrăgostite de băieții pe care îi îneacă. 

Mi se pare sarcastic, dar când îl privesc, ochii lui întunecaţi și 
buzele pline şi accentuate nu se mai mișcă. 

— Nu! Nu ştiu! Mă îndoiesc. Nu este vorba despre dragoste. 

— Răzbunare, atunci? întreabă el, repetând vorbele mele din 
seara trecută. 


— Răzbunare! 
— Justificarea perfectă pentru crimă, adaugă el, desprin- 


zându-şi privirea de a mea ca să se uite spre negura tulbure care 
se ridică din valuri ca un fum. 

— Nu este..., încep eu, dar mă opresc. 

Crimă. De fapt, exact asta e. Spunându-i blestem, nu dispare 
adevărul a ceea ce se întâmplă aici în fiecare an: crimă. Premedi- 
tată. Violentă, crudă şi sălbatică. Chiar monstruoasă. Un masacru 
care durează de două sute de ani. Un oraş care retrăieşte trecutul 

nu se poate schimba, plătind preţul an după an. Ochi pentru ochi. 
Înghit, simțind o durere în piept și în măruntaie. 

Momentul este la fel de previzibil precum mareea şi luna. Se 
retrage şi înaintează. Moartea vine şi pleacă. 

Bo nu mă sileşte să-mi termin gândurile. Nici eu nu încerc 
să o fac. Gândurile mi se răsucesc precum un șarpe într-o gaură 
întunecată și adâncă. Îmi ridic umerii şi tremur, frigul clocoteşte 
prin mine. 

Ne uităm la oceanul învolburat, apoi întreb: 

— De ce te afli, de fapt, aici? 

— A fost ultima staţie a liniei de autobuz, repetă el. Aveam 
nevoie de un loc de muncă. 

— Şi n-ai mai auzit niciodată de Sparrow? 

Privirea lui lunecă spre a mea, iar ploaia i se prinde de gene, 
zăboveşte pe bărbie și se împrăştie de pe părul lui negru. 

— Nu! 

Pe urmă ceva se schimbă în privinţa vântului. 

O tăcere neaşteptată se aşterne peste insulă, iar pe ceafă simt 
un frison intens. 

Cântecul a încetat. 

Bo face un pas mai aproape de faleză, ca şi cum s-ar strădui 
să audă ceea ce nu mai este acolo. 

— S-a terminat! spune el. 

— Surorile au găsit toate trupurile. 

Cuvintele par să îmi iasă din gură fără voia lor. O stare de li- 
nişte pune stăpânire pe mine și îmi amintește ce are să se întâmple. 

— S-au întors! 

Închid ochii, atentă la tăcerea care ne înconjoară. S-a întâm- 
Plat mai repede decât în oricare alt an. 

Curând, oameni se vor îneca. 


AVERTISMENT 


Aşteptăm moartea. Ne ținem răsuflarea. 
Știm că va veni și totuşi tresărim când îşi înfige 
ghearele în beregata noastră şi ne trage dedesubt. 


Placă așezată pe banca de piatră de pe Ocean Avenue 
care este orientată cu faţa spre port (comandată în 1925) 


trivesc pământul cu cizmele mele de cauciuc. O burniță 
stăruitoare se adună pe mânecile impermeabilului în timp 
ce mă întorc printre şirurile din livadă. 

Bo s-a întors în căsuţa lui. Ne-am despărţit în urmă cu o oră. 
Chiar dacă m-am hotărât să mă întorc din nou în pat pentru că 
încă îmi zvâcneşte capul şi tremur din toate încheieturile, în 
final, am ajuns să stau afară, singură. Aveam nevoie de asta. 

Găsesc bătrânul stejar care creşte în mijlocul livezii pe unde 
eu și Bo am trecut puţin mai devreme. Dar nu ne-am oprit. 

Acesta este locul meu preferat de pe insulă, locul unde mă 
simt protejată şi ascunsă printre pomii fructiferi putreziți, locul 
unde îmi las amintirile să alunece peste mine ca un şuvoi răcoros. 
Acest stejar stă singur printre ceilalţi arbori, bătrân şi tăbăcit de 
aerul marin, întârziat în creştere. Dar a fost aici de la început, 
de acum aproape două sute de ani, din vremea când surorile 
Swan au păşit pentru prima oară pe uscat, când ele mai erau încă 
În viață. 

Îmi trec degetele de-a lungul inimii scrijelite în lemn şi neter- 
minate, tăiate acolo de îndrăgostiți pieriţi de mult timp. Inima 


dăinuie, deși scoarța se usucă permanent. 

Mă las pe pământ, sprijinită de trunchiul copacului, şi mă 
aşez la poalele lui, cu capul înclinat şi privirea îndreptată spre 
cerul presărat cu nori întunecați, prinşi de vânturile capricioase, 

Sezonul Swan a început. Şi acest orăşel ascuns de-a lungul 


țărmului nu va ieşi nevătămat. 


O furtună suflă dinspre ocean. 

Ceasul de lângă patul meu arată unsprezece noaptea. Apoi 
miezul nopţii. Nu pot adormi. 

Mă plimb din dormitor în baie, de la un cap la altul al holu- 
lui, cu gândurile rătăcind spre Bo. Nu e la adăpost, nici chiar 
aici, pe insulă. 

Aud ventilatorul care funcţionează în camera mamei, două 
uși mai încolo, în timp ce ea doarme. Mamei îi place să simtă o 
briză, chiar şi iarna; spune că are coşmaruri fără el. Aprind lu- 
mina în baie şi mă uit în oglindă. Buzele îmi sunt livide, iar părul 
îmi stă pleoștit pe umeri. Arăt de parcă n-am dormit zile la rând. 

Imediat o rază de lumină licăreşte prin fereastra băii și se 
reflectă spre mine din oglindă. Ridic o mână să o blochez. Nu 
este raza de lumină de la far. Este altceva. Mă uit repede pe fe- 
reastra brăzdată de ploaie. O barcă trage la docul de pe malul 


inferior. A sosit cineva. 


Îmi iau în grabă impermeabilul şi cizmele şi mă strecor pe uşa 
principală fără să fac zgomot. Vântul şuieră peste aflorimentele 
stâncoase de pe insulă, împrăștiind iarba-de-mare şi învârtejin- 
du-mi părul peste față. 

Pe măsură ce ajung mai aproape, zăresc o lumină lângă 
doc - un reflector mare —, modelul folosit să vezi prin ceaţă atunci 
când încerci să-ţi găseşti drumul printre epavele din port. Se aud 
un schimb de voci şoptite şi zgomot de pași grei pe docul de 

lemn. Oricine ar fi, nu se străduie să fie discret sau să se as- 
cundă. Ridic o mână spre față, ca să opresc vântul, apoi îmi 
aud numele. 

— Penny? 

În întuneric, disting părul lui Rose, învolburat de o rafală 
puternică. 

— Rose? Ce faci aici? 

— Am adus vin, spune Heath Belzer, băiatul care, noaptea 
trecută, promisese că o va conduce pe Rose acasă de la petrecerea 
Swan şi care acum stă alături de ea, ridicând în mână o sticlă 
cu vin ca să o pot vedea. 

Barca din spatele lui a fost fixată la doc de mântuială, parâ- 
mele atârnă în apă, iar eu presupun că este ambarcaţiunea pă- 
rinților lui Heath. 

— Cântecul s-a oprit, spune Rose în şoaptă, de parcă n-ar dori 
ca insula să o audă. 

— Ştiu. 

Rose face câţiva paşi spre mine, clătinându-se un pic, în mod 
evident deja ameţită. Heath se uită înapoi spre port în timp ce 
valurile mătură docul. Acolo, în întuneric, este locul unde vie- 
tile a cel puţin trei băieţi vor fi furate. 

— Putem să urcăm în far? întreabă Rose, schimbând subiec- 
tul. Vreau să îi arăt lui Heath! adaugă ea, ridicându-şi sprânce- 
nele și mușcându-și partea interioară a obrazului. 

Rose arată ca un heruvim rumen în obraji şi cu ochi bulbucaţi. 

Nu pot să nu o iubesc - modul în care dă strălucire aerului 
din jurul ei, ca și cum ar fi un bec electric. Ca și cum ar fi o zi de 
vară şi o briză răcoroasă, toate în acelaşi timp. 

— Sigur că da, spun eu, iar ea zâmbește larg și pe jumătate 
adormită, trăgându-mă pe aleea pardosită cu lemn, în vreme 
ce Heath merge la doi pași în urma noastră. 

— Parcă îmi amintesc că erai cu un băiat noaptea trecută, 
imi şopteşte ea la ureche cu respiraţia fierbinte şi înţepătoare de 
la alcool. 

— Bo, răspund eu. I-am oferit o slujbă pe insulă. Locuiește 
în Căsuţa Ancorei. i 

— Ce-ai făcut? întreabă ea şi rămâne cu gura căscată. 

— Avea nevoie de un loc de muncă. 

— Trebuie să fi fost beată dacă ai acceptat un străin pe in- 
sulă. Îți dai seama că, probabil, tipul nu este decât un turist. 

— Nu prea cred. 

— Atunci de ce se află aici? 


— Nu sunt sigură. 
— Penny! spune ea încetinind pasul. Tipul locuieşte pe in- 


sulă cu tine... Ar putea să te ucidă în timp ce dormi. 

— Cred că lui îi este mai teamă decât îmi este mie. 

— Adevărat, aprobă ea trăgându-şi în jos mânecile pulove- 
rului alb, astfel încât să-şi poată ascunde degetele de vântul rece. 
Oricum, n-ar fi putut să apară într-un moment mai nepotrivit. 
Vom vedea dacă va supraviețui până la solstițiul de vară. 

Simt fiori pe şira spinării. 

Imediat ce ajungem la far, Rose chicoteşte în timp ce înaintează 
şovăitor pe scara în spirală, iar Heath o ţine fără să-şi desprindă 
mâna de pe ea, înpiedicând-o astfel să nu se dea de-a berbeleacul. 

Odată ajunşi în capătul scărilor, pătrund pe uşă în camera 
farului. Dar nu este întuneric aşa cum mă aşteptam. Lampa care 
stă pe pupitrul alb de pe peretele din partea dreaptă este aprinsă, 
iar cineva e la geam, sprijinindu-se cu un umăr de aceasta. 

— Bo? întreb eu. 

— Bună! spune el şi se întoarce, iar eu observ că ţine o carte 
în mâna dreaptă. Am urcat să urmăresc furtuna. 

— Şi noi! ciripeşte Rose şi păşește înainte să se prezinte. 

— Bo! răspunde el. 

Rose zâmbeşte și se uită înapoi spre mine, rostind fără sonor 
că e drăguţ, aşa încât nimeni altcineva să nu vadă. 

Bo şi Heath își strâng mâinile, apoi Heath ridică sticla. 

— Se pare că avem o mică petrecere. 

— Ar trebui să cobor, se oferă Bo, vârând cartea sub braţ. 

— În niciun caz! spune Rose, zâmbind. Vei rămâne. Cu trei 
nu se face o petrecere, cu patru e perfect. 

Bo se uită la mine, ca şi cum s-ar aştepta la o aprobare, dar 
eu îi răspund cu o privire inexpresivă, nesigură ce să gândesc des- 
pre el, după ce l-am găsit aici sus, singur cuc, citind sau urmă- 
rind furtuna. Indiferent care ar fi adevărul. 

— Foarte bine! acceptă el, cu o urmă de ezitare în priviri. 

Heath extrage un tirbuşon din buzunarul hainei şi începe să 
scoată dopul sticlei. 

— Heath a furat două sticle B&B de la părinții lui, spune 
Rose. Una am băut-o pe drum. 

Un fapt ce lămureșşte de ce este deja atât de ameţită. 

Nu sunt pahare, așa că Heath ia o înghițitură, dar înainte de 
a pasa sticla mai departe, spune: 

— Ar trebui să pariem, nu? 

— Pe ce? întreabă Rose. 

— Pe cât va dura până când va ieși la iveală primul trup în port? 

— E dezgustător! spune Rose cu o grimasă. 

— Posibil. Dar tot o să se întâmple, fie că vrem, fie că nu. 

Eu şi Bo facem schimb de priviri. 

Rose pufneşte. 

— Trei zile, spune ea pe un ton împăciuitor, 
sticla din mâinile lui Heath și luând o înghiţitură. 

— Trei şi jumătate, îşi dă Heath cu presupusul. 


apucând brusc 

Dar cred că o spune doar ca să fie drăguţ, prefăcându-se că-i 
cântă în strună. 

Rose îi dă sticla lui Bo, iar el o priveşte ca şi cum răspunsul 
s-ar afla undeva în interior. 

— Eu sper să nu se întâmple deloc, spune el în cele din urmă. 

— Asta nu prea ar fi o presupunere! îi atrage atenţia Rose. 

— Ba sigur că este, susține Heath. El e de părere că nu va fi 
vorba despre nicio nenorocire. Ceea ce nu s-a întâmplat nicio- 
dată, dar presupun că e posibil. Poate că în această vară nu se va 
îneca nimeni. 

— Puțin probabil, adaugă Rose, arătându-se un pic dezgus- 
tată de acest întreg joc. 

Bo se grăbeşte să ia o gură din vinul roșu, apoi întinde sticla 
pentru mine. O iau cu grijă şi ridic privirea spre grup. 

— În seara aceasta, spun eu, înclinând sticla spre buze şi 
luând o înghiţitură zdravănă. 

Rose tremură ușor, iar Heath o cuprinde cu un braţ. 

— Haideţi să vorbim despre altceva! propune ea. 

— Despre orice doreşti, spune el şi îi zâmbeşte. 

— Eu vreau să număr fantome! ciripește ea binedispusă. 

Heath îşi desprinde braţul de pe ea şi se încruntă nedumerit. 

— Ce anume vrei? 

— Este un joc pe care eu şi Penny îl jucam când eram mici, 
ţii minte, Penny? spune ea, uitându-se spre mine, iar eu dau din 
cap aprobator. Căutam fantome în raza de lumină de la far în 
timp ce aceasta se rotea în jurul insulei. Se dau puncte pentru 
fiecare fantomă pe care o vezi. Un punct dacă o vezi pe insulă și 
două puncte dacă o vezi pe apă. 

— Şi vezi cu adevărat aceste fantome? întreabă Heath, arcu- 


indu-şi sprâncenele. 

— Da! Sunt pretutindeni, răspunde Rose cu un zâmbet șiret. 
Trebuie doar să ştii unde să te uiţi. 

— Arată-mi! spune Heath. 

Şi chiar dacă este în mod evident sceptic, zâmbeşte în timp 
ce ea îl trage spre fereastră. Este un joc pueril, dar amândoi își 
lipesc palmele pe sticlă râzând. 

Îi pasez lui Bo sticla, iar el mai ia o înghiţitură. 

— Ce citeşti? întreb eu.. 

— O carte pe care am găsit-o în căsuţă. 

— Despre ce? 

El scoate cartea de sub braţ şi o pune pe pupitrul alb. Istoria și 
legendele orașului Sparrow, Oregon. Pe copertă este o fotografie 
veche a portului, făcută de pe Ocean Avenue. În prim-plan se 
vede un trotuar din piatră cubică, iar portul este ticsit de 
ambarcaţiuni de pescuit vechi şi nave masive. Este mai mult o 
broșură decât o carte adevărată și se poate găsi la toate cafene- 
lele şi restaurantele, ba chiar și pe holurile oricărei pensiuni din 
oraş. Este un ghid turistic despre tot ce s-a întâmplat în Sparrow 
în urmă cu două secole şi despre tot ce s-a petrecut de atunci 
încoace. A fost scris de Anderson Fotts, un artist și poet care a 
locuit în Sparrow până când fiul său s-a înecat în urmă cu şapte 
ani, apoi omul s-a mutat. 

— Cauti informaţii despre istoria oraşului nostru? 

— Nu e mare lucru de făcut seara pe aici. 

Are dreptate. 

Îmi pironesc privirea pe cartea al cărei conținut îl ştiu foarte 
bine. La pagina treizeci şi şapte este un portret al celor trei surori 
Swan, schiţat de Thomas Renshaw, un tip care susținea că se în- 
tâlnise cu surorile înainte ca ele să fie înecate. Marguerite stă în 
partea stângă şi este cea mai înaltă dintre cele trei, cu părul lung 
şi roșcat, buze pline şi un maxilar ascuţit. Priveşte drept înainte. 

Aurora se află în mijloc, cu părul aranjat în bucle mătăsoase și 
ochii strălucitori larg deschişi. Hazel, în dreapta, e mai mică, cu 
trăsături comune și o coadă răsucită peste umăr. Se uită în altă 
direcție, ca şi cum ar privi la ceva din depărtare. Toate trei sunt 
frumoase - fascinante — şi parcă s-ar mișca pe pagină. 

— Aşadar, crezi în surori acum? întreb eu. 

— Nu m-am hotărât. 

Raza de lumină alunecă peste faţa lui, iar eu o urmăresc în 
drumul ei spre ocean, unde despică furtuna și ploaia, avertizând 
marinarii şi pescarii că o insulă le stă în cale. 

— N-ar trebui să mai intri în oraş, dacă nu ești obligat să o 
faci, îi spun eu. 

Sprâncenele lui se ridică mirate. 

— De ce nu? 

— Este mai sigur dacă stai aici pe insulă. Nu poţi avea în- 
credere în nimeni din oraş... Orice fată vei întâlni poate fi una 
dintre ele. 

Pleoapele îi coboară, acoperind parţial nuanţa întunecată a 
ochilor lui verzi. Verzi şi trişti. Figura îmi pare cunoscută într-un 
fel pe care nu-l pot identifica. La fel ca atunci când vezi o per- 
soană pe care ai cunoscut-o cu mult timp în urmă, dar care s-a 
schimbat cu trecerea anilor, devenind cineva diferit şi nou. 

— Inclusiv tu? întreabă el de parcă aş glumi. 

— Inclusiv eu, confirm, cu dorinţa ca Bo să înţeleagă cât de 


serioasă sunt. 
— Prin urmare, nicio discuţie cu fetele! clarifică el. 


— Întocmai! 

Partea dreaptă a gurii lui se ridică într-un zâmbet, o deschi- 
dere infimă a buzelor, iar el pare că ar fi gata să râdă, în schimb 
ia o înghiţitură din sticlă. Ştiu că este absurd, poate chiar puţin 
lipsit de sens, să-i spun să nu vorbească cu nicio fată. Dar n-aş 

face-o, dacă sia Veni foarte serios. Majoritatea băieților din 
oraş - dacă SFERA e în legendă - vor evita fetele până la solsti- 
tiul de vară. Mai bine să reduci riscul. Dar Bo, la fel ca majorita- 
tea străinilor, nu va lua avertismentul în serios. El este în pericol 
doar aflându-se în acest oraș. 

— Trei! strigă Rose de la fereastră, iar Heath clatină din cap. 

Din câte se pare, Rose câștigă vânătoarea de fantome. Ca 
de obicei. 

— De unde ești? îl întreb pe Bo după ce raza de lumină tra- 
versează farul de trei ori. 

— Washington. 

Îl privesc, arcuindu-mi o sprânceană şi aşteptându-l să re- 
strângă zona la un oraș, sau un comitat, sau la cea mai apropiată 
vecinătate de un Starbucks. Dar el nu o face. 

— Asta-i extrem de vag, observ eu. Poţi să fii mai exact? 

Obrajii i se umflă, un izvoraș de tensiune. 

— Aproape de mijloc, este tot ce oferă el. 

— Înţeleg că nu va fi uşor, spun eu și îmi frec limba de ce- 
rul gurii. 

— Ce? 

— Să înţeleg cine eşti de fapt. 

El bate ușor cu degetele în sticlă, în ritmul unui cântec, cred. 

— Ce doreşti să ştii? întreabă el. 

— Ai mers la liceu în acest fictiv oraş „aproape de mijloc”? 

Din nou, cred că Bo va zâmbi, dar el îşi reprimă surâsul îna- 
inte ca vorbele să-i scape. 

— Da. Am absolvit anul acesta. 

— Deci ai absolvit şi imediat după asta ai evadat 
tău imaginar? 

— În principiu. 

— De ce ai plecat? 


din oraşul 

Bo se oprește din a bate ritmul pe sticlă. 

— Fratele meu a murit. 

O adiere de vânt și ploaia care cade pieziș şi stropeşte feres- 
trele mă fac să tresar. 

— Îmi... pare rău! 

Bo clatină din cap şi înclină sticla spre buze. Minutele trec 
şi întrebarea care îmi stă în gât începe să mă sufoce. 

— Cum a murit? 

— A fost un accident. 

El învârte sticla, iar vinul carmin se roteşte de o parte şi de 
cealaltă. Un mic ciclon. 

Bo îşi întoarce privirea din direcţia mea, ca şi cum s-ar gândi 
să se îndrepte spre uşă și să plece. Să spună „noapte bună” şi să 
dispară în furtună. 

Cu toate că sunt curioasă să ştiu ce fel de accident a fost, nu 
insist. Îmi dau seama că nu doreşte să vorbească despre asta. Dar 
nu vreau ca el să plece, chiar dacă discuţia noastră se simte încor- 
dată pe alocuri, anevoioasă şi chinuită pentru că el ascunde lu- 
cruri. În plus, nu prea sunt pregătită ca această noapte să se 
termine. Sunt lucruri care îmi plac la el - nu, nu e așa! Nu despre 
el este vorba, ci despre mine. Îmi place cum mă simt când stau 
alături de el. Destinsă de prezenţa lui. Entuziasmul constant pen- 
tru gândurile mele, durerea din pieptul meu mângâiată. Domolită. 

Aşa că iau sticla de la el și mă așez cu picioarele încrucișate 
pe podeaua rece, privind cu ochi pierduţi spre furtună. Ştiu ce 
înseamnă să pierzi oameni din preajma ta. Beau încet şi fără grabă 
din vin, încălzindu-mi stomacul și făcându-mi capul să plu- 
tească, ştergând mahmureala. Bo stă lângă mine cu braţele spri- 
jinite pe genunchii îndoiţi. 

— Ai mai participat la bătăi? întreb eu după o clipă de tăcere. 

— Poftim? 

— Noaptea trecută pe plajă, cu Lon, mi s-a părut că nu te-ai 
temut să te baţi cu el. 

— Nu-mi place să mă bat, dacă asta e ce vrei să spui. Dar da, 
am luat parte la câteva. Deși nu pentru că am dorit, spune el, ră- 
suflând încet, și cred că are de gând să schimbe subiectul, în timp 
ce buzele îi rămân parţial deschise. Fratele meu avea mereu ne- 
cazuri, continuă el. Îi plăcea să-şi asume riscuri - sărea în râuri 
în toiul iernii, se căţăra pe poduri să urmărească răsăritul soa- 
relui, îşi conducea camioneta cu foarte mare viteză pe linia con- 
tinuă de dragul competiţiei. Lucruri de genul ăsta. Uneori, spunea 
lucruri necuvenite sau flirta cu fete nepotrivite şi se pomenea 
într-o încăierare, continuă Bo şi clatină din cap. El considera că 
era amuzant, dar eu eram mereu cel care trebuia să intervină ca 
să-l salveze şi să-i ferească fundul de bătaie. Fl era fratele meu 
mai mare, dar părinţii mă rugau permanent să stau cu ochii pe 
el. Dar pentru că a murit, începe el cu privirea coborâtă spre 
podea, cu vocea aproape stinsă şi cu amintirile furişându-se în 
sufletul lui, nu a mai fost nevoie să-l apăr. 

Îi dau sticla cu vin şi el ia o înghiţitură considerabilă. Cu 
sticla ținută între genunchi cu ambele mâini, Bo întreabă: 

— Te-ai gândit vreodată să părăseşti orașul ăsta? 

— Bineînţeles, răspund eu şi imi ridic bărbia. 

— Dar... 

— Este complicat. 

— Nu este ceea ce spun oamenii când pur şi simplu nu do- 
resc să recunoască adevărul? zice el în timp ce bate din nou cu 
degetul mare pe gâtul sticlei. 

— Probabil, dar adevărul e complicat. Viața mea e complicată. 

— Prin urmare, după cei vei absolvi, nu ai de gând să pără- 
seşti Sparrow... Nu vei merge la facultate undeva? 

— Posibil, răspund eu și ridic din umeri. Nu este ceva la care 
mă gândesc, mai adaug și mă mișc neliniştită pe podea, cu dorinţa 
să schimbăm subiectul şi să revenim la el. 

— Ce te ţine aici? 

Cât pe-aici să râd, dar nu o fac, pentru că răspunsul nu este 
amuzant. Nimic legat de motivele pentru care sunt blocată aici 
nu este amuzant. 

— Familia mea, zic în cele din urmă, pentru că trebuie să 
răspund ceva. Mama mea. 

— Ea nu vrea să pleci? 

— Nu e asta. Ea... ea nu se simte bine, spun eu şi îmi întorc 
privirea în altă parte, clătinând din cap. 

Adevărul se strecoară printre minciuni. 

— Nu vrei să vorbeşti despre asta? întreabă el. 

— La fel cum tu nu vrei să vorbeşti despre locul de unde eşti, 
spun eu încet. Sau despre ce s-a întâmplat cu... 

Sunt gata-gata să-l aduc în discuţie pe fratele lui, dar mă 
opresc. 

El respiră adânc, apoi îmi dă din nou sticla. Bem vin în loc 
să ne împărtăşim adevărul. Ca un joc de băut pe care tocmai 
l-am inventat: dacă nu vrei să discuţi despre ceva, ia o înghiţitură. 

— Există întotdeauna motive să rămâi, spune el. Trebuie să 
găseşti un motiv să pleci. 

Privirea lui o întâlnește pe a mea şi ceva familiar se agită în 
interiorul meu - ceva despre care vreau să pretind că nu se află 
acolo. O străfulgerare care luminează partea cea mai întunecată 
a sufletului meu. Iar eu o primesc ca pe lumina soarelui. 

— Presupun că n-am găsit încă acel motiv, spun eu. 

Îmi dau seama că obrajii îmi sunt roz-aprins, pot simţi căl- 
dura pe piele, dar nu-mi întorc privirea de la el. 

Furtuna loveşte peste ferestre, zornăind sticla în rame. 

Bo se uită la ploaie, iar eu îi urmăresc privirea, dorind să-i 
smulg mai multe gânduri. Durerea i se ascunde în ochi, iar eu 
simt brusc dorinţa de a-i atinge faţa, pielea şi vârfurile degetelor. 

Apoi, ca un aparat scos brusc din priză, vântul se opreşte, 
ploaia se împrăștie şi se transformă în burniţă, iar norii negri și 
posomorâţi încep să-și croiască drum mai departe, spre sud, dez- 
văluind un cer întunecat, străpuns ici, colo de stele. 

Rose sare într-un picior pe podea şi se învârte în cerc. 

— Trebuie să mergem să ne punem dorinţe! anunţă ea. 
Astă-seară! 

— Epava? întreabă Heath din locul unde stă încă tolănit 
pe podea. 

— Epava! repetă ea. 

— Care-i faza cu epava? întreabă Bo, desprinzându-şi pri- 
virea de a mea pentru prima dată. 

— O să vezi! răspunde Rose. 


Păşim prin întuneric, pe cărarea ce duce din pădure spre doc. 
Heath insistă să luăm barca lui, aşa că ne îngrămădim în ambar- 
cațiunea gonflabilă îngustă şi mică. Bo mă ia de mână chiar dacă 
nu trebuie să-mi ţin echilibrul — sunt la fel de stabilă pe apă cum 
sunt pe uscat — și nu-mi dă drumul până când nu iau loc lângă 
el pe una dintre bănci. 

Interiorul e meschin, dar ordonat şi prevăzut cu veste de 
salvare portocalii legate cu o curea de copastie. Heath trage de 
cablu, iar motorul se trezeşte la viaţă. 

Poate că n-ar trebui să merg cu ei. Este târziu şi capul mi se 
leagănă uşor din cauza vinului prost care îmi aleargă prin sânge. 
Dar ideea de libertate este cea care creează de asemenea depen- 
denţă; îmi limpezeşte mintea şi mă scapă de neliniştea care se 
află permanent acolo și care vieţuieşte înlăuntrul meu. 


p 

Așa că mă apuc strâns de marginea băncii pe care stau in timp 
ce înaintăm încet spre portul ciudat de liniştit, de parcă apa ar 
fi murit, predându-se după furtună. Rămășițele navelor scu- 
fundate sunt ca nişte pietre de mormânt care ies în afară din apă 
înaintea noastră, tije de metal zimțate, ruginite şi răsucite de 
necontenita maree. 

— Ce bine era dacă aveam mai mult vin, murmură Rose, dar 
vocea ei este slabă și indiferentă, așa că nimeni nu reacționează. 

Catargul verde, acoperit cu un strat de muşchi şi alge, se 
ridică cel mai înalt dintre toate epavele din port. Steagul care îi 
atârna cândva în vârf e distrus. 

Heath încetinește barca în timp ce ne apropiem, apoi opreşte 
motorul, astfel că plutim la doar câţiva metri de catarg. Contu- 
rurile întunecate şi tulburi ale restului navei stau dedesubtul 
nostru, suficient de aproape, încât să rupă în bucăţi elicea am- 
barcaţiunii lui Heath dacă acesta nu ar fi avut prezenţa de spirit 
să oprească motorul atunci când a făcut-o. Este periculos să fii 
atât de aproape de epavă, dar este şi motivul pentru care puștii 
vin aici, ca să-şi testeze stăpânirea de sine. Dacă n-ar fi pericu- 
los, ar fi amuzant. 

— A adus cineva monede? întreabă Rose. 

Bo își mută privirea de la Rose spre mine. 

— Pentru ce? 

— Să-ţi pui o dorinţă, îi explic eu. 

— Asta a fost o navă pirat, explică Heath. Legenda spune că 
dacă vei lăsa să cadă o monedă către piraţii morţi care încă băn- 
tuie nava, ei îţi vor îndeplini o dorinţă. 

— Probabil că acolo jos sunt sute, dacă nu cumva mii, de do- 
lari în monede de douăzeci şi cinci de cenți, spune Rose, făcând 
un gest cu mâna prin aer de parcă ar fi vreo magiciană. 

— Sau doar o grămadă de penny, spun eu. 

Heath îşi verifică buzunarele şi scoate o monedă de zece cenți 
şi una de douăzeci şi cinci de cenți. 

— Cu cât e mai ridicată valoarea monedei, cu atât mai mare 
e şansa ca ei să-ți împlinească dorința. Evident, piraţii sunt la- 
comi, spune Rose în timp ce înhaţă moneda de douăzeci și cinci 
de cenți din palma lui Heath. 

Eu şi Bo luăm fiecare câte un penny, iar Heath păstrează mo- 
neda de zece cenți. Se pare că eu şi Bo nu suntem foarte optimişti 
în privinţa faptul că dorinţele noastre chiar se vor împlini. 

Totuşi, ştiu care va fi dorinţa mea -— aceeaşi dorinţă pe care 
am avut-o întotdeauna. 

Toţi întindem braţele peste marginea bărcii, cu pumnii strânşi, 
iar Rose numără de la trei. 

— Doi... unu, spune ea şi noi toţi deschidem palmele şi 
lăsăm monedele să pice în apă. 

Banii se duc repede în jos, iniţial reflectându-se în timp ce 
se cufundă printre unghiurile zimţate şi cavernoase ale epave- 
lor, apoi dispar. 

Pentru o clipă, ne ţinem încă respiraţia... aşteptând să se 
întâmple ceva. Dar cum nimic nu se petrece, Bo lasă să-i scape 
o gură de aer, iar eu îmi încrucişez braţele pentru că mi-e frig. 
Şi sunt chiar neliniștită. 

N-ar trebui să fim aici, gândesc eu pe neașteptate. Afară pe 
apă atât de repede după ce surorile s-au reîntors. Este periculos, 
riscant pentru Heath și Bo. Şi ceva pare a nu fi în ordine. 

— Ar trebuie să ne întoarcem pe insulă, propun eu, încer- 
când să nu par panicată și ridicându-mi privirea spre Heath în 
speranța că va porni motorul. 

Oceanul pare foarte liniştit. Cântecul a incetat și furtuna a 
trecut. Doar o undă mătură partea laterală a bărcii. 

Simt acel ceva chiar înainte de a-l vedea: temperatura scade, 
cerul se deschide atât de mult, că stelele ar putea să ne înghită 
ca o balenă care înhaţă un banc de peşti. Oceanul vibrează. 

Privirea mi se fixează pe ceva întunecat dus de curent. La 
doar câțiva metri de barcă pluteşte un trup. Nefericitul are ochii 
deschişi, dar lipsiţi complet de culoare. Primul băiat mort. 


xxx 


— Ah, Dumnezeule, ţipă Rose, cu ochii cât cepele și arătând cu 
degetul spre cadavru. 

Braţele îi sunt larg deschise, picioarele pe jumătate cufundate 
sub apă şi un hanorac bleumarin îi atârnă de pe trunchi ca şi cum 
ar fi cu două măsuri prea mare. 

— La naiba! murmură Heath ca pentru sine, de parcă s-ar 
fi temut să vorbească prea tare sau că ar fi fost posibil să tre- 
zească morții. 

Luna îşi face apariţia printre nori, strălucind peste apă. Dar 
nu este albă ca laptele, ci roșie. Sânge pe lună: un semn rău. N-ar 
fi trebuit să venim aici. 

— Cine este? întreabă Rose, cu voce tremurată și cu degetele 
întinse după ceva de care să se prindă. Ca și cum ar fi întins mâna 
după corpul neînsuflețit. 

Faţa devine vizibilă: cadaverică, obraji scofâlciți. Păr blond 
scurt care se mişcă încoace și încolo de pe un scalp palid. 

— Gregory Dunn, răspunde Heath, ştergându-se cu o palmă 
pe față. A absolvit anul acesta. În toamnă intenţiona să meargă 
la o facultate în est. La Boston, cred. 

Eu şi Bo nu scoatem o vorbă. El atinge marginea bărcii, în- 
chide ochii, dar nu vorbeşte. 

— Trebuie să facem ceva! spune Rose, ridicându-se în pi- 
cioare brusc. Nu-l putem lăsa în apă. 

Rose face un pas înainte spre partea dreaptă a bărcii pneu- 
matice, dar mişcările ei dezechilibrează ambarcaţiunea, iar fata 
se leagănă spre apă. 

— Rose! mă răstesc eu, întinzând mâna spre ea. 

Heath face şi el o încercare să o prindă, dar avântul a înclinat 
barca prea mult, iar Rose se împiedică, picioarele i se dezechi- 
librează și mâinile se luptă să o ajute să se prindă de ceva. Biata 
de ea este aruncată cu capul înainte în apa îngheţată. 

Pentru prima oară, Bo reacționează. Ajunge la marginea băr- 
cii înainte ca eu să fi avut timp să îmi dau seama ce s-a întâmplat. 
Valuri mici se revarsă spre cadavrul lui Gregory Dunn. Din feri- 
cire, Rose nu aterizează pe el atunci când se răstoarnă. 

Bo se apleacă peste tribordul ambarcaţiunii, îşi cufundă braţele 
în apa extrem de rece, îşi strecoară mâinile pe sub braţele lui Rose 
şi o ridică într-o mișcare rapidă înapoi în barcă. Ea se prăbuşeşte 
instantaneu, tremurând și agitându-se incontrolabil. Heath inşfacă 
o pătură de sub unul din locuri şi o înveleşte pe Rose. 

— Trebuie să o ducem pe mal, spune Bo în mare grabă, iar 
Heath porneşte din nou motorul. 

Mă ghemuiesc lângă Rose, o cuprind cu un braţ şi gonim 
spre portul de agrement, lăsând în urmă trupul neînsuflețit al 
lui Gregory Dunn. 

Când ajungem la mal, mă îndrept grăbită spre docuri, către 
clopotul de metal care atârnă de o arcadă de lemn ce dă spre 
port. Toată lumea îl numeşte Clopotul Morţii. Ori de câte ori 
este descoperit un trup neînsufleţit, cineva îl trage ca să dea 
alarma. Clopotul a fost instalat în urmă cu douăzeci de ani. lar 
în timpul lunii iunie, până la solstițiul de vară, clopotul devine 


sunetul morţii. 

De fiecare dată când sună, localnicii tresar, iar turiștii înhaţă 
aparatele de fotografiat. 

Mă întind după firul aspru de sfoară și îl trag de două ori. Un 
sunet prelung și sec răsună prin oraș, lovindu-se de pereții umezi 
ai magazinelor și ai caselor și trezind pe toată lumea din somn. 


Durează o oră ca poliția și pescarii să ajungă în cele din urmă în 
port cu trupul neînsufleţit al lui Gregory Dunn. Au avut nevoie 
de timp să adune probe, dar nu s-a găsit niciuna. Nici sânge, nici 
amprente, nici semne de luptă. De fapt, nu s-au găsit niciodată. 

Rose tremură lângă mine, sorbind indiferentă dintr-o ceașcă 
de ciocolată caldă pe care Heath i-a adus-o de la The Chowder. 
Localul a deschis devreme - la trei dimineaţa - ca să-i servească 
pe orășenii care s-au sculat ca să vadă primul trup scos din valuri. 

Toţi aşteptăm pe docuri, urmărind ambarcaţiunile care spin- 
tecă apa. Oamenii poartă pijamale, berete de lână și cizme de 
cauciuc. Chiar şi copiii au fost târâţi din pat, cu păturile atârnate 
pe umeri, ca să fie martori la acest eveniment infiorător. 

În atâţia ani, poliţia locală a învățat să nu facă un spectacol 
din această nenorocire. Așadar, atunci când agenţii mută corpul 
neinsufleţit pe targa de pe doc, se asigură că trupul e complet 
acoperit. Totuși, oamenii fac poze, puştii încep să plângă, iar 
zeci de gură-cască rămân fără grai, acoperindu-şi gurile cu mâi- 
nile îinmănuşate. 

— Ai avut dreptate! îmi șopteşte Bo la ureche când ambu- 
lanţa se îndepărtează cu trupul lui Gregory Dunn legat cu nişte 
curele pe o targă de metal rece așezată în spate. Ai spus că se va 
întâmpla în această seară și chiar s-a întâmplat. 

Clatin din cap. Nu este un concurs pe care aș fi vrut să-l câștig. 

Mulțimea din jurul nostru se împrăștie încet. Oamenii se 
îndreaptă spre case sau spre The Chowder, ca să discute despre 
acest prim inec. Heath se apropie de noi. Observ că e încruntat. 

— O duc pe Rose acasă! spune el. Este bulversată. 

— Foarte bine! spun eu și privesc spre Rose, care deja s-a 
desprins de lângă mine şi porneşte către doc cu pătura în dungi 
roșu cu gri de pe barca lui Heath atârnându-i pe umeri. 

Arată ca o persoană şocată și imi dau seama că poate ar tre- 
bui să merg cu ea, dar, în clipa asta, pare să dorească doar com- 
pania lui Heath, aşa că îl las pe el să o conducă. 

— Apoi mă întorc să vă duc înapoi pe insulă, adaugă Heath 
înainte de a o urma pe Rose. 

Dau din cap aprobator. Apoi eu şi Bo urmăm şuvoiul de oameni 
somnoroșşi spre cheiul Shipley, unde o chelneriţă de la The Chow- 
der poartă o pijama cu buline albastre şi cizme UGG pufoase. 


— Cafea? ne întreabă ea. 
i cercetez faţa, zăbovind asupra ochilor, dar fata arată firesc. 


Umană. 

— Sigur! răspunde Bo. 

— Ceai negru, te rog! îi spun eu. 

Chelneriţa se încruntă puţin şi pufneşte de parcă onorarea 
comenzii mele ar necesita mai mult efort decât ar fi ea dispusă să 
depună la această oră, dar își târâie picioarele încălțate cu cizme, 
iar eu și Bo mergem către capătul debarcaderului, sprijinindu-ne 
de bară și cu feţele spre ocean, așteptând răsăritul soarelui. 

În jurul nostru, murmură voci şi se fac speculaţii. În decursul 
următoarelor două săptămâni, ne vom afla în toiul unei vânători 
de vrăjitoare. 

Câteva fete de la școală s-au adunat pe terasa de afară, beau 
cafea și mănâncă brioşe cu afine sau biscuiţi italieneşti în timp 
ce discută cu voce tare, chiar dacă este miezul nopții şi nu sunt 
treze de-a binelea. Le examinez trăsăturile, nuanța ochilor și por- 
țelanul albicios al pielii. Caut ceva nefiresc, o creatură vaporoasă 
ascunsă în spatele trupului uman. Dar nu o văd. 

Chelneriţa ne aduce ceștile fără nicio urmă de zâmbet. 

— Cum a putut Gregory Dunn să fie ademenit în port fără 
să vadă nimeni? întreabă Bo, păstrându-şi vocea scăzută şi cu 
ceaşca de cafea în mâini, dar fără să fi luat încă o înghiţitură. 

Ridic din umeri şi îmi muşc buza inferioară. 

— Surorile Swan nu doresc să fie văzute. Doar fac asta de 
două sute de ani, se pricep să nu fie prinse, îi explic eu şi îmi trec 
un deget pe marginea ceştii mele albe. i 

— O spui de parcă n-ai vrea ca ele să fie prinse, ca şi Cum ora- 
şul îşi merită soarta. 

— Poate că da! 

Mânia pe care o simt faţă de acest oraş, de aceşti oameni mă 
arde pe dinăuntru şi îmi tulbură mintea. 

Sunt prea multe nedreptăți şi prea multe morţi! Oamenii de 
aici i-au tratat mereu pe străinii cu cruzime şi i-au alungat pen- 
tru că nu erau de-ai locului. 

— Surorile au fost ucise de oamenii acestui oraş, spun eu cu 
vocea împovărată de ceva care parcă nu face parte din mine. Îne- 
cate pe nedrept pentru că s-au îndrăgostit de bărbați nepotriviți. 

Poate că au tot dreptul să se răzbune. 

— Ucigând oameni nevinovaţi? 

— De unde ştii că Gregory Dunn nu a meritat-o? zic eu şi 
aproape că nu-mi vine să cred ce mi-a ieşit pe gură. 

— Nu ştiu! spune el cu asprime. Dar mă îndoiesc că toate 
persoanele care au fost înecate au meritat-o cu adevărat. 

Ştiu că are dreptate, totuşi simt nevoia să-mi argumentez 
ideea. Vreau ca el să înțeleagă de ce se întâmplă. De ce surorile 
se întorc în fiecare an. Nu se întâmplă fără motiv. 

— Este pedeapsa lor, spun eu. 

Bo stă drept și ia o înghiţitură de cafea. 

— Uite, nu spun că e corect, adaug eu. Dar nici nu poți să 
crezi că poți preveni sau schimba ce se întâmplă aici. Gregory 

Dunan a fost doar primul Vor mai fi și alţii. Să încerci să oprești 
mersul incrurilor însemnă să inrăutățești situația. 

— Ce vrei să spui? 

— Oamenii de aici au omorât fete nevinovate pentru că 
Nu se poate face nimic. 

Soarele începe să se ridice, lipsit de strălucire și roz. În por- 
tul de agrement, pescarii înaintează cu greu spre docuri cu bår- 
cile lor. Apoi îl zăresc pe Heath mergând pe Ocean Avenue ca 
să ne ducă înapoi pe insulă 

Bo nu vorbeşte, probabil că intoarce pe toate fețele gândurile 
care nu-i dau pace. încearcă să înţeleagă ce a văzut in noaptea 
asta Un trup neînsuflețit. Un blestem de două secole. Un oraș 
Care şi-a acceptat soarta. 

Este greu de inteles. lar el abia a ajuns aici. În plus, situaţia 
se va agrava 

Pornim pe chei Cerul e brăzdat de săgeți de lumină de un 
spre The Chowder. Pentru foarte scurt timp, ochii mi se opresc 
aspra bor. 

Sunt Olivia şi Lola — cele mai bune prietene care dansau in 
farul Soculkzi la petrecerea Swan, la scurt timp după ce a inceput 

“ | Amândouă suni aranjate, nu in pijamale sau ciufulite, 
ca şi cum moartea lui Gregory Dunn ar fi un eveniment mon- 
den de la care nu ar invdrăznii să lipsească. Unul pe care îl așteap- 
tau. Părul negru vopsit al Lolei este impletit la spate intr-o coadă 
Srantuzească. Al Oliviei este lăsat liber pe umeri, lung și ondu- 
lat Imekul din nas strălucește în lumina soarelui de dimineață 

Când privirea mea o întâlnește pe a ei, imi dau seama: Mar- 
guerite Swan este în trupul ei 

imaginea albi și spectrală a hui Marguerite pluteste deasupra 
púciä catifeiate a Olivici Ca şi cum te-ai uita printr-un ochi de 

geam subțire sau prin apa unui lac până jos la fundul nisipos. Xa 

este un contur clar și precis al lui Marguerite, mai degrabă o amin- 

tire a ei, vălurită şi tulbure, rătăcind în trupul acestei biete fete. 
Am găsit-o! 


îndrăzni ă ă le voi 
Undeva, în sufletul meu, îndrăznisem sa sper ca nu Ol 


i j i surori, Că voi 
vedea anul acesta, că le voi putea evita pe cele trei surori, că voi 


putea ocoli ritualul morţii din acest oraş. Dar, la urma urmei, 
nu sunt chiar atât de norocoasă! Mit a 

Aş vrea să nu mă uit prin pielea albă ca zăpada a i aa la 
Marguerite, cea ascunsă dedesubt. Dar mă uit. Şi sunt singura 
de pe cheiul Shipley care poate face asta. Iată Secretul pe care nu 
i-l pot spune lui Bo, motivul pentru care ştiu că surorile Swan 
sunt reale. 

` Privirea ei nefirească zăboveșşte asupra mea, nu a Oliviei - 
Olivia este dispărută —, ci a lui Marguerite, apoi fata îmi zâm- 
beşte imperceptibil şi trece pe lângă mine. 

Pentru o clipă, încremenesc. Buza de sus îmi zvâcneşte brusc. 
Fetele își văd de drumul lor spre debarcader. Lola pălăvrăgește 
despre ceva la care urechile mele nu par în stare să se concentreze, 
fără să aibă habar că prietena ei cea mai bună nu mai este pri- 
etena ei cea mai bună. Chiar înainte de a ajunge la The Chowder, 
arunc privirea spre ele. Părul Oliviei îi flutură pe umeri şi pe spate. 

— Te simţi bine? întreabă Bo, întorcându-se să se uite după 
Olivia şi Lola. 

— Trebuie să ne întoarcem pe insulă! spun eu. Nu suntem 
în siguranţă aici. 

Marguerite a găsit o gazdă în trupul Oliviei Green. Ea este 
mereu prima care înfăptuieşte o crimă. Gregory Dunn a fost al 
ei. Sezonul înecului a început. 


PARFUMERIE 


e prea poate ca surorile Swan să fi cochetat cu vrăjitoria 

în anii dinaintea sosirii lor în Sparrow - un blestem oca- 

zional sau o poţiune pentru ocolit soțiile geloase ori spi- 
ritele rele —, dar în mod sigur nu s-ar fi autointitulat vrăjitoare, 
aşa cum le acuzaseră localnicii că ar fi. 

Erau femei de afaceri şi proprietare de magazin, iar când au 
sosit în oraş, în urmă cu două secole, au adus cu ele o mulţime 
de miresme exotice din care să creeze parfumuri delicate şi bal- 
samuri frumos mirositoare. La început, femeile din oraş se adu- 
nau în Parfumeria Swan cuprinse de extaz pentru mirosurile 
care le aminteau de lumea civilizată. Cumpărau sticluţe cu apă 
de trandafiri şi miere de albine, cu lămâiţă și gardenie. Toate 
perfect amestecate, subtile şi sofisticate. 

Abia când Marguerite, cea mai mare dintre surori şi care îm- 
plinise nouăsprezece ani, a fost prinsă în pat cu un căpitan de 
navă, totul a început să se năruie. Surorile nu puteau fi învinovăţite. 
Nu vrăjitoria era cea care îi seducea pe bărbaţii din Sparrow - era 
ceva mult mai simplu. Surorile Swan aveau un farmec cu care se 
născuseră, la fel ca mama lor: bărbaţii nu puteau rezista pielii lor 
catifelate sau sclipirii din ochii acvamarini, 

Se indrăgosteau des şi cu uşurinţă. În timp ce lui Marguerite 
ii plăceau bărbaţii mai în vârstă, cu bani şi putere, Aurora se îna- 
mora de băieţii despre care se spunea că nu puteau fi seduşi - 
Aurorei îi plăcea provocarea, de obicei îndrăgostindu-se de mai 
mulţi în acelaşi timp. Hazel era mai pretențioasă. Mai precisă. 
Spre deosebire de surorile ei, nu găsea bucurie în afecțiunea pri- 
mită din partea mai multor bărbaţi, care oricum o adorau, un 
alai de flăcăi cu inimi frânte. | 

Surorile şi-au hotărât soarta, asemenea cuiva care pe împie- 
dică de o tufă de sumac otrăvitor pe întuneric, inconștiente de 
urmările care se puteau abate asupra lor în preajma dimineţii. 


imp de trei săptămâni îngrozitoare, turiştii şi localnicii vor 
acuza aproape toate fetele că sunt stăpânite de surorile 
Swan. Orice afront, orice schimbare de comportament - 
un interes neașteptat pentru băieţi care altădată erau dispreţuiţi, 
prea multe nopți petrecute afară, până tărziu, un spasm sau o pri- 
vire care pare nelalocul ei — te pot face suspectă. 
Dar eu ştiu cine sunt surorile cu adevărat. 
Heath ne duce prin port, iar când ajungem pe insulă, ne 
luăm rămas-bun în grabă, apoi băiatul pleacă încet spre oraș. 
Eu şi Bo nu vorbim în timp ce mergem pe alee, până ajungem 
la locul unde drumul se desparte. Un morman de geamanduri 
vechi şi capcane pentru crabi care au fost aduse la mal cu timpul 
zac în partea stângă. O grămadă în descompunere. O amintire 
că acest loc are parte mai mult de moarte decât de viaţă, 
— Îmi pare rău! spun eu. N-ar îi trebuit să mergem acolo. 
Eu sunt obişnuită cu şocul macabru al morții, dar Bo nu. Şi 
sunt sigură că a început deja să se gândească la cum să scape de 
aici cât mai repede posibil. Până la urmă, nu l-aş învinovăți dacă 


ar face-o, 
— Nu a fost vina ta. 

Bo își pleacă genele și loveşte o pietricică de pe alee, care 
aterizează pe un petic de iarbă ingălbenită, apoi dispare. 

— Ar trebui să dormi un pic! 

Amândoi am râmas treji toată noaptea, iar epuizarea incepe 
să iși spună cuvântul. Mă simt de parcă mi-ar umbla un marfar 


intre urechi. | a 
Bo dă din cap aprobator, îşi scoate mâinile din Patent i 
ce la Câsuţa Ancorei. Nici 


hainei și pornește spre aleea care du 
măcar nu spune „la revedere” | FA 

N-aș fi surprinsă dacă ar începe să-şi facă bagajul imediat ce 
ajunge la căsuţă. 

aie s-a a deja și ascultă radioul în bucâtârie când intru 

pe ușa din spate. Este un post local care anunţă avertismente de 
furtună și prognozele mareelor, iar moderatorul de astăzi, perá 
Kogens, vorbeşte despre trupul neînsuflețit pe care autorităţile 
l-au scos din apă mai devreme în această dimineaţă. 

— Oraşul este pătat de moarte, spune ea imbufnată, cu faţa 
spre chiuveta din bucătărie şi cu mâinile ţinându-se strâns de 
marginea de ceramică albă. Este imbibat cu ea. 

Nu-i răspund. Sunt prea obosită. Așa că mă strecor pe hol şi 
urc in dormitorul meu. De la fereastră îl zâresc pe Bo mergând 
pe alee, aproape de Căsuţa Ancorei, nu departe de centrul in- 
sulei. Pășeşte încet şi atent. Se uită inapoi o dată, de parcă ar 
simţi câ-l urmăresc cu privirea, iar eu mă retrag de la fereastră. 

Ceva nu-mi dă pace. Pur și simplu, nu reușesc să-mi dau 
seama despre ce este vorba. 


Cerul după-amiezii se fărâmiţează, scoțând la iveală o fâșie de 
albastru lăptos. 

Noaptea trecută am descoperit trupul neînsuflețit al lui Gre- 
gory Dunn în port. 


Blestemul mării 107 


În această dimineaţă, am urmărit răsăritul soarelui de pe 
debarcader în timp ce trupul era adus la mal. 

Prima zi din sezonul Swan: un băiat decedat. 

Mă dau jos din pat, mă frec la ochi încă ameţită, chiar dacă 
soarele e sus pe cer de ore bune, şi mă îmbrac într-o pereche de 
blugi decoloraţi vechi şi un pulover bleumarin. Nu mă grăbesc. 
Stau la măsuţa de toaletă, fără să-mi întâlnesc privirea în oglinda 
de pe perete, ci doar trecându-mi degetele peste cele câteva lu- 
cruri. O sticlă de parfum vechi — de-a mamei — pe care o duc la 
nas. Mirosul de vanilie a devenit înțepător şi rânced, cu un iz 
de alcool. Mai există un vas de argint umplut cu pietricele adu- 
nate de pe mal: turcoaz, coral şi verde smarald. Două lumânări 
stau într-un colţ al măsuţei de toaletă cu fitiluri mai deloc arse. 
Atârnând de o fundă galbenă de la partea de sus a oglinzii este 
un triunghi din sticlă cu flori presate în mijloc. Nu-mi pot aduce 
aminte de unde este. Un dar primit la aniversare, poate? Un dar 
de la Rose? Privesc fix florile roz, micuţe, aplatizate şi uscate, 
păstrate pentru eternitate. 

Mă întorc şi mă sprijin de măsuţa de toaletă, cercetând ca- 
mera. Ordonată şi neaglomerată. Pereţi albi. Totul alb. Curat. 
Nicio culoare intensă nicăieri. Camera mea spune puţin despre 
mine. Sau poate că spune totul. O cameră uşor de abandonat. 
Lăsată în urmă cu puţin probabila iluzie că o fată a locuit vre- 
odată aici. 

Mama nu este în casă. Podeaua de lemn scârţâie în timp ce 
cobor treptele spre bucătărie. Un platou cu brioşe cu portocale 
proaspăt coapte stă pe masă. Cu alte cuvinte, două dimineți la 
rând când ea a pregătit micul dejun. Două dimineți în care Bo 
a fost pe insulă. Mama nu se poate abține, nu va lăsa un străin 
să moară de foame, chiar dacă acceptă cu ușurință ca ea sau eu 

să facem foamea. Obiceiuri vechi. Obiceiul unui mic oraş - să 
hrănești pe oricine vine în vizită. 

lau în grabă două brioșe şi ies pe veranda din față. 

Aerul este cald. Calm și potolit. Pescăruși se rotesc în cercuri 
ameţitoare, năpustindu-se spre litoralul abrupt și înhățând peşti 
prinși în smârcul rămas după reflux. Surprind silueta mamei în 
interiorul serei, mergând printre plantele putrezite. 

Măuuit către partea cealaltă a insulei, spre Căsuța Ancorei. Oare 
Bo mai este înăuntru? Sau şi-a făcut bagajul şi a găsit o cale să 
plece de pe insulă în timp ce dormeam? Un nod mi se strânge în 
stomac. Dacă voi găsi căsuţa goală, rece şi întunecată, cum mă voi 
simţi? Voi fi disperată? Ca şi cum interiorul mi-ar fi fost sfâşiat? 

Dar cel puţin voi şti că el este în siguranță, departe de acest 
oraş, înainte de a fi lichidat precum Gregory Dunn. 

Un zgomot îmi tulbură gândurile. Un zgomot de fierăs- 
trău - tăiere de lemn. Zgomotul are ecou şi vine dinspre livadă. 

Urmez cărarea acoperită cu şipci din lemn care duce spre 
interiorul insulei, dar înainte de a păşi spre şirurile de copaci 
perfect distanţate, îmi dau seama că s-a schimbat ceva. Scara de 
lemn care în mod normal stă pe cel mai îndepărtat şir, sprijinită 
de un păr Anjou pe jumătate uscat, protejată de vânt, a fost 
mutată mai aproape de centrul livezii şi a fost aşezată lângă unul 

dintre merii Braeburn. lar pe cea mai înaltă treaptă a ei, se află 
Bo, aplecat spre coroana copacului. 

Nu a plecat! Nu a făcut cel mai inteligent lucru cu putinţă, 
adică să plece când a avut ocazia. Simt o ușurare în piept. 

— Bună! îmi spune el, ţinându-se de una dintre crengile de 
mai jos, în timp ce soarele creează umbre lungi printre pomi. 
Totul e în regulă? 

Bo coboară câteva trepte pe scară cu pălăria căzută pe spate. 

— Minunat! răspund eu. Tocmai mă gândeam că ai..., încep 
eu, dar glasul mi se stinge. 

= Ge? 

— Nimic. Mă bucur doar că eşti încă aici. 

El se uită cu coada ochiului şi se şterge pe frunte. 

— Ai crezut că am plecat? 


— Poate că da. 
Lumina soarelui îi face ochii de un verde-inchis să pară de 


smarald, cuprinzând în ei o lume întreagă. Tricoul gri i se lipeşte 
de piept şi braţe. Obrajii îi sunt îmbujorați. Zăbovesc cu privirea 
asupra lui mult prea mult. 

— Ai dormit? îl întreb eu. 

— Nu încă. 

Bo schiţează un zâmbet — starea lui sufletească pare să se fi 
îmbunătăţit uşor de azi-dimineaţă. În timp ce eu eram ghemuită 
în pat cu cearşafurile trase peste cap ca să opresc soarele, el se 
afla aici la muncă. Probabil că i-a fost imposibil să pună geană 
pe geană după noaptea trecută şi după tot ce văzuse. 

— Am vrut să încep cu livada. 

Bo prinde un fierăstrău de mână cu dinți mari de o cracă 
îndoită, apoi coboară pe scară şi îşi şterge mâinile de blugi. 

Îi dau una dintre brioşele cu portocale proaspăt coapte. 

— Ce faci, mai exact? 

El îşi întinde capul spre crengile încâlcite de deasupra noas- 
tră, închizând ochii pe jumătate. Cicatricea de sub ochiul stâng 
se strânge şi ea. 

— Se îndepărtează prin tăiere orice excrescenţă nouă. Avem 
nevoie să rămână doar ramurile cele mai vechi, pentru că ele sunt 
cele care produc fructe. Şi vezi cum unele dintre ramuri cresc 
drept in sus sau în jos? Acelea de asemenea trebuie să se dezvolte. 

El inchide ochii, terindu-se de soare, apoi se uită la mine. 

— Pot să te ajut? 

Bo pune brioșa pe o treaptă a scării, îşi ridică pălăria de pe 
cap și îşi trece o mână prin părul tuns scurt. 

— Dacă vrei... 

— Da! 

Bo trage o a doua scară din vechea magazie de lemne şi găseşte 
un alt fierăstrău de mână mai mic. Sprijină scara de copacul de 
lângă cel căruia i se tăiase crengile, iar eu urc cu grijă spre vârf, 
puţin instabilă la început, în timp ce pomul se clatină sub mine. 
Imediat ce îmi găsesc echilibrul, îmi dau seama că sunt cuprinsă 
de un văl de crengi, ascunsă într-o lume de ramuri, iar atunci 
Bo urcă şi el şi se opreşte pe o treaptă mai jos. Îmi întinde fierăs- 
trăul de mână şi îşi înfășoară braţele în jurul taliei mele, ţinând 
strâns scara şi împiedicându-mă să cad. 

— Ce vezi? întreabă el cu gura foarte aproape de gâtul meu 
şi de urechea mea, iar eu tremur uşor din pricina senzaţiei pro- 
vocate de respiraţia lui pe piele. 

— Nu sunt sigură, spun eu sinceră. 

— Pomii nu au înflorit încă, explică el. Dar vor înflori curând, 
aşa că trebuie să eliminăm toate ramurile care aglomerează ra- 
murile mai vechi - se numește lemnul vechi. 

— Ăsta mic, spun eu, bătând cu degetul pe o creangă. Crește 


drept în sus dintr-o ramură mai groasă şi continuă să arate un 
pic verde. 

— Exact, confirmă el. 

Ridic fierăstrăul, ţinându-l spre ramură. La prima lovitură, 
unealta alunecă şi eu mă clatin ca să nu-l scap. Bo îşi strânge 
braţele în jurul meu, iar scara stă să cadă sub noi. Pulsul mi-o 
ia razna. 


— E nevoie de un pic de efort ca să foloseşti fierăstrăul cum 
trebuie, adaugă Bo. 

Dau din cap aprobator, ținându-mă strâns de partea de sus 
a scării. Şi atunci simt înțepătura ascuțită în degetul arătător 
stâng. Îmi întorc palma în sus ca să o pot examina şi către mar- 
ginea exterioară a degetului observ că picură sânge. Când lama 
a alunecat, probabil mi-a tăiat pielea acolo unde mâna ținea 
ramura. Bo observă în același timp şi se apleacă şi mai mult spre 
mine, întinzând mâna să-mi apuce degetul. 

— Te-ai tăiat! spune el. 

Sângele picură din vârful degetului meu şi cade mai bine 
de un metru şi jumătate, înainte de a ajunge pe pământ. Le 
văd pe Otis şi Olga stând pe fâşia încălzită de soare dintre 
şirurile de pomi, cu capetele portocaliu cu alb ridicate în timp 
ce ne urmăresc. 

— Nu e grav, spun eu, dar el scoate repede o batistă albă din 
buzunarul de la spate și o presează pe tăietură, oprind sângera- 
rea. Nu e foarte adânc, adaug, chiar dacă înțeapă destul de tare. 

Ţesătura albă devine roşie aproape imediat. 

— Ar trebui să curățăm rana! sugerează el. 

— Nu! Serios! Sunt bine! 

Această apropiere cu fața lui chiar lângă a mea mă face să-i 
simt fiecare respiraţie ridicându-i pieptul şi să-i văd buzele 
mişcându-se când elimină aerul din plămâni. Inima lui bate mai 
repede decât ar trebui. Ca şi cum ar fi îngrijorat că aş fi putut 
să-mi tai toată mâna şi ar fi fost vina lui pentru că mi-a îngăduit 
să mânuiesc un fierăstrău. 

El ridică batista să cerceteze tăietura, aplecându-se spre mine. 

— Trebuie să amputăm? întreb în glumă. 

— Cel mai probabil, spune el, iar privirea îi alunecă spre mine 


şi colțul gurii i se ridică. 

Bo rupe o fâșie mică din batistă în timp ce îmi ţine mâna în 
mâna lui, apoi leagă bucata îngustă de pânză în jurul degetului 
meu, improvizând un garou. er 

— Asta ar trebui să-ți împiedice degetul să se desprindă până 
când vom face operaţia. da, | 

— Mulţumesc, spun eu, zâmbind chiar dacă încă mă ustură. 

Buzele mele sunt atât de aproape de ale lui, că aproape îi simt 
gustul sărat al pielii. E 

Bo îşi strecoară în buzunarul din spate ceea ce a mai Adds 
din batistă şi se îndreaptă în aşa fel încât pieptul lui nu-mi mai 


atinge spatele. i a i 
— Este probabil mai sigur cu o singură persoana pe scara, 


trage el concluzia. K 
Dau din cap aprobator, iar el coboară sărind ultima jumătate 


de metru, lăsându-mă singură în vârful scării. 

Bo urcă iar pe scara lui şi, o vreme, muncim amândoi unul 
lângă altul, îndepărtând cu fierăstrăul crengile nedorite de pe 
fiecare pom. Sunt atentă la degete şi curând capăt încredere în 
mine în ce priveşte utilizarea fierăstrăului. Este un proces obo- 
sitor şi îndelungat, dar avansăm şi terminăm primul şir. 

Acesta devine obiceiul nostru. 

În fiecare dimineaţă, ne întâlnim în livadă şi mutăm scările 
pe un rând nou. Aducem pomii fructiferi din nou la viaţă. Nu 
mă deranjează munca. Îţi dă impresia unui scop anume. Până 
la finele săptămânii, mâinile mele capătă o asprime pe care n-am 
mai simţit-o niciodată. Pielea mi-a devenit arămie şi ţin ochii 
intredeschişi din cauza soarelui amiezii. Nu a plouat deloc toată 
săptămâna, iar aerul de vară se simte uşor şi plăcut. 

Sâmbătă adunăm toate crengile tăiate şi le punem grămadă 


la capătul de nord al livezii. Imediat după apusul soarelui, le 
dăm foc. 

Cerul nopții ca smoala scânteiază şi tremură, iar stelele sunt 
lipsite de strălucire de la infernul pe care l-am creat pe pământ. 

— Mâine vom tăia copacii uscați, spune Bo cu braţele încru- 
cișate şi cu privirea aţintită asupra focului. 

— Cum? întreb eu. 

— Îi vom reteza complet, apoi îi vom arde. 

— Cât timp va dura? 

— Două zile. 

Mă simt ca şi cum aș fi fost suspendată în timp în această 
ultimă săptămână, protejată de un sezon care vine în fiecare an 
ca o vijelie violentă. În unele momente, chiar am uitat total de 
lumea din afara acestei mici insule. Dar eu ştiu că se va găsi o 


cale. Întotdeauna se găseşte. 


XXX 


Durează trei zile să curăţ de crengi doi meri uscați şi un păr, iar, 
la final, abia îmi mişc braţele. Mă dor doar ridicându-le când îmi 
îmbrac tricoul dimineaţa. 

Mergem prin livadă, examinând rezultatul muncii noastre 
asidue - astăzi vom da foc la trei buturugi —, când Bo se opreşte 
lângă singurul stejar din mijlocul livezii, cel cu inima gravată pe 
trunchi. Arată ca un copac-fantomă cu mușchiul alb care picură 
din ramuri şi cu două sute de ani de istorie ascunsă sub scoarță. 

— Poate că ar trebui să-l ardem și pe ăsta, sugerează el, cer- 
cetând ramurile. Este destul de bătrân și nu prea sănătos. Am 
putea planta un măr în locul lui. 

Îmi apăs palma pe trunchi peste inima gravată. 

— Nu! Vreau să rămână! 

El ridică o mână ca să-și ferească ochii de soare. 

— Pare nedrept să-l tăiem, adaug eu. Copacul ăsta a însem- 
nat ceva pentru cineva. 

Un vânt ușor îmi suflă coada peste umăr. 

— Mă îndoiesc că cine a gravat inima aceea 


viaţă ca să-i pese, remarcă el. 
— Poate că nu, dar eu tot doresc să-l păstrăm. 


mai este încă în 


Bo mângâie trunchiul arborelui. 


— Foarte bine. Este livada ta. | | 
Bo este atent şi meticulos înainte să dea foc celor trei copaci 


uscați, asigurându-se că avem câteva găleți cu apă şi o lopată ú 
fiecare copac în caz că vom avea nevoie să stingem focul. arhi 
aprinde un chibrit şi imediat prima buturugă ia foc. A iiia 
la fel cu următorii doi copaci şi amândoi urmărim flăcările care 


cuprind încet lemnul. | | 
Soarele dispare, iar vâlvătăile se înalță repede din buturugile 


mari ca nişte braţe care se întind după stele. 

Pregătesc două căni cu ceai negru cu cardamom, le aduc în 
livadă şi stăm împreună să urmărim focul care arde în noapte. 
Aerul este plin de fum și parcă dulceag din pricina merilor 
care nu vor mai înflori niciodată pentru că au ajuns la capătul 
călătoriei. 

Ne așezăm pe o grămadă de butuci tăiaţi şi urmărim focul 
aproape o oră. 

— Am auzit că mama ta obişnuia să citească în frunzele de 
ceai, spune Bo suflând în ceaiul lui să-l răcească. 

— Unde ai auzit asta? 

— În oraş, când căutam de lucru şi am găsit un pliant. Între- 
basem pe cineva cum să ajung pe insulă, iar omul acela a crezut 
că eram interesat să mi se citească viitorul. 

— Nu o mai face de când a plecat tata. 

Mă aplec să smulg un smoc de iarbă de la picioarele mele, 
apoi îl rulez între palme şi îl zdrobesc, simțind fibrele distruse 
înainte de a le împrăştia înapoi pe pământ. Am o amintire cu tata 
care se plimba pe insulă, ingenunchea când și când ca să scoată 
din pământ o păpădie, trifoi sau niște mușchi, pe care mai apoi 
le freca între palmele bătătorite. Îi plăcea modul în care se făcea 
simțită lumea. Pământul roditor și verde. Pământul care dă roade 
pe care adesea le ignoram. Alung amintirea, închizând repede 
ochii. Mă doare să mă gândesc la el. Durerea care zburdă prin 


pieptul meu. 
— Şi tu citeşti în frunzele de ceai? întreabă el, ridicând o 


sprânceană. 

— Nu prea, spun eu și îmi scapă un hohot scurt de râs. Așa 
că nu te entuziasma degeaba. Nu-ţi voi dezvălui viitorul vreodată. 

— Dar știi să o faci? 

— Mă pricepeam, dar mi-am pierdut exerciţiul 

Bo îndreaptă cana spre mine. 

— Auzi, tu nu crezi pe deplin în surorile Swan, dar crezi 
că viitorul poate fi citit în frunzele de ceai? întreb eu și nu ac- 
cept cana. 

— Sunt imprevizibil! 

Zâmbesc şi ridic o sprânceană. 

— Nu pot citi dacă e lichid în cană. Trebuie să-ţi termini 
ceaiul şi abia apoi modelul cu frunze rămas pe fundul ceștii va 
vorbi despre viitorul tău. 

Bo priveşte în jos în cana lui, ca şi cum ar putea să-și citească 
propriul viitor. 

— Ai vorbit ca o vrăjitoare adevărată. 

Clatin din cap și zâmbesc. Sunt departe de vrăjitorie. Citi- 
tul in frunze nu implică magie, poţiuni sau orice altceva la fel 
de interesant. Nu-l corectez însă. 

Bo ia o gură bună de ceai şi îl termină dintr-o înghiţitură, 
apoi îmi întinde cana. 

Ezit. De fapt, nu vreau să fac asta. Dar el mă priveşte cu atâta 
speranţă, că iau cana din mâna lui şi o ţin între palme. O înclin 
intr-o parte, apoi în cealaltă, examinând învălmășeala de frunze 
de pe margini. 

— Hmm, spun eu, ca şi cum m-aș gândi la ceva important, 
apoi privesc spre el cu coada ochiului. 

Bo s-a mutat pe marginea butucului și pare gata să cadă 
dacă nu-i voi spune imediat ceea ce văd. Ridic capul şi îl privesc. 

— Viaţă lungă, dragoste adevărată și grămezi de aur, spun 
eu şi aşez cana pe butuc între noi. 

El ridică din sprâncene. Priveşte spre cană şi apoi spre mine. 
Încerc să-mi păstrez o față serioasă, dar buzele mele încep să schi- 
teze un zâmbet. 

— Foarte perspicace! exclamă el și îmi zâmbeşte înapoi, ca 
mai apoi chiar să râdă. Probabil că nu ai face o carieră strălucită 
în domeniu ghicitului în frunzele de ceai, spune el. Dar sper sin- 
cer că ai dreptate în privinţa viitorului meu sub toate aspectele. 

— Ah, am dreptate! îl asigur, continuând să zâmbesc. Frun- 
zele nu mint. 

El râde din nou, iar eu iau o înghiţitură din ceai. 

Scântei dansează şi se învârt fără astâmpăr spre cer, iar eu 
îmi dau seama cât de relaxată mă simt stând alături de Bo. Cât 
de firesc pare, ca şi cum ar fi o treabă pe care o facem în fiecare 
seară: punem copaci pe foc şi râdem împreună pe întuneric. 

Nu mai simt durerea sâcâitoare de cap ce mă chinuie de 
obicei în fiecare vară — un ceas care ticăie, numărând zilele până 
la solstițiul de vară și finalul sezonului Swan. Bo mi-a abătut 
atenţia de la toate lucrurile îngrozitoare care pândesc în acest oraş, 
în port şi în mintea mea. 

— Oamenii spuneau că merele şi perele care creșteau pe 
insulă aveau proprietăți vindecătoare magice, îi povestesc, încli- 
nându-mi capul ca să urmăresc spirala de fum ce se ridică spre 
înaltul cerului în mici tornade. Credeau că-şi puteau vindeca 
suferințele, precum o înțepătură de albină sau febra fânului ori 
chiar o inimă frântă. Le vindeau cu dublul preţului normal în oraș. 

— Familia ta le vindea? întreabă el. 

— Nu. Asta se întâmpla cu mult înainte ca familia mea să 
locuiască aici. Dar dacă livezile ar putea produce din nou fructe 
comestibile, poate că am reuși să le vindem. 

— Până în vara viitoare, ar trebui să puteți recolta cinci sau 
zece kilograme din fiecare pom. Va fi mult de muncă, aşa că 
probabil vei fi nevoită să angajezi mai multe ajutoare. 

Spune „vei fi”, ca şi cum nu va mai fi prin preajmă. 

— Mulţumesc că faci treaba asta, spun eu, că îi readuci la viață. 

El dă din cap aprobator, iar eu îmi ating degetul arătător 
acum înfăşurat cu un leucoplast. Durerea ascuţită a dispărut, tă- 
ietura aproape s-a vindecat. Dar va rămâne probabil o mică cica- 
trice. Privirea îmi alunecă spre Bo, spre cicatricea de sub ochiul 
lui stâng, şi trebuie să aflu. | 

— Cum ai căpătat asta? întreb eu şi fac semn cu capul spre 
linia de pe piele, netedă și ca de ceară. 

Bo închide ochii, iar cicatricea se încreţeşte, ca şi cum ar 


simţi durerea din nou. 
— Am sărit dintr-un copac când aveam nouă ani. O ramură 


m-a tăiat. 

— Ai avut copci? 

— Cinci. Îmi amintesc că m-a durut ca naiba. 

— De ce ai sărit din copac? 

— Fratele meu m-a provocat. Timp de o săptămână, a încer- 
cat să mă convingă că aş putea zbura dacă aș avea suficientă viteză, 

spune el în timp ce ochii îi zâmbesc când își aduce aminte. L-am 
crezut. Şi probabil că și eu doream să-l impresionez, de vreme 
ce el era fratele meu mai mare. Așa că am sărit. 

Bo își înclină capul pe spate să se uite la cerul cusut cu stele. 

— Poate că nu ai avut destulă viteză, sugerez eu, zâmbind și 
ridicând capul ca să privesc la aceleași stele. 

— Probabil că nu. Dar nu cred că voi mai testa teoria, spune 
el și păleşte brusc. Fratele meu s-a simţit îngrozitor, continuă el. 
M-a cărat tot drumul spre casă în timp ce eu suspinam. Și după 
ce am fost cusut, a stat lângă patul meu şi mi-a citit benzi dese- 
nate timp de o săptămână. Zici că îmi pierdusem un picior, atât 
de vinovat s-a simţit. 

— Se pare că a fost un frate bun, spun €u. 

— Da! A fost! 


Tăcerea se ţese într 
vârtejuri de scântei. Bo îşi drege glasul încă pr 
__ De când stă ambarcaţiunea aia lângă doc? 


e noi. Din trunchiul carbonizat se înalță 
ivind spre flăcări. 


Întrebarea mă surprinde. Nu o aşteptam. 

— De câţiva ani, presupun. 

— Cui a aparţinut? întreabă el pe un ton precaut, de parcă 
ar fi nesigur dacă ar trebui să întrebe. 

Atenţia s-a mutat repede de la o pierdere la alta. 

Las cuvintele să se rostogolească în mintea mea înainte să 
răspund, evocând un trecut care părea adormit. 

— Tatălui meu. 

El aşteaptă înainte să vorbească din nou, simțind că s-a aven- 
turat pe un teritoriu delicat. 

— Mai porneşte? 

— Cred că da. 

Privesc în cana pe care o ţin între palme, absorbindu-i căldura. 

— Mi-ar plăcea să ies cu ea cândva, spune Bo precaut, să văd 
dacă mai merge. 

— Ştii să navighezi? 

Buzele i se deschid într-un zâmbet blând, în timp ce el se 
uită în jos la picioare, de parcă este gata să dezvăluie un secret. 

— În copilărie mi-am petrecut aproape toate verile navigând 
pe lacul Washington. 

— Ai locuit în Seattle? întreb eu, sperând să descopăr orașul 
de unde vine. 

— Aproape de, răspunde el la fel de vag ca ultima dată când 
l-am întrebat. Dar într-un oraș mult mai mic. 

— Am mai multe întrebări despre tine decât răspunsuri. 

Bo pare că a fost construit să ascundă secrete, căci fața lui 
nu dezvăluie nici măcar un indiciu privind lucrurile ascunse în 
interiorul lui. Este deopotrivă fascinant şi exasperant. 

— Pot spune același lucru despre tine. 

Îmi apropii buzele una de cealaltă şi strâng cana mai tare în 
mâini. Bo are dreptate. Suntem prinși într-o ciudată bătălie a 
secretelor. Niciunul dintre noi nu este dispus să spună adevă- 
rul. Niciunul dintre noi nu este dispus să-și deschidă sufletul. 

— Poţi să iei barca cu pânze dacă vrei, îi sugerez eu, ridi- 
cându-mă în picioare și ascunzând o șuviţă rebelă de pâr după 
ureche. Este târziu. Cred că voi porni spre casă. 

Flăcările care ard la fiecare buturugă au fost reduse la tăciuni 
fierbinţi, măcinând încet până la ultimul dintre lemne. 

— Eu o să mai rămân să mă asigur că focurile s-au stins 
complet. 

— Noapte bună! spun eu, oprindu-mă ca så mă uit inapoi 
spre el. 

— Noapte bună! 


ivada arată altfel. Tunsă şi ordonată ca o grădină engle- 
zească îngrijită impecabil. Îmi aminteşte de verile din tre- 
cut, când fructele coapte atârnau lucioase și strălucitoare 
sub soare, iar păsările veneau să le ciugulească pe cele căzute 
pe pământ. Aerul avea un miros dulce şi sărat. Fructe şi mare. 

La primele ore ale dimineţii merg printre şiruri. Din cele trei 
buturugi arse se ridică şuviţe subțiri de fum, chiar dacă acum 
n-au mai rămas din ele decât nişte grămezi de cenuşă. 

Mă întreb cât de târziu a stat Bo ca să supravegheze şi ulti- 
mul dintre tăciuni. Mă întreb dacă a dormit cât de cât. Mă în- 
drept spre căsuţa lui şi mă opresc în faţa uşii. Ridic pumnul, 
pregătită să bat în ușă, când aceasta se deschide brusc, iar eu 
trag aer în plămâni surprinsă. 

— Bună, spune el în mod reflex. 

— Salut... Scuze. Tocmai mă pregăteam să bat, bâigui eu. 
Am venit să-ţi spun... bună dimineaţa. 

O explicaţie stupidă. Nici măcar nu sunt sigură de ce am venit. 

Sprâncenele lui se strâmbă într-o linie nedefinită, dar buzele 
schiţează un început de zâmbet. Bo poartă o cămaşă albă simplă 
şi blugi care îi atârnă pe şolduri, iar părul îi este presat într-o parte, 
ca şi cum tocmai s-ar fi trezit din somn. 

— Tocmai ieșeam să verific pomii, spune el. Să mă asigur că 
nu s-au reaprins în ultimele două ore. 

— Doar ard înăbuşit, îl lămuresc eu. De acolo vin. 

Bo dă din cap aprobator şi întinde braţul să deschidă ușa 
mai larg. 

— Vrei să intri? Pot să fac o cafea. 

Pășesc după el şi simt căldura căsuţei învăluindu-mă. 

Otis și Olga sunt deja înăuntru şi stau ghem pe canapea, ca 
şi cum acesta ar fi noul lor cămin. Ca şi cum îi aparțin acum lui 
Bo. Focul nu este aprins, dar ferestrele sunt toate deschise şi o 
briză caldă freamătă prin casă. Vremea s-a schimbat, a devenit 
blândă şi plăcută - aerul care suflă dinspre ocean stârneşte fire 
de praf şi bagă spaima în fantome. De când Bo este pe insulă și 
locuieşte în căsuţa asta, simt că spaţiul a devenit mai luminos. 

Bo stă în bucătărie, cu spatele la mine, și deschide robinetul 
de la chiuvetă ca să umple ibricul cu apă. După o săptămână de 
stat afară în soare, e bronzat. Şi mușchii de pe umeri i se con- 


tractă pe sub cămaşa de bumbac subțire. 
— Cum îţi place cafeaua? întreabă el, întorcându-se cu fața 


spre mine, iar eu îmi mut repede privirea în altă parte ca să nu 


mă prindă că îl urmăresc. 


— Neagră. 
— Bine... pentru că nu am nimic altceva. 
Mă întreb dacă a cumpărat cafea măcinată din oraş înainte 


de a-l invita eu pe insulă. Sau a adus-o cu el în rucsac? Pentru 
că mă îndoiesc că era cafea aici când s-a mutat el. 

Un teanc de cărţi stă pe măsuţa din fața canapelei şi mai multe 
volume sunt aliniate pe podea, toate luate de pe rafturi. Aleg o 
carte care se află pe braţul canapelei. Encyclopedia: Celtic Myths 


and Fables Vol. 2'. 


' „Enciclopedie: Mituri şi fabule celtice, volumul al doilea” (n. tr.). 

— Ce-i cu toate astea? întreb eu. 
Bo își şterge mâinile, folosind un prosop de bucătărie, apoi 
vine in camera de zi. Otis se trezește şi începe să se frece la ure- 


che cu o lăbuţă. 
— Toate cărțile de aici sunt despre legende şi folclor, răs- 


punde el. 
Îmi trec un deget peste şirul de volume de pe raftul de lângă 


şemineu. Titluri precum: Native American Legends of Northwest. 
How to Break an Unwanted Curse! şi Witches and Warlocks: 
A Guide to Understanding?. Toate cărţile din bibliotecă sunt de 
felul ăsta: despre fenomene anormale şi mistice, asemănătoare 
cu ceea ce se întâmplă în Sparrow. Cărţi adunate de cineva şi 
depozitate în căsuţa servitorilor, dar cine le-a adunat? 

— Nu tiai? întreabă Bo. 

Cafeaua începe să curgă în ibricul de sticlă din spatele lui și 
mirosul îmbietor umple încăperea. 

Clatin din cap. Nu, nu știam că aceste cărți se aflau aici. Habar 
nu aveam. Mă cufund pe canapea şi ating pagina unei cărți care 
a rămas deschisă pe una dintre perne. 

— De ce le citeşti? întreb eu, închizând cartea cu o bufnitură 
şi apoi aşezând-o pe măsuţa de cafea. 

— Habar n-am! Pentru că erau aici, presupun. 

Olga sare de pe canapea, se învârte în jurul piciorului lui Bo și 
toarce privindu-l, iar el se apleacă să o scarpine ușor după ureche. 

— Şi ce părere ai despre surorile Swan - crezi în ele acum? 


întreb eu. 
— Nu tocmai. Dar nici nu cred că oamenii se îneacă fără 


niciun motiv. 


' „Legendele amerindienilor din nord-vest. Cum să dezlegi un bles- 


tem nedorit” (n. tr.). 
° „Vrăjitoare şi vrăjitori: ghid pentru o mai bună înţelegere” (n. tr.). 

— Atunci de ce se îneacă? 


— Nu sunt sigur. 
Lovesc ușor cu piciorul podeaua, inima îmi bate cu un zgo- 


mot surd în piept şi mă simt chinuită de fel de fel de gânduri. 
Foarte multe cărţi. Toate aceste cărți. Adunate aici — ascunse aici. 

— Dar ce crezi despre cântecul din port? Cum îţi explici asta? 

— Nu ştiu să-ţi răspund. Dar asta nu înseamnă că nu există 
o explicaţie. Ai văzut rocile alea din Valea Morţii care se mișcă 
prin deșert singure? Ani de-a rândul, oamenii nu au înţeles cum 
de era posibil aşa ceva. Unele dintre ele cântăreau peste două 
sute șaptezeci de kilograme şi lăsau urme pe nisip, ca şi cum 
fuseseră împinse. Oamenii s-au gândit că ar putea fi vorba des- 
pre OZN-uri sau despre un alt eveniment cosmic bizar. Dar, în 
cele din urmă, cercetătorii au descoperit că doar gheaţa este 
cauza. Suprafaţa deșertului îngheață, apoi vânturile puternice 
deplasează aceste roci masive de-a curmezişul nisipului. Poate 
că legenda surorilor Swan este la fel. Cântatul şi înecatul încă nu 
au fost explicate. Dar există un motiv absolut logic pentru care 
se întâmplă. 

Ibricul a încetat să mai bolborosească în spatele lui Bo, dar 
acesta nu face nicio mișcare să revină în mica bucătărie. 

— Gheaţă? repet eu, uitându-mă la el ca și cum n-aş fi auzit 
ceva atât de absurd în viața mea. 

— Spun doar că poate, într-o bună zi, oamenii vor descoperi 
că nimic din toate astea nu are legătură cu cele trei surori care 


au fost ucise în urmă cu două sute de ani. 
— Dar tu ai văzut la prima mână ce se întâmplă aici; ai văzut 


trupul lui Gregory Dunn în port. 
— Am văzut un trup. Un băiat care s-a inecat. Asta-i tot. 


Îmi strâng buzele și îmi înfig unghiile în marginea țesăturii 


canapelei. 


p 

— Chiar ai venit în Sparrow din întâmplare? întreb eu și am 
senzația că vorbele străpung aerul dintre noi. 

ÎI despică în două. Este întrebarea care nu mi-a dat pace de 
când a apărut Bo, un ac chiar la baza gâtului meu, i issue ae 
pe care am dorit să o pun, dar am simțit că n-ar trebui. Ca şi cum 
răspunsul n-ar fi avut importanță. Dar poate că are. Poate că are 
importanță mai mult decât orice altceva. Există ceva ce el nu-mi 
spune. O parte din trecutul lui sau poate din pese zei lucru 
care stă ascuns, un scop, un motiv pentru care se află aici. Simt. 
Și totuşi nu vreau să-l îndepărtez. Trebuie să sai APE 

Razele soarelui intră prin fereastră şi i se revarsă pe jumătate 


din față: lumină şi întuneric. pă Fa 
— Ţi-am povestit deja, spune el cu vocea un pic rănită. 


Clatin din cap neîncrezătoare. 

— Tu n-ai venit aici din întâmplare, pentru că a fost ultima 
staţie de autobuz. Există un alt motiv. Tu... tu ascunzi ceva. 

Încerc să mă uit în ochii lui, în gândurile lui, dar Bo pare 
cioplit din piatră şi cărămidă. La fel de neclintit precum stâncile 
care mărginesc insula. 


El deschide gura cu maxilarele încordate: 
— Şi tu la fel, o spune el repede, ca şi cum replica asta ar fi 


existat de multă vreme în mintea lui, iar eu mă foiesc pe canapea. 

Nu-i pot întâlni privirea. El vede acelaşi lucru în mine: un 
abis de secrete atât de adânc, de vast şi de nesfârşit, încât se pre- 
linge din mine ca transpiraţia. Amândoi îl purtăm. Un semn pe 
pielea noastră, un semn distinctiv ars pe trup de la povara tre- 
cutului nostru. Poate că doar aceia cu cicatrici asemănătoare îl 
pot recunoaște în alții. Teama care ne înconjoară ochii. 

Dar dacă el ar şti adevărul — ce văd eu prin Olivia Greene, 
creatura ascunsă în interiorul ei... Dacă ar avea cunoştinţă des- 
pre lucrurile care îmi bântuie visele mele în stare de veghe... 

Dacă ar vedea ce am văzut eu... Dacă ar vedea cea văzut el... 
Ar părăsi această insulă şi n-ar mai reveni niciodată. Ar părăsi 
acest oraş. Şi nu vreau să fiu singură din nou pe insulă. Aici au 
fost dintotdeauna fantome, umbre ale oamenilor care au trăit 
cândva aici, până când a sosit el. Nu-l pot pierde. Aşa că nu-i 
povestesc nimic. 

Mă ridic în picioare înainte ca vorbele noastre să distrugă 
aerul fragil dintre noi. Înainte ca el să pretindă adevăruri pe care 
nu pot să le ofer. Niciodată n-ar fi trebuit să-l întreb de ce a venit 
în Sparrow, în afară de cazul când eram dispusă să renunţ la ceva 
din mine. Otis mă privește cu ochii pe jumătate închişi, nemul- 
tumit de mutarea mea. Trec pe lângă Bo spre ușă și, pentru o 
clipă, îmi imaginez că va întinde mâna după mine să mă oprească. 
Însă nu mă atinge şi inima mi se strânge. Se împrăştie pe podea. 
Pătrunde în crăpăturile dintre scândurile de lemn. 

O explozie a soarelui strălucitor de dimineaţă năvăleşte în casă 
când deschid ușa. Otis şi Olga nici măcar nu încearcă să mă ur- 
meze. Dar înainte de a închide uşa după mine, aud ceva în de- 
părtare, dincolo de limitele insulei. Nu este nicio adiere de vânt 
care să ducă zgomotul peste apă, dar nemișcarea îl face audibil. 

Clopotul aflat în portul de agrement din Sparrow sună. 


Un al doilea trup a fost descoperit. 

urorile Swan nu au fost niciodată persoane obişnuite, 


nici măcar la naştere. 
Toate trei s-au născut în prima zi a lunii iunie, exact la 


un an distanță una de cealaltă. Mai întâi Marguerite, apoi Aurora, 
un an mai târziu, şi Hazel, la un an după. Fetele nu au împărţit 
același tată, deşi soarta le-a adus pe această lume exact în aceeași 
zi. Mama lor le-a spus că erau sortite de stele să fie surori. 

Şi, astfel, de ziua lor de naştere, în timpul primului an în 
Sparrow, ele şi-au închis magazinul devreme și s-au îndreptat 
cu pași mari spre Hanul și Taverna White Horse. Au comandat 
halbe cu bere şi o sticlă cu vinars. Lichidul era misterios, roşu, 
amar şi dulce în același timp, iar ele l-au trecut din mână în 
mână şi au băut direct din sticlă. Bărbaţii din tavernă au clătinat 
din capete și au vorbit în șoaptă despre îndrăzneala surorilor - 
femeile intrau foarte rar acolo, dar surorile nu erau ca semenele 
lor din oraș. Ele au râs şi au vărsat vin pe podeaua umedă de 
lemn. Au cântat cântece pe care le auziseră la pescari când aceş- 
tia ieșeau în larg și încercau să convingă vânturile să fie calme și 
blânde. Cele trei s-au răsturnat de pe scaune. Au băut în me- 


moria mamei lor, deși nici nu o mai țineau minte, pentru că le 

adusese pe lume la un an diferență una de cealaltă, dar exact in 
aceeaşi zi. 

Luna scânteia peste port, iar lămpile cu ulei de balenă lică- 
reau de pe suprafața fiecărei mese din tavernă. Marguerite s-a 
ridicat de pe scaun, cercetând cu atenţie încăperea mucegăită 
plină cu pescari, fermieri şi marinari care se aflau acolo doar 
pentru o săptămână sau două, înainte de a porni din nou în 
călătorie. Ea a zâmbit, cu obrajii îmbujoraţi de căldura băuturii, 
ațintindu-i cu privirea pe mușterii tavernei. 

— Toți își imaginează că suntem vrăjitoare, a rostit ea printre 
dinţi către surorile ei, fluturând sticla cu vinars prin încăpere. 

Zvonuri umblau prin oraș de luni de zile, îndoiala se înră- 
dăcina în structura caselor construite de-a lungul portului, cir- 
culând din gură în gură până când fiecare nouă poveste devenea 
mai dezgustătoare decât ultima. Oamenii din Sparrow începu- 


seră să le urască pe cele trei surori. 

— Da, vrăjitoare, a spus Aurora, râzând şi înclinându-şi capul 
pe spate aproape să se răstoarne de pe scaun. 

— Nu, nu se poate! s-a împotrivit Hazel, încruntându-se. 

Dar Aurora şi Marguerite au râs şi mai tare, pentru că ele 
ştiau ceea ce nu dorea sora lor cea mai mică să creadă: că întreg 
orașul hotărâse deja că ele erau vrăjitoare. Un grup de vrăjitoare 
format din trei surori care veniseră la Sparrow să pună la cale tră- 
dări şi fapte reprobabile. 

— Voi toţi credeţi că suntem vrăjitoare, nu-i aşa? a strigat 
în gura mare Marguerite. 

Bărbaţii din tavernă s-au întors să privească. Chelnerul a lăsat 
din mână jos sticla de whisky pe care o adusese. Nimeni nu i-a 
răspuns fetei. 

— Atunci vă blestem pe toţi, a zis ea, încă zâmbind, cu bu- 
zele colorate în roşu de la vinars. 

Fata a învârtit un deget prin aer şi apoi l-a îndreptat spre un 
bărbat care stătea la o masă în apropiere. 

— Ție îţi va creşte o barbă din șerpi de mare, a spus ea şi a 
râs zgomotos, pentru ca mai apoi să-și îndrepte degetul spre un 
bărbat care se sprijinea de perete. Tu te vei împiedica și vei cădea 
în drum spre casă în seara aceasta, te vei lovi la cap și îţi vei vedea 
moartea cu ochii. 

Ochii ei, avea să se spună mai târziu, păreau luminați de un 
foc, ca și cum fata ar fi aruncat vrăji dintr-un infern care putea 
arde de viu pe oricine prins în privirea ei. 

— Tu te vei căsători cu o sirenă, i-a spus ea altui bărbat. Vei 
simţi gust de peşte indiferent ce vei mânca pentru tot restul vieții 
tale, îi spuse ea unui bărbat aplecat peste tejghea. 

Şi cum degetul lui Marguerite se agita prin încăpere în timp 
ce fata rostea cu voce tare vrăji imaginare, bărbaţii au început să 
plece, convinşi că unele dintre blestemele ei aveau să se adeve- 
rească. Aurora râdea cu toată fiinţa, urmărindu-și sora cum îi 
înspăimânta chiar şi pe cei mai duri bărbaţi din Sparrow. Dar 
Hazel, îngrozită de expresiile de pe feţele oamenilor, şi-a apucat 
brusc surorile şi le-a tras afară din tavernă în timp ce Margue- 
rite continua să strige absurdităţi în aerul sărat al nopții. 

Odată ieşite din cârciumă, cele trei surori s-au îmbrățișat şi 
Chiar și Hazel a râs în timp ce au luat-o pe Ocean Avenue, pe 
lângă docuri, spre micul lor spaţiu de locuit pe care îl împărțeau 
în spatele parfumeriei. 

— Nu se poate să faci aşa ceva! a spus Hazel printre râsete. 
Oamenii vor crede că suntem vrăjitoare adevărate. 

— Deja ne cred, iubita mea soră! a zis Aurora. 

— Oamenii ăştia pur şi simplu nu ne înţeleg, a intervenit 
Hazel, iar Marguerite a sărutat-o pe obraz. 

— Să creadă ce poftesc, a murmurat Marguerite, inclinân. 
du-şi capul spre cerul înstelat şi spre lună, care părea să-i aștepte 
ordinul. Dar, într-o bună zi, vor veni după noi, a adăugat ea și 
toate trei au rămas tăcute în vreme ce vântul le trecea prin păr, 
Dar până atunci, să bem! 

Marguerite mai avea încă sticla de vinars, pe care au trecut-o 
de la una la cealaltă, lăsând constelaţiile să le călăuzească spre casă. 

Mai târziu, când Arthur Helm s-a lovit la cap, a jurat că și-a 
văzut moartea, aşa cum prezisese Marguerite. Chiar dacă de 
fapt bărbatul nu căzuse în drum spre casă, de la tavernă, ci fu- 
sese lovit în falcă de calul său de la plug o săptămână mai târziu, 
localnicii au fost încredinţaţi că Marguerite provocase acciden- 
tul. Iar când Murrey Coats s-a căsătorit cu o femeie care purta 
funde lungi în părul de culoarea grâului, lumea a spus că tânăra 
fusese cândva sirenă, iar el o prinsese în plasa de pescuit - do- 
vadă că vrăjile făcute de Marguerite se confirmau. 

Patru săptămâni mai târziu, la solstițiul de vară al anului 
1823 - zi aleasă anume de localnici pentru că solstițiul, zicea 
gura lumii, garanta moartea unei vrăjitoare —, cele trei surori au 
fost înecate sub acuzaţia de vrăjitorie. Marguerite avea nouă- 
sprezece ani în ziua morţii ei, Aurora avea optsprezece ani, iar 


Hazel, şaptesprezece. 
Născute în aceeași zi. Plecate spre veşnicie în aceeași zi. 


SS 


OUA 


funebru din partea cealaltă a portului abia se mai aude. 
— Altul? întreabă el cu mâna ridicată, ca şi cum ar fi 
putut să vadă peste apă tot drumul până la docuri. 
— Altul! 
Bo mă ocoleşte, iar umărul lui mă atinge în treacăt. Băiatul 


B o apare în urma mea la uşă exact când sunetul clopotului 


pornește pe alee. 
— Unde mergi? 
— În oraş! răspunde el. 
— Eşti mai în siguranţă aici! strig eu după el, dar nu se opreşte. 

Nu am de ales decât să-l urmez — nu-l pot lăsa să plece singur. 

Marguerite se află în trupul Oliviei Greene. Iar acest recent omor 
a fost săvârşit, după cât se pare, de Aurora. Dar pe ea n-am vă- 
zut-o încă - încă nu ştiu al cui trup l-a furat. Aşa se face că, atunci 
când Bo ajunge la barcă, urc după el şi pornesc motorul. 

O grămadă de bărci s-a adunat în port chiar în zona din ve- 
cinătatea Coppers Beach. 

Nu zăresc trupul de la această distanţă, dar ştiu că trebuie să 
fie unul de curând descoperit, care pluteşte, tras la bordul uneia 
dintre ambarcaţiuni, aşa că ne deplasăm spre portul de agrement 
în timp ce fața lui Bo pare să fi devenit insensibilă la vântul aprig. 

Acostăm barca și observăm că mulţimea s-a strâns deja pe 
ans Avenue cu aparatele de fotografiat pregătite, așteptând 
reintoarcerea ambarcaţiunilor poliţiei portuare. În partea de sus 
a portului de agrement sunt indicatoare pe care se poate citi: 
NUMAI MEMBRII DOCULUI, INTERZIS TURIŞTILOR. Întotdeauna 
insă există persoane care ignoră indicatoarele şi merg spre do- 
Curi oricum, mai ales după ce a sunat clopotul. 

Îmi croiesc drum prin grămada de turiști, pe lângă banca de 
piatră, când cineva mă prinde de braţ. Este Rose. Heath stă ală- 
turi de ea. 

— Sunt două, spune ea cu respiraţia tremurândă și ochii 
albaștri măriți. 

Este încă palidă și slăbită, de parcă n-ar fi scăpat încă de frigul 
care a cuprins-o în urma căderii în apă de acum mai bine de o 
săptămână, când a ajuns în valuri la doar câțiva paşi de cadavrul 
lui Gregory Dunn. 

— Două corpuri? întreabă Bo, păşind alături de mine, așa 
încât toți patru formăm un cerc pe trotuar, iar respirația noas- 
tră face aburi. 

Rose dă din cap aprobator. 

Aurora, gândesc eu. Ea este lacomă şi impulsivă, nu se hotă- 
răşte niciodată şi, astfel, trebuie să fure doi băieţi în acelaşi timp. 

— Asta nu-i tot! spune Heath. Au văzut-o pe una dintre 
surorile Swan. 

— Cine a văzut-o? întreb eu. 

Heath și Rose fac schimb de priviri. 

— Lon Whittamer era pe barca tatălui său în această dimi- 
neaţă și patrula prin port. El şi Davis au hotărât să facă cu schim- 
bul ca membri ai unui comitet de ordine publică şi s-au gândit 
că ar putea să o prindă pe una dintre surori în acţiune. Din câte 
se pare, Lon a fost primul care a zărit cele două trupuri. Apoi, 

a mai văzut ceva: o fată care înota cu capul chiar deasupra apei 
şi dădea din picioare înnebunită înapoi spre Coppers Beach. 

Heath se opreşte din povestit în timp ce noi, ceilalți, ne ți- 
nem respirația. 

— Pe cine a văzut Lon? insist eu, iar bătăile inimii înaintează 
spre gât, gata să facă explozie. 

— Pe Gigi Kline, răspunde el repede. 

Clipesc în timp ce o săgeată rece de gheaţă îmi coboară pe 
şira spinării. 

— Cine este Gigi Kline? întreabă Bo. 

— O fată de la liceul meu, răspund aproape în şoaptă. A fost 
la petrecerea Swan pe plajă. 

— A intrat în apă? 


— Nu sunt sigură. 
Îmi arunc privirea spre Ocean Avenue, unde mulţimea de 


oameni a crescut, căci turiştii se înghesuie unii în ceilalți, încer- 
când să obţină o vedere mai bună a docurilor unde vor fi aduse 
trupurile. Acesta este şi motivul pentru care au venit — să vadă 
moartea, dovada că legenda surorilor Swan este adevărată. 

— Ce se ştie despre Gigi? întreb eu, uitându-mă la Heath. 


— Habar n-am. L-am văzut pe Lon când a ajuns la docuri 
și mi-a povestit ce a văzut. Acum el și Davis o caută. 


— La naiba! murmur eu. 


Dacă o vor găsi, cine ştie ce vor face. 
— Crezi că e adevărat? întreabă Rose. Să fie Gigi una dintre ele? 


Expresia ei pare încordată şi neliniştită. Rose nu a crezut 
niciodată în surorile Swan - am impresia că o sperie ideea că 
ar putea fi reale şi că ea ar putea fi posedată, fără măcar să o ştie. 
Este ca un fel de mecanism de supravieţuire, iar eu inţeleg de 
ce o face. Acum însă tremurul din vocea ei mă face să cred că 


nu mai este la fel de sigură. 


134 SHEA ERNSHAW 


— Nu știu! răspund eu. 


Nu voi ști sigur până când nu o voi vedea. 

— Au găsit-o! intervine Heath. 

Ecranul telefonului mobil în mâna lui este luminat într-un 
albastru vibrant. 

— Poftim? întreb eu. 

— David şi Lon au pus mâna pe ea, spune el și vocea îi îngheaţă. 
Şi o duc la vechiul hangar pentru bărci, cel de dincolo de Coppers 
Beach. Toată lumea a pornit într-acolo. 

Vestea circulă rapid prin cercul elevilor de la Liceul Sparrow. 

— Merg şi eu acolo! adaugă Heath, închizându-şi telefonul. 

Bo dă din cap aprobator, iar Rose îl ia de mâna lui Heath. 
Din câte se pare, mergem cu toții. Toată lumea doreşte să vadă 
dacă Gigi Kline - prinţesa balului şcolar de anul trecut şi ma- 
joreta vedetă — este posedată de una dintre surorile Swan. Dar 
eu sunt singura care va şti cu certitudine. 


Ambarcaţiunile poliţiei portuare pornesc spre port, transportând 
trupurile celor doi nefericiţi ale căror nume nu le-am aflat încă, 
tocmai când noi patru ne croim drum prin mulțime spre mar- 
ginea oraşului. Trecem pe lângă Coppers Beach, apoi o luăm pe 
un drum neasfaltat, năpădit aproape în întregime de tufe de 
coacăz şi tufișuri bătute de vânt. 

Aerul miroase urât, a umed şi a mucegai, chiar dacă soarele 
străluceşte. Nicio maşină pe drum. Proprietatea este aban- 
donată. Când ne facem apariţia din desiş, observăm hangarul 
pentru bărci chiar pe mal. Pereţii de piatră ai vechii clădiri sunt 
ușor verzi-maronii de la algele care au pus stăpânire pe ei, iar 
acoperișul din lemn este învelit într-un strat dezgustător de 
mușchi. În dreapta hangarului pentru bărci văd o stâncă abruptă, 
iar în stânga, un dig din piatră. Nu poți zări orașul sau plaja de 

aici: bucata asta de pământ e izolată. Motiv pentru care puștii vin 
aici să fumeze, să se pipăie sau să chiulească de la ore. Dar nu este 
un loc unde să petreci ceva mai mult decât o după-amiază. 

Pe măsură ce ne apropiem, observ că ușa mică a clădirii pen- 
tru bărci este întredeschisă, iar din interior se aud voci. 

Heath este primul care păşeşte în interiorul întunecat și 
câteva fețe se întorc să ne privească în timp ce păşim în spatele 
lui. Înăuntru miroase şi mai urât. Lângă peretele cel mai înde- 
părtat, vedem un dreptunghi tăiat în podea, unde, odinioară, 
se afla o barcă. Apa oceanului a pătruns în hangar și, în lumina 
slabă, aruncă licăriri pe pereţi. Un miros îngrozitor de carburant, 
măruntaie de peşte şi alge ne ajunge la nări. 

Davis McArthurs și Lon Whittamer sunt lângă zidul din 
dreapta, pe aleea nu mai largă de nouăzeci de centimetri care se 
întinde de ambele părţi ale hangarului. Trei fete pe care le recu- 
nosc de la şcoală — dar ale căror nume nu mi le pot aminti — stau 
înghesuite imediat după uşă, ca şi cum s-ar teme să se apropie 
mai mult de apa care împroaşcă de pe planşeu cu fiecare val care 
se rostogolește. Aşezată pe un şezlong de plastic între Davis şi 
Lon, cu coliere de plastic pentru strâns cabluri la încheieturile 
mâinilor şi o bandană în carouri roşu cu alb legată peste gură, 
se află Gigi Kline. 

Se pare că am picat în toiul unei discuţii, pentru că una din- 
tre fete, îmbrăcată într-un hanorac roz intens, spune: 

— N-ai de unde să ştii! Pare să fie bine. 

— Asta-i problema, spune Davis, împingându-şi înainte ma- 
xilarul pătrăţos. 

Davis îmi aminteşte de o bucată de carne, una mare și groasă. 
Nasul îmi evocă imaginea unui taur. Nu are nimic delicat. Sau 


drăguţ. E un bătăuş. Şi scapă uşor cu asta din cauza mărimii lui. 


136 SHEA ERNSHAW 


— Seamănă cu toate celelalte, continuă el, fixându-și privi- 
rea furioasă pe fata cu hanorac roz. Ea i-a omorât pe cei doi 
băieți în port. Lon a văzut-o. 

— Nu o poți ţine legată! intervine o altă fată, care are părul 
negru şi moale strâns într-o coadă de cal, în timp ce arată spre 
Gigi cu un deget lung şi ascuţit. 

— Să fiu al naibii dacă nu putem! se răsteşte Lon în timp ce 
Davis se uită încruntat în jur. 

Lon poartă una dintre cămăşile lui hawaiiene obişnuite - 
albastru-deschis cu ancore galben-neon şi papagali. Îl simt pe 
Bo mutându-se mai aproape de mine, ca şi cum ar dori să mă 
protejeze de indiferent ce ar urma să se întâmple. Mă întreb dacă 
îl recunoaște pe Lon din noaptea cu petrecerea Swan, atunci când 
era beat, iar Bo l-a împins în valuri. 

— Nu poţi dovedi că a făcut ceva, insistă fata cu coadă de cal. 

— Uită-te la hainele ei afurisite şi la păr! spune Lon tăios. În 
plus, e udă până la piele. 

— Poate că..., începe fata cu coadă de cal, dar vocea i se stinge. 

— Poate că a căzut în apă, vine cu ideea fata cu hanorac roz. 

Dar toată lumea ştie că este o scuză neconvingătoare și greu 
de crezut, având în vedere împrejurările. Doi băieţi sunt aduși 
în port chiar în timp ce vorbim, iar Gigi Kline este găsită udă 
leoarcă; nu este greu de pus lucrurile cap la cap. 

Davis face un pas către grup. 

— E una dintre ele, spune el cu răceală, în timp ce ochii lui 
înfundaţi nici nu clipesc. Şi voi toate ştiţi că este adevărat, ada- 
ugă el pe un asemenea ton, încât toată lumea rămâne tăcută. 

Privirea îmi alunecă spre Gigi Kline, din al cărei păr blond 
tuns scurt picură apă pe planșeul din scânduri de lemn. Ochii 
îi sunt injectaţi, ca şi cum ar fi plâns, iar buzele deschise ca să se 
acomodeze cu bandana întinsă peste gură şi legată la spate. Pare 

înfrigurată, nefericită şi îngrozită. Dar în timp ce toată lumea 
speculează cu privire la posibilitatea că ea n-ar mai fi Gigi Kline, 
eu ştiu adevărul. Pot vedea prin trăsăturile delicate ale feţei, prin 
pielea brăzdată de lacrimi drept în inima ei. 

O creatură sidefată şi subţire ca aţa stă ascunsă dedesubt — 
mătăsoasă, aeriană, mișcându-se în spatele ochilor ei umani. Fan- 
toma unei fete de mult răposate. 

Gigi Kline este acum Aurora Swan. 

Priveşte roată prin încăpere, ca şi cum ar căuta pe cineva să 
o ajute, să o dezlege, să-și spună părerea, dar când ochii ei se 
opresc la mine, mă uit repede în altă parte. 

— Şi acum, anunţă Davis, rostogolindu-și limba de-a lungul 
părţii interioare a buzei inferioare, avem de gând să le găsim pe 
celelalte două. 

Mă gândesc la Olivia Greene, posedată de Marguerite Swan. 
Dar ea va fi mai greu de prins — Marguerite este atentă și meti- 
culoasă şi nu va îngădui acestor băieţi să descopere care este ea 
cu adevărat. 

Abia ce m-am gândit la numele ei, că Olivia şi Lola păşesc în 
hangarul pentru bărci prin uşa mică din spatele nostru. Aproape 
că nimeni nu le ia în seamă sosirea. 

— Cum le vom găsi? întreabă a treia fată, care mestecă o 
gumă şi îşi spune părerea pentru prima dată. 

Dacă ar şti toți cei prezenți cât de aproape sunt ele! 

— Întindem o cursă, spune Lon, zâmbind, ca și cum ar fi gata 
să strivească o insectă sub talpa pantofului. Pe una o avem. Ce- 
lelalte două surori vor veni după ea. Gigi este momeala noastră. 

Un hohot scurt de râs venit din spatele grupului îi demon- 


tează teoria. 
— Crezi că surorile Swan vor fi atât de proaste, încât să cadă 


in capcana asta? 

Cea care a vorbit este Marguerite, care îşi dă ochii peste cap 
când toată lumea se întoarce să o privească. 

— Doar n-au de gând să o lase aici! intervine Davis. 

— Poate că vor considera că merită să fie legată pentru că a 
fost suficient de bătută în cap, încât să fie prinsă. Poate că cele- 
lalte două surori vor dori ca ea să-şi înveţe lecţia. 

Marguerite priveşte insistent şi direct la Gigi când spune aceste 
cuvinte, iar privirea ei este atât de pătrunzătoare, încât Aurora 
îşi dă seama că ei i se vorbeşte: o soră Swan către alta. Este o 
ameninţare, fără doar şi poate. Marguerite este supărată că 
Aurora a îngăduit să fie prinsă. 

— Presupun că vom afla, spune Davis. Şi până atunci, nu 
lăsăm nicio fată lângă hangarul pentru bărci. 

— Asta nu-i corect, se revoltă fata cu hanorac roz. Gigi este 
prietena mea și... 

— Şi poate că tu eşti una dintre ele, se răsteşte Davis, între- 
rupând-o cu brutalitate. 

— E o idee nebunească, pufneşte ea. Eu nici măcar nu am 
intrat în apă la petrecerea Swan. 

— Atunci ar trebui să ne îndoim de toată lumea care a făcut-o. 

Fata cu coada de cal îşi lasă privirea în podea. 

— Aproape toată lumea a înotat în noaptea aceea. 

— Nu toată lumea, adaugă Lon, dar tu da, mai spune el şi o 
străpunge cu privirea. Şi la fel şi Rose, completează el, arătând 
cu capul spre Rose, care stă la o jumătate de pas în spatele meu 
alături de Heath. 

— Asta e ridicol! se răsteşte Heath. Voi, idioților, nu puteţi 
incepe să aruncați vina în cârca tuturor fetelor care au fost la pe- 
trecere în noaptea aceea. Poate că nu s-a întâmplat chiar la pe- 
trecere - surorile ar fi putut fura trupurile mai târziu, după ce 

toată lumea era mult prea ameţită să-şi mai amintească ceva. 
Sau chiar în dimineaţa următoare. 

Lon şi Davis schimbă o privire, dar, în mod evident, s-au 
hotărât deja, pentru că Davis spune: 

— Toată lumea este suspectă. Şi Gigi rămâne aici până când 
le vom găsi pe celelalte două. 

— Nu poate să stea aici până la solstițiul de vară; mai este o 
săptămână până atunci, spune fata în hanorac, cu voce stridentă. 

— Ei bine, noi suntem al dracului de siguri că nu o putem lăsa 
să plece! zice Davis pe un ton ferm. Fata asta va ucide pe altci- 
neva. Probabil pe noi, pentru că o chinuim. 

Davis îl atinge cu palma pe umăr pe Lon, iar acesta din urmă 
bate în retragere un pic, ca şi cum el n-ar fi gândit acelaşi lucru, 
că el şi Davis ar putea fi următorii pe lista de crime drept răzbu- 
nare pentru capturarea unei surori Swan. 

Gigi încearcă să clatine din cap, să scoată un sunet, dar reu- 
şeşte să producă doar zgomote înăbușite şi deformate pentru că 
bandana este legată prea strâns. 

Părinţii lui Gigi vor intra la bănuieli când fata nu va veni 
acasă; poliția va fi sunată şi o echipă de căutare va fi trimisă în 
cercetare. Însă băieţii au înţeles corect un lucru: Gigi Kline este 
o soră Swan; singura problemă este că nu o pot dovedi. Şi eu nu 
mă grăbesc să le spun adevărul. 

Totuşi, nu este bine. Aurora a fost prinsă. Marguerite ştia acest 
lucru. Iar solstițiul de vară va veni curând - lucrurile încep să se 
complice. Prinderea Aurorei a complicat situația. lar eu doresc 
să stau cât mai departe posibil de ele şi de această încurcătură. 

Heath s-a săturat şi îl văd cum o ia pe Rose de mână. 

— Haide! îi şopteșşte el, apoi o conduce afară. 

Un nou grup de trei indivizi - pe unul îl recunosc ca fiind 
Thor Grantson, al cărui tată e proprietarul ziarului Catch - şi o 

fată intră încet pe uşă. Au venit să o vadă pe Gigi Kline şi să sta- 
bilească dacă trupul ei e în puterea unei surori Swan. 

Dintr-odată, camera pare foarte mică. 

— La naiba, nu! rostește cu glas tare Davis, arătând cu un 
deget spre Thor. Mai bine n-ai scrie despre treaba asta în fițuica 
ta mizerabilă, Thor, sau transmite-i asta lui taică-tu. 

Thor ridică amândouă mâinile în aer, cu un aer nevinovat. 

— Doar am venit să o văd, spune el amabil. Asta-i tot! 

— Eşti un afurisit de informator şi toată lumea o ştie! inter- 
vine în discuţie Lon. 

Fata în hanorac roz începe să se certe cu Davis în apărarea 
lui Thor şi curând în încăpere domneşte un vacarm asurzitor, 
totul în timp ce Gigi este legată de un scaun, iar Olivia Green stă 
calmă în spatele grupului, sprijinindu-se de perete. 

Nu mai pot rămâne aici, aşa că mă strecor printre nou-veniţi 
şi ies împleticindu-mă la lumina zilei, unde deschid gura larg 
să respir aerul sărat şi cald. 

Rose şi Heath stau câţiva metri mai încolo, iar Rose e cu bra- 
tele încrucișate. 

— Sunt nişte hărțţuitori, o aud spunând. Nu pot face asta! 
Nu este corect! 

— Nu putem face nimic! zice Heath. Va urma o vânătoare 
de vrăjitoare. Şi cred că ar putea să te încuie şi pe tine acolo. 

— Heath are dreptate, intervin în discuţie şi amândoi îşi 
ridică privirile. Niciunul din noi nu este în siguranţă. 

— Aşa că îi lăsăm să o ţină pe Gigi încuiată şi să acuze pe 
oricine doresc, nu? 

— Deocamdată da, spun eu. 

Uşa hangarului pentru bărci se deschide, iar Bo pășeşte în 
spatele meu, clipind din cauza soarelui puternic. 

— Poate că ei au dreptate, îşi dă cu părerea Heath, întinzând 
mâna să atingă brațul lui Rose. Poate că Gigi i-a înecat într-ade-. 
văr pe cei doi băieți. Poate că este una dintre ele. Este mai bine 
dacă rămâne acolo unde nu mai poate ucide pe altcineva. 

— Tu chiar crezi că fata aia ar putea fi periculoasă? întreabă 
Bo, încrucişându-şi braţele. 

Privesc peste umăr la el şi o tăcere apăsătoare se lasă peste 
micul nostru grup - fiecare gândeşte cât de periculoasă ar putea 
fi Gigi, imaginându-şi-o cu mâinile în jurul gâtului unui băiat, 
cu privirea plină de răutate şi răzbunătoare, în timp ce-l forțează 
pe nefericit să intre sub apă, așteptând bulele de aer să-i iasă pe 
nări şi să se împrăștie la suprafaţă. 

— Penny? spune Rose, ca şi cum ar spera să am un răspuns. 

Ca şi cum aş putea să știu cum să repar totul şi să pun lucru- 
rile la punct. Dintr-odată, simt nevoia să-i spun adevărul: că 
Gigi este într-adevăr posedată de Aurora Swan şi că orașul este 
mai sigur cu ea legată în vechiul hangar pentru bărci. Iar faptul 
că se întinde o capcană ca să fie prinse şi celelalte două surori 
Swan ar putea fi o mişcare deşteaptă. 

În schimb îi spun: 

— Trebuie să fim atente! Poartă-te firesc! Nu le da niciun 
motiv să-şi închipuie că am putea fi una dintre ele. 

— Dar noi nu suntem una dintre ele! se agită Rose. 

Îmi simt ochii așa de uscați, încât nici nu pot clipi. Rose pare 
foarte convinsă și este sigură că înțelege lumea din jurul ei, că ar 
fi capabilă să depisteze o soră Swan dacă aceasta ar fi ascunsă în 
trupul lui Gigi Kline. Crede ce vede. Dar ea nu remarcă un lucru. 

— Ei nu ştiu asta! îi spun. De fapt, nici măcar n-ar trebui să 
fim aici; n-ar trebui să stăm în preajma lui Gigi. 

Dintr-odată îmi vine în minte o amintire de anul trecut, cu 
Rose discutând cu Gigi în Sala C. Râdeau de ceva. Nu mai ştiu 

de ce. Nu contează. Dar asta îmi reamintește că ele erau cândva 
prietene şi poate că Rose este mai supărată de ceea ce s-a întâm- 
plat pentru că e vorba de Gigi. Cineva de care ea era cândva foarte 
apropiată. Şi dacă i se poate întâmpla lui Gigi, i se poate întâm- 
pla și ei sau chiar şi mie. 

Uşa hangarului pentru bărci se deschide din nou și ies câteva 
persoane, discutând în şoaptă. Lola apare singură, uitându-se 
la telefonul mobil, probabil trimițând mai multe mesaje despre 
încarcerarea momentană a lui Gigi în hangarul pentru bărci. 

— Vreau să mă car de aici! murmură Rose, iar Heath îşi 
împletește degetele cu ale ei şi se îndreaptă amândoi spre drum. 

— Te simţi cu adevărat bine lăsând-o pe fata aia cu căluş la 
gură şi legată de un scaun acolo? întreabă Bo. 

— În clipa asta nu avem de ales. 

— Este vorba despre o răpire şi o încarcerare nedreaptă. Am 
putea să sunăm la poliţie. 

— Dar dacă ei au dreptate? pun eu o întrebare. Dacă ea este 
o soră Swan și chiar i-a ucis pe cei doi băieţi? 

— Atunci poliţiştii o vor aresta. 

Cu coada ochiului o văd pe Olivia Greene ieşind în cele din 
urmă din hangarul pentru bărci, cu părul ei ca onixul sclipind 
în lumină şi pielea subţire ca hârtia și transparentă, astfel încât 
pot vedea ființa neomenească ce sălășluieşte în interiorul ei. O 
imagine apoasă şi alb-cenușie care licărește şi se mișcă la fel ca 
un film vechi alb-negru. Fără să se solidifice sau să capete contur, 
mereu fluidă, se deplasează elegant, dar fără milă dedesubtul 
trăsăturilor Oliviei. Ochii negri precum cerneala ai lui Margue- 
rite strălucesc din spatele craniului Oliviei şi se opresc la mine. 

— Hai să mergem! îi propun eu lui Bo, atingându-i braţul 
ca să-l îndemn să mă urmeze. 

Pornim din nou pe cărare. Rose şi Heath sunt mult înaintea 
noastră, strecurându-se deja printre muri şi tufişurile cres- 
cute excesiv. 

— Ce se întâmplă? întreabă Bo, simţindu-mi neliniştea. 

Dar înainte să pot răspunde, aud vocea Oliviei trecând prin 
valurile înfuriate şi croncănitul pescăruşilor care înconjoară 
smârcurile rămase după reflux pe malul stâncos. 

— Penny Talbot! strigă ea. 

Încerc să îmi văd de drum, dar Bo se opreşte. 

Olivia s-a desprins deja de grupul adunat în afara hangaru- 
lui şi vine spre noi. 

— Nu sta pe loc! spun eu printre dinţi către Bo, dar el se uită 
la mine, ca şi cum vorbele mele nu au nicio noimă. 

Bo nu îşi dă seama că este în pericol aflându-se aproape de ea. 

— Plecaţi deja? întreabă Olivia, oprindu-se în fața noastră 
cu o mână pusă în mod arogant pe şold şi unghiile încă vop- 
site cu un negru morbid și strălucitor. 

Marguerite a profitat la maximum de acest trup. Îi vine bine, 
se potriveşte cu personalitatea ei vanitoasă şi rebelă. 

— Am văzut suficient! răspund eu, dorindu-mi ca Bo să nu 
vorbească, să nu stabilească vreun contact vizual cu Olivia sau 
să-i permită să-l atingă. 

— Dar eu nu l-am cunoscut pe noul tău prieten, spune ea 
cu un zâmbet de vampă şi ochii de un albastru-deschis alunecând 
spre Bo, ca şi cum l-ar fi putut devora. Eu sunt Olivia Greene, 
minte ea, întinzând mâna care miroase a lemn-dulce negru. 

Bo ridică braţul să-i strângă mâna, dar eu îl apuc de înche- 
ietură înainte ca el să o atingă. El se încruntă privindu-mă, dar 
eu îi ignor reacţia. 

— Chiar trebuie să plecăm! spun eu mai mult lui decât Oli- 
viei şi fac câţiva paşi pe drum, sperând că Bo mă va urma. 

— Ah, Penny! răspunde Olivia cu voioşie înaintând, astfe] 
incât ajunge la foarte mică distanță de Bo şi îl ţintuieşte cu pri- 
virea. Nu-l poți păstra doar pentru tine pe insula aia! 

Înainte ca eu să o pot opri, Olivia îşi strecoară degetele spre 
clavicula lui. Știu că Bo nu are de ales şi că nu se poate uita în altă 
parte. E atras de privirea ei. Ea se înclină aşa încât faţa îi ajunge 
lângă faţa lui, iar buzele se apropie periculos de mult de urechea 
lui. Nu înţeleg ce spune, dar îi şopteşte ceva lui Bo, vorbe dia- 
bolice care nu pot fi anulate. Promisiuni şi jurăminte, vocea ei 
pune stăpânire pe inima lui, o smulge din piept și îl face să o 
dorească - să tânjească după ea. O nevoie care va fi sădită adânc 
în sufletul lui şi care nu-i va fi potolită până când el nu o va vedea 
din nou şi nu-i va simți pielea lipită de pielea lui. Vârfurile de- 
getelor ei urmăresc linia gâtului spre claviculă şi simt că mă cu- 
prinde o furie oarbă. Nu doar teamă, ci şi altceva: gelozie. 

— Bo, spun eu brusc, apucându-l din nou de braţ în timp ce 
Olivia îl eliberează din laţul ei. 

El priveşte printre gene, încă urmărind-o, ca şi cum ar fi o 
zeiță din mătăsuri, apusuri de soare și aur. Ca şi cum el n-ar fi 
văzut niciodată ceva atât de desăvârşit şi de fascinant. 

— Bo, repet eu, încă ţinându-mă de el şi încercând să-l des- 
prind din visare. 

— Când te vei plictisi pe insula aia, spune Olivia, făcându-i 
cu ochiul, când te vei sătura de ea, caută-mă, adaugă ea şi se 
întoarce în pas de plimbare spre grup. 

Ea l-a atins, a ţesut cuvinte la urechea lui, ademenindu-l. 
Doreşte să-l facă să fie al ei pentru eternitate, să-l tragă în adân- 
curi şi să-l înece. E o colecţionară de băieți şi acum şi-a înfipt 
ghearele ei delicate şi vrăjitoreşti în Bo. 


prind un foc în căsuţa lui Bo. 
Ştiu că n-ar trebui să mă bazez pe acest sentiment, 
pe această destăinuire a inimii mele. Totul va sfârşi 
într-o mare confuzie. Dar eu trebuie să-l protejez. Când am 
văzut-o pe Olivia cum își plimba degetele pe gâtul lui și cum îi 
atingea linia maxilarului, am simțit în stomac un nod dezgustător 
de teamă. „Nu-ţi mai face griji”, îmi repet în minte. Băieții mor 
mult prea des în acest oraş. Dar poate că vorbele lui Marguerite 
n-au avut niciun efect asupra lui. Poate că Bo a rezistat. Trebuie 
să-l protejez până la solstițiul de vară, să-l împiedic să se rătăcească 
pe apă în căutarea ei, iar după asta, el va părăsi insula şi acest oraş 
şi nu ne vom mai revedea niciodată. Simplu. Deloc complicat. 
Mă ridic imediat ce flăcările s-au aprins peste bușteni şi tri- 
mit scântei pe horn. Bo stă pe canapea cu coatele pe genunchi 
şi fruntea în palme. 
— Ce ţi-a şoptit Olivia? îl întreb, aşezându-mă lângă el. 
El își lasă mâinile în jos şi îi văd fruntea brăzdată de confuzie. 
— Nu ştiu. 
— Îţi aminteşti ceva? 
— Îmi amintesc de ea, răspunde el în timp ce bate darabana 
cu degetul mare in genunchi. 


~u 


146 SHBA ERNSHAW 


Bo Îşi ridică ochii și priveşte fix spre foc. Nu cred că vreau 
să aud ce îşi aminteşte despre ea, dar el îmi povesteşte Oricum; 

— Era atât de aproape, de parcă vocea ei suna în interiorul] 
capului meu. Şi era... frumoasă! 

Bo îşi stăpâneşte o emoție imediat ce rostește aceste cuvinte, 
de parcă nu poate crede că vorbele îi aparţin. 

Mă ridic de pe canapea şi îmi încrucişez brațele lângă foc. 

— Mă gândesc doar la ea, adaugă el, clătinând din cap şi ui- 
tându-se cu ochii pe jumătate închişi, ca şi cum ar putea să o 
șteargă din minte, dar nu este atât de uşor. 

— Aşa se întâmplă, spun eu, aplecându-mă să mai pun un 
buștean peste flăcările din ce în ce mai mari. 

El mă priveşte fix. 

— Crezi că este una dintre ele? 

— Ştiu că nu crezi nimic din toate astea, dar cum îţi explici 
că n-ai înţeles nimic din ceea ce ţi-a spus? Şi faptul că nu poți 
să nu te gândeşti la ea şi că ești brusc atât de captivat de ea? 

— Nu sunt... 

Dar vorbele lui se sting. Ştie că am dreptate. Ştie că gândurile 
lui se întorc iar şi iar la Olivia Greene. Vârfurile degetelor ei pe 
pielea lui, ochii ei aţintindu-se asupra ochilor lui, ca și cum s-ar 
uita în sufletului său. O parte din el o doreşte cu înfocare, o 
doreşte la fel de mult cum și ea îl doreşte pe el. Şi asta îl sfâşie. 
Bo nu va reuși să nu se mai gândească la ea până când ei doi nu 
vor fi împreună. 

— Nu mai ştiu. Nu mai am încredere în propriile gânduri. 

Păşesc prin cameră. Cum să anulez treaba asta? Cum să i-o 
scot pe Olivia din minte? Nu cred că s-a mai reușit vreodată aşa 
ceva - nici măcar nu cred că este posibil. El îi aparține acum. 

Îmi trec limba de-a lungul părții interioare a dinţilor. 

— Trebuie să dispari de aici. Trebuie să părăseşti oraşul. 

Bo se ridică de pe canapea, iar mişcarea mă face să tresar. 
Merge spre șemineu, păşeşte în faţa mea şi doreşte să-mi ridic 
privirea spre el, dar nu sunt în stare. Mă tulbură, îmi răscoleşte 
sufletul, iar eu îmi înăbuș sentimentele. 

Pe sub gene, îi zăresc buzele strâns lipite, iar respirația noastră 
are acelaşi ritm. Vreau să vorbesc, să întrerup tăcerea, şi brusc, 
mă simt ameţită, de parcă aş putea să întind mâna spre el să mă 
sprijin. Dar Bo deschide gura şi rosteşte aproape ca o confesiune: 

— Fratele meu s-a înecat în Sparrow. 

Privirea îi rămâne fixă, iar trupul, o siluetă de piatră în fața mea. 

— Poftim? întreb eu şi îmi ridic privirea. 

— De aceea sunt aici. De aceea nu pot pleca... nu încă. Ți-am 
spus că a murit, dar nu ţi-am spus cum. S-a înecat aici în port. 

— Când? 

Vârfurile degetelor încep să mă furnice, iar părul de pe ceafă 
se ridică de parcă o briză răcoroasă ar trece uşor peste pielea mea. 

— Vara trecută. 

— De aceea ai venit în Sparrow? 

— Nu am ştiut despre surorile Swan. N-am ştiut nimic des- 
pre povestea asta. Poliţia ne-a spus că s-a sinucis, că s-a înecat 
de unul singur, dar eu nu am crezut niciodată explicaţia asta. 

Clatin foarte puţin din cap, încercând să înţeleg. 

— Se numea Kyle, începe el şi este prima dată când îi pro- 
nunță numele cu glas tare în fața mea. După ce a absolvit liceul 
anul trecut, el împreună cu doi prieteni au pornit într-o călăto- 
rie pe coastă. Voiau să facă surf şi îşi propuseseră să meargă în 
California de Sud, dar nu au mai ajuns, continuă Bo şi pare că 
se înăbușă cu ceva, o emoție care amenință să se reverse dincolo 
de zidurile pe care le-a ridicat în jurul lui. S-au oprit în Sparrow 
pentru o noapte. Nu cred că știau ceva despre oraş și despre 
inecuri. S-au cazat la pensiunea Whaler. Kyle a ieşit din cameră 

la un moment dat, chiar după apusul soarelui... și nu s-a mai rein- 
tors. Trupul i-a fost găsit în dimineața următoare încurcat într-o 
plasă de pescuit nu departe de mal. 

— Îmi... pare foarte rău, reuşesc eu să îngaim. 

Un freamăt necunoscut mă înfioară. O durere pe care o înăbuș, 

— Primise o bursă la Montana State University din toamnă 
şi avea o prietenă cu care dorea să se căsătorească. Nu avea niciun 
sens. Ştiu că nu s-a sinucis. În plus, era un bun înotător. Făcea 
surf în fiecare vară; era imposibil să se fi înecat din întâmplare. 

Bo face un pas înapoi, iar eu elimin repede aerul din plămâni, 
fără să conșştientizez măcar că îmi ţinusem respiraţia. 

— Nici unul dintre ei nu s-a sinucis, spun eu, gândindu-mă 
la toţi băieţii care fuseseră ademeniţi spre moarte. 

Ne privim preţ de câteva secunde. 

— Poate că nu ai dreptate în privinţa surorilor Swan, spune 
el, întinzând un braţ spre policioara de deasupra şemineului 
pentru a atinge cu degetul arătător o zgârietură în lemn. 

Căldura focului i-a îmbujorat discret obrajii şi i-a colorat 
buzele în roz. 

— Poate că este doar o poveste pe care localnicii o spun ca 
să explice motivul pentru care se îneacă atât de mulți oameni. 
Poate că cineva chiar îi ucide; poate că fata aia de la hangarul 
pentru bărci, Gigi Kline, chiar a făcut-o. Nu pentru că o are în 
trup pe o anumită vrăjitoare dornică de răzbunare, ci pentru că 
este o criminală. Şi poate că nu este singura, poate că sunt şi alte 
fete care ucid... care l-au ucis pe fratele meu. 

— Dar asta nu explică de ce băieţii s-au înecat în Sparrow 
în ultimele două secole. 

Am nevoie ca el să creadă - să ştie că surorile Swan există. 

— Poate că este un fel de cult, răspunde el, refuzând să ac- 
cepte adevărul, și fiecare generaţie de membri a înecat oameni, 
cine ştie, ca o formă de sacrificiu uman. 

— Un cult? 

— Uite, eu nu ştiu ce presupune apartenenţa la un cult. Doar 
încerc să înţeleg totul din mers. 

— Şi dacă chiar crezi că este doar un cult, atunci ce o să se 
întâmple? 

— Atunci trebuie să le opresc să mai ucidă. 

— Credeam că vrei să mergem la poliţie şi să-i anunțăm că 
Gigi Kline e încuiată în hangarul pentru bărci... Că îi lași pe ofiţeri 
să se ocupe? 

— Poate că nu e suficient. Poate că asta nu este dreptate... 
pentru fratele meu şi pentru toţi ceilalți care au fost omorâţi. 

— Şi care ar fi dreptatea? 

— Să se pună capăt la orice se întâmplă în acest oraş. 

— Să ucizi o soră Swan, adică? Să o ucizi pe Gigi? 

— Poate că nu există o altă cale, spune el. 


Clatin din cap. 
— Există o altă cale: poţi părăsi orașul Sparrow, îi sugerez 


eu. Poţi să pleci şi să nu te mai întorci niciodată şi poate că, într-o 
bună zi, chiar vei începe să uiţi acest loc, ca şi cum nici n-ai fi căl- 
cat vreodată pe aici. 

Nu vorbesc serios când spun asta. Nu vreau să plece. Chiar 
nu vreau. Aş accepta doar ca să nu fie rănit şi să nu o sfârșească 
precum fratele lui. 

O furtună îi apare pe chip, iar în priviri îi apare o răceală pe 
care n-am mai văzut-o până acum. 

— Tu nu ştii cum e - această durere care nu va dispărea, 
spune el. Știu că fratele meu ar face asta pentru mine; nu s-ar 

opri până când n-ar afla cine ar fi responsabil de moartea mea. 
Şi s-ar răzbuna. 
— Acest oraş s-a bazat pe răzbunare, spun eu. Iar lucrurile 


nu s-au îmbunătăţit. 
— Nu o să plec! spune el cu o asemenea hotărâre în glas, că 


îmi simt gâtul încordat. 

Îmi ridic privirea spre el, ca şi cum l-aş vedea prima oară, îi 
văd lipsa de şovăială din priviri şi mânia pe chip. Caută o cale 
să scape de durerea pierderii fratelui său şi e dispus să sacrifice 
totul, să facă orice este nevoie, să plătească orice preţ. Chiar şi 
să curme viaţa altcuiva. 

— Nu au fost fetele alea, stărui eu. A fost creatura din ele. 

— Posibil, răspunde Bo, ridicându-și privirea. Dar poate că 
nu este nicio diferenţă între fată şi creatura aceea înspăimântă- 
toare care le face să comită crima. 

Focul trosneşte, aruncând pe podeaua de lemn scântei care 
se înnegresc şi devin cenuşă. Merg spre raftul de lângă șemineu, 
cercetând cotorul fiecărei cărţi şi căutând o cale să-l fac să înțe- 
leagă fără să-i spun ceea ce ştiu — ceea ce pot vedea. 

— De ce eşti atât de sigură că este adevărat? întreabă el, ci- 
tindu-mi gândurile, iar eu îmi las mâna să cadă de pe una din- 
tre cărți. 

Mă răsucesc pe călcâie şi mă întorc cu faţa spre el. Bo a pășit 
mai aproape de mine, atât de aproape, încât aş putea să-i ating 
pieptul cu vârfurile degetelor. Aş putea să fac un pas rapid în faţă, 
să-i povestesc totul, să-i spun toate secretele mele, sau aș putea 
să-mi lipesc buzele de buzele lui și să reduc la tăcere agitația care 
îmi năucește capul. Dar, în loc să fac toate astea, ignor dorințele 
care-mi clocotesc prin vene. 

Strâng din buze înainte să vorbesc, atentă la fiecare cuvânt. 

— Vreau să-ţi spun ceva, mă încumet eu, în timp ce o mie 
de tone de pietre mi se rostogolesc în stomac. Dar nu pot. 

Privirea lui mă descurajează. Focul se aprinde peste un buştean 
uscat şi inundă încăperea cu o izbucnire neașteptată de lumină 
portocalie strălucitoare. Am avut dreptate în privinţa lui Bo, 
dar m-am şi înşelat: nu a ajuns în Sparrow din întâmplare. Dar 
nici nu este un turist oarecare. A venit pentru fratele lui, să des- 
copere ce s-a întâmplat cu el. Şi ceea ce a găsit aici este mult mai 
rău decât orice şi-ar fi putut imagina. 

Îmi simt capul ca prins într-o menghină, pereţii casei încep 
să se rotească precum un carusel scăpat de sub control şi îmi 
este rău. Nu mai pot sta aici cu el. Nu mai am încredere în mine. 
Nu mai am încredere în inima mea, care bate nebuneşte ca şi 
cum aș fi pe cale să fac un lucru nechibzuit pe care nu l-aş mai 
putea repara. Nu ştiu ceea ce trebuie să simt, ceea ce trebuie să 
spun. N-ar trebui să-mi permit să simt ceva. Este periculos, aceste 
emoții, teama care îmi copleșeșşte pieptul, fisurându-mi parcă 
fiecare coastă. Nu mai gândesc corect, mintea s-a încurcat cu 
inima și nu mai pot avea încredere în ea. 

Aşa că mă îndrept spre uşă şi ating mânerul, trecându-mi 
degetele peste metalul neted. Închid ochii pentru o jumătate de 
secundă şi ascult zgomotele șemineului din spatele meu - căl- 
dură şi furie, aceeaşi luptă încrâncenată care se dă şi în mintea 
mea —, apoi mă strecor în lumina serii. 

Bo nu încearcă să mă oprească. 


u un an în urmă, la cinci zile de la începutul sezonului 
Swan, Kyle Carter părăsea pensiunea Whaler. Ploaia 
tocmai încetase. Trotuarele erau lunecoase şi întune- 
cate, iar cerul părea estompat de o mantie de nori albi și pufoşi. 
Nu avea nicio destinaţie. Dar farmecul portului îl atrăgea ca 


un magnet. 
A ajuns la pasarela de metal care ducea la portul de agre- 


ment, cu nesfârşitele lui șiruri de bărci aliniate precum sardinele 
într-o cutie de conserve, când a zărit o fată care mergea pe unul 
dintre docuri, o fată cu părul ca abanosul lăsat pe spate. Ea l-a 
privit peste umăr, aţintindu-și ochii albaștri ca oceanul şi adânci 
asupra ochilor lui, pentru ca mai apoi el să se pomenească 
găsindu-şi drumul cu dificultate după ea. 

Era cea mai uimitoare făptură pe care o văzuse în viaţa lui — 
grațioasă și ispititoare. O fată cum rar întâlneşti. Şi când a ajuns 
la ea, fata l-a mângâiat cu o mână prin părul lui negru şi l-a tras 
aproape pentru un sărut. Era atrasă de el, îl dorea. 

El nu i-a putut rezista. Aşa că a lăsat-o să-şi strecoare dege- 
tele printre degetele lui şi să-l tragă în valuri. Trupurile lor s-au 
incolăcit languroase şi nepotolite. Kyle nici măcar nu a simțit apa 
când i-a intrat în plămâni. Nu se putea gândi decât la ea: degete 

calde pe pielea lui, buze foarte moi care li topeau carnea, ochi 


care îi citeau gândurile. 
Apoi oceanul l-a tras cu viclenie 


drumul niciodată. 


dedesubt şi nu i-a mai dat 


intea mea se agită şi se tulbură din pricina tuturor 

secretelor pe care le ţine captive. Nu voi fi în stare să 

dorm. Nu acum, când ştiu adevărul despre Bo şi des- 
pre moartea fratelui său. 

Şi eu trebuie să-l protejez. 

Îmi fac un ceai de lavandă, deschid radioul şi mă aşez la 
masa din bucătărie. Crainicul repetă aceeaşi informaţie la fie- 
care douăzeci de minute. Identitatea celor doi băieţi înecaţi încă 
nu a fost dată publicităţii, dar poliția nu crede că ar fi localnici, 
ci turişti. În cele din urmă, nota joasă a vocii crainicului se pierde 
într-un cântec lent şi adormitor, o melodie cântată la pian. Vina 
se rostogolește prin mine, am o mie de regrete, doresc lucruri pe 
care nu le pot avea: un mod de a rupe vraja, de a salva oamenii 
care au fost pierduţi. În jurul meu mor băieți. Şi eu nu fac nimic. 

Nu-mi dau seama că am aţipit până când nu aud sunând 
telefonul aflat pe peretele bucătăriei. 

Tresar și rămân dreaptă pe scaunul de lemn tare, uitându-mă 
pe fereastra de deasupra chiuvetei. Soarele abia răsare - este 
dimineaţă —, iar cerul e un gri pastel, estompat. Mă ridic și bâjbâi 
după telefon. 

— Alo? 

— Te-am trezit? 

La celălalt capăt al firului este vocea lui Rose. 

— Nu! mint eu. 

— Am stat trează toată noaptea, spune ea. Mama m-a hrănit 
continuu cu prăjituri, sperând că asta mă va ajuta să uit tot ce s-a 
întâmplat săptămâna trecută, dar am devenit şi mai nervoasă din 
cauza zahărului, care mi-a făcut mai mult rău decât bine. 

Mă simt distrasă, iar vorbele lui Rose îmi alunecă fără efect 
prin minte. Mă gândesc în continuare la Bo şi la fratele lui. 

— Oricum, continuă Rose, când vede că nu răspund, voiam 
să-ţi spun că nu vin în oraş azi. 

— De ce? 

— Davis şi Lon au pornit un soi de cruciadă. Chestionează 
pe toată lumea: chiar au încolţit-o pe Ella Garcia în toaleta fetelor, 
la The Chowder, şi n-au lăsat-o să plece până când nu a dovedit 
că nu este o soră Swan. 

— Şi cum a dovedit? 

— Cine ştie?! Heath a auzit că Ella, pur şi simplu, a început 
să ţipe, iar Davis nu a crezut că o soră Swan ar ţipa atât de isteric. 

— Nu-i nimeni să-i oprească? 

— Doar ştii cum este, spune Rose, cu vocea îndepărtându-se 
pentru scurt timp de telefon, ca şi cum ea ar fi întins mâna după 
ceva. Atât timp cât nu încalcă nicio lege, toată lumea va fi liniştită 
dacă Davis şi Lon își vor da seama cine sunt surorile şi atunci 
poate că ar reuşi să se pună capăt tuturor acestor întâmplări. 

— Nici vorbă să se pună capăt, Rose, intervin eu, întorcân- 
du-mă cu gândul la conversaţia mea cu Bo din noaptea petrecută 
în căsuţa lui. 

Şi el vrea să pună capăt acestor nenorociri — ochi pentru 
ochi. O moarte pentru alta. Dar Bo nu a mai luat nicio viață până 

acum — el nu e aşa. Asta îl va schimba. Aud un fârâit în telefo- 
nul lui Rose. 

— Heath mi-a trimis un mesaj, spune ea. Ne întâlnim acasă 
la el. 

— Poate că n-ar trebui să ieşi nici tu din casa, îi sugerez eu. 

— Mama nu ştie despre Heath, aşa că nu-l pot invita aici. Ea 
ştie că mă întâlnesc cu tine la o cafea. 

— Să fii atentă! 

— Voi fi. 

— Adică fii atentă cu Heath! 

— De ce? 

— Nu ştii niciodată ce se poate întâmpla. Mai avem încă o 
săptămână în față. 

— Vrei să spui că s-ar putea îneca? întreabă ea. 

— Nu vreau să pierzi pe cineva la care ţii. 

— Şi cum rămâne cu Bo? Nu eşti îngrijorată că îl vei pierde? 

— Nu, spun eu iute. Nu este prietenul meu, așa că nu... 

Dar eu simt minciuna care se agită în pieptul meu şi îmi face 
vorbele puţin credibile. Sunt îngrijorată şi aş vrea să nu fiu. 

Un alt mesaj pe telefonul ei. 

— Trebuie să plec! mă anunţă ea. Dar am vorbit serios când 
am spus că nu vin în oraş. 

— Rose, aşteaptă! strig eu, ca şi cum aș avea altceva să-i mai 
spun: un avertisment, un sfat ca ea şi Heath să se ferească de 


surorile Swan. 
Rose însă închide înainte ca eu să reuşeşsc să vorbesc. 


Îmi iau cana cu ceai rece de pe masă și merg la chiuvetă. Când 
sunt pe punctul de a-l vărsa, aud scârțâitul podelei de lemn. 
— Exersai cititul în frunzele de ceai? întreabă ea din ușă. 
Deschid robinetul. 

— Nu! 
— Ar trebui să-l practici în fiecare zi, spune ea şi mestecă 


într-o parte a buzei. 
Rochia neagră îi atârnă pe trup. 
Curând mama va fi atât de micuță, încât vântul o va duce 


cu sine când va sta pe marginea falezei. Poate că asta e ceea 
ce-şi doreşte. 

Când îi întâlnesc privirea, se uită la mine de parcă aş fi o 
străină, o fată pe care nu o mai recunoaşte. Nu fiica ei, ci doar 
o amintire. 

— De ce nu mai citeşti în frunze? întreb eu, clătind cana și 
urmărind spirala de culoarea chihlimbarului în chiuvetă. 

Ştiu că această întrebare ar putea răscoli amintiri urâte pen- 
tru ea. De asemenea, mă întreb dacă discuţia despre trecut ar 
putea să o readucă la realitate şi să o scape de suferinţă. 

— Soarta m-a abandonat, răspunde ea. 

Un tremur o străbate, iar capul i se înclină într-o parte, de 
parcă ar asculta voci care de fapt nu sunt prezente. 

— Nu mai am încredere în frunze. Ele nu m-au avertizat. 

Vechiul radio argintiu care stă pe blatul din bucătărie este 
încă deschis — nu l-am mai închis de dinainte de a adormi noap- 
tea trecută la masă —, iar muzica pârâie liniștit prin difuzoare. 
Melodia se termină însă, iar crainicul revine prompt: „Ea a fost 
identificată drept Gigi Kline. Aceasta şi-a părăsit căminul aflat 
pe Woodlawn Street, marţi dimineaţă, şi nu a mai fost văzută de 
atunci. Este doar o speculație că dispariţia ei poate avea o legă- 
tură cu sezonul Swan, dar poliţia locală cere oricui a văzut-o să 
ia legătura cu Departamentul de Poliţie Sparrow” 

— O cunoşti pe Gigi? 

Vocea ei tremură când întreabă, iar privirea parcă străpunge 
radioul. Crainicul repetă informaţia, apoi lasă loc unei reclame. 

— Nu chiar! 

Mă gândesc la Gigi, care petrece noaptea în hangarul pentru 
bărci, probabil că flămândă şi înfrigurată. Dar nu Gigi își va 
aminti că a fost legată de un scaun; doar Aurora - creatura din 
trupul ei — îşi va aminti aceste nopți reci și înfiorătoare pentru 
încă un număr de ani. Și ea probabil va căuta să se răzbune pe 
Davis şi Lon, dacă nu în trupul lui Gigi Kline, atunci în anul vi- 
itor, intrată în corpul altei fete. Presupunând că ei o vor lăsa pe 
Gigi să plece în cele din urmă, iar Aurora se va putea reîntoarce 
în ocean înainte ca sezonul Swan să se termine. 

— Când tatăl tău a dispărut, s-a anunţat tot la radio, adaugă 
ea, mergând spre chiuvetă şi uitându-se pe fereastră în timp ce își 
vâră mâinile adânc în buzunarele rochiei. Autorităţile s-au rugat 
de voluntari să cerceteze portul şi malurile după orice semn că 
ar fi trecut pe acolo. Dar nimeni nu a ieşit să dea o mână de 
ajutor. Lumea din acest oraș nu l-a acceptat niciodată pe tatăl 
tău; sunt oameni cu inima de piatră, la fel ca şi oceanul, conti- 
nuă ea cu vocea tremurată la început şi apoi puternică din nou. 
Totuşi, nu a contat; eu am ştiut că el nu era în port. Era mai 

departe, în largul oceanului, dispăruse, iar ei nu aveau să-l mai 
găsească niciodată. 

Acum o aud pentru prima dată vorbind despre el ca şi cum 
ar fi mort şi nu s-ar mai întoarce niciodată. 

Îmi dreg glasul, străduindu-mă să nu mă las copleşită de 
valul de emoție. 

— Dă-mi voie să-ţi pregătesc micul dejun, mă grăbesc să 
mă ofer, urmând-o. 

Lumina soarelui se revarsă pe faţa ei, transformând-o într-un 

alb şters, nefiresc. Deschid iute un dulap şi așez pe blat unul 
dintre boluri. 

— Vrei fulgi de ovăz? intreb eu, gândindu-mă că are nevoie 
de ceva cald să scape de răcoarea din casă. 

Privirea ei însă trece peste mine, apoi mama mă apucă de 
incheietură cu mâna dreaptă şi degetele răsfirate pe pielea mea. 

— Am ştiut! spune ea rece. Am ştiut adevărul despre ce s-a 
întâmplat cu el. Întotdeauna am ştiut. 

Vreau să mă uit în altă parte, dar nu-mi pot lua ochii de la 
ea. Mama priveşte prin mine spre un trecut pe care amândouă 
am vrea să-l uităm. 

— Ce adevăr? întreb eu. 

Mama are părul încurcat şi pare că nu a dormit. Apoi ochii 
ei se desprind de ai mei, de parcă ar fi un pacient care reintră 
în comă, incapabili să-şi reamintească ce i-a trezit din starea de 
inconșştienţă de la început. 

Îmi desprind braţul din mâna ei cu blândeţe şi îmi dau seama 
că a și uitat ce a spus. 

— Poate că ar trebui să te întorci în pat! îi sugerez. 

Mama dă din cap aprobator şi, fără să protesteze, se întoarce 
şi îşi târăște picioarele pe gresia albă din bucătărie, apoi iese pe 
hol. Îi aud pașii uşori în timp ce îşi croieşte drum pe scară şi 
apoi în camera ei, unde probabil va dormi pentru tot restul zilei. 

Mă aplec peste marginea blatului, strângând ochii, pentru 
ca mai apoi să-i deschid din nou. Pe tapetul unturiu de pe pere- 
tele îndepărtat al bucătăriei îmi văd umbra deformată şi alun- 
gită, conturată de lumina soarelui matinal care se revarsă pe 
fereastră peste chiuvetă. O privesc fix pentru o clipă, încercând 
să potrivesc coatele şi picioarele cu cele din umbră. Dar cu cât 
mă uit mai mult la conturul gri de pe tapetul cu narcise albite 
de soare, cu atât mai nefiresc îmi pare. La fel ca schița abstractă 
a unui artist. 

Mă îndepărtez de blat și mă îndrept spre uşa din față. Parcă 
nu pot să mă mișc suficient de repede. 

Barca pluteşte liniştită lângă doc. Nici o clipocire de apă şi 
nicio pală de vânt nu suflă peste port. Soarele arde, iar un peşte 
sare la suprafața apei şi apoi se aruncă înapoi în adânc. 

Tocmai dezleg barca şi mă pregătesc să arunc parâma când 
simt că cineva mă urmăreşte. Mă întorc repede şi îl văd pe Bo 
în picioare la tribordul ambarcațiunii - Windsong — cu un braţ 
ridicat ținându-se de catarg. 

— De când stai aici? întreb eu speriată. 

— De la răsăritul soarelui. N-am putut să dorm — mintea nu 


mi se linişteşte. Trebuia să fac ceva. 
Mi-l imaginez aici, urcând la bord cu soarele răsărit doar un 


pic, verificând velele şi velatura, plus coca, să vadă ce este intact 
după toți aceşti ani şi ce va trebui să fie reparat. Mintea lui re- 
zolva problemele - orice care să-l împiedice să se mai gândească 
la ziua de ieri, la ce s-a întâmplat la hangarul pentru bărci şi apoi 
în căsuţa lui. Trebuie să le opresc să mai ucidă, îmi spusese el. O 
promisiune — o ameninţare - că o va găsi pe ucigaşa fratelui său. 

— Mergi în oraş? întreabă el, în timp ce ochii lui de culoarea 
jadului licăresc în lumina soarelui matinal. 

— Da! Trebuie să merg să tac ceva. 

— Vin cu tine! spune el. 

Clatin din cap, aruncând ultima trânghie la prora bărcii. 

— Trebuie să fac asta singură. 

El îşi retrage braţul de pe catarg şi păşeşte peste balustrada 
laterală a ambarcaţiunii, iar mai apoi sare pe doc într-o miş- 


care fluidă. 
— Trebuie să discut cu fata aia din hangarul pentru bărci, 


Gigi, spune el. Trebuie să o intreb despre fratele meu, să văd dacă 
işi amintește de el. 

— Nu este o idee bună. 

— De ce nu? 

— E posibil ca Olivia să te aştepte. 

— Nu-mi fac griji pentru Olivia. 

— Ar trebui, spun eu. 

— Cred că pot rezista, indiferent ce putere de seducţie crezi 
tu că are asupra mea. 

Las să-mi scape un râs scurt. 

— Ai reuşit să nu te mai gândeşti la ea de când te-a atins ieri? 

Tăcerea lui este singurul răspuns de care am nevoie. Simt o 
lovitură de pumnal în adâncul inimii, ştiind că el s-a gândit la 
ea toată noaptea şi toată dimineaţa, incapabil să scape de ima- 
ginea ei. Numai ea. 

— Eşti mai în siguranţă aici, îi spun eu, păşind pe barcă pe 
când aceasta se îndepărtează încet de la doc. 

— N-am venit aici să fiu captiv pe o insulă, spune el. 

— Scuze, răspund eu și pornesc motorul cu o smucitură 
rapidă a cablului. 

— Stai! strigă Bo, dar eu schimb viteza bărcii şi mă îndepăr- 
tez de doc, care devine imposibil de atins. 

Nu pot risca să-l aduc cu mine. Trebuie să fac asta singură. 
Dacă Marguerite îl vede în oraș, ar putea încerca să-l ducă în port, 
iar eu nu ştiu dacă o pot opri. 


Astăzi este Festivalul anual Swan. 

Baloane se unduiesc în zare. Copiii ţipă după gheaţă rasă și 
caramele cu sare de mare. Un banner roşu cu galben, având la 
colțuri caricaturi reprezentând pânze de păianjen, luni pline şi 
bufniţe, se întinde pe Ocean Avenue, anunțând evenimentul. 

Este cea mai aglomerată zi a anului, căci oamenii vin cu ma- 
şinile din oraşele învecinate sau urcă în autobuze care îi duc în 

Sparrow dimineaţa devreme şi pe urmă îi transportă înapoi 
seara. Numărul participanţilor creşte de la an la an, iar acum ora- 
şul pare să fie pe puncul de a exploda. 

Traficul a fost închis pe Ocean Avenue, care s-a umplut de 
chioșcuri și standuri unde se vând tot felul de articole vrăjitoreșşti 
şi nevrăjitoreșşti: clopoței de vânt, mâneci de vânt şi gem de 
mure tradițional. Mai există o terasă unde se vinde bere artizanală 
în stil vechi, o femeie îmbrăcată ca o soră Swan care citeşte în 
palmă și chiar şi un chioşc unde se vând parfumuri despre care 
se spune că ar fi miresmele vândute cândva la prăvălia surorilor, 
deși toată lumea din Sparrow ştie că nu sunt autentice. Multe 
dintre femei sunt îmbrăcate în rochii cu talie înaltă cu volănaşe 
la mâneci şi decolteuri adânci. Mai târziu, în cursul serii, la 
scena aranjată lângă debarcader, va fi o reconstituire a zilei când 
surorile au fost găsite vinovate și înecate, un moment pe care îl 
evit în fiecare an. Nu pot suporta să-l urmăresc. Nu pot suporta 
spectacolul ăsta. 

Îmi fac loc prin mulţime, croindu-mi drum spre Ocean 
Avenue. Îmi ţin capul în jos. Nu vreau să fiu văzută de Davis sau 
de Lon - nu am nevoie de un interogatoriu din partea lor. Pă- 
răsesc oraşul şi agitația festivalului, ajungând pe cărarea care 
şerpuieşte printre muri spre hangarul pentru bărci. Nu există 
nicio cale de acces în afară de acest drum; n-am de ales decât 
să merg drept pe el. 

Pescărușşi se întorc şi se răsucesc deasupra ca nişte vulturi 
care așteaptă moartea, o presimt. 

Când drumul se lărgeşte şi văd oceanul întins şi strălucitor, 
hangarul pentru bărci pare mic şi plat, mult mai cufundat în 
pământ decât era ieri. Lon stă pe un butuc lângă partea dreaptă 
a clădirii. La inceput, am impresia că se uită la cer, absobind 
soarele, dar pe măsură ce ajung mai aproape, îmi dau seama că 

doarme cu capul sprijinit de zid. Probabil că a stat aici toată 
noaptea şi a păzit-o pe Gigi, un picior îl ţine întins În faţă, brațele 
ii spânzură ìn părţi, iar gura îi atârnă uşor deschisă. Poartă una 
dintre cămășile lui ridicole. De data asta este una imprimată cu 
flori albastru-verzui cu violet şi, dacă n-ar îi fundalul anost, ba. 
iatul aproape că ar părea să se afle pe o plajă tropicală, ocupân- 
du-se de bronzul lui inexistent. 

Mă mişc repede, atentă să nu calc pe vreo rămurică sau vreo 
frunză uscată care ar putea să mă deconspire, şi când ajung la 
hangarul pentru bărci, mă opresc să mă uit la Lon. Pentru o clipă, 
am impresia că nu mai respiră, dar mai apoi îi văd pieptul ridi- 
cându-se şi gâtul mişcându-se. 

Uşa de lemn nu este încuiată şi o împing uşor în interior. 

Gigi se atlă în continuare pe scaunul alb de plastic, braţele îi 
sunt legate, iar bărbia îi e căzută în piept, ca şi cum ar dormi. Dar 
ochii îi sunt deschişi şi ea își ridică privirea spre a o întâlni pe 
a mea de îndată ce păşesc înăutru. 

Merg spre ea, îi scot călușul din gură şi fac repede un pas 
inapoi. 

— Ce faci aici? întreabă ea, ridicându-și bărbia în timp ce 
părul blond tuns scurt i se retrage de pe faţă. 

Fata mă priveşte printre gene şi nu are un ton plăcut, ci grav, 
aproape gutural. Conturul tremurător de viespe al Aurorei se 
mişcă leneş pe sub pielea ei. Iar ochii verzi ca smaraldul, cu- 
loare moștenită de toate surorile Swan, mă privesc înșelători prin- 
tre gene. 

— Nu sunt aici ca să te salvez, dacă asta crezi, îi spun eu, 
păstrând distanţa față de scaunul alb care a devenit cuşca ei. 

— Atunci ce vrei? 

— Tu i-ai ucis pe cei doi băieţi care au fost scoşi din port, 
nu-i așa? 

Ea mă priveşte de parcă ar încerca să înțeleagă adevărata 
motivație din spatele întrebării mele. Ce scop am ca să-i pun 
această întrebare. 

— Poate, răspunde ea, strâmbând din buze. 

Îşi reţine un zâmbet şi găseşte acest fapt amuzant. 

— Mă îndoiesc că a fost Marguerite, spun eu, iar ochii ei se 
măresc. Numai tu puteai îneca doi băieți deodată. 

Ea îşi mişcă mandibula dintr-o parte în alta, apoi îşi suceşte 
degetele, ca şi cum ar încerca să le întindă în timp ce încheie- 
turile mâinilor sunt ţinute captive de colierele pentru cabluri. 
Lacul verde ca limeta de pe unghiile ei începe să se cojească, iar 
mâinile îi par impregnate cu apă şi palide. 

— Ai venit aici doar să mă acuzi că i-am ucis pe acei băieţi? 
întreabă ea. 

Privesc prin exteriorul ei transparent, dincolo de Gigi, şi 
descopăr monstrul din interiorul ei. Întâlnesc privirea Aurorei. 
Şi ea ştie. Ştie că mă uit la ea cea adevărată. 

Expresia ei se schimbă. Acum zâmbeşte, dezvăluind dinţii 
perfect aliniați şi albi ai lui Gigi. 

— Tu vrei ceva, spune ea pe un ton insinuant. 

Respir adânc. Ce vreau? Vreau ca ea să termine. Să înceteze să 
mai ucidă. Să termine cu căutatul răzbunării. Să termine acest 
joc violent pe care îl joacă de foarte mult timp. Sunt proastă să 
cred că mă va asculta. Că îmi va auzi vorbele. Dar încerc ori- 
cum. Pentru Bo. Pentru mine. 

— Termină cu asta! spun eu în cele din urmă. 

— Să termin? repetă ea și îşi împinge limba în interiorul 
obrazului, examinându-mă printre genele lăsate în jos. 

— Termină cu înecatul băieţilor! 

— Nu prea pot să înec pe cineva legată în acest loc, nu-i aşa? 


spune ea și pufneşte îndelung pe nări. 


166 SHEA ERNSHAW 


Sunt surprinsă că nu se strâmbă - hangarul pentru bărci 
miroase mai respingător decât ţin eu minte. Mijeşte ochii. 

— Dacă o să mă dezlegi, poate că o să reuşim să discutăm 
această mică idee a ta. 

Cercetez colierele de la încheieturile mâinii ei și de la glezne. 
O smucitură rapidă şi aş putea să le desfac. Dacă aş avea un 
cuțit, aş putea cu uşurinţă să tai plasticul. Dar nu voi face asta. 
Nu o voi lăsa din nou liberă în Sparrow. 

— Nu pot, spun eu şi clatin din cap. 

— Nu ai încredere în mine? 

Ea nici măcar nu încearcă să ascundă expresia răutăcioasă a 
buzei superioare sau arcuitul jucăuș al sprâncenei stângi. Ştie 
că nu am încredere în ea şi... de ce aș avea?! 

— Încredere este oricum un cuvânt irelevant, continuă ea 
în batjocură când vede că nu răspund. Doar o minciună pe care 
să ne-o spunem una alteia. Am învățat să nu am încredere în 
nimeni — un simptom a două secole de existenţă. Tu ai timp să 
reflectezi asupra unor astfel de lucruri, mai spune ea și îşi înclină 
capul privindu-mă dintr-o parte. Mă întreb în cine ai tu încre- 
dere? În grija cui ţi-ai lăsa viața? 

Privesc făptura de sub pielea lui Gigi, ochi albi şi lăptoşi care 
mă urmăresc. 

— În grija cui ai lăsa-o pe a ta? ripostez eu. 

Se căzneşte să râdă, iar ochii i se umezesc. Fac un pas înapoi. 
Apoi râsetul se opreşte, părul blond alunecă înainte şi îi acoperă 
o parte din faţă. Braţele i se încordează, iar ochii ei adevăraţi 
mă străpung. Gura i se strâmbă într-un mârâit. 

— A nimănui. 

Uşa din spatele meu se deschide brusc cu zgomot, iar Lon 
dă buzna în încăpere. 

— Ce naiba faci aici? 

Ochii lui sunt uriaşi. 

Arunc o privire de la Gigi la el. 

— Doar îi pun câteva întrebări. 

— Nimeni nu are are voie aici. Te va păcăli să o laşi liberă. 

— Asta merge doar cu masculii slabi de minte, îi spun eu. 

Buzele îi devin rigide, iar el face un pas rapid spre mine. 

— Pleacă naibii de aici! Dacă nu cumva vrei să mărturiseşti 
că eşti una dintre ele, pentru că atunci te voi încuia bucuros. 

Trag cu ochiul la Gigi, care stă sfidător şi mă priveşte cu 
ochi mari și cu marginea buzei întoarsă în sus. Are aerul că 
chiar ar putea îndrăzni să râdă, dar se abţine. Apoi ies pe uşă 
la lumina zilei. 

— Îţi dai seama că poliţia o caută pe Gigi, îi spun lui Lon 
când acesta mă urmează, închizând ușa cu un zgomot. 

— Poliţiştii din acest oraş sunt nişte idioţi! 

— Posibil. Dar este doar o chestiune de timp până să verifice 
hangarul pentru bărci. 

Lon îşi agită dispreţuitor o mână în aer, în timp ce mâneca 
de la cămaşa cu model floral flutură în mișcare. Băiatul se reîn- 
toarce pe butuc, sprijinindu-se din nou de zid şi închizând 
ochii, în mod evident deloc preocupat că Gigi ar putea evada. 

— Şi spune-i prietenei tale, Rose, să nu mai vină nici ea. 

Mă opresc la jumătatea pasului. 

— Poftim? 

— Rose, prietena ta, spune el batjocoritor, de parcă n-aş şti 
cine este ea. A fost aici acum douăzeci de minute, am prins-o 
furişându-se prin tufișuri. 

— A vorbit cu Gigi? 

— Treaba mea e să-i nu-i las pe oameni să intre, aşa că nu, 
n-am lăsat-o să discute cu Gigi. 

— Ce a vrut? întreb eu, deși sunt sigură că indiferent ce i-a 
spus Rose a fost o minciună. 

— La naiba dacă ştiu! A spus că s-a simţit prost din cauza lui 
Gigi sau o aiureală, că e o cruzime să o ţinem încuiată. Dar voi 
amândouă mai bine aţi sta deoparte dacă nu cumva vreţi să deve- 
niţi suspecte. Avem de gând să le găsim pe toate surorile Swan 
într-un fel sau altul, adaugă el cu o voce coborâtă un pic, de parcă 
mi-ar fi spus un secret şi ar fi încercat să mă ajute. 

Mă întorc în direcţia drumului şi pornesc grăbită. 


XXX 


„Prăjiturile care te ajută să uiţi ale Albei” miros a glazură de 
vanilie şi a lămâie când împing uşa. O mulţime de oameni se 
îngrămădesc în micul magazin — unii poartă costume de festi- 
val, copilaşii au feţele pictate cu auriu —, alegând prăjituri micuţe 
din caserolele de sticlă spre a fi împachetate şi legate cu fundă 
roz în nuanța gumei de mestecat. Doamna Alba stă în spatele 
unuia dintre platourile cu delicatese, ajutând un client şi aşezând 
cu grijă dulciurile în cutii albe. Două angajate se mişcă repede 
prin magazin, încasând banii la casă şi răspunzând întrebărilor 
despre efectul prăjiturilor asupra amintirilor vechi şi stăruitoare. 

Rose nu este în magazin, iar eu aştept câteva minute până se 
eliberează doamna Alba. ` 

Apăs cu vârfurile degetelor pe o caserolă de sticlă, sperând 
să-i atrag atenţia. 

— Penny! ciripeşte doamna Alba când mă vede, iar zâmbe- 
tul i se lățeşte larg pe chip. Ce faci? 

— O caut pe Rose, răspund eu repede. 

Expresia ei se pleoşteşte, iar ochii i se întunecă. 

— Credeam că e cu tine. 

La telefon, Rose îmi spusese că o minţise pe mama ei, zi- 
cându-i că se întâlnea cu mine pentru o cafea când, de fapt, se 
vedea cu Heath. Dar pentru că nu se întâlnise nici cu el, asta dacă 
nu cumva cei doi merseseră împreună la hangar ca să o vadă pe 
Gigi, mi-am imaginat că doamna Alba ar fi putut să știe ceva. 

— Cred că am înţeles greşit ora sau locul unde trebuia să ne 
întâlnim, spun eu cu un zâmbet timid, căci nu vreau să o bag 
pe Rose în belele. Am crezut că ar putea fi aici. 

— Poţi verifica la apartament, spune ea, întorcându-şi pri- 
virea în timp ce alţi câțiva clienţi intră în magazin. 

— Mulţumesc, răspund eu, dar ea deja a plecat târându-şi 
picioarele ca să-i servească pe noii muşterii. 

Înapoi afară, o iau la dreapta şi urc scările spre al doilea etaj. 
Pereţii cenușii ai clădirii sunt protejaţi de ploaie sub un acoperiş 
îngust, iar în partea de sus a scărilor se află o uşă roşie sub o 
arcadă albă. Apăs cu degetul pe sonerie, iar sunetul răsună prin 
apartamentul spaţios. Câinele lor, Marco, începe să scheaune 
furios, iar eu pot să aud zgomotul făcut de labele lui în timp ce 
aleargă spre ușă, lătrând. Aştept, dar nu vine nimeni. Nici vorbă 
ca Rose să fie în interior şi să nu ştie că la ușă este cineva. 

Cobor din nou pe scări şi îmi fac loc prin mulțimea de pe 
Ocean Avenue. Pornesc pe cheiul Shipley către The Chowder, 
când îl zăresc pe Davis McArthurs. E la jumătatea drumului 
către debarcader printre cetele de oameni şi discută cu o fată 
pe care am văzut-o la hangarul pentru bărci, când a fost prinsă 
Gigi. Tipa se certase cu Davis în privinţa reţinerii lui Gigi. Davis 
are braţele încrucișate şi cercetează cu privirea mesele de afară 
de parcă ar încerca să descopere dacă nu cumva a ratat pe ci- 
neva — o fată care nu a fost incă interogată pe motiv că ar fi o 


soră Swan. 

O furie arzătoare se ridică în mine la vederea lui Davis, dar 
nu pot face nimic. 

Oricum, Rose nu s-ar afla la debarcader, nu cu Davis care se 
dă mare. Probabil s-a intors acasă la Heath, dar eu habar nu am 
unde locuieşte el şi nu sunt dispusă să întreb prin preajmă şi să 
mă fac remarcată. Aşadar mă întorc în grabă spre portul de agre- 
ment inainte ca Davis să mă vadă și pornesc în viteză spre insulă. 


PREZICERE 


femeie a pășit pe ușa Parfumeriei Swan devreme, într-o 
dimineaţă de joi, la o săptămână după noaptea suro- 
rilor la tavernă. 

Aurora mătura podeaua, Marguerite se sprijinea de tejghea 
visând cu ochii deschişi la un băiat pe care îl văzuse muncind 
la velatura unui vas din port cu o zi în urmă, iar Hazel scria în 
mare grabă nişte notițe pe o bucată de hârtie pentru un nou par- 
fum pe care şi-l imaginase: mir, vetrice şi măceş. Un parfum care 
să aline tristeţea şi să risipească neîncrederea în ceilalți. 

Când femeia a intrat, Marguerite a zâmbit, aşa cum o făcea 
ori de câte ori un client nou vizita magazinul. 

— Bună dimineaţa! a rostit Marguerite cu eleganţă, de parcă 
ar fi fost educată de familia regală când, de fapt, toate cele trei 
surori fuseseră crescute de o femeie care îşi tampona indecent 
parfum între coapse să-şi ademenească iubiții. 

Clienta nu a răspuns, dar s-a îndreptat spre un perete cu par- 
fumuri la sticlă, toate conținând arome de citrice şi alte fructe, 
potrivite pentru timpul zilei şi care izbuteau să evoce amintirea 
brizei estivale şi a serilor calde. 

— Un magazin de parfumuri în acest oraş pare o aroganță, 
a spus în cele din urmă femeia. Poate chiar ar trebui interzis. 


D= 


| 

— Femeile din orice oraş merită farmecul unui bun parfum 
a răspuns Marguerite, ridicând o sprânceană. 

Marguerite nu se dăduse de gol, dar o recunoscuse pe femeia 
din faţa ei: soția unui bărbat cu care flirtase lângă magazinul 
general Collins & Gray cu trei zile in urmă. 

— Farmec, a repetat femeia. O alegere interesantă a cuvin- 
telor. Și acest farmec, a continuat ea, apoi s-a oprit. Apare din 
vrăjile pe care le aruncaţi asupra parfumurilor voastre? 

— Nicidecum vrăji, doamnă. Doar miresme perfect combi- 
nate, vă asigur. 

Femeia a săgetat-o cu privirea pe Marguerite, apoi s-a în- 
dreptat repede spre ușă. 

— Munca voastră necinstită nu va rămâne neobservată pen- 
tru mult timp. Ştim bine cine sunteţi voi în realitate. 

Apoi, cu un freamăt de aer sărat, femeia a deschis uşa şi a 
revenit grăbită în stradă, lăsându-le pe cele trei surori să pri- 
vească țintă după ea. 

— Oamenii de aici chiar cred că suntem vrăjitoare? a rostit 
Hazel. 

— Şi ce! Asta ne dă putere asupra lor, a răspuns Marguerite. 

— Sau le dă motiv să ne spânzure, a adăugat Aurora. 

Marguerite a pornit spre centrul magazinului, făcând cu ochiul 

— Băieţilor pare să le placă, a răspuns cu o legănare de şolduri. 

Atât Hazel, cât și Aurora au râs. Marguerite fusese mereu ne- 
tulburată, iar surorile admirau această calitate la ea, chiar dacă 
uneori o băga în bucluc. Cele trei fete erau apropiate și devotate 
una alteia. Vieţile lor se împleteau ca un nod marinăresc. 

Surorile încă nu cunoșteau lucrurile care aveau să le despartă. 

Căci într-un loc ca Sparrow, zvonurile se răspândesc repede, 
precum vărsatul de vânt sau holera, zăpăcesc mintea şi scormo- 
nesc în sufletele oamenilor până când nu se mai poate deosebi 
adevărul de speculație. 


DOL 


ând ajung acasă, sun pe mobilul lui Rose, dar nu-mi 
răspunde, așa că îi las un mesaj: „Sună-mă când pri- 
meşti asta. 

Nu ştiu de ce a mers să o vadă pe Gigi la hangarul pentru 
bărci, dar indiferent de motiv, trebuie să-i spun să stea deoparte. 

Pe fereastra de la bucătărie, o zăresc pe mama stând pe ţărmul 
stâncos în timp ce o pală de vânt îi umflă rochia neagră în jurul 
picioarelor. Până la urmă, nu a stat în pat toată ziua. 

Aştept lângă telefon ore în şir, dar Rose nu sună. Încerc să dau 
de ea încă de trei ori, dar nu răspunde. Oare unde este? 

Când soarele începe să coboare în ocean, mă ghemuiesc în 
pat cu genunchii la piept. Adorm cu zgomotul făcut de vânt la 
ferestre, care împinge aerul sărat peste casă. 

Chiar la vărsatul zorilor, începe să plouă, iar stropii răpăie 
ușor pe acoperiş. Cerul este pictat în tuşe de violet şi roşu corai. 
Stau în camera mea, dar nu am încă nicio veste de la Rose. Ploaia 
îi ţine pe toți în case. Mama se încuie în dormitorul ei, iar eu 
nu cred că Bo o să iasă din cabană toată ziua. Sunt lucruri pe care 
ar trebui să i le spun - mărturisiri îngropate în sufletul meu. 
Modul în care inima mea se simte liberă când sunt cu el. Capul 
mi se eliberează de gânduri pe care nu le pot explica. Ar trebui 

să-i spun că imi pare rău. Ar trebui să alerg prin ploaie și să bat 
cu pumnul in ușa lui. Ar trebui să-i ating pielea cu vârfurile 
degetelor şi să-i mărturisesc că sunt lucruri pe care le doresc. 
lucruri după care tânjesc. Dar cum să te laşi descoperit în fața 
cuiva, ştiind că armura este singurul lucru care te protejează? 
Așa că nu spun nimic. Îmi păstrez secretele inimii ascunse 


adânc şi tainic în piept. 

În cele din urmă, seara se lasă, iar eu mă prăbușesc pe scaun 
lângă fereastra dormitorului meu, urmărind cum cerul se înse- 
ninează şi norii de ploaie dispar. Stelele luminează întunericul. 
Mă simt neliniștită şi îmi doresc ca Rose să sune și să-mi explice 
de ce a mers la hangarul pentru bărci. A început să se comporte 
dubios, ajungând să pară una dintre ele. De ce? 

Apoi zăresc ceva pe fereastră. 

Mișcare jos pe alee, o siluetă trece pe sub cascada albastră a 
clarului de lună. Este Bo şi se îndreaptă spre doc. 

Undeva, în adâncul sufletului meu, simt că ceva nu este deloc 
în ordine. 

Trag un pulover lung şi negru peste pantalonii scurți de bum- 
bac şi peste maiou şi cobor în grabă scările spre ușa principală. 
Aerul mă lovește de îndată ce pășesc afară, un suflu rece care mă 
pătrunde până în măduva oaselor. 

Îl scap din ochi pentru o clipă, întunericul îl înghite, dar când 
ajung în punctul unde aleea o ia la vale, îl văd din nou. Bo este 
aproape de doc. 

Vântul de seară s-a stârnit de la vest şi impinge valurile peste 
mal ici şi colo, revărsându-le peste roci și lăsând în urmă un strat 
de spumă. Miroase a umezeală de la ploaie. Picioarele mele des- 
culțe lovesc aleea pardosită cu lemn, dar îl ajung din urmă exact 
când el se opreşte la capătul docului. 

— Bo? il strig eu. 

Dar el nu se mișcă, nu se întoarce să se uite la mine. Ca și cum 
nu mă poate auzi. Și eu deja ştiu. Sub cerul întunecat și palid, 
luna e gigantică. Îmi dau seamă că nu este el însuși. 

Prudentă, fac doi paşi spre el. 

— Bo! spun eu din nou, încercând să-i atrag atenţia. 

Dar Bo se mişcă fulgerător: pășeşte înainte și cade în apă. 

— Nu! strig eu, năpustindu-mă înainte. 

Apa se umflă şi se agită. Bo este deja dedesubt, înecat sub 
valuri. Îmi ţin respiraţia, număr secundele - cât timp mai are 
până când nu-i va mai rămâne niciun pic de aer în plămâni? Cer- 
cetez apa şi mi-e teamă să clipesc. Apoi vreo zece metri mai în- 
colo, Bo apare, trage o gură de aer în timp ce răzbate la suprafaţă. 
Dar nu se întoarce spre mal. Nici măcar nu se uită peste umăr. 
Continuă să înoate mai departe spre port. 

Nu, nu, nu. Nu e bine. 

Îmi dezbrac puloverul negru şi îl las să cadă pe doc. Trag adânc 
aer în piept, întind braţele deasupra capului și plonjez după el. 

Apa rece îmi săgetează pielea și când înghit cu lăcomie, aerul 
nopţii îmi înțeapă plămânii. Dar încep să înot. 

Bo se află deja la o distanță mare înaintea mea, hotărât, atras 
tot mai mult spre golf. Braţele şi picioarele mele găsesc un ritm 
constant, care este mai rapid decât al lui. Picioarele lui, încă în 
pantofi, provoacă mici explozii de apă în urmă. Când în sfârșit 
sunt suficient de aproape, îl apuc de tricou şi îl trag tare. Braţele 
lui încetează rotația deasupra capului, iar picioarele nu mai lo- 
vesc apa. El înalță capul cu părul lins într-o parte, cu gura des- 
chisă, și se uită la mine. 

— Bo, spun eu, întâlnindu-i privirea rece. 

De pe gene îi picură apă, iar expresia i se destinde, luat prin 
surprindere de locul unde se află și de ceea ce face. 

— Trebuie să ne întoarcem! strig eu în ciuda vântului. 

El nu clatină din cap şi nu protestează, dar nici nu pare să 
priceapă ceva din ceea ce am spus, pentru că îşi lasă privirea în 
jos şi se pune din nou în mișcare, înotând dincolo de golf. Trag 
repede câteva guri de aer. Raza de lumină de la far se mişcă în 
cerc şi trece peste port, luminând catargele navelor scufundate. 
El este chemat la epavă de ea. 


— La naiba! 
Pielea îmi este îngheţată şi împovărată din cauza hainelor. 


Dar împing picioarele în urma mea şi înot după el prin întuneric, 
ştiind că dacă ar trece o barcă prin port, probabil nu ne-ar vedea 
la timp. Am fi împinşi sub provă, loviți de elice şi s-ar putea să 
nu ne mai revenim vreodată. Dar dacă îl las să plece, ştiu ce se 
va întâmpla. Îl voi pierde pentru totdeauna. 

Lovesc tare cu picioarele, cu braţele spintec apa, dar frigul în- 
cepe să-mi încetinească bătăile inimii şi sângele pompează spre 
extremități. După câteva rotații ale farului — singurul obiect care 
marchează trecerea timpului —, reuşesc să-l ajung din urmă. Îl 
apuc de tivul tricoului şi îl trag cu putere spre mine. El se întoarce 
şi mă priveşte cu aceeași expresie de mai devreme. 

— Trebuie să te trezeşti! strig eu la el. Nu poţi face asta! 

El încruntă sprâncenele doar pentru o fracțiune de secundă, 
mă aude, dar este aproape absorbit de Marguerite — vocea ei 
nu-i dă pace, vocea care îl cheamă şi îl imploră să o găsească pe 
undeva pe acolo. 

— Bo, spun eu mai tare de data asta, trăgându-l mai aproape 
de mine. 

Lovesc repede cu picioarele ca să evit scufundarea. 

— Trezeşte-te! 

Bo clipeşte. Buzele lui sunt fantomatice, lipsite de orice urmă 
de culoare. El deschide gura, mijeşte ochii uşor şi un cuvânt i se 
formează încet pe buze. 

— Poftim? 

— Ea a pus stăpânire pe mintea ta şi te obligă să faci asta. 
Trebuie să scapi de ea, să ignori tot ce îți spune. Nu este adevărat. 

Câţiva metri mai încolo, către gura portului, geamandura 
cu clopot se face auzită. Un sunet straniu care se rostogolește 
peste apă. 

— Trebuie să o găsesc! se încăpăţânează el cu voce neclară. 

Ştiu imaginea pe care i-a sădit-o în minte: ea înotând într-o 
rochie albă-sidefie, dintr-o țesătură subţire şi transparentă care 
i se învolburează în jurul trupului, părul lung şi mătăsos, vocea 
fermecătoare strecurându-i-se în urechi. Vorbele ei promit căl- 
dură, vocea ei e ca de catifea şi trupul ei e strâns lipit de al lui. Bo 
este prins în vraja ei. 


Îl va îneca, la fel ca pe toți ceilalţi. 
— Te rog! îl implor, privind intens în ochii care nu se pot 


concentra, ochii care o văd doar pe ea. Întoarce-te cu mine! 


El clatină din cap încet. 


— Nu... pot! 
Îmi încleştez maxilarul şi-l prind cu mâinile de ceafă, obli- 


gându-l să se apropie atât de mult, încât trupurile noastre plu- 
tesc împreună imponderable. O fac fără să mă gândesc şi fără 
să respir. Îmi strivesc buzele de buzele lui. Apa se furişează între 
noi şi simt gustul oceanului pe pielea lui Bo. Îmi înfig unghiile la 
baza gâtului lui, încercând să-l trezesc din fantezia în care e cap- 
tiv. Îmi simt bătăile inimii în piept şi îmi apăs buzele şi mai tare. 
Deschid gura să simt căldura respirației lui, dar el nu se mișcă 
şi nu reacționează. Poate că ideea mea nu va avea rezultatul scon- 
tat - poate că a fost o greşeală. 

Apoi unul dintre braţele lui alunecă pe lângă mine, spriji- 
nindu-se de omoplaţii mei. Gura lui Bo se deschide şi căldura 
din trupul lui se revarsă brusc în trupul meu. Cealaltă mână a 

lui îmi găseşte obrazul şi apoi şerpuieşte prin păr. El mă trage 
şi mai mult, încolăcindu-și braţele în jurul meu. Şi cu buzele 
mele, şterg amintirea lui Marguerite Swan din mintea lui. ÎI câştig 
de la ea și el mă lasă. Mă sărută ca și cum mă dorește mai mult 
decât a dorit ceva vreodată. Şi, pentru o secundă, nimic nu pare 
real. Eu nu înot în port, cuprinsă de braţele lui Bo, cu gura lui 
copleşind-o pe a mea, cu inima bătându-mi nebuneşte în piept. 
Noi suntem altundeva, departe de locul acesta, sub un soare 
cald, cu nisip cald la spatele nostru şi cu respirație caldă pe buzele 
noastre. Două trupuri legate împreună. Două trupuri care nu se 
tem de nimic. 

Şi atunci, el își retrage gura încet, apa se scurge între noi şi 
totul se transformă într-o singură mică înțepătură. Îl aştept să-mi 
dea drumul, să reînceapă să înoate către port, dar el rămâne cu 
o mână pe ceafa mea și cu cealaltă pe spatele meu, în timp ce 
picioarele noastre lovesc ritmic sub noi. 

— De ce ai făcut asta? întreabă el cu o voce aspră şi aproape 


schimbată. 
— Ca să te salvez. 
El își aruncă privirea la oceanul întunecat şi ameninţător, ca 


şi cum s-ar fi trezit dintr-un coşmar cât se poate de real. 

— Trebuie să ne întoarcem la mal, îi spun eu, iar el confirmă 
cu o mișcare din cap. 

Privirea îi e încă înceţoşată și pare că nu se poate concentra, 
de parcă n-ar fi încă sigur unde se află şi de ce. 

Înotăm unul lângă altul înapoi spre doc. Ne-am deplasat mai 
departe decât ne-am dat seama, curentul trăgându-ne în larg, 
şi, după câteva minute de înot dificil, ajungem în sfârşit. Bo îşi 
încolăceşte mâinile în jurul taliei mele şi mă ridică la marginea 
docului, apoi se ridică și el. Suntem prea înfriguraţi ca să mai vor- 
bim şi ne prăbuşim pe spate, gâfâind în aerul îngheţat al nopții. 


; 

Știu că trebuie să intrăm și să ne încălzim înainte ca hipotermia 
să se instaleze - ceea ce n-ar fi exclus. Aşa că îi ating mâna şi 
amândoi ne ridicăm şi alergăm pe cărarea din pădure care duce 


spre casă. 


Ne scoatem pantofii, iar Bo îngenunchează lângă şemineu - 
câţiva tăciuni sunt încă aprinși sub buștenii carbonizaţi —, în timp 
ce eu mă ghemuiesc pe canapea cu două pături de lână ținute 
strâns peste umeri. Otis şi Olga apar din dormitor, întinzându-se 
şi arătând somnoroase. Cele două pisici îşi petrec tot timpul aici 
cu Bo; îl plac. Poate că mai mult decât mă plac pe mine. 

Bo adaugă mai mulţi buşteni pe foc, iar eu mă târăsc pe po- 
dea lângă el, întinzându-mi braţele ca să-mi încălzesc palmele 
lângă flăcările subțirele. Dinţii îmi clănțăne şi vârfurile degete- 
lor sunt încrețite. 

— Tu mori de frig! observă el, uitându-se la trupul meu, care 
tremură sub pături. Trebuie să dai jos hainele astea. 

Bo se ridică în picioare şi se duce în dormitor, de unde re- 
vine o clipă mai târziu cu un tricou alb simplu şi o pereche de 
boxeri verzi. 


— Poftim! spune el. Poţi să porți astea. 
Mă gândesc să-i spun că sunt bine, dar nu sunt. Pantalonii 


mei scurți şi maioul sunt atât de imbibate cu apă, că au început 
să ude și păturile. Așa că mă ridic în picioare, îi mulțumesc şi 
plec cu hainele în baie. 

Simt gresia albă și rece sub tălpi şi, pentru o clipă, cercetez 
baia micuță. Un aparat de ras și o periuţă de dinţi sunt lângă 
chiuvetă. Un prosop atârnă pe suport. Indicii că cineva a ocupat 
această casă după foarte mulți ani în care nu a fost locuită. Mă 
chinui să-mi scot hainele şi le las cu greu pe podea într-o gră- 
madă. Nici măcar nu mă străduiesc să le împăturesc. 

lui imi găsește obrazul și apoi șerpuieşte prin păr. El mă trage 
și mai mult, incolăcindu-și braţele în jurul meu. Şi cu buzele 
mele, şterg amintirea lui Marguerite Swan din mintea lui. Ì câștig 
de la ea și el mă lasă. Mă sărută ca și cum mă doreşte mai mult 
decât a dorit ceva vreodată. Şi, pentru o secundă, nimic nu pare 
real. Eu nu înot în port, cuprinsă de braţele lui Bo, cu gura lui 
copleșind-o pe a mea, cu inima bătându-mi nebunește în piept. 
Noi suntem altundeva, departe de locul acesta, sub un soare 
cald, cu nisip cald la spatele nostru şi cu respiraţie caldă pe buzele 
noastre. Două trupuri legate împreună. Două trupuri care nu se 
tem de nimic. 

Şi atunci, el îşi retrage gura încet, apa se scurge între noi şi 
totul se transformă într-o singură mică înțepătură. Îl aştept să-mi 
dea drumul, să reinceapă să inoate către port, dar el rămâne cu 
o mână pe ceafa mea şi cu cealaltă pe spatele meu, în timp ce 
picioarele noastre lovesc ritmic sub noi. 

— De ce ai făcut asta? întreabă el cu o voce aspră şi aproape 
schimbată. 

— Ca să te salvez. 

El îşi aruncă privirea la oceanul întunecat şi ameninţător, ca 


şi cum s-ar fi trezit dintr-un coșmar cât se poate de real. 

— Trebuie să ne întoarcem la mal, îi spun eu, iar el confirmă 
cu o mișcare din cap. 

Privirea ii e încă incețoşată și pare că nu se poate concentra, 
de parcă n-ar fi încă sigur unde se află şi de ce. 

Înotăm unul lângă altul înapoi spre doc. Ne-am deplasat mai 
departe decât ne-am dat seama, curentul trăgându-ne în larg, 
şi, după câteva minute de înot dificil, ajungem în sfârşit. Bo îşi 
incolăceşte mâinile în jurul taliei mele şi mă ridică la marginea 
docului, apoi se ridică și el. Suntem prea infriguraţi ca să mai vor- 
bim şi ne prăbușim pe spate, gâfâind in aerul înghețat al nopții. 

Ştiu că trebuie să intrăm şi să ne încălzim înainte ca hipotermia 
să se instaleze — ceea ce n-ar fi exclus. Aşa că îi ating mâna și 
amândoi ne ridicăm și alergăm pe cărarea din pădure care duce 


spre casă. 


Ne scoatem pantofii, iar Bo îngenunchează lângă şemineu - 
câţiva tăciuni sunt încă aprinşi sub buștenii carbonizaţi —, în timp 
ce eu mă ghemuiesc pe canapea cu două pături de lână ţinute 
strâns peste umeri. Otis şi Olga apar din dormitor, întinzându-se 
şi arătând somnoroase. Cele două pisici își petrec tot timpul aici 
cu Bo; îl plac. Poate că mai mult decât mă plac pe mine. 

Bo adaugă mai mulţi bușteni pe foc, iar eu mă târăsc pe po- 
dea lângă el, întinzându-mi braţele ca să-mi încălzesc palmele 
lângă flăcările subțirele. Dinţii îmi clănțăne şi vârfurile degete- 
lor sunt încreţite. 

— Tu mori de frig! observă el, uitându-se la trupul meu, care 
tremură sub pături. Trebuie să dai jos hainele astea. 

Bo se ridică în picioare şi se duce în dormitor, de unde re- 
vine o clipă mai târziu cu un tricou alb simplu și o pereche de 
boxeri verzi. 


— Poftim! spune el. Poţi să porţi astea. 
Mă gândesc să-i spun că sunt bine, dar nu sunt. Pantalonii 


mei scurți și maioul sunt atât de îmbibate cu apă, că au început 
să ude și păturile. Așa că mă ridic în picioare, îi mulțumesc şi 
plec cu hainele în baie. 

Simt gresia albă și rece sub tălpi şi, pentru o clipă, cercetez 
baia micuță. Un aparat de ras şi o periuţă de dinţi sunt lângă 
chiuvetă. Un prosop atârnă pe suport. Indicii că cineva a ocupat 
această casă după foarte mulţi ani în care nu a fost locuită. Mă 
chinui să-mi scot hainele şi le las cu greu pe podea într-o gră- 
madă. Nici măcar nu mă străduiesc să le împăturesc. 

Tricoul lui Bo și boxerii au mirosul lui, miros de proaspăt şi 
de mentă, dar și de pădure. Respir adânc și închid ochii înainte 
de a mă reîntoarce în living. Acum focul trosnește, iar flăcările 
scapără pe horn și umplu căsuţa de căldură. 

Stau pe podea lângă Bo şi trag păturile în jurul meu. El nu 
se întoarce să mă privească, se uită țintă la flăcări şi îşi mușcă 
buza inferioară. În timp ce eram în baie, s-a schimbat într-o pe- 
reche de blugi uscați şi un tricou negru. Acum suntem amândoi 
scăpaţi de hainele îmbibate cu apă. 

— Ce s-a întâmplat? întreabă el. 

Înfrigurată, strâng păturile la piept. Ploaia bate în acoperiș, 
iar vântul vuieşte. 

— Ai fost atras în port. 

— Cum? 


— Tu ştii cum. 
— Olivia, spune el, ca şi cum numele ar fi fost zăbovit pe 


buzele lui zile întregi. O puteam vedea... în apă. 
— Ea te chema. Vocea ei s-a strecurat în mintea ta. 


— Cum? întreabă el din nou. 

— La hangarul pentru bărci ţi-a şoptit ceva la ureche. Te-a 
declarat ca al ei, făcând imposibil pentru tine să te mai gândeşti 
la altceva sau la altcineva. A fost doar o chestiune de timp până 
când te-a atras. De vreme ce ai rămas ascuns pe insulă, nu a reu- 
şit fizic să te tragă în apă, așa că a fost nevoită să-şi strecoare 
vocea în mintea ta şi să te determine să o cauţi. 

EI clatină din cap, incapabil să priceapă ceea ce tocmai i s-a 
întâmplat. 

— Olivia Greene, îi spun eu direct, este Marguerite Swan. 
Ea te aștepta în port; te-ar fi tras spre ea, şi-ar fi lipit buzele de ale 


tale și apoi te-ar fi înecat. 


DI Da 

El se sprijină de genunchi cu dinții strânși. Îi privesc cicatri- 
cea de sub ochiul stâng şi pomeţii care încep să strălucească de 
la căldura focului. Mă concentrez asupra buzelor lui şi a modu- 


lui în care le-am simţit apăsate pe buzele mele. 
— Dar cum de ştii asta? întreabă el. Cum poți fi atât de si- 


gură că Marguerite Swan este cea care a pus stăpânire pe trupul 


Oliviei? Și nu una dintre celelalte surori? 
El se uită cu coada ochiului, de parcă nu poate crede propria 


întrebare şi, mai ales, faptul că a adresat-o. 
— Trebuie doar să ai încredere în mine, spun eu. Marguerite 


vrea să te ucidă. Şi nu se va opri până când nu va găsi o cale să 


o facă. 


— De ce pe mine? 
— Pentru că te-a văzut cu mine la hangarul pentru bărci. 


— Şi ce legătură are cu asta? 
Degetele îmi tremură uşor, iar inima îmi bate nebuneşte, aver- 


tizându-mă să nu-i spun adevărul. Dar adevărul are gustul eli- 
berării, al luminii soarelui într-o zi de primăvară, şi capul meu 
începe să pulseze cu fiecare bătaie de inimă. 

— Eu le pot vedea, mărturisesc repede și cuvintele se rosto- 
golesc înainte să le pot prinde. 


— Pe cine? 
— Pe surori. O pot vedea pe Aurora în corpul lui Gigi Kline 


şi pe Marguerite în Olivia Greene. Ştiu ce corpuri au furat. 
El îşi îndreaptă spatele și își desprinde coatele de pe genunchi. 


— Cum e posibil asta? 
Clatin din cap, aerul îmi dispare din plămâni și un tremur 


Îmi traversează întregul corp. 
— Le poţi vedea și n-ai spus nimic? 
— Nimeni nu știe. 

— Dar... începe el şi deschide gura mare în timp ce mijeşte 
ochii, privindu-mă intens. Le poți vedea cu adevărat? 

— Da! 

Mă ridic în picioare şi îmi încrucişez braţele. Îmi dau seama 
că Bo încearcă să pună lucrurile cap la cap, să facă totul să se 
potrivească. Dar în mintea lui se dă o luptă. Nu vrea să creadă 
că ceea ce îi spun ar putea fi adevărat. 

— De cât timp reușeşti să faci asta? 

— Dintotdeauna. 

— Dar cum? 

Ridic din umeri. 

— Nu ştiu. Adică... mereu am fost în stare să fac asta... încep 
eu să bat câmpii, pierzându-mă în explicaţii, în minciuna din 
spatele adevărului. 

— Şi mama ta le poate vedea? 

Dau din cap dezaprobator. 

EI se încruntă şi priveşte spre foc, frecându-şi ceafa cu mâna 
dreaptă. j 

— Ele ştiu... Surorile ştiu că le poți vedea? 

— Da. 

Din nou rămâne cu gura deschisă, căutându-şi cuvintele, cău- 
tând întrebarea corectă, astfel încât toate acestea să aibă sens. 

— Cum rămâne cu cea de-a treia, cea de-a treia soră? 

— Hazel, răspund eu pentru el. 

— Unde este ea? Al cărui trup l-a furat? 

— Nu ştiu. 

— N-ai văzut-o încă? 

— Nu. 

— Dar este pe aici pe undeva? 

— Da. 

— Şi nu a ucis pe nimeni încă? 


Dau din cap dezaprobator. 

— Nu încă. 

— Prin urmare, mai este timp să o găsim şi să o oprim. 

— N-ai cum să le opreşti, răspund eu. 

— Aţi încercat? 

Îi întâlnesc privirea. 

— Nu. Este inutil să încerci. 

Mă gândesc la altercația mea cu Gigi în hangarul pentru bărci. 
Îmi imaginasem - în mod stupid - că ar fi posibil să discut cu ea, 
cu ea cea adevărată. Cu Aurora. Poate că o parte din ea era încă 
umană, avea încă o inimă arzătoare care poate că se săturase de 
atâtea crime. Dar Lon ne-a întrerupt. Oricum, simt că a mers prea 
departe. Vorbele mele nu aveau să fie niciodată indeajuns. 

Bo îşi lasă jos mâna de la ceafă şi observ în privirea lui că 
incepe să mă creadă. 

— La naiba, Penny! exclamă el, ridicându-se şi tăcând un 
pas spre mine. Deci Lon şi Davis aveau dreptate? Chiar au în- 
cuiat o soră Swan în hangarul pentru bărci? 

Dau din cap afirmativ. 

— Şi Olivia, sau Marguerite - oricare ar fi numele ei -, în- 


cearcă să mă omoare? è 
— Deja s-a strecurat în mintea ta. Te poate face să vezi lu- 


cruri care nu sunt acolo. să simți lucruri care nu sunt adevărate. 
— Când am văzut-o, spune el, în apă... aşteptându-mă, parcă 
aş fi avut nevoie de ea, ca şi cum aş fi murit dacă n-aş fi ajuns 


la ea, ca și cum... 
Bo își înghite cuvintele şi se ineacă cu ele. 


— Ca şi cum ai fi iubit-o? termin eu fraza în locul lui. 
— Da, aprobă el şi privirea lui o găsește pe a mea. 
— Ea te poate convinge că n-ai iubit pe nimeni niciodată 


atât de mult și nici nu vei iubi. 

Bo își strânge pumnii pe lângă corp, iar eu urmăresc mig- 
carea, cum își încordează antebraţele și cum îi pulsează tâmplele, 

— Şi atunci ai fost tu acolo, spune el, amintind de momentul 
când am sărit în ocean după el. Te puteam auzi, dar nu mă pu- 
team concentra la tine. Îmi păreai foarte departe. Pe urmă, ţi-am 
simțit mâinile. Erai drept în faţa mea, adaugă el și se uită în sus, 
iar pupilele ochilor lui seamănă cu cele mai întunecate adâncimi 
ale oceanului. Şi atunci, m-ai sărutat. 

— Eu..., încep cu vocea sugrumată, eu trebuia să te opresc. 

Un moment de tăcere. Inima mea se poticneşte, se oprește 


brusc, reporneşte. 
— După asta, spune el, n-am mai simțit că mă cheamă. Și 


nu simt nici acum. 

— Poate că am oprit-o să se mai ţină după tine, spun eu cu 
voce joasă. 

— Tu ai oprit-o. 

Cuvintele mi se încurcă pe limbă. Toate lucrurile pe care 
doresc să le spun. 

— Trebuia să te readuc la realitate, nu puteam să te las să 
pleci; nu puteam să te pierd. Nu puteam să..., încep eu, dar povara 
mărturisirii îmi tulbură adâncul sufletului. Nu puteam să o las 
să te posede. 

Nu-mi permit să-mi iau ochii de la el și să mă uit în altă 
parte - am nevoie de el să vorbească, să-mi spele mărturisirea 
cu vorbele lui. În ochi pare că i se ascunde o furtună. El ridică 
mâna și degetele îi alunecă pe linia obrazului meu şi după ure- 
che. Atingerea lui face să mi se ia piatra uriaşă de pe inimă. Pen- 
tru o clipă închid ochii, apoi îi deschid din nou şi simt că o 
dorinţă crește în mine, pură şi onestă. El mă trage înainte, iar 
eu mă opresc la o distanţă infimă de gura lui. Îl privesc în ochi, 


Blestemul mării 185 


încercând să mă agăț de momentul ăsta. Şi atunci Bo mă sărută 
de parcă şi el are nevoie de mine. 

Buzele lui sunt calde, vârfurile degetelor, reci. Pe neaşteptate 
sunt în braţele lui: inima îi bate tare, mâinile îi sunt în părul meu 
și gura lui îmi caută buza inferioară. El este peste tot, îmi umple 
plămânii şi spaţiul dintre respiraţii. Şi eu simt cum cad, rosto- 
golindu-mă ca o stea care pică din cer şi se roteşte spre Pământ. 
Inima mea se tulbură, devenind uşoară şi neliniştită. 

Acest moment — acest băiat — ar putea să mă distrugă emo- 
tional şi să schimbe drastic totul. Dar în căldura din vilă, cu 
vântul care bate în ferestre şi ploaia care răpăie în acoperiş, cu 
pielea noastră acoperită cu stropi de apă sărată, nu-mi pasă. Îi 
las mâinile să rătăcească pe trupul meu în timp ce degetele mele 
îşi croiesc drum spre ceafa lui. Nu doresc să fiu altundeva. Îl vreau 
numai pe el. Doar pe el. 

Dragostea este o vrăjitoare - vicleană și sălbatică. 

Se furişează în spatele tău, dulce, blândă şi liniştită, exact 


înainte să-ţi taie gâtul. 


Mă trezesc pe podeaua din lemn tare lângă şemineu. Bo doarme 
alături de mine cu braţul îndoit peste şoldul meu. Respiră încet 
peste părul meu. Înconjor cu privirea livingul, amintindu-mi 
unde mă aflu: în căsuţa unde locuieşte el. Focul s-a transformat 
în cărbuni, toţi buştenii au ars, așa că mă strecor de sub braţul 
lui — degetele i se încordează - şi arunc un butuc în șemineu, 
împingându-l printre cărbuni. Durează doar o clipă ca flăcările 
să se reaprindă. 

Îmi încrucișez picioarele şi îmi trec degetele prin păr. Am 
mirosul lui, tricoul lui este încă pe pielea mea. Ştiu că nu-l pot 
lăsa singur acum. Marguerite va încerca din nou. Şi nu îi voi 
permite să-l ademenească. Ceea ce simt pentru el îmi pătrunde 

prin toți porii, de parcă ar fi picături de apă. Când aceasta va 
îngheţa, ori mă va sfărâma într-un milion de bucăţi, ori mă va 
face mai puternică. 

Aleg una dintre cărțile care stau pe podea lângă mine și o 
răsfoiesc. Pe margini sunt însemnări, paragrafe subliniate, colțuri 
indoite. Cerneala este decolorată şi pătată pe alocuri. 

— Cred că au fost cărţile tatălui tău, spune Bo. 

El are ochii deschişi, dar continuă să stea culcat pe podea, 
urmărindu-mă. Probabil că m-a auzit când m-am ridicat. 


— De ce crezi asta? 
— Au fost cumpărate de la o librărie din oraş. Şi pe coperta 


din față este trecut un nume. 
Întorc cartea la coperta din faţă, unde o bucată de hârtie stă 
lipită în îndoitură. Scris de mână cu cerneală neagră este numele 
Jonn TALBOT. E o carte pe care el o comandase special sau poate 
că o aștepta de mult. Şi un angajat i-a scris numele pe o foaie de 
hârtie până când a venit să o plătească. 
— John Talbot este numele tatălui tău, corect? 


— Da. 
Sub hârtie este un bon de casă îndoit de la Olive Street Tea 


& Bookhouse. Este datat 5 iunie, cu trei ani în urmă. Cu o săp- 
tămână înainte ca el să dispară. 

— Cred că le căuta pe surorile Swan, spune Bo. Poate căuta 
o cale să le oprească. 

Sunt copleșită de amintiri din noaptea când l-am văzut mer- 
gând spre doc prin întuneric. Noaptea când el a dispărut. Ploaia 
cădea, iar vântul smulgea ţiglele de pe acoperişul casei. Dar el 
nu s-a mai întors niciodată să le repare. 

Tata aduna aceste cărți în secret, căutând o cale să pună capăt 


sezonului Swan. 

— Te simţi bine? întreabă Bo şi se ridică în picioare în timp 
ce câteva cute i se formează între sprâncene. 

— Minunat, spun eu și închid coperta cărții ca să o pun 
înapoi pe podea. Şi tu le-ai citit pe majoritatea? 

El dă din cap aprobator, întinzându-se drept. 

— Şi ce ai descoperit? 

— Mai cu seamă speculaţii despre vrăjitoare şi blesteme, 
nimic cert. 

— Ceva despre cum să pui capăt unui blestem? 

El își mută privirea spre mine şi expiră zgomotos. 

— Doar lucruri deja ştiute. 

— Adică? 

— Distruge sursa. 


— Surorile. 
— Singurul mod de a pune capăt ar fi să le ucidem, spune el. 


— Dar atunci atât sora Swan, cât şi fata al cărei trup l-a furat 


ar muri. 
El dă din cap aprobator. 
— Încă doreşti să o ucizi pe Gigi Kline? întreb eu. 
— Vreau ca oricine mi-a omorât fratele să plătească. Şi dacă 


singura cale ca să fac asta este să distrug atât fata, cât şi mon- 


strul, atunci asta voi face. 
Îmi trec amândouă mâinile prin păr, încercând să descurc 


şuviţele încâlcite, înainte să-mi pot da pletele peste umeri. 

— Asta înseamnă că acum crezi în surorile Swan? 

— Nu cred că am de ales, spune el. Una dintre ele încearcă 
să mă ucidă. 

Buzele lui par mai pline când le apropie una de cealaltă. 
Bo e tensionat. Nu poate fi uşor să ştii că cineva - sau ceva - te 


vrea mort. 

Ceea ce este și mai dificil însă este să știi că greșeala îți aparține. 
Marguerite nu l-ar dori pe Bo atât de mult, dacă ar fi doar un 
turist oarecare. Eu sunt cauza pentru care este atât de interesată 
de el. Adoră provocarea. Şi Bo este prada perfectă. 

Mă ridic de pe podea. Otis şi Olga dormeau la un capăt al 
canapelei. Dar acum, Olga s-a trezit, urechile îi sunt ciulite și 
capul, întors spre uşă. 

— Îmi pare rău că eşti aici! spun eu, frecându-mi braţele cu 
palmele. Îmi pare rău că ai fost târât în treaba asta. 

— Nu este vina ta, spune el cu voce profundă, iar arcuirea 
sprâncenelor îi îndulceşte marginile aspre ale feţei. Am venit 
aici din cauza fratelui meu. Eu am făcut asta; nu tu. 

— Dacă nu ai fi pe insula asta cu mine, îi spun eu, încercând 
să îmi înăbuş lacrimile, atunci ea nu te-ar dori. Am greşit când 
mi-am imaginat că, ţinându-te aici pe insulă, vei fi protejat. Te 
va găsi oriunde ai fi. 

— Nu, spune el și se ridică, dar nu mă atinge, nu-şi trece 
mâinile pe braţele mele să mă aline - nu încă. Ea nu mai este în 
mintea mea. Nu-i mai aud vocea, nu-i mai percep gândurile. 
Tu ai anulat orice puteri avea asupra mea. 

— Deocamdată. Dar va încerca din nou. Va veni aici pe in- 
sulă dacă va fi nevoie. Fizic, te va trage în apă. Nu va renunţa. 

— Dacă eu nu sunt în siguranţă, atunci nici tu nu eşti. 

— Lucrurile nu funcționează aşa. Tu eşti cel pe care îl va 
îneca. Nu eu. 

Stomacul meu se strânge și nu mă simt bine. 

— Dacă tu le poţi vedea și ele ştiu asta, atunci şi tu ești în 
pericol. 

Mă gândesc la Marguerite în port, aşteptându-l pe Bo, ademe- 
nindu-l cu mirajul buzelor ei trecând uşor și delicat peste buzele 
lui. Ea este fantoma adusă la suprafaţă de pe fundul oceanului. 

E răzbunătoare şi abilă. E de neclintit în privinţa ostilităţii ei 
faţă de acest oraş. Şi nu se va opri. 

— Nu mă poți proteja, îi spun eu lui Bo. La fel cum nici eu 
nu te pot proteja. 

Olga sare de pe canapea şi trece cu paşi mărunți printre noi 
spre ușa principală, întinzând picioarele din spate ca să zgârie 
lemnul. Pe urmă începe să miaune şi îl trezeşte pe Otis. 

— Pot încerca, spune Bo, mutându-se mai aproape. 

În ochii lui văd oceanul şi asta mă atrage spre el precum 
mareea în faţa nisipului. 

Mâinile lui mă descoperă în lumina focului, îmi mângâie 
încheieturile mâinilor și braţele, apoi palmele lui alunecă spre 
obrazul meu, prin păr, amprentele lui pe pielea mea, şi, pentru 
o clipă, îl cred. Poate că Bo mă poate proteja; poate că acest lucru 
care își croieşte cu greu drum printre noi este suficient să țină 
toate violențele sub control. Trag aer în piept şi încerc să îmi 
liniştesc îndoielile, dar când buzele lui le ating pe ale mele, pierd 
contactul cu realitatea. Inima mea o ia razna. Degetele lui mă 
trag mai aproape, iar eu mă lipesc de el, având nevoie de con- 
stanța bătăilor inimii lui şi de echilibrul braţelor lui. Degetele 
mele îi alunecă pe sub cămaşă, unde îi simt fermitatea abdome- 
nului și fiecare respiraţie. El este puternic, mai puternic decât 
majoritatea. Poate că va reuși să supraviețuiască în acest oraș, să 
supraviețuiască Margueritei. Să-mi supraviețuiască. Îmi înfig de- 
getele în pielea lui, în umerii lui şi mă pierd în el. Lumea din jurul 
meu a fost sfâșiată. Dar aceasta, aceasta, ar putea fi indeajuns să 
netezească marginile fragile ale inimii mele care bătea cândva. 

Focul face căldura dintre noi aproape insuportabilă. Dar 
continuăm să ne îmbrățişăm printre paginile cărţilor şi păturile 
se împrăștie pe podea. Vântul urlă afară. Degetele lui imi iden- 
tifică rotunjimile şi bătăile tremurătoare ale inimii. El mă sărută 

pe gât, locul unde sunt păstrate secretele mele. Îmi sărută cla- 
vicula, locul unde pielea este subțire şi delicată, modele cu pis- 
trui ca o hartă de marinar. Sărută atât de uşor, încât sărutările 
lui se simt precum aripile sau şoaptele. El sărută şi eu alunec şi 
tot alunec sub atingerea lui. Mă prăbuşesc. Buzele lui inaintează 
sub tricoul meu, de-a lungul curbelor trupului. Văi și dealuri, 
Promisiuni vii pe care el le va ţine pentru pielea mea. Îmi simt 
hainele apăsătoare şi grele - haine care îi aparțin lui, boxerii şi 
tricoul —, aşa că le dezbrac. 

Mintea mea o ia razna, respirația mi se opreşte, apoi revine 
la normal. Pielea explodează, se aprinde şi atingerea lui se simte 
infinită, ca un val care se rostogoleşte la mal fără să se sfârșească 
vreodată. Bo este blând şi plăcut, iar eu nu doresc decât ca mâi- 
nile şi buzele lui să mă atingă veşnic. Lumina soarelui matinal 
işi face apariţia deasupra orizontului, nuanţe de roz dulce care 
se strecoară prin ferestre, dar eu mă frâng aici pe podea, spărgân- 
du-mă în bucăţi în timp ce el îmi şopteşte numele şi eu văd doar 
pete de lumină care tremură. Pe urmă, el îşi ţine buzele deasu- 
pra buzelor mele, respirând acelaşi aer în timp ce pielea mea stră- 
luceşte de la căldură. Transpirația îmi umezeşte curbele trupului. 
El mă sărută pe nas, pe frunte şi pe lobii urechilor. 

Eu l-am condamnat, l-am reţinut aici, l-am făcut prada lui 
Marguerite Swan. Bo este prins în furtuna sezonului care ar putea 
să-l ucidă. Trebuie să plece din Sparrow, să scape de acest loc 
nenorocit. Totuşi, am nevoie de el să rămână. Am nevoie de el. 


JOHN TALBOT. 


e 5 iunie, cu o săptămână înainte să dispară, John Tal- 

bot a intrat la Olive Street Tea & Boohouse. Comandase 

patru cărţi, titluri pentru care se documentase pe inter- 
net şi care cuprindeau povestiri adevărate din viaţa de zi cu zi 
despre farmece şi blesteme, mai exact informaţii înregistrate în 
alte orașe ghinioniste. 

Pentru localnicii din Sparrow nu era ceva neobişnuit să arate 
interes pentru surorile Swan. Adeseori, colecţionau decupaje 
din ziare şi fotografii vechi ale orașului, din vremurile când su- 
rorile erau încă în viață. Depănau poveşti la Silver Dollar Pub, 
însoţite de foarte multe halbe de bere, apoi mergeau impleticit 
la docuri şi strigau în noapte despre fiii şi fraţii lor care se stin- 
seseră. Uneori chiar deveneau obsedaţi. Mâhnirea şi disperarea 
pot crea fisuri în gândire. 

Dar John Talbot nu îşi împărtăşise niciodată teoriile. Nu se 
imbătase niciodată şi nu deplânsese tragedia din Sparrow la o 
halbă de bere. Nu povestise nimănui niciodată despre colecţia 
de cărți pe care o păstra ascunsă la Căsuţa Ancorei. Nici măcar 
soţiei sale. 

Și in după-amiaza aceea caldă şi strălucitoare, pe când pă- 
răsca librăria, în ochii lui umbriţi exista o efervescenţă, iar de-a 

lungul frunţii sale erau săpate cute de îngrijorare. Privirea in- 
sistentă i se muta rapid dintr-o parte în alta, ca şi cum lumina 
soarelui ar fi fost de nesuportat, în timp ce îşi croia drum prin 
mulțimea de turiști înapoi spre bărcuţa care aştepta la doc. 

Cei care îl zăriseră în ziua aceea aveau să spună mai târziu 
că avea aspectul cuiva copleșit de nebunia adâncurilor. Se ştia 
că insula avea darul de a înnebuni lumea. Aerul sărat şi izolarea 
îl doborâseră în cele din urmă. 

John Talbot îşi pierduse mințile. 


ISPREZECE 


=A 


TRE 


ouă zile au zburat pe nesimţite. 
Degetele lui Bo se răsucesc prin părul meu, el mă 
urmăreşte dormind și îmi ține de cald în timp ce vântul 
se strecoară prin crăpăturile din ferestrele casei la primele ore 
ale dimineţii. Bo alunecă pe lângă mine, pe deasupra păturii de 
lână, şi îşi plimbă vârfurile degetelor pe braţul meu. Am uitat de 
toate celelalte în afară de această cameră mică, de acest şemineu 
și de acest crâmpei din inima mea care doare al naibii de tare. 
În a treia zi, ne trezim şi coborâm către şirurile de pomi din 
livadă sub un cer de după-amiază călduţă; frunzele încep să se 
desfacă, iar florile să se deschidă. Merele și perele acestui sezon 
ar putea fi încă pipernicite, tari şi necomestibile. Dar până la anul, 
sperăm că munca noastră va produce fructe mari și îndulcite 


de soare. 
— Cum ai fost în şcoală? întreb eu, ridicând capul să mă 


bucur de soare. 
Puncte albe şi mici dansează în fața pleoapelor mele închise. 
— Ce vrei să spui? 
— Ai fost popular? 
El întinde o mână şi atinge capătul aspru al unei crengi, iar 
frunze verzi, delicate alunecă prin palma lui. 

— Nu. 

— Dar aveai prieteni? 

— Câţiva, răspunde el şi mă priveşte cu ochii lui verzi ca 
jadul, care mă străpung drept în inimă. 


— Ai făcut sport? 

Încerc să pun cap la cap persoana care a fost cu persoana 
care este și găsesc dificil să mi-l imaginez altundeva decât aici, 
în Sparrow, pe insulă, alături de mine. 

EI clatină din cap, zâmbeşte un pic, ca şi cum ar găsi amuzant 


faptul că chiar îi pun această întrebare. 
— Am muncit pentru părinții mei în fiecare zi după şcoală, 


aşa că nu am prea avut timp pentru prieteni sau vreun grup 
sportiv. 

— La ferma părinților tăi? 

— De fapt, e o podgorie. 

Mă opresc lângă capătul unui şir. 

— O podgorie? repet eu. Îţi plac strugurii? 

— Da. În realitate, e doar o mică cramă de familie, dar 
merge foarte bine. 

Nu este tocmai ferma unde mi l-aș imagina trudind: cu mâi- 
nile în pământ, murdar, agricultură cu bălegar. Dar sunt con- 


vinsă că era totuși o muncă grea. 
— Nu este ceea ce mi-am închipuit, îi spun eu. 


— De ce nu? 
— Nu ştiu, răspund eu, cercetându-l și fixând cu privirea 


hanoracul lui gri decolorat şi blugii. Părinţii tăi ştiu unde ești? 

— Nu. Nu au vrut să vin aici. Au spus că ar trebui să-l las pe 
Kyle să plece. Acesta este modul în care ei au făcut faţă morții lui, 
ignorând-o. Dar eu am ştiut că trebuia să vin. Aşadar când am 
absolvit anul acesta, am făcut autostopul pe coastă. Nu le-am 


spus niciodată că mă pregăteam să plec. 

— Ai vorbit cu ei de când ai plecat? 

El clatină din cap şi iși vâră mâinile în buzunarele blugilor. 

— Probabil că îşi fac griji pentru tine, spun eu. 

— Nu pot să-i sun. Nu ştiu ce le-aș putea spune, zice el, 
privindu-mă. Cum să explic ce se întâmplă aici? Că fratele meu, 
Kyle, nu s-a sinucis, ci a fost înecat de una dintre cele trei surori 
care au murit în urmă cu doi secole? 

— Poate să nu le spui asta, încerc eu. Dar probabil ar trebui 
să le dai de ştire că eşti bine... să le spui ceva. Chiar şi o minciună. 

— Da, spune el cu vocea coborâtă. Posibil. 

Ajungem la capătul livezii, unde unul dintre merii uscați este 
acum dispărut, ars până la rădăcini. 

— Când toate acestea se vor termina, spun eu, după solstițiul 
de vară, vei merge acasă? 

— Nu, răspunde el şi se opreşte să se uite înapoi la şirurile 
de pomi perfect distanțate în timp ce o pasăre cenușie apare pe 

neaşteptate de pe crengile unui copac şi aterizează pe ramura 
altuia. Nu o să mă întorc acolo. Nu acum. Înainte de moartea 
lui Kyle, am crezut mereu că voi sta şi voi munci pentru părinții 
mei după liceu. Că voi prelua afacerile familiei. Era şi ceea ce 
aşteptau ei de la mine. Fratele meu ar fi fost cel care urma să se 
mute şi să trăiască o viaţă diferită, să evadeze. Şi eu eram de acord 
cu asta. Dar după ce a murit..., continuă el și se opreşte, trăgân- 
du-şi buzele în interior şi privind în sus printre ramurile înmu- 
gurite ale unui copac. Am ştiut că doream ceva diferit. Ceva care 
să fie al meu. Am fost mereu cel care a rămas în urmă în timp ce 
Kyle a văzut lumea. Dar nu mai vreau. 

— Deci acum ce doreşti? întreb eu aproape şoptit, nedorind 
să-i intrerup gândurile. 

— Vreau să fiu acolo, răspunde el, făcând semn cu capul spre 

marginea vestică a insulei. Pe apă, adaugă el şi se uită inapoi 


196 SHEA ERNSHAW 


spre mine de parcă n-ar fi sigur că îl voi înţelege. Când tata m-a 
învățat să navighez, mi-a plăcut cu adevărat, dar nu m-am 
gândit că aș avea vreodată şansa să o fac. Poate că acum pot. Aş 
putea să cumpăr o ambarcaţiune şi să plec, probabil fără să mă 
mai întorc vreodată. 

— Sună ca un plan de evadare. De parcă ai dori să începi o 
viaţă nouă. 

EI clipeşte des şi îşi îndreaptă umerii ca să stea cu fața la mine. 

— Da. Am bani; am economisit mare parte din viața mea, 
spune el cu privirea devenită distantă și serioasă. Ai putea veni 


cu mine. 
Strâng din buze, stăpânindu-mi cât pot un zâmbet care m-ar 


da de gol. 
— Nu trebuie să rămâi în acest oraș — şi tu ai putea evada, 
ai putea lăsa în urmă acest loc dacă asta-i ceea ce dorești. 


— Mai am de învăţat. 
— Te voi aştepta, spune el într-un fel de parcă ar vorbi foarte 


serios. 
— Dar mama mea... 


Doar altă scuză. 


Gura i se încleștează pe loc. 
— Nu e foarte uşor pentru mine, explic eu, simţindu-mă tä- 


iată în două, sfâșiată între dorință şi închisoarea care este această 
insulă. Nu este un nu. Dar, de asemenea, nu pot spune da. 
Observ tristeţea din ochii lui și că nu înţelege chiar dacă vrea. 
Bo îşi strecoară degetele în jurul taliei mele, uşor, ca şi cum s-ar 
teme că mă voi speria precum una dintre păsările insulei, şi mă 


trage spre el. 
— Intr-o bună zi, vei găsi un motiv suficient de bun să pără- 


seşti acest loc, spune el. 

Cândva am citit un poem care spunea că dragostea este fra- 
gilă, la fel de fragilă precum sticla, și se distruge cu uşurinţă. 
Dar acesta nu e genul de dragoste care să supraviețuiască 
într-un loc ca ăsta. Trebuie să fie rezistentă şi trainică. Trebuie 
să aibă tupeu. l 
El este puternic, cred, același gând pe care l-am avut noaptea 
trecută. Îl privesc printre gene. Lumina soarelui se împrăștie 
printre arbori, îmblânzindu-i trăsăturile. Mai puternic decât 
majoritatea băieţilor. El ar putea supravieţui acestui loc. E făcut 
din ceva diferit, inima lui a rezistat şi a bătut exact ca a mea, fău- 
rită din metale dure și pământ. Amândoi am pierdut lucruri, am 
pierdut oameni. Suntem dărâmaţi, dar luptăm să rămânem în 
viață. Poate că de aceea, am nevoie de el: simte cum simt eu, vrea 
cum vreau eu. Bo a stârnit ceva nedesluşit în pieptul meu, un 
` centru rece, unde sângele pompează acum, o picătură de viață şi 
vigoarea care împing în sus spre lumina soarelui. 


Aş putea să-l iubesc. 
Asta mi-a dat peste cap universul, marginile zdrenţuite ale 


vieții mele care încep să se deşire. Să iubeşti pe cineva este pe- 
riculos. Îţi oferă ceva de pierdut. 

Mă ridic pe vârfuri, buzele lui zăbovesc pe buzele mele şi ştiu 
că Bo caută răspunsuri în calmul constant al privirii mele. Dar 
nu le va găsi acolo, aşa că îşi apasă buzele pe ale mele ca şi cum 
ar putea apăsa asupra unui adevăr dincolo de mine. Dar eu îi 
pot dărui doar acest moment şi îmi urc degetele pe pieptul lui, 
il sorb şi gust aerul sărat de pe buzele lui. 

Brusc îmi doresc să-i pot da speranțe pentru totdeauna, să-i 
promit că voi fi a lui. Dar ar fi o minciună. 


Incerc să o sun pe Rose. Îi las mesaje pe telefon. Îi spun mamei 
ei să o pună să mă sune, dar nu se întâmplă nimic. 

Unde este? De ce nu vrea să mă sune? Totuși, nu pot părăsi 
insula. Nu pot risca să-l las pe Bo singur - mă tem că Olivia ar 
putea incerca să-l ademenească din nou în port. 

După câteva zile însă nu mai pot suporta. Lipsa de veşti mă 
face să fiu îmbufnată şi agitată. 

Mă trezesc devreme, sperând să mă furișez din casă înainte 
ca Bo să observe. Olga mă urmează până la ușă, are ochii sticloşi 


de la frig şi se arată uimită că m-am sculat la oara asta. 
Trag pe mine haina de ploaie care atârnă în cuierul metalic 


de lângă uşă, apoi răsucesc mânerul; un vânt rece năvăleşte 
brusc în casă, răspândind picături de ploaie pe fața mea. Olga 
trece ca o săgeată pe lângă picioarele mele şi merge cu paşi 
mărunți pe aleea pardosită cu scânduri. Apoi se opreşte brusc, 
cu urechile ciulite și coada biciuind aerul înainte şi înapoi. Ceva 
i-a atras atenţia. 

Mai este cam o oră până la răsăritul soarelui, dar cerul a 
devenit apos şi transparent, dimineaţa răzbeşte, risipeşte norii 
nopţii și schimbă terenul insulei într-o nuanţă de roz purpuriu. 
Și în depărtare, văd ceea ce vede şi Olga: o lumină care se agită 
peste apă și o ambarcaţiune cu motor care se deplasează cu zgo- 
mot spre docul insulei. 

— Ce se întâmplă? întreabă pe neașteptate Bo. 

Nu mă aşteptam să fie treaz. Ușa este parţial deschisă şi arunc 
o privire în interior. Bo este deja în picioare şi își freacă faţa. 


— A venit cineva, spun eu. 


PAISPREZECE 


barcă se loveşte cu zgomot de doc, după ce s-a depla- 

sat mult prea rapid pe suprafața apei. Este a lui Heath; 

o recunosc pentru că este aceeaşi ambarcaţiune cu care 
am ieşit în port să ne punem dorinţe la corabia piraţilor când am 
descoperit primul trup. 

Dar barca nu este condusă de Heath, ci de Rose. 

Şi alături de ea este cineva: o fată. 

Bo mă prinde de braţ şi mă opreşte să mă apropii în timp ce 
Rose se luptă să lege parâmă de doc. O recunoaște pe fată îna- 
intea mea. Este Gigi Kline. 

— Rose? întreb eu, iar ea ne observă pentru prima dată. 

— N-am avut altundeva unde să merg, spune ea panicată 
când privirea ei o întâlnește pe a mea. 

Pare speriată, e în stare de şoc, iar părul ei roşcat și ondulat 
este ciufulit de vânt şi arată ca al unei persoane care a scăpat 
recent de la azil. 


— Ce ai făcut? întreb eu. 
— Trebuia să o ajut. Și n-am reuşit să o ascund în oraş, ar 


găsi-o imediat. Aşa că am adus-o aici. M-am gândit că va fi 
în siguranţă. Ai putea să o ascunzi în far sau în altă căsuţă. 

Nu știu - sunt panicată. N-am ştiu ce altceva să fac, turuie ea 
în timp ce ochii continuă să îi clipească de la Gigi la mine. 

— Ai scos-o pe Gigi din hangarul pentru bărci? întreabă Bo. 

Gigi stă tăcută în barcă, împăciuitoare, nevinovată. Jocul ei 
actoricesc e impecabil în timp ce face mişcări încete şi calculate, 
Fiecare clipit de geană pare studiat. 

— Eu... trebuia... 

— Nu, nu trebuia! mă răstesc eu. A fost o idee foarte proastă, 
Rose! 

— Pur şi simplu, n-am putut să-i las să o ţină încuiată în 
felul ăla. E o cruzime! Şi ei puteau la fel de uşor să facă asta și 
altcuiva. Mie... sau nouă. 

— Probabil că o vor face când vor afla ce ai făcut. 

— Penny, te rog! zice ea, păşind din barcă cu palmele ridi- 
cate în aer. Trebuie să o ajuţi! 

Nu mi-am dat seama că încarcerarea lui Gigi a supărat-o pe 
Rose atât de profund, încât să o elibereze și să o aducă aici. Știu 
că au fost prietene cândva, cu ani în urmă, dar nu mi-am imagi- 
nat niciodată că va acţiona astfel. Nu a putut suporta să vadă 
legată și în suferinţă o persoană de care îi păsase cândva. Deve- 
nită un spectacol nemilos. Lui Rose nu i s-a părut corect din 
start. Nu o pot învinui pentru asta. 

— Rose, este periculos! N-ar fi trebuit să o eliberezi. 

Întâmpin privirile lui Gigi şi pe ale Aurorei, ascunsă acum în 
trupul ei, şi văd cum aceasta pândește ca un animal clipa până 
când va fi în siguranţă să iasă din ascunzătoare. Nu fusese ne- 
voie ca ea să-i farmece pe Davis şi Lon ca să o salveze. Rose o 
făcuse din bunătatea inimii ei. Şi eliberase un monstru, lucru 
de care nici măcar nu-şi dădea seama. 

— Poate că este mai bine că se află aici, îmi şopteşte Bo de 
la o distanță de la care Rose şi Gigi nu pot auzi. 

Îmi simt sprâncenele încruntându-se. 

— Despre ce vorbeşti? 

— Putem sta cu ochii pe ea, să o încuiem şi să fim siguri că 
nu va mai ucide pe altcineva. 

Știu de ce doreşte el acest lucru: vrea să o chestioneze pe Gigi 
în legătură cu fratele lui. Şi dacă va decide că Aurora a fost cea 
ascunsă în trupul lui Gigi, sora care l-a ucis pe fratele său, ce se va 
întâmpla pe urmă? Va încerca să o ucidă? Aceasta este o gre- 
șeală, o simt, dar atât Bo, cât şi Rose mă privesc insistent, aştep- 
tându-mi decizia. 

Acest lucru nu se poate întâmpla. 

— Bine! Scoate-o din barcă! O vom duce la Căsuţa Bătrânu- 


lui Pescar. Apoi vom decide ce vom face în continuare. 


Uneori cred că această insulă este un magnet pentru lucrurile 
rele, centrul tuturor relelor. Ca o gaură neagră care ne trage spre 
o soartă căreia nu ne putem opune. Alteori cred că această insulă 
este singurul lucru care mă ţine sănătoasă, singurul lucru fami- 
liar care mi-a rămas. 

Sau poate că eu sunt acea gaură neagră. Și toată lumea din jurul 
meu nu poate decât să fie înghițită, înecată și prinsă în capcana 
orbitei mele. Dar, de asemenea, ştiu că nu pot face nimic ca să 


schimb situaţia. Eu şi insula suntem la fel. 
Merg în fruntea coloanei spre Căsuţa Bătrânului Pescar, Rose 


se ţine după mine, apoi vine Gigi, iar Bo mă urmează îndeaproape. 
Ușa este descuiată, iar interiorul este mai întunecat, mai umed 
şi mai rece decât în căsuţa lui Bo. Ating întrerupătorul, dar nu 
se întâmplă nimic. Merg de cealaltă parte a livingului mobilat 
cu un singur balansoar de lemn şi o canapea capitonată în roşu 
care nu se potrivește cu nimic altceva din încăpere. Găsesc un 
lampadar, ingenunchez să-l bag în priză şi imediat licăreşte. 


— 

Dar lumina nu tace mare lucru ca să învioreze aspectul vilei, 

— Este doar temporar, o asigură Rose pe Gigi. 

Însă eu nu sunt sigură de ceea ce îşi imaginează Rose că se 
va întâmpla ca să schimbe împrejurările actuale. Răpirea lui Gigi 
de la hangarul de bărci îi va tace pe Davis şi Lon şi mai bănu- 
itori. Ei vor presupune că una dintre surorile Swan a eliberat-o 
şi acum o vor căuta. Şi eu cu Rose vom fi probabil primele lor 
suspecte de vreme ce atât ea, cât și eu am fost surprinse furi- 
şându-ne în hangarul pentru bărci — şi acum îmi dau seama de 
ce Rose a fost acolo. Plănuia asta de la început. 

— Îți vom aduce lemne pentru șşemineu, îi spun lui Gigi, dar 
ea nu-şi ridică privirea din podea. 

Fata priveşte fix la un colț de covoraş cu marginile zdrențuite, 
probabil ros de şoareci. 

— Şi voi găsi nişte haine noi, se oferă Rose, privind în jos la 
cămașa pătată şi la blugii lui Gigi. 

Trag de cele două ferestre din casă să văd dacă alunecă în 
tocuri, dar ele nici măcar nu se clintesc — amândouă sunt blo- 
cate de rugină. Această casă este mult mai veche decât cea în care 
stă Bo. Şi probabil că aceste ferestre nu au fost deschise în două- 
zeci de ani. Mă întorc spre uşă, nedorind să fiu în aceeaşi încă- 
pere cu Gigi mai mult decât trebuie. 

— Eşti în siguranţă aici, o aud pe Rose spunându-i, iar Bo 
păşeşte pe uşă, aruncându-mi o privire dintr-o parte. 

Amândoi ştim cine este ea cu adevărat, iar eu îmi dau seama 
că Bo așteaptă cu nerăbdare să o interogheze. 

— Aş putea mânca şi eu ceva? întreabă Gigi. 

Rose dă din cap aprobator. 

— Bineînţeles! Îţi vom aduce şi mâncare! 

Ea habar nu are cine a invitat-o pe insulă. 

— Încearcă să te odihneşti, sunt sigură că ești epuizată. 


Blestemul mării 203 


Imediat ce Rose iese din căsuţă, eu închid uşa, iar Bo trage 
o scândură de lemn curbată care fusese aşezată de-a lungul 
părţii din spate a căsuţei. O împinge sub mânerul sferic și astfel, 
blochează ușa pe loc. 

— Ce faci? întreabă Rose, făcând o mișcare să apuce cu mâna 


scândura. Doar nu e prizonieră. 
— Dacă vrei să o ascund aici, atunci așa trebuie să decurgă 


lucrurile, explic eu. 
— Tu de fapt nu crezi că ea a făcut ceva rău — că ea este una 


dintre ele —, nu-i așa? 
S-ar putea ca Rose să nu creadă în surorile Swan, dar ştie că 


eu cred. 
— Nu ai niciun motiv să crezi că este nevinovată, 
rămâne încuiată. Cel puţin este mai bine 


spun eu. 


Aşa că deocamdată, 


decât la hangarul pentru bărci. 
— Deloc, ripostează Rose, dar îşi încrucişează braţele la piept 
și păşeşte înapoi de la uşă, acceptând fără tragere de inimă regu- 


lile noastre. 
— Heath ştie ce ai făcut? întreb eu. 


Ea clatină din cap. 
— Nu, dar am împrumutat barca părinţilor lui, așa că pro- 


babil va trebui să-i spun unde am fost. 
— El nu poate povesti nimic nimănui despre asta. 


— Nu va povesti. 
— Şi nu te-a văzut nimeni când ai luat-o pe Gigi? întreabă Bo. 


— Era întuneric, iar Lon era terminat. Probabil că nici mă- 


car nu şi-a dat seama că a dispărut Gigi. 
Din nou sunt uluită de această idee ingrozitoare. Nici măcar 


nu sunt sigură dacă noi O ascundem pe Gigi de Lon şi Davis sau 
dacă o ținem ostatică, exact cum au făcut şi ei. Însă indiferent 

de motivul pentru care o facem, sunt destul de sigură că se va 


sfârși catastrofal. 

— Fii atentă în oraş! o sfătuiesc eu. 

— Voi fi, spune ea și își înfundă adânc mâinile în buzunarele 
hainei, ca și cum s-ar apăra de un frig neaşteptat. Mulţumesc! 
adaugă chiar înainte de a se îndrepta spre aleea care duce spre doc. 

Eu și Bo ne uităm unul la celălalt imediat ce ea dispare. 


— Ce mai e de spus acum? întreabă el. 


Întorşi acasă, fac două sandviciuri cu unt de arahide și peltea 
pentru Gigi, le învelesc în folie de aluminiu și apoi iau repede 
o pătură din dulapul de pe hol. 

Când ajung la ușa Căsuţei Bătrânului Pescar, scândura de 
lemn nu mai este la locul ei și ușa este ușor întredeschisă. La 
început, inima îmi sare de panică — Gigi trebuie să fi ieșit -, apoi 
aud vocea lui Bo. A mers să adune bușteni ca să facă focul pentru 
ea în timp ce eu am pregătit mâncarea şi s-a reîntors înaintea mea. 

Mă opresc, ascultând pârâitul flăcărilor în şemineu. 

— Ştiu cine eşti, îl aud pe Bo rostind. 

— Serios? răspunde Gigi cu vocea mai îndepărtată, din par- 
tea cealaltă a livingului probabil, unde stă pe balansoar, singu- 
rul scaun din încăpere. 

Ating mânerul sferic al uşii cu degetele și mă opresc. Poate că 
îi datorez asta lui Bo: şansa de a-i pune întrebări despre fratele 
lui. Așa că aştept înainte de a intra. 

— Tu nu ești Gigi Kline, spune el stăpân pe sine, cu vocea 
egală şi hotărâtă. Eşti altcineva. 

— Şi cine ţi-a spus asta? Prietena ta, Penny? 

Înghit gălușca, n-am încotro. 

— L-ai ucis pe fratele meu? 

— Pe fratele tău? repetă ea cu vocea schimbată şi coborâtă 
cu o octavă pentru că nu mai este vocea lui Gigi, ci a Aurorei. 
Te aştepţi să-mi amintesc de fratele tău, un băiat din miile care 
s-au îndrăgostit de mine? o spune ea râzând, ca şi cum a te îndră- 
gosti ar fi primul pas spre moarte. 

— S-a întâmplat vara trecută. Pe 11 iunie, încearcă el, spe- 
rând că îi va împrospăta memoria. 

Dar chiar dacă ea își va aminti, nu i-o va mărturisi niciodată. 
Nu lui. 

— Nu-mi sună cunoscut. 

Aud paşi deplasându-se prin încăpere: paşii lui Bo. Și apoi 
vocea lui: 

— Ai înecat pe cineva pe 11 iunie? 

— Hmm, să mă gândesc, spune ea pe un ton ridicat, ca şi cum 
ar schimba între vocea lui Gigi şi vocea Aurorei şi ar juca un 
joc cu Bo pe care el îl va pierde. Nu, se pronunţă ea în cele din 
urmă. Sunt foarte sigură că mi-am luat liber în ziua aia. O fată 
oboseşte când atât de mulţi băieţi se gudură pe lângă ea. 

Sunt surprinsă că este atât de sinceră cu el chiar dacă răspun- 
surile ei sunt încă învăluite de neadevăr. Ea trebuie să accepte 
că Bo nu este păcălit de prefăcătoria ei neinsemnată. Bo vede 
prin Gigi Kline, chiar dacă nu o poate observa efectiv pe crea- 
tura din interiorul ei. 

— Te pot convinge să-mi spui, zice el cu vocea ca un cui de 
oţel care pătrunde în lemn, iar eu împing uşa să o deschid mai 
mult, incapabilă să mai rămân tăcută. 

Gigi nu stă jos cum mi-am imaginat, ci în picioare lângă una 
dintre ferestre, sprijinindu-se de parcă ar cerceta oceanul în 
căutarea unei nave care navighează spre port şi care ar putea să 
o salveze. lar Bo se află doar la o mică depărtare, cu umerii traşi 

spre spate şi cu braţele pe jumătate îndoite în părţi, ca și cum 
s-ar pregăti să le întindă și să-i cuprindă gâtul lui Gigi. 

— Bo! rostesc eu printre dinți. 

El nu se întoarce imediat, pentru că o priveşte insistent, de 
parcă ar putea să zărească o scânteiere a fratelui său în ochii 
ei - a momentului exact înainte ca el să fi fost ucis. Gigi ridică 
o mână şi zâmbeşte puţin. 

— Bietul băiat! spune ea pe tonul ei foarte calm şi condes- 
cendent. Nu pot să te ajut să-ţi găseşti fratele... dar pot să îţi arăt 
exact ceea ce a simţit, adaugă ea, ridicând degetele spre fața lui 
şi străpungându-l cu privirea. Nu va durea, promit! De fapt, mă 
vei implora pentru că mai vrei, continuă ea cu vârfurile dege- 
telor la o distanţă extrem de mică şi gata să-i atingă obrazul. Îţi 
pot arăta lucruri de care prietena ta, Penny, nu este în stare. Ea 
este prea speriată ca să te iubească cu adevărat. 

Şi exact când mâna ei este aproape de obrazul lui, el îi prinde 
încheietura mâinii. Ea se cutremură uşor, apoi el îi împinge brațul, 
care îi cade într-o parte. 

Ea îşi ridică sprâncenele și aruncă o privire spre mine din 
cealaltă parte a camerei, ca şi cum ar vrea să se asigure că am 
văzut cât de aproape a fost să-l facă pe Bo al ei. 

— Îmi plac cei care joacă dur ca să impresioneze, spune ea 
cu o clipire din ochi. 

Las jos pătura şi cele două sandviciuri pe masa mică de bu- 
cătărie cu o bufnitură surdă și apoi mă întorc spre uşă. Bo vine 
imediat după mine. 

— Dacă ţi-e dor de mine, Bo, îl linguşeşte ea, zâmbind su- 
perior, în timp ce ne urmăreşte plecând, știi unde mă găsești! 

Dar Bo închide uşa trântind-o şi strecoară scândura la locul 
unde fusese fixată. 

— Ai avut dreptate, spune el. Este una dintre ele. | 

Eu şi Bo cercetăm insula, paznici la datorie, explorând gra- 
niţele în căutare de jefuitori - ca şi cum surorile Swan au de gând 
să înoate la țărm cu miile ca să preia controlul micutului nostru 
petic de pământ. Sunt iritată la culme. Agitată. Categoric nimic 
din tot ce se întâmplă nu se va termina cu bine. 

Gigi Kline devine prizonieră în hangarul pentru bărci. 
Oamenii o vor căuta. Davis şi Lon o vor moartă. Poliţia din 
Sparrow va încearca să o găsească și să o redea părinţilor. lar 
noi suntem cumva în miezul lucrurilor. 

Nu sunt încă sigură ce urmează să facem cu ea. 

— Vrei să vii la mine acasă pentru cină? îl întreb pe Bo când 
soarele începe să apună. 

Noi doi am petrecut mare parte din timp în căsuţa lui, sin- 
guri, niciodată în casa principală. 

El îşi ridică pălăria ca să-şi treacă o mână prin păr înainte să 
o pună din nou pe cap, mai în jos de daia asta, încât este greu 
să-i vezi ochii. 

— Cum rămâne cu mama ta? 

— Nu se va supăra. Şi nu a fost, de fapt, o cerere, ci o necesitate. 
Nu sunt gata să te las singur; ai putea să te hotărăşti să mergi din 
nou să înoţi, spun eu cu un zâmbet, chiar dacă nu este amuzant. 

El zâmbeşte superior şi priveşte peste insulă spre Căsuţa Bă- 
trânului Pescar, unde este încuiată Gigi. Scândura de lemn este 


încă la locul ei. 


— Desigur, acceptă el. 
Încălzesc o cutie cu supă de roşii şi fac două sandviciuri cu 


brânză pe aragaz - o masă simplă. Oricum nu sunt prea multe 
opţiuni. Va trebui să merg în oraș pentru mai multe provizii... 
in cele din urmă. Dar nu mă grăbesc să părăsesc insula. 

Mâncăm repede, apoi Bo mă urmează sus pe scări. Când ajun- 
gem în dormitorul meu, aud ventilatorul în funcţiune pe hol. 


Mama este deja în pat. 
— Crezi că mama ta ştie că sunt aici? întreabă Bo imediat 


ce intrăm în camera mea. 
— Ştie. Simte când cineva este în casă sau pe insulă. 


— Dar de Gigi? 

Sunt sigură că mama ştie și de ea. Dar nu va spune nimic. Sunt 
câțiva ani de când nu a mai vorbit cu nimeni din afara insulei. 
Nu cred că îşi poate aduna puterile să-i sune pe poliţişti în legă- 
tură cu o fată dispărută, chiar dacă ar dori să o facă. 


— Este aşa din cauza tatălui tău? 
Încuviinţez repede cu o mişcare din cap şi mă așez pe mar- 


ginea patului în timp ce el alege fotoliul de lângă fereastră. 

— După ce tata a dispărut în urmă cu trei ani, mama a cam 
pierdut contactul cu realitatea. 

El dă din cap, plin de înţelegere. 


— Îmi pare rău! 
O ploaie uşoară a început să cadă, stropind geamul şi răpă- 


ind pe acoperiş. Un cor care calmează parcă streşinile şi unghiu- 
rile ascuţite ale bătrânei case. 
— Se pare că dragostea este cea mai gravă formă de nebunie. 
Merg spre fereastră şi ating geamul cu palma. Simt răceala 
ploii pe cealaltă parte. 
— Ai fost vreodată îndrăgostită? îndrăzneşte Bo să întrebe. 
Privesc înapoi spre el, cufundându-mă în ochii lui somnoroși. 
— O singură dată, mărturisesc eu, aproape mitraliind cele 


trei cuvinte. 
Este ceva despre care nu-mi place să vorbesc — cu nimeni. 


— $i? 


— Nu a durat. Împrejurări pe care nu le-am putut controla. 

— Dar te mai gândeşti la el? 

— Doar câteodată. 

— Te temi? 

— De ce anume? 

— Să te îndrăgosteşti din nou? 

Mâinile lui se odihnesc relaxate pe braţele fotoliului, dar pri- 
virea pare cu mult mai mult subînţeles. 

— Nu, răspund eu şi-mi înăbuş emoția care mi se ridică în gât. 

Oare el poate vedea ce gândesc şi ce simt? Că inima mea e cât 
un purice şi că mintea mea nu se gândeşte decât la el? Că atunci 
când suntem împreună, aproape cred că nimic altceva nu mai 
contează? Că ar fi posibil ca el să mă salveze şi eu să-l salvez pe el? 

— Înainte mă temeam că nu voi mai avea şansa să se întâmple. 

El se ridică de pe fotoliu şi merge spre fereastră, apăsându-şi 
umărul pe rama de lemn, o cută dură de la maxilar spre tâmplă. 

— Cum ai ştiut că eşti îndrăgostită? 

Întrebarea lui mă face să simt furnicături în vârfurile dege- 
telor din nevoia de a-i atinge fața ca să-i arăt sentimentul care 
explodează în mine. 

— Aveam impresia că mă scufund, spun eu, deşi îmi dau 
seama că ar putea fi un mod ciudat de a descrie respectiva stare, 
luând în consideraţie decesele din acest oraş, dar aşa mi-a ieşit. 
Ca şi cum te-ai îneca, dar nu are importanţă, pentru că nu mai 
ai nevoie de aer, ci doar de cealaltă persoană. 

Ochii lui îi licăresc spre ai mei, îi cercetează şi se uită să vadă 
dacă mă înec. Şi da, mă înec. Ceasul de lângă patul meu ticăie, 
iar ploaia ţine măsura. 

— Penny, rostește el încet, înclinându-și privirea spre mine. 
Nu am venit aici, în acest oraș, aşteptându-mă la ceva de genul 
acesta, adaugă el, uitându-se în podea şi apoi ridicându-şi pri- 
virea din nou. Dacă nu te-aş fi întâlnit, probabil ar fi fost mai 


u 

simplu, mai puțin complicat. Poate că aș fi plecat cu multe zile 
în urmă. 

Mă încrunt, iar el îşi drege glasul. Vorbele lui se destramă şi 
apoi se armonizează. Este foarte dificil pentru el. 

— Dar acum ştiu..., reîncepe el și lasă să iasă o gură de aer 
în timp ce mă străpunge cu privirea devenită sălbatică și hotă- 
râtă. Nu voi pleca de aici fără tine. Chiar dacă asta înseamnă că 
trebuie să aştept. Voi aştepta. Voi aştepta în acest loc mizerabil 
cât timp va fi necesar. Şi dacă tu vrei să rămân, voi rămâne. Voi 
rămâne aici pentru totdeauna, dacă tu mi-o vei cere. 

EI clatină din cap și deschide gura, ca şi cum ar urma să con- 
tinue, dar nu-l las. Fac repede un pas înainte şi îmi strivesc buzele 
de ale lui, îndepărtându-i gândurile și cuvintele. El are gustul 
unui vânt de vară de departe, ca iertarea de păcate, câ un băiat 
dintr-o altă viaţă. Ca şi cum am putea să ne făurim amintiri care 
să ne aparțină doar nouă. Amintiri care nu au nicio legătură cu 
acest loc. O viaţă, poate. O viață adevărată. 

Deschid ochii. Îi urmăresc linia buzelor cu buzele mele. El 
mă priveşte de parcă sunt o fată adusă de maree, rară, speriată 
şi distrusă. O fată găsită în apele cele mai învolburate, pe întin- 
derile cele mai îndepărtate ale unei poveşti misterioase. El mă 
priveşte ca şi cum ar fi posibil să mă iubească. 

— Sunt speriată, îi şoptesc. 

— De ce anume? 

— Că îmi îngădui să te iubesc și apoi să simt cum mă prăbu- 
şesc dacă te voi pierde. 

— Nu voi pleca nicăieri fără tine. 

Promisiunile sunt ușor de făcut. Gândesc, dar nu spun. Pen- 
tru că ştiu că el se încrede în propriile vorbe. El este sigur că ceea 
ce simţim în clipa de față ne va salva în final. Dar eu ştiu - eu 
știu. Finalurile nu sunt niciodată foarte simple. 

Mă sprijin din nou de perete. Mâna lui încă îmi atinge braţul 
şi nu mă lasă să plec. 

— Cum se termină asta? întreabă el, ca şi cum gândurile lui 
le urmăresc pe ale mele. Ce se va întâmpla la solstițiul de vară? 

Amintirile se revarsă potop peste mine, toţi anii trecuţi, verile 
care alunecau spre un sfârşit, trupuri moarte lăsate în urma lor. 

— Va fi o petrecere, exact ca aceea de pe plajă, spun eu şi 
îmi desprind braţul din strânsoarea lui, îmi trag în jos mânecile 
puloverului şi îmi încrucişez brațele, cuprinsă pe neaşteptate de 
frig. Înainte de miezul nopţii, surorile se vor bălăci din nou în 
port, abandonând trupurile pe care le-au furat. 

— Şi dacă ele nu intră în apă? Dacă Gigi va rămâne încuiată 
în timpul solstițiului? 

Plămânii mei nu mai primesc aer. Ea va muri. Ea va fi prinsă 
în capcană în trupul lui Gigi pe timp nedefinit, împinsă în col- 
țișoarele foarte întunecate ale minţii lui Gigi. Ea va vedea, auzi şi 
observa lumea, dar Gigi va relua controlul fără să ştie că o soră 
Swan este acum întemniţată în trupul ei, ascunsă adânc înăun- 
tru. O fantomă în trupul unei fete. Cel mai rău tip de existenţă. 
O pedeapsă care se potrivește hărţuirii pe care surorile au provo- 
cat-o. Dar nu-i spun toate astea lui Bo. Pentru că nu pot fi sigură 
că este adevărat, de vreme ce nu s-a mai întâmplat niciodată. 
O soră Swan nu a rămas niciodată într-un trup după miezul 
nopții la solstițiul de vară. 

— Nu sunt sigură! răspund eu sincer. 

Privirea lui Bo rătăceşte spre fereastră în timp ce el se gân- 
dește la ceva. : 

— Trebuie să o ucid, spune el în cele din urmă. Chiar dacă 
nu l-a omorât pe fratele meu, a omorât alți băieți. Nu merită să 
mai trăiască. 

— O vei ucide şi pe Gigi în acelaşi timp. 

— Ştiu, dar tu mi-ai povestit mai înainte cum, în trecut, 
localnicii au omorât fete nevinovate, sperând să oprească suro. 
rile, dar că întotdeauna au procedat greșit, spune Bo în timp ce 
privirea lui o caută pe a mea. De data aceasta, noi nu vom pro- 
ceda greșit. Tu le poți vedea. Tu știi cine sunt. Noi putem afla unde 
se află cea de a treia soră și putem termina treaba asta pentru 
totdeauna. Nimeni altcineva nu mai trebuie să moară. 

— În afară de cele trei fete nevinovate. 

— Mai bine decât încă o sută de băieţi. Sau două sute. Câte 
alte secole să mai revină ele în acest oraș înainte să le oprească 
cineva? Localnicii nu au acţionat corect niciodată pentru că 
niciodată n-au ştiut sigur care fete erau posedate. Dar noi știm. 
Şi una este încuiată chiar aici, spune el, arătând spre fereastră, 
iar hotărârea lui neașteptată mă sperie. 

Niciodată nu m-am gândit că Bo ar fi atât de serios și că 
într-adevăr ar vrea să o facă. Dar acum vorbeşte de parcă am 
putea merge în marș acolo și să-i luăm viaţa fetei, totul pe baza 
abilității mele de a vedea cine este ea cu adevărat. 

— Şi crezi că o să te împaci cu gândul după asta? întreb eu. 
Știind că ai omorât trei oameni 

— Fratele meu este mort, spune el cu răceală. Am venit aici 
să aflu ce s-a întâmplat cu el şi am aflat. Pur şi simplu, acum nu 
pot să plec, spune el, luându-și pălăria de pe cap şi lăsând-o pe 
fotoliu. Trebuie să fac asta, Penny! 

— Nu trebuie, spun eu, apropiindu-mă de el. Cel puţin nu 
chiar acum... nu în această seară. Poate reuşim să găsim o altă cale. 

El răsuflă şi apoi se sprijină de rama ferestrei. 

— Nu există o altă cale. 

Întind mâna și îi ating braţul, silindu-l să se uite la mine. 

— Te rog! spun eu, ridicându-mi bărbia spre el. 

El miroase a pământ, a sălbatic şi a neînfricat, şi îmi dau 
seama că ar putea fi periculos, dar când sunt atât de aproape de 
el nu-mi pasă cum este. Mai avem câteva zile până la solstițiu. 
Avem timp să găsim o soluţie. 

— Toate cărţile alea din căsuţa ta... Poate că există cu ade- 
vărat o cale să le oprim pe surori fără să ucidem fetele pe care 
le-au posedat. Trebuie să ne uităm; trebuie să încercăm, mai spun 
eu, în timp ce îmi strecor degetele spre mâna lui Bo, iar căldura 
palmei lui mă arde, mă entuziasmează şi mă zăpăcește. 

— Foarte bine, răspunde el, strecurându-și degetele printre 
degetele mele. Vom căuta o altă cale. Dar dacă nu vom găsi... 

— Ştiu..., spun eu înainte ca el să poată termina. 

Bo o va ucide pe Gigi Kline doar ca să o trimită pe lumea cealaltă 
pe Aurora. Dar el nu înţelege pe deplin ce va însemna asta: să iei 
o viaţă. Asta îl va schimba. Viaţa nu este ceva ce poţi lua înapoi. 

Soarele a reuşit să se cufunde în ocean în intervalul de timp 
cât am stat în camera mea, aşa că aprind lămpile de ambele părţi 
ale patului meu. 

— Unul dintre noi ar trebui să stea să supravegheze căsuţa, 
să ne asigurăm că nu fuge pe ascuns, spune Bo. 

Mă îndoiesc că ea va încerca să scape, dar oricum dau din 
cap aprobator. Nu are sorţi de izbândă în oraș. În mod sigur, Lon 
şi Davis o caută. Şi presupun că ea ştie că este mai în siguranţă 
aici, ascunsă în căsuţă. Greșeala ei este că își imaginează că o 
vom proteja. Mai ales cu Rose de partea ei. Când, de fapt, noi 
punem la cale modalităţi prin care să-i luăm viaţa. 


răjitoria nu este întotdeauna alcătuită din cuvinte, din 

cazane în care fierb condimente sau pisici negre care 

cutreieră cu pași mărunți alei întunecate. Unele bles- 
teme se manifestă din dorință sau din nedreptate. 

Când era în viață, Aurora Swan lăsa uneori cioburi de sticlă 
spartă sau câte o coadă de şobolan pe pragul casei unei femei pe 
care o ura, sperând că o boală s-ar putea abate asupra acesteia 
sau că respectiva ar putea să se împiedice de o piatră în timpul 
unei plimbări pe Ocean Avenue și să-și rupă gâtul. Acestea erau 
doar mici semne rele, farmece obişnuite ale zilei, menite să în- 
cline soarta în favoarea ei. Nicidecum vrăjitorie adevărată. 

Adeseori, când luna era însângerată, Hazel Swan putea fi găsită 
şoptind cuvinte tainice, mişcând iute din buze precum o pasăre 
colibri în zbor. Ea fermeca luna, dorind lucruri pe care le aştepta 
cu nerăbdare - o dragoste adevărată ca să le facă dispărute pe 
toate celelalte. 

Marguerite, în schimb, era mult mai directă. Ea îşi strecura 
degetele de-a lungul gâturilor iubiţilor săi, le spunea că erau ai ei 
Și, dacă era refuzată, se asigura că bărbaţii în cauză nu aveau să 
mai iubească pe altcineva în vecii vecilor. Ea promitea răzbu 
nare, tortură și că va dezlănţui urgia de pe lume dacă îndrăznea 

cineva să o respingă. Prin oraş, se preumbla cu un soi de foșnit, 
ca și cum ar fi fost făcută din cea mai fină mătase franțuzească, 
arogantă şi autoritară. Dorea putere și toată lumea ştia asta. 

Dar mândria lor excesivă avea să le vină de hac la un mo- 
ment dat. 

Se prea poate ca surorile să se fi înfăţişat înaintea celorlalți 
în mod scandalos drept crude şi semănând cu nişte vrăjitoare. 
Dar nu au practicat niciodată magia într-un mod care să le fi 

justificat moartea. Ele nu au fost vrăjitoare aşa cum se povesteşte 
în cărțile de istorie, dar au avut cu adevărat o forță de atracţie, 
ceva care te prindea. 

Surorile se mișcau cu graţie, ca și cum ar fi fost balerine cu 
experienţă de la Academia Regală de Dans din Franţa; părul lor 
părea când caramel, când roşu-aprins, în funcție de lumina soa- 
relui, iar vocile lor aveau intonaţia monotonă a unui sturz fluie- 
rător, fiecare cuvânt rostit de ele fascinând de-a dreptul. 

Ele n-au furat niciodată suflete de bebeluşi și nici nu au arun- 
cat vrăji puternice menite să aducă ploi fără sfârșit sau să facă 
peştii imposibil de prins. Şi nici n-au avut puterea să urzească un 
blestem nepieritor, ca acela care le lega acum. 

Dar magia nu a fost mereu la fel. Magia s-a născut din ură. 
Din dragoste. Din răzbunare. 


CINCISPREZECE 


a două fix dimineaţa, pleoapele mele se deschid agitate. 

Încăperea este învăluită în întuneric și doar lumina stră- 

lucitoare a lunii se revarsă prin fereastră pe podea. Norii 
de ploaie au dispărut, iar cerul s-a limpezit. Bo este treaz şi stă 
pe fotoliu, bătând încet și ritmic cu degetele pe braţul acestuia. 
Își întoarce capul când mă ridic în pat. 

— Ar fi trebuit să mă trezeşti mai devreme! îl dojenesc eu 
somnoroasă. 

— Părea că ai nevoie să dormi. 

Sunt îmbrăcată complet pe sub pături, aşa că lovesc cu pi- 
cioarele învelitorile și întind braţele în aer. 

— Preiau schimbul următor, spun eu. Trebuie să fii obosit. 

Podeaua de lemn este rece şi scârțâie sub greutatea picioa- 
relor mele. 

Bo cască și se ridică în picioare. Ne lovim umerii pe când 
încercăm să ne mişcăm unul spre celălalt, amândoi somnoroşi. 
Când el urcă în pat, se prăbușeşte pe spate, cu o mână pe piept 
și cealaltă întinsă pe lângă corp. Îşi trage pălăria peste faţă. Sunt 
tentată să mă târăsc înapoi în pat lângă el, să-mi odihnesc capul 
pe umărul lui și să moţăi din nou cu visele mele. Ar fi uşor să mă 
predau lui în acest moment și pentru totdeauna..., să las zilele 

să treacă repede până când nu vor mai fi zile rămase de numă- 
rat. Aş putea părăsi această insulă cu el şi să nu mă uit în urmă. 
Şi, cumva, ar fi posibil să fiu fericită. 

După foarte scurt timp, mâinile lui Bo se relaxează, capul i 
se lasă ușor spre stânga și îmi dau seama că a adormit. Dar eu nu 
mă așez pe fotoliu. Merg la uşă, o deschid destul de larg ca să 
mă strecor pe hol. Cobor încet pe scări spre ușa principală. 

Câţiva nori trec în fugă peste faţa lunii, apoi o scot la iveală 
din nou. Un dans al cerului senin combinat cu nori joşi, inun- 
dat de lumina lunii. 

Mă chinui să mă îmbrac cu haina de ploaie, încercând să mă 
mișc rapid, apoi ies în grabă în noapte, îndreptându-mă spre 
Căsuţa Bătrânului Pescar. 


După câteva încercări, reuşesc să dau la o parte scândura de sub 
mânerul sferic. Mâinile îmi sunt ude, scândura este udă. Când 
uşa se deschide cu un scârțâit, singura lumină din interiorul căsu- 
tei vine de la şemineul aflat în partea cealaltă a încăperii. 

Miroase a mucegai, a naftalină şi un pic a oţet. Pentru o clipă, 
mă mustră conştiinţa deoarece Gigi este captivă în acest loc. 

Ea este trează şi ţine palmele deasupra focului să se încălzească. 

— Salut, Penny! spune ea, fără să se întoarcă cu fața spre 
mine, în timp ce închid uşa în urma mea, scuturând picăturile 
de ploaie de pe haină. Nu eu l-am omorât pe fratele lui. 

— Poate că nu, răspund eu. Dar Bo este hotărât să afle cine 
a făcut-o. 

În mod instinctiv, vreau să mă îndrept spre foc, după căldură, 
dar, în același timp, nu doresc să fiu mai aproape de ea decât sunt 
deja. Pe canapea, observ pătura strânsă cum am adus-o mai de- 
vreme. Înseamnă că nu a dormit deloc. 

— Ai venit să mă inviţi la tine acasă 
duș? Chiar aș avea nevoie de un duş. 

— Nu! 

— Atunci de ce ai venit aici? 

Gigi se întoarce cu părul ei blond şi drept până la umeri care 
îi atârnă încâlcit şi murdar precum perii unei mături. Din nou 
imi înăbuș un sentiment de regret. Ea clipeşte. Conturul gri-ar- 
gintiu şi strălucitor al Aurorei Swan de sub pielea sa clipeşte de 


pentru un ceai şi un 


asemenea. Sunt ca două fete suprapuse. Două fotografii deve- 
lopate prost, una peste cealaltă. Dar când Gigi se îndepărtează 
de lumina focului, aproape că nu mai reușesc să o văd pe Aurora 
în trupul ei; trăsăturile i se estompează și devin neclare. M-aș 
păcăli însă crezând că Aurora nu mai se află acolo, iar Gigi este, 
pur și simplu, o fată normală. 

— Trebuie să discut cu tine! 

— Fără prietenul tău? întreabă ea, cu partea stângă a buzei 
arcuită în sus. 

— Bo vrea să te omoare... Întreg orașul vrea asta. 

— Întotdeauna a fost așa, nu e o noutate. 

În colțul tavanului, în spatele ei, se află o pânză de păianjen 
parţial ruptă şi cu pete întunecate — muşte și molii — prinse în 
resturile lipicioase. Condamnate. Picioare şi aripi împotmolite. 
Păianjenul este mort de mult, dar pânza continuă să răpună vieți. 

— Dar de data asta te-au prins înotând spre mal după ce ai 
înecat doi băieţi. Oamenii sunt siguri că eşti una dintre ele. 

Sprâncenele ei să întâlnesc, formând o linie care se ridică 


pe frunte. 


— Şi sunt convinsă că n-ai făcut nimic ca să încurajezi 


ideea asta. 
Sugerează că am spus ceva, că am dezvăluit că este într-ade- 


văr o soră Swan, însă eu i-am spus doar lui Bo. 

— Nu te-ai săturat de treaba asta? întreb eu. Nu te-ai săturat 
să ucizi oameni, an după an? 

Asta dorisem să-i spun când m-am certat cu ea la hangarul 
pentru bărci înainte ca Lon să mă surprindă. 

Pare intrigată şi își înclină capul spre stânga. 

— O spui ca şi cum am avea de ales. 

— Şi dacă ar fi aşa? 

— Nu uita, spune ea răspicat, că, înainte de orice, este vina 
ta că am sfârşit-o în felul acesta. 

Îmi las privirea în pământ. Fire de praf s-au adunat în jurul 

picioarelor mesei de bucătărie și pe pereți. 

Ea zâmbeşte, apoi spune pe un ton ironic: 

— Lasă-mă să ghicesc, te-ai îndrăgostit de băiatul ăla? 

Gura i se strâmbă din nou, zâmbind plină de satisfacţie că a 
atins un subiect care mă incomodează. 

— Şi începi să crezi că este posibil să existe o cale de a păstra 
acest trup în care ești şi de a rămâne ființă omenească pentru tot- 
deauna? continuă ea și se depărtează de foc, împingând maxila- 
rul inferior spre exterior, ca şi cum ar fi gata să izbucnească în 
râs. Eşti al nabii de naivă, Hazel! Întotdeauna ai fost. Chiar și în 
trecut, credeai că acest oraş nu ne va ucide. Credeai că am putea 
fi salvate. Dar te-ai înșelat. 

— Termină! îi spun eu cu buzele tremurânde. 

— Ăsta nu este orașul tău. Ăsta nu este trupul tău. Oamenii 
ăştia ne urăsc; ne vor moarte din nou, iar tu te prefaci că ești una 
dintre ei, spune ea și ridică bărbia în aer, ca şi cum ar încerca să 
mă vadă dintr-un unghi nou, să spioneze creatura din interiorul 
meu. Și băiatul ăla... Bo. El nu te iubeşte, el o iubeşte pe aceea 
care crede că eşti: el o iubește pe Penny Talbot, fata al cărei trup 
l-ai furat, continuă ea, scuipând cuvintele de pe buze de parcă 
ar avea un gust mizerabil. Și acum ţi-ai încuiat propria soră în 

această casă dezgustătoare. Tu ne-ai trădat - ţi-ai trădat pro- 
pria familie. 

— lar tu eşti periculoasă, reuşesc să îngaim. 

— Şi tu la fel, râde ea. Spune-mi, plănuiai să lași să treacă 
tot sezonul fără să îneci măcar un băiat? Solstiţiul se apropie. 

— Am terminat cu asta! spun eu. Nu mai vreau să ucid! 

Chiar dacă dorinţa mă chinuie, frământându-mi sufletul, 
nevoia e ca un ghimpe în ceafă, întotdeauna îmi înțeapă pielea 
şi îmi aminteşte de ceea ce urmează să fac. Dar am rezistat. Câte- 
odată chiar am uitat. Cu Bo, dorinţa de răzbunare a fost domo- 
lită. El m-a făcut să cred că pot fi altcineva... nu doar monstrul 
care am devenit. 

— Trebuie! Este ceea ce facem, spune ea, răsucindu-și o 
şuviţă de păr blond printre degetul mare şi arătător şi strângând 
buzele într-o expresie de supărare. 

Faţa Aurorei pare să se împingă în interiorul craniului lui Gigi, 
ca şi cum ar încerca să găsească mai mult spaţiu, şi își întinde 
gâtul un pic între limitele trupului ei. Cunosc senzaţia. Uneori 
mă simt captivă în trupul lui Penny şi la fel de încătușată de 
conturul pielii ei. | 

— Trăim în felul acesta de foarte mult timp, spun eu cu voce 
mai puternică acum, găsind forţă în cuvinte. Două secole în care 
i-am torturat pe locuitorii acestui oraş şi ce ne-a adus?! 

— Te-ai îndrăgostit de un băiat oarecare, unul care nici măcar 
nu-i localnic, și acum, dintr-odată, vrei să protejezi oraşul? în- 
treabă ea și își încrucişează mâinile la piept. 

Încă poartă bluza accea albă murdară de când i-a înecat pe 
cei doi băieți. 

— Şi în plus, adaugă ea, îmi place să revin. Îmi place să-i fac 
pe băieți să se îndrăgostească de mine, să-i controlez, colecţio- 
nându-i ca pe nişte mici trofee. 

— Îți place să-i ucizi, vrei să spui. 

— Îi fac ai mei şi merit să-i păstrez! Nu este vina mea că sunt 
atât de încrezători și de naivi. Băieţii sunt slabi. Aşa erau acum 
două secole, așa sunt și astăzi. 

— Când va fi îndeajuns? 

— Niciodată! răspunde ea şi își înclină capul într-o parte 
trosnindu-și gâtul. 

Răbufnesc în mine. La ce m-am așteptat venind aici? Ce 
speram? Ar fi trebuit să ştiu: surorile mele nu se vor opri nici- 
odată. Ele au devenit exact ca oceanul, distrug nave şi trăiesc 
fără remuşcări. Şi vor continua încă două secole, dacă vor face 
numai cum doresc. 

Mă întorc spre ușă. 

— Hazel, nu ţi-ai învăţat lecţia? spune ea din partea cealaltă 
a încăperii. Ai fost trădată de băiatul pe care l-ai iubit cândva; 
ce te face să crezi că Bo nu te va trăda și el? 

Ascund furia care fierbe în mine. Ea nu ştie nimic despre ce 
s-a întâmplat mai înainte - în urmă cu două secole. 

— Situaţia este diferită, spun eu. Bo este diferit. 

— Puțin probabil. Dar este drăguţ, zice ea şi zâmbeşte supe- 
rior. Poate prea drăguţ pentru tine. Cred că ar trebui să-l agăţ. 

— Stai departe de el! 

Mijeşte ochii. 

— Ce anume plănuieşti să faci cu el? 

— Nu-l voi ucide. 

Nu-l voi duce în valuri ca să-l înec. Nu vreau asta pentru el — o 
existență apoasă şi întunecată cu sufletul captiv în port. Un pri- 
zonier care se mută odată cu fluxul. 

— Îți dai seama că va trebui să-l părăseşti în câteva zile. Iar 
el se va fi îndrăgostit de o fantomă și va rămâne cu trupul acestei 

fete, Penny, care nu-și va aminti nimic, spune ea şi râde scurt. 
Nu va fi foarte amuzant. El va fi îndrăgostit de Penny, nu de tine. 

Un dezgust extraordinar începe să mi se ridice din măruntaie. 

— El mă iubeşte pe mine, nu acest trup! 

Dar vorbele sună neconvingătoare și jalnice. 

— Sigur, spune ea și își dă ochii peste cap, un gest tipic pen- 
tru Gigi. 

Noi nu putem decât să dobândim particularitățile trupurilor 
pe care le posedăm. Exact cum am căpătat eu trăsăturile lui Penny 
Talbot - toate amintirile ei stau adormite în mintea mea, aştep- 
tând să fiu culeasă ca o floare din pământ. Joc rolul lui Penny 
Talbot şi o fac foarte bine. Am antrenament. Ating mânerul sferic. 

— Am vorbit serios când am spus să stai departe de el! spun 
eu. Altfel, mă voi asigura că băieţii din oraş vor căpăta ocazia 
să facă exact ceea ce tânjesc să facă: să te ucidă! 

Ea râde pe înfundate, dar mai apoi privirea îi devine serioasă, 
urmărindu-mă în timp ce mă furișez pe uşă şi o închid, lovind-o 
cu piciorul. 


azel mergea repede pe Ocean Avenue, ţinând delicat 

în mâini un mic pachet care conținea o fiolă cu parfum 

de mirt și apă de trandafiri. Era aşteptată să-l predea 
doamnei Campbell, pe Alder Hill. 

Tocmai aruncase o privire spre pachet, ambalat în mod ele- 
gant în hârtie maro, când s-a lovit de umărul cuiva care stătea 
pe trotuar. Pachetul i-a alunecat printre degete, iar fiola s-a spart 
pe strada cu piatră cubică. Parfumul de trandafir şi mirt s-a 
evaporat rapid în aerul umed de pe litoral. 

Owen Clement s-a aşezat în genunchi să ridice resturile din 
pachet, iar Hazel a făcut la fel, braţul ei l-a atins pe al lui, dege- 
tele lor s-au întâlnit şi s-a îmbibat cu parfum. 

Spre deosebire de surorile ei, Hazel evitase mereu iubirile 
inflăcărate ale bărbaţilor. Aşa se face că nu fusese pregătită pen- 
tru dorința care a cuprins-o întâlnindu-l pe Owen Clement, fiul 
Primului administrator al farului, care trăia pe Lumiere Island. 
Owen era francez, ca şi tatăl său, iar cuvintele i se rostogoleau pe 
limbă ca o briză veselă. ua cai ale 

Noapte de noapte, Hazel a început să se fărigeze in = 
Port, spre insulă - mâini apăsate pe piele şi încurcate un ; 
Păruj celuilalt, trupuri modelate ca unul singur care se trezea 

în fiecare dimineaţă în pătulul de deasupra hambarului care se 
afla lângă ferma principală, unde aerul mirosea a fân şi a 
transpiraţie. Puii cotcodăceau din coteţul lor aşezat dedesubt. Şi 
în fiecare seară, doar cu lumina lunii dezvăluindu-le fețele, ei se 
plimbau pe lângă singurul şir de puieţi de meri tineri pe care tatăl 
lui Owen îi plantase în primăvara aceea. Asta se întâmpla totuși 
cu câțiva ani înainte ca pomii să dea recoltă. Dar promisiunea 
viitorului lor rod se simţea desăvârşită şi pătrunzătoare. 

Împreună au explorat linia de coastă stâncoasă unde au lăsat 
apa să le plescăie pe picioare. Împreună și-au imaginat o nouă 
viaţă, mai departe, în sud. În California, poate. Au aruncat pie- 
tre în apă în timp ce își puneau dorinţe imposibile. 

Dar tatăl lui Owen nu avea încredere în surorile Swan, despre 
care se zvonea că ar fi vrăjitoare — seducătoare care ispiteau băieții 
în paturile lor doar pentru desfătare —, iar când i-a descoperit pe 
fiul său şi pe Hazel îmbrăţișaţi în pătul într-o dimineaţă, a jurat 
că va face totul ca îndrăgostiţii să nu se mai vadă niciodată. 

Tatăl lui Owen a fost cel care a pornit anchetarea celor trei 
surori. Tatăl lui Owen a fost cel care le-a legat pietre la glezne, 
pietre care le-au tras pe cele trei fete în adâncuri. Tatăl lui Owen 
a fost cel responsabil de morţile lor. 

Şi an după an, vară după vară, Hazel se simte atrasă spre 
Lumiere Island, care îi reamintește de băiatul pe care l-a iubit în 
acel loc, cu care şi-a făcut promisiuni şi pe care l-a pierdut în urmă 


cu două secole. 


ȘAISPREZECE 


ând mă întorc în cameră, Bo încă doarme. 
În drumul meu spre casă, cerul s-a întunecat, iar 
ploaia s-a abătut din nou peste insulă. 

Pieptul lui se mişcă regulat, în ritmul respirației, iar buzele 
i se deschid. Îl privesc, dorind să-i pot spune adevărul fără să 
distrug totul. Fără să-l distrug pe el. Dar el crede că sunt altci- 
neva. Când mă priveşte, o vede pe Penny Talbot, nu pe Hazel 
Swan. Am dus minciuna peste tot, de parcă ar fi fost adevăr, şi 
am pretins că acest trup ar putea, de fapt, să fie al meu şi că n-ar 
trebui să-l dau înapoi adâncurilor la sfârşitul lui iunie dacă voi 
crede asta cu toată fiinţa mea. Poate că acest sentiment care 
infloreşte în pieptul meu mă va salva; poate că modul în care Bo 
mă priveşte mă va face adevărată și completă. Nu tata care s-a 
inecat în urmă cu două sute de ani. 

Dar râsul lui Gigi îmi răsună în urechi. Este ceea ce facem 
noi. Noi suntem ucigaşe. Răzbunarea noastră nu va fi niciodată 
implinită. Şi eu nu-l voi putea avea pe Bo niciodată, nu cu ade- 
vărat, Sunt captivă în corpul altei fete. Repet acelaşi ciclu la ne- 
Sfârșit, vară după vară. Eu nu sunt eu. 

Abia dacă ştiu cine mai sunt. 

Mă îndrept spre comoda albă aşezată lângă perete şi trec cu 
un deget de-a lungul suprafeței acesteia. Tot felul de lucruri stau 
risipite precum fragmentele unei poveşti: un parfum de vanilie 
care a aparținut cândva mamei lui Penny, pietricele de pe plajă 
şi scoici într-un vas, cărțile ei preferate de John Steinbeck, Herman 
Melville şi Neil Gaiman. Trecutul ei se odihneşte neprotejat defel, 
foarte ușor de furat. Pot face ca aceste lucruri să fie ale mele. Pot 
face ca viaţa ei să fie a mea. Această casă, acest dormitor, inclu- 
siv băiatul care doarme pe patul ei. 

O fotografie este ascunsă în colțul de jos al oglinzii de deasu- 
pra comodei. O trag afară. Este imaginea unei femei care plutește 
într-un acvariu cu apă şi are o coadă de sirenă care-i ascunde 
picioarele. În faţa acvariului stau grămadă niște bărbaţi care se 
holbează în timp ce tânăra își ţine respirația cu expresia ei de- 
licată şi relaxată. Ea este o minciună. O invenţie folosită să vândă 
bilete la un circ ambulant. 

Eu sunt ea. O minciună. Dar când circul se închide pe timpul 
noptii — toate luminile sunt stinse şi acvariul este golit de apă -, 
nu izbutesc să-mi îndepărtez înotătoarea de sirenă din material 
textil. Nu izbutesc să am o viaţă normală în afara iluziei. Mereu 
voi fi altcineva. 

Minciuna mea a durat două sute de ani. 

Aşez fotografia înapoi la marginea oglinzii şi îmi frec ochii 
cu palmele. Cum am devenit această creatură? Un spectacol. 
O curiozitate de circ. Nu am dorit asta, această viaţă prelungită 
şi artificială. 

Răsuflu greu, îmi rețin lacrimile şi îmi întorc fața spre Bo, 
care continuă să doarmă. 

El se întinde pe pat, apoi deschide ochii, ca şi cum m-ar fi 
simţit că-l privesc. Îmi îndrept ochii spre fereastră. 

— Te simţi bine? întreabă el şi se ridică în capul oaselor, 
apăsând salteaua cu palmele. 

— Da, răspund eu, dar adevărul e că nu mă simt deloc bine. 

Vina asta mă arde de vie. Mă înec, mă sufoc și înghit îmbu- 
cături din fiecare minciună grosolană. 

— Ai ieşit afară? întreabă el. 

Îmi ating părul umed de la ploaie. 

— Doar un minut. 

— La căsuţa lui Gigi? 

Clatin din cap și strâng buzele ca să ascund adevărul. 

— Am vrut să iau un pic de aer proaspăt. 

El mă crede. Sau poate că doar se face că mă crede. 

— Voi rămâne treaz un timp, aşa că poţi să dormi, spune el. 

Intenţionez să-i refuz oferta, dar îmi dau seama cât de obo- 
sită sunt, aşa că mă mișc încet spre pat și-mi trag genunchii 
aproape de piept. 

Nu pot dormi însă. Îl urmăresc cum stă la fereastră, privind 
afară la o lume căreia eu nu-i aparţin. 

Soarele va răsări curând. Cerul o ia de la capăt. Şi poate că 


şi eu o voi lua de la capăt. 


Trei zile se derulează pe repede înainte. Rose vine pe insulă să 
vadă ce face Gigi, prizoniera ei eliberată. Aduce „prăjituri care 
te ajută să uiţi” de la magazinul mamei ei: moca cu mure şi cara- 
mel cu sare de mare şi fistic fărâmițat. 

Ne povesteşte că Davis şi Lon o caută pe Gigi, că sunt îngri- 
jorați că vor intra în belele dacă ea se va duce la poliţie și va 
declara că au ţinut-o încuiată în hangarul pentru bărci. Cumva, 
nimeni nu pare să presupună că ar putea fi pe Lumiere Island, 
inchisă în mod secret în una dintre case. 

Bo împrăștie cărți pe podeaua casei în fiecare seară, focul 
dogoreşte, ochii lui se umezesc şi sunt obosiţi pentru că citește 
până târziu în noapte. Caută o cale să le ucidă pe surorile Swan, 
dar să salveze trupurile peste care s-au înstăpânit acestea - o 
încercare fără sens. Eu ştiu lucruri pe care el nu le ştie. Şi eu, în 
sinea mea, doresc să descopăr o cale ca să păstrez acest trup pen- 
tru totdeauna. 

Citesc şi eu, ghemuită pe vechea canapea, în timp ce vântul 
zăngăne ferestrele casei. Dar eu caut altceva: o cale ca să rămân, 
să rămân deasupra valurilor nelimitat - să trăiesc. Sunt legende 
cu sirene care s-au îndrăgostit de marinari, iar devotamentul lor 
le-a dat formă umană. Am citit poveştile irlandeze cu selkies! care 
îşi lepădau pielea de focă, se căsătoreau cu un bărbat şi rămâ- 
neau pentru totdeauna pe uscat. 

Poate acest singur lucru să fie îndeajuns — să te îndrăgosteştit 
Dacă dragostea poate lega ceva, poate ea și dezlega? 

În ajunul solstițiului de vară, Bo adoarme lângă foc cu o 
carte deschisă pe piept. Eu însă nu pot dormi. Prin urmare, 
părăsesc căsuţa şi mă plimb spre livadă de una singură. 

După rândurile de pomi, abia dacă o zăresc pe mama - 
mama lui Penny -, care stă pe marginea falezei, umbra unei 
femei care aşteaptă un soţ ce nu se va mai întoarce. O văd acolo, 
singură, cu inima frântă de durere, și aş putea cu ușurință să las 
durerea îngropată în acest trup să iasă la suprafață. Noi nu 
punem stăpânire doar pe amintirile înmagazinate în trupuri, ci 
şi pe emoții. Eu le pot simţi stând liniștite, clare şi profunde în 
pieptul lui Penny. Dacă mă uit cu atenţie, dacă scrutez cu privirea 


! Selkies (pl. în engleză), creaturi mitologice din folclorul scoţian, irlan- 
dez și feroez despre care se spune că trăiesc sub formă de foci în mare, 
iar pe uscat își dau pielea jos şi se transformă în oameni (n. tr.). 

acel întuneric, pot simți tristețea nesfârșită a pierderii tatălui ei. 
Ochii mei se vor umple de lacrimi, o durere îmi va strânge inima 
și un dor nemărginit ar putea să mă înghită. Așa că țin totul 
închis ermetic. Nu las acea parte a trupului gazdă să mă învingă. 
Dar surorile mele au fost mereu mai bune la asta decât mine. Ele 
pot ignora orice fel de emoții trecute care au influențat trupul, 
în timp ce eu am tendința să simt mâhnirea şi durerea care mi 
se strecoară prin vene până în gât, încercând să mă înăbușe. 

Mă opresc la stejarul bătrân din mijlocul crângului - copa- 
cul-fantomă cu fruzele tremurând în vânt. Acopăr cu palma 
inima gravată pe trunchi. Privesc în sus, printre ramuri, la spec- 
tacolul stelelor care licăresc spre mine. Asta îmi amintește de 
noaptea petrecută cu mulți ani în urmă, când stăteam sub acest 
arbore cu băiatul pe care l-am iubit cândva: Owen Clement. El 
avea un cuţit în mână cu care a gravat inima pe trunchi, mar- 
când locul nostru în lume. Inimile noastre s-au legat împreună. 
Eternitatea curge prin venele noastre. În aceeaşi noapte el m-a 
cerut în căsătorie. Nu a avut nici inel, nici bani şi nimic altceva 


să-mi ofere în afara persoanei lui. Iar eu am spus „da”, 
O săptămână mai târziu, eu și surorile mele eram înecate 


in port. 


INCHIZIȚIE 


rafală de vânt a trecut prin ușa deschisă a parfumeriei, 
împrăștiind frunzele moarte pe duşumeaua de lemn. 
Patru bărbaţi stăteau în uşa magazinului, cu ghetele 
pline de noroi şi mâinile murdare, mirosind a pește şi a tutun. 
În comparaţie cu pereţii albi şi aerul în care plutea mirosul deli- 
cat al parfumurilor amestecate, prezența lor era alarmantă. 

Hazel privea spre încălțările lor murdare, nu spre feţele lor, 
gândindu-se doar la săpunul şi apa de care va avea nevoie ca să 
curețe podeaua imediat ce ei vor fi plecat. Nu îşi dăduse încă 
seama de intenţia bărbaţilor sau că nu avea să-și mai vadă nici- 
odată parfumeria. 

Bărbaţii le-au înșfăcat pe surori de braţe şi le-au scos afară 
din prăvălie. Surorile Swan erau arestate. 

Au fost târâte pe Ocean Avenue ca toată lumea să vadă; pi- 
cături mari de ploaie cădeau din cer; noroiul de pe stradă le păta 
tivurile rochiilor; localnicii se opreau să se zgâiască. Unii le-au 
urmat tot drumul până la mica primărie, care era locul folosit 
pentru întâlnirile orașului, un loc al întrunirilor pe timpul furtu- 
nilor puternice, și ocazional, adică destul de rar, şi pentru con- 
flictele legale. O ceartă asupra unei capre dispărute, neințelegeri 
asupra ancorărilor la doc sau pentru hotarele cu vecinii. 


234 SHEA ERNSHAW 


Niciodată nu mai fusese adusă în clădire o vrăjitoare, ca să 
nu mai vorbim de trei. 

Un grup format din reprezentanţi ai autorităţilor și înţelepţi 
ai oraşului se adunase deja, așteptând sosirea surorilor Swan. 
Marguerite, Aurora şi Hazel au fost aduse în fața lor şi obligate 
să se aşeze pe trei scaune de lemn, cu mâinile legate la spate. 

O pasăre a zburat, fâlfâind aripile spre căpriori, un cintezoi 
galben, și el captiv, la fel ca surorile. 

Femeile din Sparrow şi-au făcut repede apariția, arătând cu 
degetele spre Marguerite şi, uneori, spre Aurora, spunând po- 
veştile de senzaţie ale fărădelegilor și infidelitaţii lor împreună 
cu soții, fraţii și fiii acestui oraş. Şi cum nicio femeie nu putea fi 
atât de fermecătoare fără vreun ajutor, în mod sigur trebuia să 
fie vorba despre o vrăjitorie care le făcea pe surorile Swan irezis- 
tibile în ochii bieţilor bărbaţi îndărătnici din oraş. Ei erau doar 
victime ale magiei negre practicate de cele trei surori. 

— Vrăjitoare! au rostit ele printre dinți. 

Surorilor nu li s-a îngăduit să vorbească, chiar dacă Aurora 
a încercat de mai multe ori. Cuvintele lor nu puteau fi crezute. 
Buzele lor puteau foarte uşor să rostească farmece ca să-i vră- 
jească pe cei din încăpere şi apoi ele puteau să-şi folosească pu- 
terile pentru a pretinde să fie eliberate. Surorile erau norocoase, 
spusese unul dintre reprezentanții autorităţilor, că nu li se pusese 
căluş în gură. 

Dar fusese o altă voce, unul dintre înţelepţi, un bărbat care 
nu vedea cu un ochi şi care mergea adesea la docuri, privind ţintă 
spre Pacific și tânjind după zilele petrecute cândva în larg. Vocea 
lui s-a ridicat deasupra larmei celorlalți: 

— Dovada! a strigat el. Trebuie să avem dovada! 

Această singură cerere a adus tăcerea asupra tribunalului 
plin de spectatori. Mulțimea se împingea prin uși, chinuindu-se 
să asiste la primul proces al vrăjitoarelor din orașul Sparrow. 

— Am văzut semnul lui Marguerite, a strigat un bărbat. Pe 
coapsa stângă are un semn din naştere în formă de corb. 

Acest bărbat care, la îndemnul soţiei, își făcuse curaj să vor- 
bească, împărțise patul cu Marguerite cu câteva luni în urmă. 
Ochii lui Marguerite s-au mărit, iar furia fierbea în spatele lor. 
De fapt, ea chiar avea un semn din naştere, dar ca să spui că avea 
forma unui corb era rezultatul unei imaginaţii nestăvilite. Semnul 
aducea mai mult cu o pată de cerneală, dar asta nu schimba cu 
nimic lucrurile; un semn de aproape orice fel era considerat stig- 
matul unei vrăjitoare — dovada că ea aparţinea acestei tagme. lar 
Marguerite nu putea şterge semnul cu care se născuse. 

— Care-i treaba cu celelalte două? a strigat înțeleptul pe ju- 
mătate orb. 

— Aurora, a rostit o voce mult mai domoală, aparţinând unui 
băiat de doar optsprezece ani. Are un semn pe umăr. L-am văzut. 

Şi el, aşa cum pretinsese, îi văzuse colecția de pistrui de pe 
umărul drept. Buzele lui se lipiseră de trupul ei cu câteva nopți 
în urmă, depistând pistruii care punctau mult din pielea Auro- 
rei. Ea era ca o galaxie presărată cu stele. 

Privirea Aurorei a întâlnit privirea băiatului. Ea i-a văzut 
frica evidentă din ochi. Sărmanul chiar credea că Aurora ar putea 
fi cu adevărat o vrăjitoare, aşa cum pretinsese oraşul, şi proba- 
bil că folosise magia neagră şi în cazul lui, făcându-i inima să-i 
bată nebunește ori de câte ori se apropia de el. 

— Doi bărbaţi onorabili au făcut un pas în față cu dovada 
vinovăției pentru două dintre acuzatele aici prezente, a spus unul 
dintre reprezentanţii oraşului. Cum rămâne cu ultima soră? 

Hazel Swan? Cu siguranţă a observat cineva pe pielea acesteia 
semnul unui grup de vrăjitoare, nu-i așa? 

Un şuvoi de şoapte a cuprins încăperea, vocile încercând să 
deslușească un posibil novice prins în mreje de Hazel şi con- 
vins să ajungă în patul ei fără nicio vină. 

— Fiul meu vă va spune, a răsunat vocea profundă a unui 
bărbat peste pălăvrăgeala din sală. 

Tatăl lui Owen a apărut în fundul încăperii, şi târâș după el, 
cu capul plecat, se afla Owen. , 

— Fiul meu a fost cu ea. El a văzut ce semne ascunde. 

Aerul din încăpere a devenit mai dens, iar pereții umezi s-au 
făcut şi mai rigizi. Cintezoiul galben captiv pe căpriori a tăcut. 
Nici măcar scândurile duşumelei nu au mai scârțâit pe când Owen 
era tras de tatăl său spre partea din faţă a tribunalului. Albă ca 
varul, Hazel Swan arăta de parcă era la un pas să leșine. Nu din 
teamă pentru ea, ci din teamă pentru Owen. 

— Spune-le! s-a răstit tatăl lui. 

Owen încremenise. El nu va spune nimic. 

Tatăl lui a pornit spre locul unde erau aşezate cele trei surori 
cu mâinile legate cu sfoară. Bărbatul a scos un cuţit mare dintr-o 
teacă de la brâu şi l-a pus la gâtul lui Hazel cu lama lipită de 
pielea ei ca de porțelan. Respirația fetei a devenit neregulată, pri- 
virea, îngrozită, dar nu îşi putea lua ochii de la Owen. 

— Gata! a strigat Owen, păşind spre Hazel. 

Doi bărbaţi l-au prins de braţe și l-au ţinut în loc. 

— Spune-ne ce ai văzut! a poruncit tatăl lui. Povesteşte-ne 
despre semnele care se desluşesc pe pielea acestei fete! 

— Nu are niciun semn! a strigat Owen. 

— Vraja ei te-a făcut slab. Spune-ne acum, altfel, îi voi tăia 
gâtul și tu o vei vedea sângerând, aici, în fața tuturor. O moarte 
dureroasă, te asigur. 

— O vei ucide oricum! a spus Owen. Dacă voi vorbi, o vei 
acuza că este o vrăjitoare. 

— Deci ai văzut ceva? a întrebat înțeleptul pe jumătate orb. 

Cei prezenţi în încăpere în ziua aceea aveau să spună mai 
târziu că era ca şi cum Hazel Swan invoca o vrajă chiar acolo, 
în fața ochilor lor, după modul cum se uita la Owen, silindu-i 
parcă buzele să rămână mute. Dar ceilalți, cei puţini care cunos- 
cuseră dragostea adevărată, văzuseră altceva: doi oameni a căror 
iubire era gata să-i distrugă. Nu era vrăjitorie în ochii lui Hazel) 
inima ei era frântă. 

Apoi Hazel a spus cu blândeţe câteva cuvinte care au sunat 
aproape asemenea unor lacrimi revărsate pe obraji. 


— Este în ordine! Spune-le! 
— Nu, a răspuns Owen, care încă era ţinut de cei doi bărbaţi. 


— 'Te rog! a şoptit ea pentru că se temea că băiatul ar putea 
fi pedepsit deoarece o proteja. 

Hazel ştia deja că era prea târziu; oraşul hotărâse: surorile 
erau vrăjitoare. Reprezentanții autorităţilor aveau nevoie doar 
de mărturisirea lui Owen pentru a dovedi ceea ce, oricum, deja 
credeau. El trebuia să povestească despre un mic semn; orice 


imperfecţiune de pe pielea ei. 
Ochii lui s-au umezit şi, după câteva respiraţii şi bătăi de 


inimă accelerate, a rostit: 

— Există o semilună mică pe coastele din partea stângă. 

Un pistrui perfect, şoptise el cândva pe pielea ei chiar în acel 
loc, în timp ce buzele zăboveau deasupra micului semn, iar respi- 
rația lui îi stârnea emoții. Ea se amuzase cu vocea răsunând dea- 
supra jgheaburilor din hambar și degetele alunecând prin părul 
lui. El îşi pusese dorinţe la acea semilună de multe ori, dorinţe 
tăcute că, intr-o bună zi, el şi Hazel aveau să părăsească Sparrow, 
să fure o ambarcaţiune şi să se îndrepte spre San Francisco. O viață 

nouă, departe de acest oraș. Poate că dacă ea ar fi fost cu adevă- 
rat o vrăjitoare, dorința lui rostită încet, aproape de trupul ei, ar 
fi putut deveni realitate. Dar nu s-a întâmplat. 
Un icnet a traversat încăperea, iar tatăl său a coborât cuțitul. 
— Asta e dovada că și ea este vrăjitoare! a proclamat satis- 


făcut bărbatul. 
Hazel îşi simţea inima frântă. Încăperea a răsunat de mur- 


mure. Cintezoiul şi-a reluat ciripitul. 

Înțeleptul pe jumătate orb şi-a dres glasul, vorbind suficient 
de tare, astfel încât chiar și cei din afara primăriei, care stăteau 
cu urechile lipite de uși, au reuşit să-l audă. 

— În micul nostru oraș, oceanul ne dă viaţă, dar o şi ia. Suro- 
rile Swan au fost găsite vinovate de vrăjitorie şi au fost condamnate 
la moarte prin înecare. Pedeapsa va fi dusă la bun sfârşit la ora trei 
în această după-amiază. O zi favorabilă pentru a ne asigura că 
sufletele lor blestemate vor fi nimicite pentru totdeauna. 


— Nu! a strigat Aurora. 
Buzele lui Marguerite s-au lipit strâns una de cealaltă, iar 


privirea i-a devenit îndeajuns de rece să blesteme pe oricine în- 
drăznea să o privească. Hazel a rămas tăcută, nu pentru că nu se 
temea, ci pentru că nu putea să-și desprindă privirea de la Owen. 
Ea îi putea înţelege regretul și vina, care îl măcinau. 

Dar el nu o condamnase; ea şi surorile ei fuseseră osândite 
încă din ziua când sosiseră în acest oraş. 

Bărbaţii au pus mâna pe cele trei surori înainte ca Hazel să 
poată murmura un cuvânt către Owen, le-au condus într-o ca- 
meră din spate, unde cinci femei le-au dezbrăcat de haine, le-au 
verificat semnele despre care s-a pretins că le-ar avea pe piele, 
apoi le-au îmbrăcat în rochii albe, care să le curețe sufletele și 
să le asigure moarte veşnică şi absolută. 

Însă moartea lor numai absolută nu a fost. 


ȘAPȚESPREZECE 


ăsuța scoate un sunet şuierător din cauza vântului, iar eu 
mă trezesc ţinând strâns ceva ce nu se află aici. Visam 
adâncul, greutatea pietrelor care mă trăgeau dedesubt, 
apa atât de rece, că am tușit la început, dar mai apoi, când s-a re- 
vărsat în plămâni, n-am mai putut lupta împotriva ei. O moarte 
solitară şi dezolantă. Surorile mele aflate la o foarte mică distanță 
pe când toate trei ne prăbușeam către fundul oceanului. 
Îmi frec ochii, alungând amintirea şi visul. 
Este devreme, lumina din afara casei este o acuarelă cu multe 
nuanţe de gri, iar Bo scormonește focul. 
— Câte ceasul? întreb eu, rostogolindu-mă de la locul meu 
de pe podea unde am reuşit să adorm. 
Bo a adăugat câţiva buşteni noi pe foc, iar căldura îmi arde 
obrajii şi îmi dă o senzație de mâncărime pe buze. 
— Devreme. Abia a trecut de şase. 
Astăzi este solstițiul de vară. La miezul nopții, totul se va 


schimba. 

Bo nu a reușit să găsească o cale prin care să le ucidă pe su- 
rorile Swan fără să ucidă şi trupurile pe care le posedăm. Nu a 
găsit nimic în nicio carte. Dar ştiam că aşa se va întâmpla. 

Îmi dau seama ce gândeşte el în timp ce stă cu fața spre 
şemineu: astăzi se va răzbuna pentru moartea fratelui său. Chiar 
dacă asta inseamnă să ucidă o fată nevinovată. El nu-i va per- 
mite Aurorei să continue cu crimele. O va ucide. 

Dar şi eu am luat o hotărâre. Nu voi merge înapoi în apă în 
noaptea asta; nu mă voi întoarce în adâncuri. Am de gând să lupt 
să-mi păstrez acest trup. Vreau să rămân Penny Talbot, chiar dacă 
asta înseamnă că ea nu mai ajunge să existe. Chiar dacă ar putea 
fi imposibil - dureros, drastic şi îngrozitor —, trebuie să încerc. 

În fiecare vară, mie şi surorilor mele ne sunt date doar câteva 
săptămâni în interiorul trupurilor pe care le-am furat, făcând 
fiecare zi şi fiecare oră preţioase şi efemere. Și astfel, avem obi- 
ceiul de a zăbovi în interiorul trupurilor noastre până la miezul 
nopții în ziua solstițiului de vară. 

Vrem să simţim fiecare secundă deasupra apei: să tragem în 
piept ultimele guri de aer; să privim cerul întunecat, cenușiu şi 
nesfârşit; să atingem pământul de sub picioare şi să ne bucurăm 
din plin de senzaţia de a fi vii. 

Chiar şi atunci când începem să simţim atracţia golfului, 
convingându-ne să revenim în adâncul rece, rezistăm până când 
devine insuportabil. Ne agăţăm de acele secunde finale cât de 
mult putem. 

Și au fost veri trecute când am întins coarda prea tare, când 
am așteptat prea mult să ne reîntoarcem în valuri. Ni s-a întâm- 
plat fiecăreia cel puţin o dată. 

În acele momente, în acele secunde care ticăiau după miezul 
nopții, străfulgerarea unei dureri vii ne șfichiuia sufletele. 

Dar durerea nu este tot ce simţi; mai este ceva: o presiune. 
Ca şi cum ai fi vârât cu forța în întuneric, în cotloanele cele mai 
adânci ale trupurilor pe care le ocupăm. Când mi s-a întâmplat 
cu mulți ani în urmă, am simțit fata care se ridica din nou la 

suprafață, iar eu eram distrusă. Noi schimbam locurile. Ori- 
unde fusese ea — ascunsă, sufocată şi suprimată în interiorul 
corpului —, mă cufundam și eu. Doar atunci când mă întorceam 
în adâncuri, mă eliberam din pielea fetei. Uşurarea era imedi- 
ată. Juram că niciodată nu voi mai face asta în ultima clipă, că 
nu voi mai risca niciodată să rămân captivă într-un trup după 
miezul nopții. 

Dar anul acesta, la acest solstițiu de vară, am de gând să încerc. 
Poate că reuşesc să câştig prin luptă. Să rezist durerii şi forței 
mistuitoare care mă împinge în jos. Poate că sunt mai puternică 
acum, Chiar mai vrednică. Poate că anul acesta va fi altfel. Nu am 
luat viaţa niciunui băiat; poate că blestemul mă va elibera şi-mi 
va îngădui acest lucru. 

Întocmai ca în cărțile pe care le-am citit despre sirene şi selkies 
care au găsit o cale să devină ființe umane şi să trăiască pe pământ, 
urmează să rămân în acest trup. 

Chiar dacă Penny va fi suprimată pentru totdeauna, sunt dis- 
pusă să fiu egoistă ca să mă bucur de acest transfer. 

— Trebuie să merg în oraş! spun eu cu voce aspră. 

Noaptea trecută, stând lângă stejar, mi-am dat seama că, dacă 
vreau cu adevărat această viaţă cu Bo — dacă îl iubesc —, atunci 
trebuie să scap de singurul lucru de care am fost ținută. 

— Pentru ce? întreabă el. 

— Am ceva de făcut. 

— Nu poţi merge singură! Este prea periculos! 

Îmi dau jos tricoul albastru care s-a înfășurat pe trupul meu 
cât am dormit tresărind și întorcându-mă neîncetat în timp ce 


mă războiam cu coşmarurile mele. 


— Trebuie să fac asta singură. 
Apuc repede hanoracul gri-inchis pe care l-am folosit drept 


pernă, apoi mă ridic în picioare. 

— Şi dacă unul dintre băieții ăia - Davis sau Lon - te văd? 


Ar putea să te intrebe despre Gigi. 
— Mă descurc, îi spun eu. În plus, cineva trebuie să rămână 
aici, să fie cu ochii pe Gigi. 
Bo ştie că am dreptate, dar ochii lui verzi mă fixează, de parcă 
ar încerca să mă ţină în loc cu privirea. 
— Promite-mi că vei sta departe de ea cât voi fi plecată! 
— Timpul trece! îmi aminteşte el. 
— Ştiu! Nu voi sta mult. Doar să nu faci nimic până mă întorc. 
Fl dă din cap aprobator, însă este o încuviințare firavă și prea 
puţin convingătoare. Cu cât sunt mai mult plecată de pe insulă, 
cu atât mai mare este riscul să se întâmple ceva rău: Bo o va ucide 
pe Gigi sau Gigi îl va seduce pe Bo şi-l va face să intre în ocean, 
unde îl va îneca. În oricare din situaţii, cineva va muri. 
Părăsesc căsuţa, închizând ușa în urma mea. Apoi un alt 
gând, o nouă teamă, se ridică și nu-mi dă pace: dacă Gigi îi spune 
lui Bo cine sunt eu, de fapt? Oare chiar i-ar da crezare? Mă în- 
doiesc. Dar ar putea să strecoare o umbră de bănuială în mintea 
lui. Trebuie să merg repede. Și sper că nimic nu se va întâmpla 


înainte ca să mă reîntorc. 


Portul este aglomerat, ambarcațiuni de pescuit şi bărci de agre- 
ment care înaintează cu greu pe lângă far. Norii sunt denşi și 
atât de joşi, că parcă aş putea să mă întind şi să-i ating cu mâna, 
apoi să-i învârtesc cu vârfurile degetelor. Din rotunjimile lor 
umflate nu se varsă nicio picătură de ploaie. Portul aşteaptă. La 
fel ca toată lumea, așteaptă ca următorul trup înecat să fie desco- 
perit - ultimul al sezonului. Sunt singura soră care mai trebuie 
să ia o viaţă, iar eu refuz să fac acest lucru pe care atât Aurora, 
cât şi Marguerite speră să-l săvârșesc: să-l înec pe Bo. 

Nu s-a mai întâmplat niciodată: o vară când una dintre noi 
să nu ucidă un băiat. Nu ştiu ce se va petrece, cum se vor schimba 
lucrurile, cum mă vor schimba pe mine, dacă se vor schimba 
într-o măsură oarecare. 

Deja simt oceanul cum trage de mine şi mă cheamă înapoi 
în apă. Nevoia de a mă întoarce va deveni mai puternică cu fi- 
ecare clipă. Se întâmplă în fiecare an, o pulsaţie în spatele ochi- 
lor și o palpitaţie în piept care mă atrage spre port, înapoi spre 
adâncul căruia îi aparţin. Dar eu ignor această senzaţie. 

Barca trece în viteză pe lângă geamandurile portocalii şi prin 
portul de agrement, alunecând spre un anume loc de la docuri. 

Sparrow e plin de turişti. De-a lungul aleii pardosite cu lemn, 
copiii aleargă cu zmeie în culorile curcubeului, luptându-se să 
le ridice în aerul fără nicio briză; unul s-a încâlcit în jurul unui 
felinar, iar o fetiță trage de sfoară, încercând să-l dea jos. Pes- 
căruși ciugulesc betonul după resturi de popcorn și vată pe băț. 
Oamenii cutreieră magazinele şi cumpără caramele cu sare de 
mare, fac fotografii lângă portul de agrement și îşi dau seama 
că sfârşitul este aproape. Astăzi este ultima zi. Sezonul se apro- 
pie de final. Vor reveni la vieţile lor obişnuite, la căminele lor 
obişnuite din oraşele lor obișnuite, unde lucruri rele nu se în- 
tâmplă niciodată. Dar eu trăiesc într-un loc unde lucruri rele 
se petrec la tot pasul, unde eu sunt o creatură rea. 

Însă nu mai vreau să fiu această creatură rea. 

Merg în direcţia opusă față de Coppers Beach şi hangarul de 
bărci şi mă îndrept spre Alder Hill, la capătul sudic al orașului. 
Aceeaşi parte din Sparrow unde trebuia să livrez o fiolă cu par- 
fum de mirt cu apă de trandafiri în ziua când l-am întâlnit pe 
Owen Clement. Livrare pe care n-am mai făcut-o nicicând. 

Mierle zboară în cerc pe deasupra, urmărindu-mă. Ca şi 


Cum ar şti spre ce direcţie mă indrept. 

Alder Hill este, de asemenea, şi locul unde se află Cimiti. 


rul Sparrow. 

Cimitirul este o bucată de pământ întinsă și acoperită cu 
iarbă, imprejmuită de un gard de metal parțial prăbușit, care dă 
spre golf, astfel că pescarii îngropaţi aici pot veghea oceanul și 
proteja orașul. 

N-am mai fost aici de foarte multă vreme. Am evitat acest 
loc în ultimul secol. Dar am găsit drumul spre piatra de mormânt 
cu ușurință. Picioarele mă călăuzesc chiar şi după toți aceşti ani, 
pe lângă morminte acoperite cu flori, morminte acoperite cu 
mușchi și morminte rămase şi fără flori, şi fără muşchi. 

Este una dintre cele mai vechi pietre de mormânt din cimi- 
tir. Singurul motiv pentru care nu s-a făcut praf este pentru că, 
timp de un secol, m-am asigurat că nu o năpădesc buruienile 
și că pământul nu se surpă. Dar mai apoi a devenit prea dificil să 
mai apar acolo. Mă agăţam de cineva pe care nu aveam să-l mai 
văd niciodată. Reprezenta trecutul meu. Și persoana care deve- 
nisem -— o ucigaşă —, nu era ceea ce iubise el. Eram altcineva. 

Este o piatră de mormânt simplă. Gresie rotunjită. Numele 
și data gravate în piatră au fost netezite de vânt şi de ploi. Dar eu 
știu ce era scris, știu pe de rost: OWEN CLEMENT. DECEDAT 1823. 


După ziua în care tatăl lui ne-a surprins împreună în pătulul 
hambarului, lui Owen nu i s-a mai permis să părăsească insula. 
Am încercat să-l văd, am trecut cu barca prin golf, l-am implo- 
rat pe tatăl lui, dar el m-a respins. Era sigur că aruncasem o vrajă 
asupra lui Owen ca să-l fac să mă iubească. Pentru că niciun 
băiat nu putea iubi o soră Swan fără influenţa unor blesteme 


sau vrăji. 

Dacă dragostea ar fi atât de ușor invocată, nu ar exista atât 
de multe inimi sfrânte, îmi amintesc că spunea Marguerite cândva, 
când încă mai eram în viaţă. 

Nu mi-am dat seama ce avea să urmeze, ceea ce tatăl lui 
Owen punea la cale. Dacă aș fi ştiut, n-aş fi rămas în Sparrow. 

Nori atârnau grei peste oraș în ziua când eu şi surorile mele 
am fost duse de la tribunal la docuri. Aurora plângea, strigând 
la bărbaţi, în timp ce ei ne împingeau cu forţa la bordul unei bărci. 
Marguerite le arunca blesteme în față, dar eu am rămas neclin- 
tită, căutându-l pe Owen în mulțimea de spectatori adunată. Nu 
l-am mai văzut după ce am fost duse într-o cameră mică şi în- 
tunecată din spatele tribunalului şi obligate să ne îmbrăcăm în 
rochii albe, simple. Rochiile morţii noastre. 

Bărbaţii ne-au legat frânghii la încheieturile mâinilor şi la 
glezne. Aurora continua să plângă cu lacrimi fierbinți. Şi atunci, 
exact când barca se desprindea de doc, l-am zărit. 


Owen! 
Era ţinut zdravăn de trei bărbați. Îmi striga numele, lup- 


tându-se să ajungă la capătul docului. Dar barca era deja mult 
prea departe, căci tatăl său și alți câțiva bărbaţi ne conduceau 
spre partea cea mai adâncă a golfului. 

L-am pierdut din ochi în ceața joasă care se lăsase peste apă, 
inăbuşind toate sunetele şi ascunzând docul unde se afla el. 

Eu şi surorile mele stăteam împreună pe o bancă de lemn la 
prova bărcii, cu umerii lipiţi una de cealaltă și mâinile legate în 
fața noastră. Prizonierele sunt duse la moarte. Oceanul ne stropea 
tăios feţele în timp ce barca înainta în golf. Am închis ochii, sim- 
tind alinarea lui răcoroasă. Am ascultat clopotul fixat pe gea- 
mandură care suna la intervale mari în timp ce vântul şi valurile 
aproape că nu mai existau. Un ultim moment să respir aerul 
aspru. Secundele se întindeau, iar eu mă simţeam ca și cum aș 

fi putut să mă furișez într-un vis din care să nu mă mai trezesc 
niciodată, ca şi cum nimic nu ar fi fost adevărat. Este ciudat să 
iți dai seama că moartea se apropie şi te așteaptă, în timp ce 
ghearele ei se agaţă deja de'sufletul tău. O simţeam încercând 
să ajungă până la mine. Eram deja moartă pe jumătate. 

Barca s-a oprit, iar eu am deschis ochii spre cer. Un pescăruş 
a ieşit pe furiș din nori şi apoi a dispărut din nou. 

Bărbaţii ne-au legat de glezne sacii din pânză groasă plini cu 
pietre luate probabil de pe câmpul stâncos al unui fermier și 
donate cu ocazia morţii noastre. Am fost obligate să ne ridicăm 
în picioare şi apoi împinse peste marginea bărcii. Marguerite a 
pus ochii pe unul dintre băieţii mai tineri, privindu-l atât de in- 
tens, de parcă ar fi fost capabilă să-l convingă să o elibereze. Dar 
nu aveam să fim cruţate. Eu și surorile mele eram în cele din urmă 
pedepsite: adulterul, pofta trupească și chiar dragostea adevă- 
rată aveau să-şi găsească ispășirea în adâncuri. 

Am tras o gură de aer, făcându-mi curaj pentru ceea ce 
avea să vină, când am observat prova unei alte bărci răzbătând 
prin ceaţă. 

— Ce naiba? l-am auzit pe unul dintre oameni întrebând în 
urma noastră. 

Era o ambarcațiune micuță, cu ramele vâslind repede prin apă. 

Aurora s-a întors și m-a privit; îşi dăduse seama despre cine 
era vorba înaintea mea. 

El furase o barcă. 

O secundă mai târziu, am simţit două mâini împingându-mă 
rapid peste bord. 

Apa se spărgea în jurul meu asemenea unor lame, scoţân- 
du-mi aerul din plămâni. Moartea nu este un foc, moartea este 
o senzaţie de frig atât de cumplită, că se simte ca și cum ţi s-ar 

scoate pielea de pe oase. M-am scufundat repede. Surorile mele 
s-au prăbuşit la fel de rapid prin apa întunecată de lângă mine. 

Am crezut că moartea mă va cuprinde repede, într-o secundă, 
poate două, dar mai apoi deasupra mea s-au produs mișcări: o 
explozie de bule şi o mână care mi s-a strâns în jurul taliei. 

Am deschis ochii şi m-am concentrat prin întunericul 
împestrițat cu bucăţi de scoici, nisip şi verdeață. O ceaţă uşoară 
ne separa, dar el era acolo - Owen. 

El m-a apucat strâns de braţe şi a început să mă tragă în sus, 
către suprafață, luptând cu răceala şi greutatea pietrelor din jurul 
picioarelor. Picioarele lui loveau cu furie în timp ce ale mele atâr- 
nau neputincioase, legate laolaltă. Chipul lui era încordat, cu 
ochii larg deschişi. Owen era disperat, încercând să mă salveze 
inainte ca apa să-şi găsească drum spre gâtul meu și în plămâni. 
Dar pietrele din jurul gleznelor mele erau prea grele. Degetele lui 
se căzneau să desfacă sfoara, însă nodurile erau prea strânse. 

Privirile noastre s-au întâlnit, separate doar de câţiva centi- 
metri, în timp ce ne duceam tot mai adânc spre fundul golfului. 
Nu mai putea face nimic. Am clătinat din cap înnebunită, im- 
plorându-l să renunţe, să-mi dea drumul. Am încercat să-i des- 
prind mâinile de pe mine, dar el a refuzat. Se ducea tot mai 
adânc şi tot mai departe. Nu mai avea suficient aer ca să se în- 
toarcă. Owen m-a tras lângă el și m-a sărutat cu buzele lui foarte 
reci. Am închis ochii şi l-am simţit lângă mine. Este ultimul 
lucru de care îmi amintesc înainte ca apa să-mi inunde gâtul. 

El nu mi-a dat deloc drumul. Chiar și atunci când nu se 
mai putea face nimic. Chiar şi atunci când știa că nu mă mai 
putea salva. 

Amândoi ne-am pierdut vieţile în port în ziua aceea. 

În vara următoare, când m-am întors în oraş pentru prima 
dată - ascunsă în trupul unei localnice -, am urcat panta abruptă 

spre Cimitirul Sparrow și am stat pe stânca de dincolo de mor- 
mântul lui. Nimeni nu ştia cine eram cu adevărat: Hazel Swan 
venise să-l vadă pe băiatul pe care îl iubise, acum îngropat în 
pământ. 

În ziua când amândoi ne-am înecat, trupul lui a plutit în 
cele din urmă la suprafaţa apei, iar tatăl său a fost obligat să-și 
scoată singurul fiu din valuri. O soartă pentru care el singur 
se făcea vinovat. 

Vina îmi clocotea prin vene în timp ce stăteam dincolo de 
mormântul săpat cu mult timp în urmă. Viaţa lui se sfârșise din 
cauza mea. Şi vina aceea s-a transformat repede în ură pentru 
oraş. În toţi aceşti ani, surorile mele au căutat răzbunare pen- 
tru propriile morți, dar eu am dorit răzbunare pentru moartea 
lui Owen. 

El s-a sacrificat, încercând să mă salveze, poate pentru că a 
simţit că mă trădase la proces, pentru că mărturisise că văzuse 
semnul de vrăjitoare de pe pielea mea. A rămas convins că îmi 
pricinuise moartea. 

Deşi eu o pricinuisem pe a lui. 

Eu ar fi trebuit să mor în ziua aceea, ar fi trebuit să mă înec. 
Dar nu m-am înecat. Și nu m-am iertat niciodată pentru ceea 
ce i s-a întâmplat lui. Pentru viaţa pe care noi n-am ajuns nici- 


odată să o avem. 


Îngenunchez lângă mormânt, îndepărtând frunzele și murdăria. 

— Îmi pare rău....încep eu şi apoi mă opresc. 

Nu este suficient. E] a dispărut de aproape două sute de ani, 
iar eu nu mi-am luat rămas-bun niciodată. Chiar nu. Nu până 
acum. Îmi las capul în jos, nesigură în privinţa cuvintelor care 
nu vor putea exprima vreodată ceea ce simt. 

— Niciodată n-am dorit să trăiesc atât de mult, spun eu. Am 
sperat mereu că, într-o bună zi, oceanul mă va lua. Sau că bătrâne- 
tea mă va îngropa în pământ alături de tine, adaug şi caut să îmi 
înăbuș emoţiile. Dar lucrurile s-au schimbat... Eu m-am schimbat. 

Îmi ridic capul și mă uit spre mare. Văd perfect portul şi 
Lumiere Island, unde Bo aşteaptă. 

— Cred că îl iubesc, mărturisesc eu. Dar poate că este prea 
târziu. Poate că nu-l merit sau nu merit o viață normală după 
tot ce am făcut, după toate vieţile pe care le-am luat. El nu ştie 
cine sunt eu în realitate. Şi astfel poate că ceea ce simt pentru el 
este tot o minciună. 

Vântul îmi mângâie obrajii şi o ploaie uşoară începe să cadă 
peste cimitir. Mărturisind toate aceste lucruri la mormântul lui 
Owen, mă simt ca şi cum mi-aş ispăşi păcatele, ca şi cum i-aş 
datora confesiunea asta. 

— Dar trebuie să încerc, spun eu. Trebuie să ştiu dacă iu- 
bindu-l este suficient să ne salvăm amândoi. 

Şterg cu o palmă suprafaţa pietrei pe care cândva era gravat 
numele său. Acum este doar o suprafaţă netedă. Un mormânt fără 
nume. Închid ochii, iar lacrimile încep să curgă foarte încet, în 
ritmul picăturilor de ploaie. 

Poate că eu am murit în ziua aceea. Hazel Swan, fata care era 
odată, a dispărut. Viaţa i-a fost luată în aceeaşi zi când i-a fost 
luată şi viaţa lui Owen. Vocea îmi tremură când ultimele cuvinte 
îmi scapă, rostite pentru el, la fel de mult ca și pentru mine. 

— Rămas-bun! 

Nu cedez, deşi picioarele mele sunt prea slăbite să mă mai 
ducă, și părăsesc cimitirul, ştiind că nu voi mai reveni niciodată. 
Oamenii pe care i-am iubit au plecat pentru totdeauna. 

Dar nu-l voi pierde pe cel pe care îl iubesc acum. 

mintirile îşi pot găsi un loc al lor: ceața care zăboveşte 

timp îndelungat după ce ar fi trebuit să se risipească 

spre ocean, voci din trecut care parcă au prins rădă- 
cini în fundaţia oraşului, șoapte şi acuzaţii care cresc în muşchii 
crescuţi de-a lungul trotuarelor și pe zidurile caselor vechi. 

Acest oraş, această mică aglomerare de case, magazine și bărci 
care se agaţă de litoral, nu a scăpat niciodată de trecutul său - ceea 
ce s-a petrecut în urmă cu două sute de ani. Fantomele rămân. 
Uneori însă, trecutul este singurul lucru care menține viu un loc. 
Fără trecut, acest oraş fragil putea fi șters de maree cu mult timp 
în urmă şi scufundat. Dar el se încăpățânează să existe pentru că 
trebuie. Ispăşirea păcatelor este un lucru de durată. Oraşul rezistă, 
căci fără ispăşirea păcatelor, trecutul este uitat. 

Mă opresc în faţa unei vechi clădiri de piatră care stă ghe- 
muită şi modestă la un colț de stradă cu faţa la ocean. Ploaia mă 
loveşte pe frunte și umeri. Pe firma de deasupra uşii scrie: PRĂ- 
JITURILE CARE TE AJUTĂ SĂ UIȚI ALE ALBEI. Dar nu a fost așa 
mereu. O firmă cu litere negre spiralate pictate de mână de 
Aurora atârna cândva dincolo de trotuar, zornăind în briza 
după-amiezii. Pentru că aici a fost cândva Parfumeria Swan. 
Cu toate că am trecut pe lângă acest loc de mii de ori în verile 

ce s-au scurs de la moartea noastră și am văzut nenumărate firme 
ocupându-l, observând chiar cu stupoare cum, vreme de cinci- 
sprezece ani, a rămas abandonat şi în ruină înainte de a fi res- 
taurat, continuă să mă surprindă faptul că, după atâta amar de 
vreme, rezistă... Exact aşa cum am rezistat şi noi. 

O femeie iese din magazin şi calcă printr-o mică baltă în drum 
spre SUV-ul ei roşu, ţinând în mână o cutie roz pentru produse 
de patiserie, în mod sigur plină cu mici prăjituri glazurate me- 
nite să șteargă vreo amintire neplăcută. 

Am petrecut aproape fiecare zi în interiorul acestui magazin 
născocind noi parfumuri făcute din ierburi şi flori rare, iar părul 
meu, degetele și pielea explodau mereu de miresme care nu 
puteau fi îndepărtate prin spălare. Uleiurile se impregnau în tot 
ce atingeau. Marguerite era vânzătoarea şi era foarte pricepută 
în domeniu, o negustoreasă înnăscută. Aurora era contabila; ea 
plătea facturile şi calcula profitul de la un mic birou de lemn, cam 
șubred, aflat după tejghea. Iar eu eram parfumiera şi lucram 
într-o cameră din spate fără ferestre care ar fi trebuit să fie o 
debara, un loc pentru mături şi gălețile de metal. Dar îmi iubeam 
munca. lar seara, eu şi surorile mele împărțeam o locuință micuță 
în spatele magazinului. 

— Nici măcar nu mai pare să fie același loc, spune o voce 
lângă mine. 

Tresar. Olivia Greene stă lângă mine, ţinând o umbrelă închisă 
la culoare deasupra capului ca să-și protejeze de ploaie părul lu- 
cios şi negru precum cărbunele. Privirea mea pătrunde prin pie- 
lea ei deschisă la culoare spre Marguerite aflată dedesubt. 

— Ferestrele sunt la fel! o contrazic eu, uitându-mă din nou 
spre clădire. 

— Copii, răspunde ea cu voce mai gravă ca de obicei. Toate 
lucrurile care erau cândva, acum au dispărut. 

— Exact ca noi. 

— Nimic din ceea ce viețuieşte foarte mult timp, nu poate 
rămâne neschimbat. 

— Nimic n-ar trebui să viețuiască atât de mult, subliniez eu. 

— Dar noi am viețuit, spune ea, ca şi cum ar fi fost o reali- 
zare cu care să te mândrești. 

— Poate că două sute de ani este suficient. 

Ea pufneşte. 

— Vrei să renunți la viaţa eternă? 

— Nu este eternă, spun eu. 

Eu și Marguerite n-am privit niciodată întemnițarea noastră 
în același fel. Ea o vede ca pe un noroc, ca şi cum am fi tras car- 
tea norocoasă şi putem trăi secole de-a rândul, pentru totdeauna 
poate. Dar ea nu a pierdut nimic în ziua când am fost înecate. 
Eu da. Ea nu era îndrăgostită de un băiat care să-i răspundă cu 
aceeaşi dragoste, ea nu cunoscuse dragostea adevărată, așa cum 
se întâmplase cu mine și cu Owen. Cu fiecare an pe care l-am 
petrecut în adâncuri, cu fiecare vară în care ne-am ridicat din 
nou ca să ne răzbunăm pe oraş, furându-i băieţii și făcându-i ai 
noștri, noi trei am pierdut o parte din ceea ce am fost cândva. 
Ne-am pierdut omenia. Am urmărit cruzimea surorilor mele 
crescând şi abilitatea lor de a ucide perfecționându-se până când 
am ajuns să nu le mai pot recunoaște. 

Răutatea mea a crescut deopotrivă, dar nu până la un nivel 
de unde nu-mi mai puteam reveni. Pentru că exista un fir care 
mă lega de cea care fusesem odinioară, iar acel fir era Owen. 
Amintirea lui mă ferea să alunec spre întuneric. Și acum acel fur 
mă leagă de Bo. De lumea reală, de prezent. 

— Am petrecut cea mai mare parte din vieţile noastre în 
adâncuri, spun eu. În adâncurile reci, întunecate şi nefericite. 
Asta nu-i viaţă adevărată. 

VPI EE aa at 

TE : - Este mai bine să dormi şi să-ți 
laşi mintea să plutească până când sosește vara. 

— Pentru mine nu este tocmai uşor. 

— Mereu ai complicat lucrurile. 

— Ce vrei să spui cu asta? 

— Relaţia dintre tine şi băiatul ăla, Bo. Doar lungeşti inevi- 
tabilul. Ucide-l şi termină odată! 

— Nu! spun eu şi mă întorc să o privesc în timp ce o umbră 
îi coboară peste față sub umbrela în formă de cupolă. Ştiu că ai 
încercat să-l ademeneşti în port. 

Ochii ei strălucesc de parcă ar fi încântată, amintindu-și mo- 
mentul când era gata să-l înece pe băiatul pe care îl iubesc. 

— Voiam doar să te ajut să termini ce începuseşi. Dacă îl placi 
aşa de mult, atunci du-l în valuri și îl vei avea pentru eternitate! 

— Nu-l vreau aşa. Nu vreau ca sufletul lui să fie captiv, ca 


ale noastre. 

— Atunci cum îl doreşti? 

— Adevărat. Aici, pe uscat. 

Ea râde tare și cu poftă, iar un bărbat şi o femeie care se 
plimbă în tihnă pe lângă noi întorc capetele şi o privesc. 

— Aşa ceva este absurd şi imposibil. Aceasta este ultima 
noapte în care să-l faci al tău. 

Eu clatin din cap. Nu o voi face. 

— Nu sunt ca tine, spun eu. 

— Eşti exact ca mine. Suntem surori. lar tu eşti o persoană 
cu sânge-rece la fel ca mine. 

— Nu, te înşeli în privinţa astă. 

— Ai uitat de Owen? Cum te-a trădat? Poate că dacă n-ar fi 
vorbit despre semnul de pe pielea ta, tu n-ai fi fost găsită vino- 
vatå. Poate că n-ai fi fost înecată cu noi. Ai fi putut trăi o viață 

normală. Dar nu - buzele ei se încreţesc pe margini, o bestie 
care îşi dezpoleşte dinţii -, în băieţi chiar nu poți avea incredere. 
Ei vor face mereu orice ca să se salveze. Ei sunt cei cruzi, nu noi. 

— Owen nu a fost crud! mă răstesc eu. A fost obligat să le 
spună despre semn. 

— Serios? 

Simt cum furia mi se adună în piept. 

— Dacă nu le-ar fi spus, oamenii ăia ar fi crezut că era unul 
dintre noi, care ne ajuta. Şi l-ar fi omorât. 

— Dar el murea oricum, spune ea și îşi arcuiește una dintre 
sprâncene. 

Nu mai pot sta aici să o ascult pe Marguerite. Ea nu a cunos- 
cut niciodată dragostea adevărată. Chiar şi în iubirile ei obsesive 
pentru bărbaţi când eram în viaţă era vorba doar despre ea: 
atenţia, căutarea, satisfacția de a câştiga ceva care nu era al ei în 
primul rând. 

— Owen a încercat să mă salveze în ziua aceea şi şi-a pierdut 
viaţa. El m-a iubit, îi spun eu. Iar Bo mă iubeşte acum. Dar tu nu 
vei şti cum e asta pentru că tu ești incapabilă de iubire. 

Îi întorc spatele şi pornesc pe trotuar. 

— Ai auzit? strigă ea după mine. Draga noastră soră Aurora 
a fost săltată din închisoarea ei de la hangarul pentru bărci. Se 
pare că cineva a decis că este nevinovată. 

Privesc spre ea peste umăr. 

— Nu este nevinovată, spun eu, iar Marguerite se foieşte în 
interiorul trupului Oliviei. Niciuna dintre noi nu este. 


După ploaie, docul este alunecos. Valurile îşi croiesc drum spre 
portul de agrement la intervale regulate, un dans pus în scenă de 
vânt și de maree. Mă urc în barcă şi pornesc motorul. Câteva raze 

insistente de soare pătrund prin norii întunecați, revărsând lu- 
mină peste prova bărcii. 

În seara aceasta, petrecerea solstițiului de vară va avea loc pe 
Coppers Beach, marcând sfârşitul sezonului Swan. Dar eu nu voi 
fi acolo. Voi sta pe insulă cu Bo. Rămân în acest trup, indiferent 
cât va dura, oricât de dureros ar fi. Am de gând să lupt. 

Totuşi, am sentimentul acut şi neliniștitor că ceva rău se 
stârneşte în acele ape şi că niciunul dintre noi nu va mai fi la fel 
după noaptea asta. 


ady Astor, o navă de 290 de tone care făcea negoț şi era 

deţinută de Pacific Fur Company, părăsise New York City 

în noiembrie 1821 pentru o călătorie de cinci luni în jurul 
Capului Horn și pe coasta de vest spre Sparrow, Oregon. 

Nava transporta în general alimente şi cereale care să fie dis- 
tribuite pe abruptul litoral vestic, dar mai ducea şi două duzini 
de pasageri — acei pasageri îndeajuns de bravi să se aventureze 
spre vest, către sălbăticiile Oregonului, unde mare parte din teren 
era necultivat şi periculos. La bordul navei se aflau şi trei surori: 
Marguerite, Aurora şi Hazel. 

În patru luni de călătorie, acestea întâmpinaseră furtuni, ape 
intunecate şi nopţi fără somn, când vasul se balansase atât de 
violent, că aproape toată lumea de la bord, inclusiv echipajul, 
suferise de rău de mare. Dar surorile nici nu se ţinuseră de burtă 
disperate, nici nu vomitaseră peste marginea ambarcaţiunii, 
nici nu-şi acoperiseră ochii cu palmele ca să implore oceanul 
să-și înceteze zbuciumul. Ele işi aduseseră ierburi să-şi calmeze 
stomacurile agitate şi balsamuri să-şi frece tămplele. Şi in fiecare 
seară, se plimbau pe punte, chiar şi pe ploaie şi vânt, ca să pri- 
vească Pacificul, tânjind după pământul care, în cele din urmă, 
se ivise la orizont. 

— A mai rămas doar o lună, a spus Aurora în una din nopțile 
când cele trei surori stăteau la prova navei, sprijinindu-se de 
balustradă, cu stelele dansând deasupra lor pe un cer senin și 
nemărginit. Credeţi că va fi cum ne-am imaginat? a întrebat ea. 

— Nu cred că are importanţă cum este, pentru că va fi al 
nostru, și-a dat cu părerea Hazel. Un oraș nou, o viaţă nouă. 

Surorile îşi doriseră mereu să părăsească tumultul din New 
York City, să lase în urmă amintirea nepăsătoarei lor mame, să 
o ia de la capăt undeva la capătul lumii, poate chiar și pe Lună. 
Vestul, un loc considerat necivilizat şi brutal. Dar, până la urma, 
asta îşi şi doreau: un tărâm atât de neobişnuit, încât inimile lor 
să bată foarte repede, iar minţile lor să ameţească de emoție. 

— Putem fi oricine dorim, a spus Marguerite, cea cu părul 
întunecat, răzvrătit şi desfăcut din ace, care i se revărsa pe spate. 

Aurora a zâmbit, simțind vântul sărat pe obraji, şi a închis 
ochii. Hazel a scos limba să guste apa, imaginându-şi un parfum 
care mirosea exact ca oceanul: răcoros şi pur. 

— Şi indiferent ce s-ar întâmpla, vom fi împreună! Toate trei 
pentru totdeauna! a spus Marguerite. 

Sub lumina lunii, surorile s-au aplecat pe balustrada vaporu- 
lui, pe când aceasta își croia drum prin noapte, prin furtuni, 
curenți puternici şi vânturi neprielnice. Cele trei au zărit ceva în 
acea întindere vastă, în întuneric, în timp ce nava străbătea Paci- 
ficul: promisiunea a ceva mai bun. Ele nu-şi cunoşteau soarta. 
Dar poate că nu ar fi contat, chiar dacă şi-ar fi cunoscut-o. Poate 
că ar fi mers oricum. Pentru ele, era necesar să vadă ce va fi, să 
păşească pe solul bogat, negru şi cu totul al lor. Fuseseră lăsate 
în voia sorții de la naștere, curajoase, neînfricate şi sălbatice, 
exact ca acel pământ necunoscut și nemărginit. 

Surorile nu ar fi schimbat cursul, chiar dacă ar fi ştiut ce le 
aştepta. Ele trebuiau să meargă. Era locul care li se potrivea: 
orașul Sparrow. 


NOUASPREZECE 


e pământul îmbibat cu apă s-au format bălți, iar pi- 

cioarele mele lovesc scândurile de lemn deformate ale 

aleii. Mă grăbesc spre casa principală şi îmi scot ghetele 
pe bâjbâite. 

Mă simt tulburată după întâlnirea cu Marguerite, după vizita 
la cimitir, ştiind că sunt gata să o fac. Trebuie să mă liniştesc îna- 
inte de a mă întoarce la căsuţa unde locuieşte Bo. 

Pășesc pe podeaua bucătăriei în picioarele goale, frângân- 
du-mi mâinile. Capul îmi zvâcneşte, de parcă trupul lui Penny 
încearcă să se debaraseze deja de mine. Încerc să preiau contro- 
lul. Urmează însă o senzaţie care devine din ce în ce mai puter- 
nică, asemenea unei bucăţi de sfoară pe care cineva mi-o smulge 
din piept. Începe; chinul de dedesubtul unghiilor şi dorinţa care 

îşi croieşte drum, urcând pe şira spinării - adâncul mă cheamă. 
Mă vrea înapoi. Îmi face semn, mă roagă. 

Dar eu nu mă voi întoarce, nu în noaptea asta, niciodată. 

Telefonul de pe perete sună, făcând să zăngăne oasele din 


fiecare mădular al trupului meu. 
Ridic receptorul, aproape fără să îmi dau seama ce fac. 


— Vin! se răsteşte Rose de la celălalt capăt. 

— Cine? întreb eu, în timp ce mintea mea încearcă cu greu 
să se concentreze. 

— Toată lumea - toţi vin pe insulă, spune ea cu vocea pani- 
cată, aproape să se frângă. Olivia, Davis, Lon şi toţi ceilalți care 
au primit mesajul. 

— Care mesaj? 

— Cel prin care Olivia spunea că petrecerea solstițiului de 
vară are loc pe insulă anul acesta. Ea a trimis SMS-uri tuturor, 
mă lămureşte Rose agitată, motiv pentru care s-urile sunt rostite 
cu limba între dinţi, un mai vechi obicei al ei. 

— La naiba! exclam eu şi îmi arunc privirea prin bucătărie, 
fără să mă opresc la ceva anume. 

De ce ar face Olivia asta? Ce are ea de câştigat aducând pe 
toată lumea pe insulă... și riscând ca Gigi să fie descoperită? 

— Nu-i putem lăsa să o găsească pe Gigi! spune Rose, care 
parcă mi-a citit gândurile. 

— Ştiu. 

— Plec spre insulă chiar acum. Mă aduce Heath. 

— Foarte bine! spun eu și închid telefonul. 

Ţin receptorul în mână şi îl strâng până când articulațiile 


degetelor devin albe. 


Aud uşa din spate cum se închide cu zgomot și aproape că scap 
receptorul din mână. Urmează un târșâit de picioare pe po- 
deaua din lemn tare, apoi mama apare în bucătărie cu rochia 
atârnând peste pijamaua gri ca nămolul și cu cordonul atârnând 
pe podea în urma ei. 

— Localnicii vin aici, spune ea cu degetul mare drept și ară- 
tătorul bătând într-o parte a corpului. Vor veni cu toţii. 

— Da, vor veni! confirm eu. 

— Mă închid în camera mea până se termină totul, spune 
ea, fără să mă privească. 

— Îmi pare rău, îi spun eu pentru că mai mult nu pot explica. 

Amintiri cu adevărata mea mamă — Fiona Swan - mă înfioară. 

O explozie rapidă de imagini. Era frumoasă, dar plină de 
năravuri. Captivantă, vicleană și înșelătoare. Se preumbla prin 
New York City la începutul anilor 1800, iar bărbaţii erau la pi- 
cioarele ei. Mama îi folosea pe acești domni pentru bani, statut 
şi putere. Eu şi surorile mele avem taţi diferiţi, pe care nu i-am 
cunoscut niciodată. Când aveam vreo nouă ani, mama ne-a aban- 
donat pentru un bărbat care i-a promis că o va duce la Paris, 
metropola pe care şi-o imaginase mereu că avea să fie căminul 
ei. Nu ştiu ce s-a întâmplat cu ea după asta: dacă a traversat 
Atlanticul spre Franța, când a murit sau dacă a mai avut şi alți 
copii. Eu şi surorile mele am trăit suficient de mult ca să uităm 
de ea aproape total. Așa că, pentru câteva clipe, închid ochii, 
încercând să îmi adun amintirile despre ea. 

Mama lui Penny se opreşte în ușă, iar degetele tremură acolo 
unde mâna stângă se ţine strâns de gulerul rochiei. Vocea ei e tre- 
murătoare şi totuși exactă, atunci când spune cuvintele pe care 
şi le-a înăbuşit prea multă vreme în piept. 

— Ştiu că nu ești Penny a mea. 

Îmi arunc privirea spre ea, iar inima îmi stă în loc. 

— Poftim? 

— Am ştiut tot timpul. 

Încerc să-mi dreg glasul, dar nu reuşesc; parcă am împietrit 
cu totul. 

— Eu..., incep să spun, dar nimic altceva nu mai iese. 

— Ea este fiica mea, adaugă ea pe un ton reținut, încercând 
să iși inghită lacrimile. Am ştiut din clipa când ea a devenit alt- 
Ceva... când ea a devenit tu. 

A știut tot timpul. Mă pomenesc respirând cu dificultate. 

Dar bineînţeles că a ştiut. Acesta este talentul ei, darul ei. Ea 
a simțit întotdeauna când erau oameni pe insulă - străini care 
veneau neanunțați —, aşa că trebuie să fi simțit și momentul când 
am sosit eu. Cu toate acestea, mi-a îngăduit să susțin că eram 
fiica ei, să trăiesc pe această insulă cu ea știind că, la sfârșitul 
acestei luni, în ziua solstițiului de vară, voi pleca. 

— Ea este tot ce mi-a rămas, spune în timp ce ochii verzi-al- 
baştri mă privesc, mai lucizi decât i-am văzut vreodată, ca şi cum 
s-ar fi trezit dintr-un vis de o mie de ani. Te rog, nu mi-o lua! 

Simte probabil că nu am niciun gând de plecare. Că plănu- 
iesc să fur acest trup pentru totdeauna şi să-l fac să fie al meu, 
pentru că nu vreau să mă întorc în adâncuri. 

— Nu-ţi pot promite asta, răspund eu sincer, iar un nor de 
vină creşte în sufletul meu. 

Cu toată nebunia ei, femeia asta a fost cea mai apropiată 
fiinţă de o mamă adevărată pe care am avut-o vreodată. Și poate 
că este absurd să mă simt în acest fel, disperată chiar, dar mi-am 
permis să cred că acestea sunt căminul meu, dormitorul meu 
de la capătul scărilor, viața mea. Şi că ea ar putea fi mama mea. 

Recunosc în ea o parte din mine: tristeţea care îi întunecă 
privirea, suferinţa care a dezlegat firele din interiorul minții ei. 

Aș putea să fiu ea. Aş putea să mă furişez în nebunia ei și să o 
las să pună stăpânire pe mine, cum i s-a întâmplat şi ei. Să mă 
transform într-o umbră. 

Eu şi ea suntem la fel. Amândouă am pierdut oameni pe care 
îi iubeam. Amândouă, învinse de acest oraş. Amândouă ştim 
că oceanul ia mai mult decât dă. 

Aş vrea să pot pune capăt chinului ei, să sfârșesc cu durerea 
care i se ascunde în ochi. Dar nu pot. 


OOo i a cz 

— Îmi pare rău! îi spun eu. Îmi pare rău pentru ce ţi s-a în- 
tâmplat. Meritai o viață mai bună, departe de acest loc. În final, 
acest oraş distruge pe toată lumea. Aşa cum ne-a distrus pe 
surorile mele și pe mine. Noi n-am fost întotdeauna așa, adaug, 
dorind ca ea să înţeleagă că odinioară am fost bună, decentă şi 
binevoitoare. Dar acest loc distruge inimile şi le aruncă în adân- 
curi. Toţi suntem la mila oceanului de lângă noi, nu vom scăpa 
niciodată de el. 

Ne uităm fix una la cealaltă, în timp ce o dâră de lumină cade 
prin fereastra bucătăriei, iar adevărul alunecă precum o briză 
de iarnă răcoroasă între noi. 

— Întoarce-te în apă la noapte, imploră ea, iar lacrimile îi 
curg pe obraji. Dă-i viaţa înapoi! 

Îmi încrucişez braţele şi îmi frec mâinile de mânecile hainei. 

— Dar şi eu merit o viaţă! ripostez disperată, privind-o încă 
şi mai insistent. 

— Tu deja ai avut o viaţă. Ai avut cea mai lungă viaţă din 
lume. Te rog! 

I-am furat fiica, ultima ființă care i-a rămas pe această 
lume — până şi echilibrul ei mintal a părăsit-o pe furiș -, dar eu 
nu pot elibera acest trup. Este singura mea șansă la o viață ade- 
vărată. În mod sigur poate înţelege asta. În mod sigur ştie ce 
înseamnă să fii captiv, să vrei să faci ceva ca să scapi, să tânjeşti 
după normalitate în acest oraș chinuit şi aiurea. Să te simți în 
cele din urmă acceptat. 

Aceasta este cea de a doua șansă a mea. Și nu am de gând să 
o las să-mi scape. 


— Îmi pare rău! 
Mă retrag prin bucătărie, ştiind că nu este suficient de pu- 


ternică să mă oprească, țâșnesc pe uşă spre hol, aproape să dau 
peste o măsuță, apoi ies pe ușa principală. 

Mă opresc pe veranda din față, sperând că Rose s-a înșelat. 
Un zid de nori negri a apărut la orizont, dens și generos, încăr- 
cat cu ploaie și, posibil, cu fulgere. 

Încă nicio urmă de bărci care să se îndrepte spre insulă. 

Cobor repede pe treptele verandei, inima îmi bate nebunește 
şi mă îndrept spre Căsuţa Bătrânului Pescar, unde Gigi e în 
continuare încuiată. Când ajung la ușă, trag cu putere de scân- 
dură şi păşesc înăuntru. Gigi stă la fereastră, cu privirea ațintită 
spre doc. 

— Localnicii vin pe insulă, îi spun eu, respirând cu greutate. 
Petrecerea solstițiului de vară va avea loc aici. Olivia a invitat 
pe toată lumea. Trebuie să stai înăuntru şi să încui ușa. 

— Mai întâi am fost încuiată, acum vrei să te încui eu pe 
dinafară? Asta este o situaţie foarte confuză pentru un prizonier. 

— Dacă vreunul dintre ei te-ar găsi aici... 

— Da, da, mă întrerupe ea. Oamenii mă vor moartă. Înţeleg. 

— Vorbesc serios! 


Gigi ridică palmele în aer. 
— Crezi că îmi doresc să fiu spânzurată, sugrumată sau îm- 


pușcată? Crede-mă, nici eu nu vreau să mă găsească. Voi sta pe 
loc ca o soră rea și totuși cumsecade ce sunt. 

Îmi înclin capul privind-o - nu o găsesc amuzantă în clipa 
asta —, dar ea zâmbeşte. Deschid ușa cu zgomot, lăsând să intre 
o pală de vânt care îmi ridică părul de pe umeri şi, când sunt 
aproape să ies din nou afară, ea întreabă: 

— De ce mă ajuţi? 

— Pentru că ești sora mea, spun eu şi înghit cuvintele, știind 
că indiferent de ceea ce au făcut ea şi Marguerite, ele vor fi mereu 
surorile mele. Nu te vreau moartă, cel puţin nu în acest fel. 

Ea își încrucişează braţele și se uită din nou pe fereastră. 

— Mulţumesc, răspunde ea şi adaugă cu o voce care îmi rea- 
minteşte de vremea când Aurora era mai tânără, micuță şi atră- 
gătoare: Te vei întoarce înainte de miezul nopţii să mă lași afară? 

Dau din cap aprobator, întâlnindu-i ochii albaştri şi reci - ca 
zăpada sub lumina lunii —, dându-i de veste că nu o voi aban- 
dona. Şi sper să-mi pot ţine promisiunea. 


xxx 


Odată ce ai cunoscut moartea, viaţa nu mai e la fel. 

Diferenţa dintre adâncurile întunecate și locurile luminoase 
de deasupra orizontului pune stăpânire pe mintea ta până când 
singurul gând este să-ţi faci drum, chiar și cu dificultate, spre 
locul unde vei trage adânc aer în piept, înecându-te cu fiecare 
gură. Să simți soarele pe chip. Briza pe gene. Şi nu te mai su- 


foci deloc. 
Mă îndrept spre căsuţa unde stă Bo, deschid ușa şi intru. Dar 


el nu este aici. 
Dau să mă întorc spre ușă când simt o mână așezată pe umăr. 


Mă întorc brusc, aproape să-l lovesc în plină figură. 

— Ce se întâmplă? întreabă el, stând în prag şi citindu-mi 
panica din priviri. 

— Vin, spun eu. 

— Cine? 

— Olivia şi... toată lumea. 

— Vin aici? 

— Olivia le-a spus că petrecerea solstițiului de vară are loc pe 
insulă. Nu cred că avem prea mult timp până când vor ajunge aici. 

Bo îşi ridică privirea spre cărarea care duce spre Căsuţa Bătrâ- 
nului Pescar. 

— Deja i-am spus lui Gigi să se încuie pe dinăuntru. 

— Dacă oamenii ăștia află că ea este aici, vor considera că o 
protejezi, că eşti una dintre ele... 

Faptul că îl aud spunând acest lucru - și ştiind că Bo este foarte 
sigur că n-aş putea fi o soră Swan - mă face să simt un junghi 
drept în inimă. Bo m-ar apăra dacă ar trebui; probabil că ar pune 


pariu că nu sunt una dintre ele. Şi s-ar înşela. 
— Nu o vor găsi, spun eu, încercând să îl liniştesc, dar nu 


am niciun motiv să cred că ei nu o vor face. 

Pot doar să sper că ea va rămâne ascunsă în vilă. Că va păs- 
tra tăcerea. Şi că nu va face vreo prostie. Dar ea este Aurora și 
mereu şi-a asumat riscuri, cum ar fi riscul de a îneca doi băieţi 
în același timp în port. 

— Trebuie să o facem acum! spune Bo în timp ce tâmplele 
îi pulsează. Înainte ca ei să ajungă aici. 

Clatin din cap din reflex şi îl prind de braţ, ţinându-l în loc. 

— Nu! spun eu. 

— Penny, s-ar putea să nu mai avem altă ocazie. În noaptea 
asta, ea se va reîntoarce în ocean și atunci va fi prea târziu. 

— Nu o putem face! spun eu cu glas stins. Nu o putem ucide! 

Ea este sora mea, şi chiar dacă a făcut ce a făcut, nu-l pot lăsa 
să îi ia viața. 

— Trebuie! A înecat oameni nevinovaţi, spune el, de parcă 
aș fi uitat. Şi va continua să o facă dacă noi nu o vom opri, spune 
el şi aminteşte de ticăloşia cea mai gravă, cea care nu-i dă pace 
şi îl face să se gândească la răzbunare: Fratele meu este mort, 
Penny! Trebuie să termin cu asta. 

Ecoul unor pași grăbiţi răsună în aer, iar eu şi Bo ne întorcem 
în același timp. Rose aleargă pe alee, iar Heath o urmează. 

— Mai este timp, îi spun eu în șoaptă lui Bo. O să găsim ceva, 


o soluţie, înainte de miezul nopții. 

Dar o spun doar ca să-l opresc. 

Rose este cu sufletul la gură când ajunge la noi, obrajii îi sunt 
de un roz febril, iar buclele arămii îi ies în dezordine de sub gluga 
pelerinei de ploaie. 

— Vin, spune ea, exact același cuvânt pe care mi l-a spus şi 
mie la telefon, dar de data asta arată spre apă. Oamenii se adună 
în bărci în portul de agrement. Și sunt o grămadă. 

Heath ajunge la noi şi îl salută rapid pe Bo cu o mișcare din 
cap. Părul lui blond prăfuit îi acoperă fruntea, dar el nu schiţează 
niciun gest că ar vrea să-l dea la o parte. 

— Ce o să facem? întreabă Rose, încă respirând cu greu. 

— O ţinem pe Gigi ascunsă și ne purtăm firesc, indiferent ce 
se întâmplă, spun eu și privesc drept spre Rose. lar tu să nu spui 
nimănui că ai adus-o aici! Dacă se află, tu răspunzi, şi vei fi bă- 
nuită că eşti una dintre ele. 

Ea dă din cap aprobator, dar buzele încep să-i tremure, ca şi 
cum abia acum îşi dă seama de gravitatea faptului că a eliberat-o 
pe Gigi din hangarul pentru bărci şi a adus-o aici. 

Soarele coboară încet peste apă, formând şuviţe orbitoare de 
lumină care se joacă pe fundalul valurilor agitate, şi atunci îi ză- 
resc: o adevărată flotă care se deplasează împroşcând apa, cro- 
indu-şi drum spre insulă. 

Bărcile se lovesc de doc, iar unele ancorează chiar la mal arun- 
când parâmele spre fundul pietros. 

Apoi se aud voci. O mulţime. Surescitate şi ascuţite, în timp 
ce posesorii lor merg în rând pe aleea podită cu bârne de lemn. 
Mulţi dintre ei n-au mai fost niciodată pe insulă, iar în aer pare 
să plutească un sentiment de curiozitate. În fruntea mulțimii, 
cu părul negru ca pana corbului fluturându-i pe spate, se află 


Olivia Greene. 

Cu toții duc cutii cu bere ieftină și sticle cu vin furate din 
pivnițele părinţilor. Fără a avea permisiunea, înalță un foc chiar 
dincolo de vechea seră și, sub comanda Oliviei, iau în stăpânire 
structura acoperită cu sticlă, înlăturând ghivecele cu plante şi 
înlocuindu-le cu stive de bere. Muzica începe să bufnească surd 
din interior şi, în timp ce soarele se pregăteşte să dispară la 
orizont, un șirag de becuri luminează interiorul - becuri de 
Crăciun pe care cineva le-a adus şi le-a înșirat de-a lungul 
jgheaburilor. Focul scoate scântei și crește pe când tot mai mulți 
oameni se adună pe insulă. 

Urmărim totul din căsuţa lui Bo, păstrând distanţa şi cir- 
cumspecți față de oricine se îndepărtează de petrecere. 

Din fericire, cabana unde se află Gigi este ascunsă în partea 
de nord a insulei, fiind cea mai îndepărtată clădire de casa prin- 
cipală, de doc şi de seră. Cineva ar trebui să meargă înadins să 
cerceteze locul ca să o descopere. Dar de la căsuţa Bo, noi vedem 
totul. Şi în timp ce Olivia își agită braţele în aer în jurul focului, 
dând instrucţiuni unui grup de băieţi cum să așeze câțiva bușteni 
luaţi din magazia de lemne, îmi pierd calmul. 

— Ce faci? întreabă Bo când deschid uşa casei. 

— Trebuie să discut cu Olivia! 

Rose se ridică în picioare. 

— Nici eu nu mai pot să stau aici. Trebuie să mă duc să veri- 
fic ce face Gigi. 

Vreau să-i spun că ar fi mai bine dacă nu s-ar duce, că ar tre- 
bui să păstreze distanța, să nu atragă atenţia asupra locului în 
care se află Gigi, dar ea şi Heath ies deja pe ușă şi se grăbesc pe 
cărarea care duce la Căsuţa Bătrânului Pescar. 

Bo mă privește, apoi mă urmează afară, către focul de tabără. 

Olivia ne zăreşte în timp ce ne apropiem şi se apropie de noi. 

— Bo! rosteşte ea cu o voce tărăgănată și întinde mâna să-l 
atingă, dar eu o plesnesc şi o îndepărtez brusc. 

Ea se freacă cu cealaltă mână şi face o față îmbufnată. 

— Foarte protectoare eşti, nu-i așa, Penny? spune ea. Și poate 
că şi un pic geloasă. 

Îi face cu ochiul lui Bo, ca și cum ar încerca să-mi dea motiv 
să fiu cu adevărat geloasă. Dar privirea lui Bo rămâne severă şi 
neclintită. Nu o găsește amuzantă, mai ales după ceea ce i-a 


făcut. De fapt, pare mai degrabă dornic să o ucidă pe loc, de faţă 
cu toată lumea. 


— Ce faci? întreb eu. 

— Decorez, răspunde ea cu o rotire a brațului pe deasupra 
capului, într-un gest teatral de plecăciune. Întotdeauna mi-a plă- 
cut să organizez petreceri, doar ştii asta. 

Într-adevăr ştiu, dar nu o recunosc. 

În spatele ei, Lola Arthurs cu două dintre prietenele ei fac 
cocktailuri în cești de plastic roșii, folosind o masă improvizată 
dintr-un placaj așezat pe două ghivece de flori goale. Fetele toarnă 
vodcă din belşug în fiecare cană, apoi câte un deget de apă carbo- 
gazoasă. Au aranjat un bar complet şi lumea se va îmbăta rapid. 

— De ce aici? De ce ai adus toată lumea asta pe insulă? o 
întreb eu, asigurându-mă că privesc prin Olivia direct la Mar- 
guerite, în timp ce ochii ei adevăraţi nu clipesc, continuând să 
se furișeze spre Bo. 

Aceasta este ultima noapte, ultima ei şansă, dar eu nu o voi 
lăsa să-l ucidă. 

— Este doar o petrecere, spune ea cu un aer de superioritate, 
pe când ochii ei foarte albaştri sclipesc de parcă ar tenta soarta 
să ne dezvăluie secretul. 

Cu atât de mulți oameni aici, cum se va strecura ea în valuri 
neobservată? Cum poate ea fi sigură că Gigi nu va fi descoperită? 

— Ţie îţi plăceau petrecerile! 

Ea face cu ochiul, apoi își țuguie buzele, un gest fugitiv și vi- 
clean. Vrea ca Bo să înțeleagă adevărul, vrea ca el să știe cine sunt 
eu cu adevărat. Nu o va spune cu voce tare, doar va împrăștia 
cu dragă inimă aluzii. 

— Asta nu se va termina cu bine, îi șoptesc eu Oliviei, iar pri- 
virea mea o întâlneşte pe a ei, apoi se concentrează asupra su- 
rorii mele, adăpostite sub pielea Oliviei. 


— Vom vedea! vine replica ei. 
Un vânt se furişează peste insulă, părând să grăbească un nou 


grup de musafiri neinvitaţi pe panta uşoară ce duce spre seră. 


DOUĂZECI 


qi. s ò 


iE Erge 


ra nivelul maxim al fluxului când a început petrecerea, 

când berile se înghițeau repede, iar shoturile erau date 

pe gât spre pântecele calde, când muzica se auzea la un 
volum mediu și conversațiile se desfăşurau fără a fi întrerupte 
de sughițuri. Dar pe măsură ce fluxul se retrage, atmosfera se 
strică. Oamenii se împiedică de foc, care le topeşte cauciucul 
de pe tălpile încălțărilor, unele fetele îşi varsă băuturile în de- 
colteu, unii băieţi vomită pe iarba de pe plaja de lângă doc, iar 
Olivia zâmbește din locul ei, aflat la intrarea în seră, ca o regină 
care supraveghează o gală ţinută în onoarea sa. 

Dar pe măsură ce se apropie ora zece şi mai rămân doar două 
ceasuri până la miezul nopţii, trebuie luate decizii. Trebuie fă- 
cute sacrificii. Ca în Cenușăreasa, când ceasul va bate miezul 
nopţii şi toată magia se va risipi. Şi aceste trupuri pe care le 
posedăm vor trebui restituite. Sau poate că, dacă planul meu va 
funcţiona, eu îl voi păstra pe al meu pentru eternitate. Nu s-a mai 
întâmplat niciodată. Niciodată nu am mai încercat să rămânem 
într-un corp pentru totdeauna - eu voi fi prima care să o facă. 
Când ceasul va bate miezul nopţii, nu voi intra în valuri; voi re- 
zista îndemnului şi chemării amăgitoare a oceanului. Voi îndura 

orice durere mă va sfășia; voi lupta impotriva transformării. Voi 
rămâne în acest trup. 

Și voi privi răsăritul precum Penny Talbot. 

Rose şi Heath au reapărut câteva minute mai târziu, după ce 
au verificat ce face Gigi. Acum stau lângă mine și Bo, lângă focul 
de tabără. Ochii lui Rose fug peste întinderea insulei, până la 
cărarea ce duce la Căsuţa Bătrânului Pescar. Este încordată, îşi 
bate coapsa cu degetele, temându-se că cineva va da peste Gigi. 
Şi, ca noi, ceilalți, își doreşte ca toată lumea să părăsească insula 
şi să meargă acasă. 

Dar petrecerea continuă. Fetele ademenesc băieţii către apă 
şi îi provoacă să mai intre o dată în valuri înainte de miezul 
nopții. La petrecerea de acum câteva săptămâni, fetele au fost 
cele ce sfidau apele, riscând să fie furate de una dintre surorile 
Swan. Acum, băieţii sunt cei hotărâți să intre în valuri, unde riscă 
să fie înecaţi de una din surorile Swan, în căutarea unei ultimei 
prăzi. Pentru ei este doar un joc. 

Dar eu pot simţi legănatul valurilor, fluxul schimbător şi atrac- 
ţia magnetică a golfului. Toate mă vor înapoi; ne vor pe toate 
trei înapoi. Știu că şi surorile mele simt asta. Îmi apăs tâmplele 
cu degetele, încercând să-mi liniştesc gândurile, să alung toate 
forţele în golf. Dar din când în când aceste forţe se apropie atât 
de tare, că mă ameţesc. 

— Se face târziu! spune Rose de lângă mine, iar îngrijorarea 
îi sapă riduri adânci pe frunte. 

Numărătoarea inversă a început. 

Gigi va trebui să fie eliberată din căsuţă până la miezul nopții 
dacă are de gând să se strecoare la loc în valuri. Trebuie să o fac 
fără să mă vadă Bo, fără să mă vadă nimeni. 

E imperios necesar să mă fac nevăzută, să găsesc un loc în 
care să fiu singură, să pot lupta cu forța crescândă a lui Penny, 

care va începe să-şi recapete trupul odată cu venirea miezului 
nopții. Nu pot merge la casa principală, pentru că mama lui Penny 
va auzi strigătele mele de durere. Mă gândisem să mă ascund 
printre rândurile de pomi din livadă sau poate la țărmul stân- 
cos, departe, unde tunetul valurilor îmi va acoperi strigătele. Va 
trebui să iau o decizie cât de curând. 

Mă întorc către Bo. 

l-am promis că vom stabili împreună ce să facem cu Gigi îna- 
inte de miezul nopții. Mai avem doar un ceas în faţă și trebuie 
să-i spun ceva, să găsesc un motiv pentru care să nu-i ia viaţa. 
Pentru că luarea unei vieţi are consecințe. 

Dar când îmi întorc privirea, Bo nu mai este lângă mine. 
Scrutez mulțimea de feţe, căutându-l. Nu e nicăieri în jurul fo- 
cului. A dispărut. 

— La naiba! bombăn cu voce tare. 

De când a dispărut? Cum de nu mi-am dat seama? 

— Ce s-a întâmplat? întreabă Rose, coborându-și mâna de 
la care îşi rodea o unghie. 

— Cred... cred că Bo s-a întors la căsuță. Mă duc să văd! 
mint eu. 

Nu vreau ca ea să ştie unde este el cu adevărat, faptul că imi 
dau seama că a dispărut ca să o ucidă pe Gigi. Nu a mai putut 
aștepta, nu am reușit să-l conving să n-o facă, aşa că a dispărut. 

S-ar putea să fie deja prea târziu. 

— Vin cu tine! se oferă rapid Rose. 

— Nu! Voi staţi aici, nu scăpaţi din ochi pe nimeni! 

Heath incuviinţează, dar Rose nu pare prea convinsă. 

Mă intorc, pata să o apuc prin mulţimea de oameni din jurul 
focului, când un amestec de uşurare și de groază mă loveşte 
năprasnic. Gigi nu e moartă, cel puţin nu incă, pentru că merge 
tanțoş pe cărare, indreptându-se către petrecere. A scăpat. 

Plămânii mei nu mai au aer. Inima o ia razna şi o simt bă- 
tându-mi în gât. 

— La dracu'! aud vocea lui Heath în spatele meu. 

Şi imediat Rose întreabă: 

— Ce face? 

A venit pentru răzbunare. 


Gigi a ieşit din căsuţă. 

Cred că a spart vreun geam sau a forțat uşa baricadată. Pro- 
babil se săturase să mă tot aștepte s-o eliberez. Deja simţea che- 
marea fluxului, exact ca mine. Oceanul din sângele nostru, din 
minţile noastre, oceanul care ne implora să ne cufundăm în bezna 
adâncurilor întru izbăvire din trupurile acestea. O să fie din ce 
în ce mai greu să rezistăm. 

Dar acum Gigi e liberă. A scăpat. Şi cu siguranță este furioasă. 

Dar unde e Bo? Poate nici nu s-a dus s-o ucidă. Poate am 
greşit eu. 

Gigi păşeşte hotărât în mijlocul grupului. Are părul prins 
într-o coadă de cal şi e îmbrăcată într-un tricou albastru şi niște 
pantaloni albi ca nişte șalvari, cu un număr mai mari, pentru că 
erau hainele pe care i le adusese Rose. Majoritatea celor prezenți 
nici n-o bagă în seamă, fiind deja prea beţi. Dar văzând-o 
croindu-şi drum prin mulţimea din ce în ce mai mică, îmi dau 
seama că încearcă să găsească ceva, pe cineva. 

Davis şi Lon stau în ușa serei, pierzând vremea printre na- 
vetele de bere și un butoi aproape gol. Gigi îi zăreşte, iar gura i 
se ridică într-un rânjet satisfăcut. Se îndreaptă rapid către seră. 
Davis o vede primul, apoi Lon, care face un pas în spate. Băiatul 
poartă una dintre cele mai stridente şi enervante cămăși: roz cu 
turcoaz, cu niște păuni foarte colorați și dansatoare hula. De fapt, 


e greu să o priveşti. 

Davis şi Lon sunt singuri în seră şi ar putea să scape foarte 
ușor, zbughind-o pe uşa din spatele clădirii din sticlă. Dar par 
că au împietrit, încremeniţi într-o stare letargică, exact ca mine. 

Rose şi Heath cască gura la Gigi. 

Aceasta se strecoară între Davis şi Lon, fluturându-și genele 
către Lon şi aplecându-şi ușor capul într-o parte. Îşi plimbă un 
deget pe marginea ceştii lui, zâmbind şi umezindu-şi buzele. În 
continuare, ceilalți habar nu au ce se întâmplă: Gigi Kline a rea- 
părut brusc. Câteva fete ameţite, de cealaltă parte a focului, chi- 
cotesc zgomotos şi se lasă pe spate, cu braţele încrucișate. Un 

alt tip, care stă chiar lângă seră, are o ţigară între buze şi face ges- 
turi largi, de parcă ar fi fumat de-a binelea, deși ţigara nici măcar 
nu este aprinsă. Este prea praf să observe ceva în jur. 

Buzele lui Gigi se mișcă, dar şoapta îi este nelămurită. Nu 
pot înţelege niciun cuvânt. Vocea i se strecoară în urechile lui 
Lon; vrea să-l ia cu ea, o ultimă pradă înainte de a se retrage în 
adâncuri pentru iarnă. Vrea să se răzbune pentru ce i-au făcut 
el şi Davis. Apoi privirea îi alunecă spre Davis şi își mușcă buza 
de jos. Îi vrea pe amândoi. 

Dar înainte de a-şi plimba degetele pe obrazul lui, acesta îi 
apucă încheietura mâinii şi o suceşte la spate. 

— Vrăjitoarea dracului! îl aud pe Davis răcnind. 

Lon este deja în transă, privind-o supus, ca un căţel ce aş- 
teaptă comanda. Dar Davis o opreşte înainte ca ea să-i pătrundă 


în minte. 
— Am ştiut că eşti una dintre ele! spune el suficient de tare, 


încât să-l aud. 

O copleşeşte cu statura lui, cu umerii largi, ţinându-i mâna 
imobilizată într-o parte. Dar ea nu pare impresionată. Zâmbeșşte 
în colțul gurii, amuzată. Privirea ei îl pătrunde şi, având mâna 
lui pe încheietura mâinii ei, este destul de ușor să-l facă să se 

îndrăgostească cu disperare de ca. Văd cum figura lui se topește 
intr-o expresie uşor tâmpă, sprâncenele stufoase i se indreaptă 
şi o lasă să iasă din strânsoare. Ea își plimbă degetele pe figura 
lui, apoi se ridică uşor pe vârfuri. li mângâie urechile cu buzele, 
şoptindu-i lucruri ce aveau să-l facă al ei. 

lar când ea termină, își strecoară degetele în mâinile lui Davis 
şi Lon şi începe să-i îndepărteze de seră. Când cotește în drep- 
tul nostru, inconjurând tocul, privirile ni se întretaie, dar eu nu 
mă clintesc. 

Rose pare derutată. Nu prea înțelege ce se întâmplă. 

— Gigi? întreabă ea când cei trei trec pe lângă noi. Ce faci? 

— Îţi mulțumesc că m-ai salvat, îi spune Gigi lui Rose cu un 
ton prefăcut și distant, pentru că ea deja se gândește la ocean, la 
cum va părăsi trupul lui Gigi şi va deveni parte din Pacific. Dar 
aveau dreptate în ce mă priveşte..., adaugă ea și face un semn 
cu capul înspre Davis şi Lon, care stau cuminţi în spatele ei. Ne 
vedem la vară! 

— Gigi, nu face asta! spun eu printre dinți în timp ce ochii 
ei mă înfruntă. 

Privirile adevărate ni se întâlnesc, în spatele acestor înfățișări 
umane. În ochii ei se citeşte un avertisment, o amenințare pe 
care o pot descifra în expresia surorii mele: dacă vei încerca să 
o oprești, dacă vei face ceva să o împiedici să-i ia pe Davis şi pe 
Lon, va dezvălui cine ești cu adevărat. Chiar aici. Chiar acum. 
În faţa tuturor. 

Îi trage pe Davis şi pe Lon de mâini, spre doc. Dar o voce 
răcneșşte în spatele meu: 

— E Gigi! 

Privesc peste umăr. Rose s-a îndepărtat câțiva pași de foc, 
arătând în josul cărării spre locul unde se oprise Gigi, cu Davis 
și Lon, care stăteau supuși alături de ea. 

„Aproape ca la un semn, mulțimea din jurul focului opreşte 
orice conversaţie. Se opresc din râs, din sorbit bere şi din legă- 
narea periculoasă în apropierea focului. Și, în loc de toate astea, 
se întorc cu toţii către Rose, urmărindu-i mâna întinsă spre locul 
unde se află Gigi. 

Se face o pauză, un moment în care fiecare încearcă să înţe- 
leagă ce se întâmplă, cu creierele funcţionând la capacitate redusă. 
Atunci o fată strigă: 

— Îi ia pe Davis şi Lon! 

Ca într-o coregrafie bine pusă la punct, câţiva tipi din jurul 
focului îşi aruncă băuturile în flăcări şi o iau la goană după Gigi. 
Băieții ăştia ştiu cine este ea sau cel puţin cred că ştiu. Și văzând-o 
cum îi duce pe Davis și Lon către apă, în ultima noapte a solsti- 
țiului de vară, după ce fusese dispărută săptămâni în şir, devine 
foarte clar că au avut dreptate. 

Gigi așteaptă un sfert de secundă; privirea i E pliată pg ste 
mulțime, până la mine, înregistrând ce se întâmplă, apoi dă adeu 
mul mâinilor lui Davis şi Lon. Nu are cum să-i ia cu ea. Trebuie 
să fugă! Și asta şi face! } na 

Părul ei blond tremură în lumina lunii pe când göteşie în jog 
către doc. Băieții strigă după ea, trecând ca săgeata pe ungi pa 
și Lon, rămași inerți de parcă suferiseră o tul a Când RECT) 
strigătele cresc în intensitate: oameni care 


grup ajunge la doc, ai a EE au atat A 
urlă şi bărci cu motor care prind viață. Probabil că Gigi a sărit 


deja în apă. Era singura ei scăpare. | 
Va trebui să înoate, va trebui să se ascundă. Sau poate se fe 
lăsa uşor în adâncuri, lepădându-şi trupul furat, gata să mai 


j în frig şi întuneric. 
etreacă încă o iarnă în frig şi în SRS | 
Până dimineaţă, adevărata Gigi se va trezi ca dintr-o mahmu- 
reală, plutind în valuri şi forțată să înoate până la mal, apoi să 


se salte pe țărm. Mintea ii va fi înregistrat doar niște imagini în 

ceaţă din ultimele săptămâni, când nu mai fusese Gigi Kline, ci 
Aurora Swan. Dar cu toții vom ști adevărul. 

Asta presupunând că mulțimea care o urmăreşte nu o prinde. 

Rose dă din cap dezaprobator, cercetând poteca pe unde dis- 
păruse Gigi şi coborâseră petrecăreţii pentru a se urca în bărci 
ca să ajute la găsirea Aurorei Swan. 

Simt un val de compasiune pentru Rose. A crezut că făcea ce 
trebuie salvând-o pe Gigi. A crezut că putea vedea ceea ce era 
chiar în fața ei — adevărul —, dar nu poate. Este oarbă, ca, de altfel, 
toată lumea din oraş. 

Ea nici măcar nu știe ce sunt eu. 

Cea mai bună prietenă a ei s-a preschimbat în altceva. Și pen- 
tru o clipită, mă gândesc să-i spun adevărul. Să încheiem cu toate. 
O noapte care să-i zdruncine lumea - să-i demonteze realitatea. 

Atunci îmi aduc aminte de Bo. 

Nu era cu Gigi în căsuţă. Până la urmă nu se dusese s-o ucidă. 

Şi îmi dau seama... Olivia nu este nicăieri. Nu era aici nici 
când a apărut Gigi. 

Lipsesc amândoi. 


— Unde te duci? întreabă Rose. 

Ea, Heath şi cu mine suntem singurii rămaşi lângă foc. Toţi 
ceilalți au plecat pe urmele lui Gigi. 

— Să-l caut pe Bo! îi spun eu. Ar trebui să vă întoarceți în oraş! 

O ploaie măruntă începe să cadă, iar un perete de nori 
negri-vineţii caută să-şi facă drum pe dedesubtul stelelor şi blo- 
chează luna. 

Mă îndrept către Rose. Sper să nu fie ultima oară când o văd, 
dar, pentru orice eventualitate, zic: 

— Ai făcut bine că ai ajutat-o pe Gigi. Nu aveai de unde să 
ştii cine era ea cu adevărat. 

Vreau ca ea să înțeleagă că chiar dacă nu a avut dreptate 
în privința lui Gigi, nu ar trebui să se îndoiască de sine. Ea a 
dorit să o protejeze pe Gigi, să o ţină în siguranță, şi o admir pen- 
tru asta. 

— Dar ar fi trebuit să-mi dau seama, spune ea, cu ochii scăl- 
dați în lacrimi şi obrajii roşii ca focul. 

Şi chiar în clipa asta, ştiu că nu-i pot spune cine sunt cu 
adevărat. Ar distruge-o. Iar după seara asta, dacă voi mai fi Penny 
Talbot, voi continua să pretind că sunt prietena ei cea mai bună. 
O voi lăsa să creadă că sunt aceeași persoană cu care a crescut. 
Chiar dacă adevărata Penny Talbot va dispărea, pierdută în adân- 
curile unui trup şi ale unei minţi pe care le furasem. 

— Vă rog! îi spun ei şi lui Heath. Întoarceţi-vă în oraș! Nu 
mai aveţi ce face aici în seara asta. Gigi a plecat. 

Heath se întinde şi îi atinge mâna lui Rose. Ştie că este vremea 
să plece. 

— Ne auzim mâine? întreabă ea. 

O îmbrăţișez, mirosindu-i părul ondulat, îmbibat cu arome 
de scorţişoară şi nucșoară din magazinul mamei ei. 

— Bineînţeles! 

Orice ar fi, dacă voi mai fi Penny mâine, o voi suna. Dacă nu 
voi mai fi, sunt convinsă că adevărata Penny o va suna oricum. 
Și sper că Rose nu va simţi niciodată diferenţa. 

Heath o trage înapoi pe doc, iar eu îmi simt inima grea pri- 
vindu-i cum se îndepărtează. 

Ploaia începe să cadă din cerul de un negru funebru, făcând 
focul să pocnească și să sfârâie. 

Îmi croiesc drum printre bolovanii şi iarba tăioasă de pe 
plajă, cu ploaia curgând uniform acum. Voi cerceta mai întâi 
căsuţa lui Bo, apoi livada. Dar nici nu ajung până acolo, că zăresc 

ârful farului. Două siluete stăvilesc șuvoiul de lumină 


va în v 
să | acelor de ceasornic. 


re mătură camera farului în sensu 


ca | 
Bo şi Olivia. Ei trebuie să fie. Ei sunt în far. 


Uşa metalică a farului a fost lăsată deschisă de mia persoană 
care a intrat aici și se lovește ușor de peretele din spate, iar rafa- 
lele de vânt aruncă ploaia pe podeaua de piatră. 

Otis şi Olga stau înăuntru, mieunând spre mine, cu ochii 
umezi și larg deschişi. Ce caută acolo? Mă opresc la baza scărilor, 
ciulind urechea la nişte voci. Dar furtuna care loveşte pereţii ex- 
teriori acoperă orice alt zgomot. Bo trebuie să fie inăuntru. Otis 
şi Olga s-au lipit de el de când a sosit, îl urmăresc peste tot pe 
insulă și dorm în căsuţa lui de cele mai multe ori. Cred că şi-au 
dat seama că nu sunt Penny încă de la început; au simţit momen- 
tul când mi-am făcut sălașul în trupul ei. Şi îl preferă pe Bo. 

— Întoarceţi-vă la casă! le îndemn eu, dar privirile celor 
două mâţe galbene trec pe lângă mine, holbându-se în noaptea 
întunecată și fără nici cea mai mică intenţie să părăsească farul. 

Încep să urc scările două câte două, cu suflarea întretăiată. 
Folosesc balustrada ca să mă îndrept spre interiorul farului. Pi- 
cioarele îmi ard. Sudoarea îmi coboară pe tâmple. Dar merg 
inainte. Inima dă să îmi sară din piept. Ajung sus în timp re- 
cord, sărind peste ultima treaptă şi trăgând aer în piept în re- 
prize adânci și rapide. Trec pe lângă zidul de piatră, încercând 
să-mi potolesc bătăile inimii, apoi arunc o privire în camera 
farului de după colţ. Bo şi Olivia nu mai sunt înăuntru. Dar îi 
pot vedea prin sticlă. Cei doi stau afară, pe pasarela îngustă ce 
inconjoară farul. Bo are ceva în mână. Obiectul strălucește pu- 


ternic când băiatul se apropie de Olivia. 
Este un cuţit. 


DOUAZECI 

şa micuță ce dă spre pasarelă se deschide cu zgomot 
când ating mânerul, împinsă cu putere de o rafală de 
vânt. Atât Bo, cât şi Olivia se întorc brusc către mine. 
— N-ar trebui să fii aici, Penny! urlă Bo, încercând să aco- 
pere furtuna, cu ochii la Olivia, de parcă i-ar fi frică să nu dis- 
pară dacă nu stă cu ochii pe ea. 
Pasarela nu mai e folosită de zeci de ani; metalul este mâncat 
şi ruginit, scârțâind sub greutatea paşilor mei. 
— Nu trebuie să faci asta! spun eu. 
Vântul mă orbeşte, ploaia îmi biciuieşte faţa şi ochii. 
— Ştii bine că trebuie, răspunde el, cu glas calm şi hotărât. 
Încerc să pun cap la cap toate evenimentele ce i-au adus pe 
cei doi până aici — cine a atras pe cine în capcană? 
— De unde ai cuțitul? întreb eu. 
Lama e mare, un cuţit de vânătoare, dar nu unul pe care să-l 
recunosc imediat. 
— Din sertarul bufetului aflat în căsuţă. 

— Şi chiar ai de gând s-o înjunghii cu el? întreb eu. 

Ochii Oliviei sunt larg deschişi, şi dincolo de suprafaţa sub- 
tire a pielii ei, Marguerite pare să nu-și găsească locul. 

— Nu! răspunde Bo. O s-o arunc peste balustradă. 

La vreo douăzeci şi ceva de metri sub noi, aflorimentele stân- 
coase îşi arată colții ascuțiți. O moarte rapidă și nemiloasă. Fără 
chinuri. Fără spasme. Doar... pentru Olivia Greene şi Margue- 
rite Swan. Cel puţin va fi fără durere. 

— Cum ai ajuns aici? întreb eu, apropiindu-mă de Bo. 

Olivia stă rezemată de balustrada metalică și întreaga pasa- 
relă se cutremură sub paşii mei. 

— N-am ajuns. Am văzut-o mergând spre far, răspunde el 
şi înghite în sec în timp ce strânge cuțitul şi mai tare, ținându-l 
întins în față. 

Lama străluceşte sub stropii de ploaie. 

— Ştiam că era unica mea şansă, adaugă el. 

Așadar, Marguerite îl ademenise. Poate se gândise că o să-l 
seducă, ca să îmi arate că îl poate avea dacă își pune mintea. Dar, 
în loc de asta, Bo era cel care o vânase. Ea nu a avut ocazia nici 
măcar să îl atingă. Şi acum avea s-o împingă peste margine. 
O să pară sinucidere, ca și cum blânda Olivia Greene şi-ar fi pus 
capăt zilelor, aruncându-se din vârful farului. 

— Te rog! spun, pășind şi mai aproape de Bo, în timp ce pa- 
sarela tremură sub paşii mei. Chiar dacă faci asta, tot n-ai să-l 
aduci înapoi pe fratele tău. 

La vorbele astea, figura Oliviei se schimbă. Nu ştia de fratele 
lui Bo, că fusese înecat în port vara trecută, dar ochii i se lumi- 
nează și buzele îi schițează un zâmbet. 

— Fratele tău? întreabă ea iscoditor. 

— Nici măcar să nu deschizi gura! sare Bo. 

— Fratele tău a fost înecat, nu-i așa? insistă ea. 

Abia pot să îi zăresc faţa lui Bo, tâmplele îi zvâcnesc, ploaia 
i se scurge pe bărbie. 

— Tu ai fost? întreabă el cu vocea încrâncenată, făcând încet 
un pas înainte şi apăsând lama cuţitului pe abdomenul Oliviei. 

Ar putea să o înjunghie pe loc, dacă ea îi dă răspunsul 
nepotrivit. Bo vrea răzbunare, chiar dacă asta înseamnă văr- 
sare de sânge în loc să o împingă peste balustradă. Crimă în 
loc de sinucidere. 

Olivia zâmbeşte din nou, aruncându-mi o privire de parcă 
ar fi plictisită. Ea poate să îmi citească pe chip, în conturul ade- 
văratei mele persoane, plutind dincolo de pielea lui Penny. Mar- 
guerite este sora mea, până la urmă — mă ştie, poate citi adevărul 
mai bine ca oricine. 

— Bineînţeles că nu, îi răspunde ea mieros. Dar ar trebui să 
o întrebi pe prietena ta; poate ştie ea cine a fost. 

Îmi simt pieptul împietrit în timp ce coastele presează agre- 
siv zona inimii şi a plămânilor, făcând aproape imposibil să mai 
tragă aer şi să pompeze sânge la creier. 

— Nu face asta! spun mult prea încet, aproape prea încet ca 
să mă şi audă. 

— Probabil vrei să ştii de ce am adus toţi oamenii ăștia pe 
insula ta, de ce am vrut să petrecem solstițiul aici. 

Nu răspund, chiar dacă mor de curiozitate. 

— Am vrut să vezi că, indiferent ce facem, indiferent de câte 
ori furăm un trup şi pretindem că suntem unul dintre localnici... 
nu vom fi niciodată. Suntem dușmancele lor. Ne urăsc. Şi, dacă 
li se iveşte ocazia, ne vor omorî, spune ea şi pi jiis semn cu 
capul către Bo, de parcă acesta ar fi dovada. Te a de-a iuti 
şi de-a tata de prea mult timp - pea multe a în aul iip 
Şi crezi că ai prieteni aici; crezi că ai putea să-ţi avanje o viața 
adevărată în oraşul ăsta. Crezi că te și poți îndrăgosti - de parcă 

ai avea dreptul s-o faci, spune ea și surâde batjocoritor, cu sprân- 
ceana stângă ridicată, şi chiar dacă ploaia îi şiroieşte pe chip, tot 
frumoasă rămâne. Dar ei te plac pentru că nu ştiu cine ești cu 
adevărat. Dacă ar şti, te-ar uri. Te-ar disprețui, te-ar vrea moartă, 
mai spune, pronunţând ultimul cuvânt de parcă ar fi fost făcut 
din metal. El — zice ea, aruncându-și privirea spre Bo - te-ar 
vrea moartă. 

Cuţitul îi apăsă în continuare pântecele, dar pare că se spri- 
jină în el, holbându-se la Bo. 

— Întreabă-ți prietena cum se numeşte de fapt! 

Inima mi se oprește de tot. Ochii mi se împăienjenesc. Nu! 
Te rog! îmi vine să o implor. Nu face asta! Nu strica totul! 

— Te-a mințit! adăugă ea. Hai, întreab-o! 

Bo se întoarce cât să mă privească în ochi. Stau lipită de 
peretele farului, cu palmele pe piatră. 

— Nu schimbă cu nimic..., încep eu, încercând să nu las 
adevărul să iasă la iveală. 

— Nu schimbă ce? întreabă el. 

— Ce simt pentru tine... ce simţi tu. Mă cunoşti. 

— Ce dracu vrei să spui cu asta? 

Zâmbetul superior al Oliviei i se vede şi în priviri. Se bucură 
profund. Asta a vrut tot timpul: să-mi dau seama că nu putem 
schimba ceea ce suntem. Suntem nişte ucigaşe. lar eu nu voi 
putea niciodată să îl am pe Bo. Nu aşa, nu în acest trup. Singu- 
rul fel în care o soră Swan poate cu adevărat să păstreze pe ci- 
neva este inecul celui ales, prinzându-i sufletul in capcana din 
adâncuri împreună cu ele. 

— Nu mă cheamă Penny, spun eu, smulgând mărturisirea 
din măruntaie în timp ce buzele îmi tremură, iar stropii de ploaie 
mi le acoperă, ajungându-mi pe limbă. 

Cuţitul din mâna lui Bo începe să coboare, iar privirea lui 
mă taie. Citesc în ochii lui că îşi dă seama ce urmează. 

— Numele meu este Hazel. 

El clatină din cap aproape imperceptibil. Cuţitul este acum 
îndreptat în jos, iar gura lui formează o linie rigidă şi fermă. 

— Hazel Swan! mă dau eu bătută. 

Preţ de câteva clipe, ochii îi fug încolo și încoace, iar fălcile 
i se încleştează, apoi Bo se linişteşte, de parcă s-a transformat 
într-o statuie. 

— Trebuia să-ţi fi spus deja. Dar n-am știut cum. Apoi, când 
am aflat de ce ai venit aici, ştiam că mă vei uri. Şi pur şi simplu 
n-am putut... 

— Când? întreabă el la obiect. 

— Când? repet eu, nefiind sigură ce voia să spună. 

— Când ai încetat să mai fii Penny Talbot? 

Încerc să înghit, dar trupul refuză să facă şi cea mai mică 
mişcare. De parcă trupul lui Penny Talbot se luptă cu al meu. 
Se luptă să deţină controlul. 

— Din prima noapte când ne-am cunoscut, răspund eu şi în- 
depărtez o şuviță de păr ud de pe frunte. După petrecerea Swan 
de pe plajă, Penny te-a adus înapoi pe insulă. În noaptea aceea, 
s-a trezit şi s-a întors jos, pe doc, înainte de răsăritul soarelui. Era 
ca un vis pentru ea. Se bălăcea în apă şi i-am luat trupul. 

— Aşadar, în noaptea aceea pe plajă, când am vorbit lângă foc 
și mi-ai povestit despre surorile Swan... atunci era Penny? Nu tu? 

Dau din cap aprobator. 

— Şi după noaptea aceea... ai fost tu? 

Încuviinţez din nou. | 

— Dar ţi-ai adus aminte vorbind cu mine pe plajă şi lucruri 

despre viaţa lui Penny. 

_ Preiau amintirile trupului în care locuiesc. Ştiu totul des- 
pre Penny. 

— Nu e ăsta singurul motiv, intervine Olivia, bucuroasă să 
completeze cu lucrurile pe care voiam să le evit. 

Închid ochii şi apoi îi redeschid. Bo nu mai stă întors către 
Olivia, iar acum mă priveşte insistent. Eu sunt ameninţarea în 
clipa asta. L-am rănit. L-am minţit. L-am făcut să aibă încredere 
în mine şi chiar să mă iubească. 

— I-am furat trupul lui Penny în ultimele trei veri, mărtu- 
risesc eu. 

O pală de vânt ne loveşte, aruncând un val de ploaie pe gea- 
murile farului. 

— De ce? reuşeşte Bo să întrebe cu vocea gâtuită. 

— Îmi place viaţa ei, spun eu, recunoscând asta cu voce tare 
pentru prima oară. Îmi place să fiu aici, pe insulă. 

— O, Hazel, dacă ai de gând să spui adevărul, poţi măcar 
să-i spui totul! intervine Olivia. 

O săgetez cu privirea, dorindu-mi să tacă naibii din gură. Ar 
fi trebuit să-l fi lăsat pe Bo să o arunce peste balustradă. Nu 
trebuia să-l fi oprit. Dar acum, iat-o aici, scoțând la iveală fiecare 
detaliu sinistru din trecutul meu. Și strigându-mă pe numele 
meu adevărat. 

— Obișnuiam să vin aici când încă eram... 

— În viaţă, termină Olivia în locul meu, arcuindu-şi sprân- 
cenele. 

— Ai trăit aici înainte? întreabă Bo. 

— Nu! 


Nu vreau să îi spun de Owen. De viața mea de dinainte. 


Acum nu mai are nicio importanță. Nu mai sunt fata aceea. Fata 
aceea s-a inecat În port acum două secole, 


, egia iar fata asta e aici, în 
viață, chiar în fața lui, 

— Primul paznic al farului a avut un fiu, intervine din nou 
Olivia. Se numea Owen Clement. Era chipeș; trebuie s-o recu- 
nosc. Dar n-am înţeles niciodată ce a văzut ea la el. Era lefter, nu 
avea nimic al lui, nicio perspectivă. Şi da, l-a iubit oricum. Şi 
urma să se mărite cu el. Adică, dacă tatăl lui nu ne-ar fi acuzat 
că suntem vrăjitoare şi nu ne-ar fi înecat în port. 

Îmi crapă obrazul de rușine, ascultând povestirea asta despre 
mine și Owen. De parcă lucrurile s-ar fi putut rezuma în doar 
câteva vorbe. Povestea noastră spusă dintr-o răsuflare. 

— Acum, Owen e îngropat sus, pe Alder Hill, în Cimitirul 
Sparrow. Acolo s-a dus de dimineaţă, la mormântul lui, o spune 
ca pe o acuzaţie, ca şi cum l-aş fi trădat pe Bo doar prin asta. 

Şi poate că este chiar aşa. Dar nu este cea mai crâncenă jig- 
nire, nici pe departe. 

Bo e înmărmurit. Mă priveşte de parcă i-am smuls inima din 
piept, i-am stors-o între degetele incleştate şi i-am zdrobit-o până 
când a încetat să mai bată. 

Acolo unde văzuse cândva o fată, acum nu este decât un 
monstru. 

— N-a fost aşa! mă disculp eu. Am fost să-mi iau rămas-bun, 
incerc să explic, deşi cuvintele par tragile şi neputincioase. 

Varbele nu mai înseamnă nimic. Nu pentru el. 

— Aşa că, vezi tu, Bo, continuă Olivia, cu părul invăluindu-i 
chipul, o Marguerite Swan care rânjeşte şi se mişcă sub pielea 
ei, de parcă am pluti prin aer. Draga ta Penny nu e cine crezi tu. 
E o criminală, la tel ca mine, la fel ca Aurora, surorile ei. Şi se 
intoarce pe insula asta doar pentru că îi aminteşte de băiatul pe 
care l-a iubit odinioară. Şi dacă ţi se pare că ţii la ea, că o iubeşti 
Chiar, ar fi bine să te gândeşti că e una dintre surorile Swan şi că 
seducerea băieților e treaba noastră. S-ar putea s-o iubeşti doar 

pentru că ţi-a făcut o vrajă ca să crezi asta. Nu e nimic real, în- 


cheie Olivia şi își umezeşte buzele. 

— Nu-i adevărat! urlu eu. 

— O, nu? Poate c-ar trebui să-i spui de fratele lui. Spune-i 
cât de bună eşti să seduci necunoscuţii naivi. 

Genunchii îmi cedează şi îmi înfig unghiile în peretele faru- 
lui ca să nu mă prăvălesc. Nu pot face asta. 

— Cum îl chema pe frate-tu? cumpăneşte Olivia. Nici n-are 
importanţă, sunt sigură că semănaţi şi cum ar fi putut soră-mea 
să se abţină să nu seducă doi frați? E chiar perfect. 

— Opreşte-te! îi spun Oliviei, dar Bo a făcut deja un pas în 
faţa balustradei, care zdrăngăne sub greutatea lui. 

Părul îi este ud leoarcă, la fel şi hainele. 

Arătăm cu toţii de parcă am înotat în ocean, uzi până la 
piele, captivi toţi trei pe pasarelă, prinși de vânt și de soarta ce 
ne-a adus până aici. Secole de înșelăciune mă sfâşie acum. Ade- 
vărul e mai dureros decât orice altceva am simțit vreodată. Chiar 
mai dureros decât înecul. 

— Tu ai fost? întreabă Bo, iar felul cum o spune se simte ca 
un cuțit înfipt în mine. 

— N-am ştiut la început, spun eu, luptându-mă cu lacrimile 
ce-mi inundă ochii. Dar când mi-ai povestit ce s-a întâmplat cu 
fratele tău, am început să mi-l amintesc. Semănaţi atât de mult, 
adaug eu și îmi dreg glasul. N-am vrut să cred una ca asta. Eram 
altcineva vara trecută. Nu conta viața cui o luam, nu conta nimic. 
Dar acum e altceva. M-ai ajutat să înțeleg. Nu mai vreau să ră- 
nesc pe nimeni, cu atât mai mult pe tine. 

— Tot timpul ăsta ai știut că încercam să aflu cine l-a ucis, 


rosteşte el, poticnindu-se în cuvinte, ca mai apoi să-şi revină. 
Tu ai fost? 

— Îmi pare rău, spun eu și mai trag o gură de aer. 

El se uită într-o parte, nici măcar nu mă mai ascultă. 

— De aia puteai vedea ce se întâmpla cu Gigi, la fel şi cu Oli- 
via? spune el, iar privirea i se îndreaptă spre Olivia și apoi spre 
mine, ca şi cum ar încerca să vadă prin noi. Puteai să le vezi 
pentru că erai una dintre ele? 

— Bo! implor eu cu vocea stinsă. 

— Mi-ai înecat fratele, spune el, făcând un pas în față și mă 
imobilizează. 

Simt răsuflarea lui înceată şi slabă în timp ce îndreaptă cuțitul 
spre gâtul meu, apăsându-l în dreptul bărbiei. Pleoapele mi se 
zbat. Îmi sprijin capul de perete. Privirea lui fixă mă sfâşie. Nu 
cu voluptate, ci plină de furie. Și îi simt furia în expresia ochilor 
şi în degetele care ţin cuțitul cu care vrea să mă ucidă. 

Ochii Oliviei sunt aţintiţi asupra pragului uşii. Asta este şansa 
ei să scape. Dar, habar n-am de ce, stă pe loc. Poate că vrea să 
vadă cum îmi taie beregata. Sau poate că vrea să vadă pur și sim- 
plu cum se termină înfruntarea noastră. 

— Câţi ai omorât anul ăsta? întreabă Bo, de parcă i-ar mai 
trebui vreun motiv în plus să-mi facă felul. 

— Niciunul, rostesc eu şoptit. 

— Fratele meu a fost ultimul? 

Încuviinţez aproape imperceptibil. 

— De ce? 

— Nu mai vreau să fiu persoana aia, spun eu cu glas şoptit. 

— Dar e ceea ce eşti, îmi aruncă el tăios. 

— Nu! spun eu şi clatin din cap. Nu-i aşa! Nu mai pot face 
asta. Refuz. Vreau un alt fel de viaţă. O doream alături de tine. 

— Nu face asta! spune el. 

Încerc să-mi dreg glasul, dar tremur prea tare. 

— Nu te purta de parcă te-aș fi schimbat. Nu te purta ca şi 
cum ti-ar păsa de mine, spune el. Nu pot avea încredere în nimic 
din ceea ce ai spus. Nici măcar nu mă mai pot baza pe ce simt 
pentru tine. 

Aceste ultimele cuvinte dor cel mai tare şi fac o grimasă. 
Crede că l-am făcut să mă iubească şi că l-am sedus, așa cum a 
făcut-o Olivia. 

— M-ai minţit de la bun început! 

— Nu e chiar aşa! încerc eu să mă apăr, dar el nu are chef să 
mă audă. 

Îndepărtează cuțitul de la gâtul meu. 

— Nu mai vreau să aud nimic. 

Ochii îi sunt încremeniţi şi cuprind toată ura pe care o simte 
faţă de mine. Ai mei imploră iertare. Dar este prea târziu pentru 
asta. I-am omorât fratele. Nu mai este nimic de spus. 

M-am făcut singură dușmanul lui. Și acum îi este silă de mine. 

Și chiar când lumina farului îi traversează chipul, el se în- 
toarce cu ploaia care îi bate în spate şi dispare pe ușă în interi- 
orul farului. 

Umbra i se mişcă prin camera farului, apoi dispare în jos 
pe scări. 

— Nu te iubeşte, Hazel! spune Olivia, ca şi cum ar fi vrut să 
mă consoleze. A iubit ceea ce credea că erai. Dar tu l-ai minţit. 

— E greșeala ta! Tu ai făcut asta! 

— Nu! Tu ai făcut-o! Ai crezut că poţi fi ca ei - umană —, dar 
noi suntem moarte de două sute de ani; nimic nu poate schimba 
asta. Nici măcar un băiat pe care crezi că îl iubeşti. 

— De unde dracu’ te pricepi tu aşa de bine? N-ai iubit pe 
nimeni cu adevărat toată viața ta. Doar pe tine însăţi. Nu vreau 
să fiu nefericită ca tine, ințepenită în portul ăla pentru totdeauna. 

— Nu poţi schimba ceea ce suntem. 

— Ia uite aici! spun eu, desprinzându-mă de perete şi fugind 
înapoi în interiorul farului. 

— Unde te duci? strigă ea după mine. 

— Mă duc după el. 

ocul de tabără de lângă far este acum un morman de 

cărbuni care drd înăbușit, neputincioşi în faţa unui ase- 

menea potop. Toţi cei care au venit pe insulă pentru sol- 
stițiul de vară au plecat. O petrecere întreruptă de reîntoarcerea 
lui Gigi Kline. 

Umbra lui Bo se îndreaptă deja către doc, iar ploaia şi vântul 
ce ne despart îl fac să pară departe de tot, ca un miraj pe o au- 
tostradă în deşert. Deschid gura să strig după el, dar imediat 
îmi strâng fălcile la loc. Nu se va opri. Este hotărât să părăsească 
insula... și pe mine. Pentru totdeauna. 

Așa că încep să alerg. 

La doc, grămada de bărci și șalupe ce zăceau de-a valma acum 
câteva ore a dispărut. Mai sunt doar ambarcaţiunea cu motor și 
cea cu pânze, care se lovesc de marginile docului din cauza vân- 


tului care le bate zdravăn precum un pumn furios. 

În depărtare, pe apă, câteva lumini mătură întunericul, con- 
tinuând căutarea lui Gigi, dar incapabile să o localizeze în timp 
ce ceilalți pesemne au renunţat și au revenit în portul de agre- 
ment. Ea ar putea fi pe undeva prin apropiere, ascunsă. Miezul 
nopții se apropie cu pași repezi. Sau poate că a dispărut deja în 
valuri, iar Aurora s-a făcut din nou nevăzută în adâncurile în- 
tunecate ale golfului. Dar, dacă îmi cunosc bine sora, aceasta va 
găsi o cale de întoarcere la mal, unde să aştepte ultimele câteva 
minute până la miezul nopţii. Să savureze aceste clipe trecătoare 
până când va trebui să se întoarcă în adâncul sălbatic. Și Mar- 
guerite va face la fel. Poate că va sta în vârful farului să cuprindă 
insula cu privirea şi să urmărească furtuna înaintând din cen- 
trul uscatului spre Pacific, până când va fi împinsă în jos la mar- 
ginea apei. 

Bo nu este în bărcuţa cu motor, așa că îmi arunc privirea la 
ambarcaţiunea cu pânze. El apare la tribord, aruncând parâma. 

— Unde te duci? strig eu la el, chiar când aruncă ultimul 
odgon, dar nu îmi răspunde. Nu pleca aşa! Vreau să-ţi spun 
adevărul, vreau să-ţi povestesc totul! 

— E prea târziu! ripostează el. 

Motorul auxiliar toarce uşor, iar Bo se îndreaptă spre cârma 
de la pupa. Sunetul, îmi amintesc, e ca acum trei ani - un bol- 
borosit uşor şi vântul care e nerăbdător să sufle în pânze de îndată 
ce barca se va putea lăsa în voia vânturilor Pacificului. 

— Te rog! mă tângui eu, dar ambarcaţiunea începe să se 
îndepărteze de doc. 

O urmăresc până se termină docul şi apoi nu am de ales. 
Jumătate de metru mă desparte de pupa bărcii, acolo unde literele 
vopsite în albastru scriau WINDSONG. Un metru. Un metru și 
jumătate. Sar, picioarele mă imping înainte, dar aterizez prea 
departe. Mă lovesc cu pieptul de margine şi simt o durere surdă 


294 SHEA ERNSHAW 


în coaste, iar mâinile îmi bâjbâie febril să se agaţe de ceva şi să 
nu cad în apă. Apuc un tachet metalic și îmi încleştez degetele 
pe el. Dar e alunecos, iar degetele încep să cedeze, Apa oceanului 
îmi loveşte picioarele pe la spate. 

Apoi mâinile lui Bo îmi cuprind braţele și mă trag în sus, în 
barcă. Gâfâi şi mă ţin cu mâna stângă într-o parte unde, la fiecare 
respiraţie, durerea zvâcneşte dintre coaste. Bo e foarte aproape şi 
mă ţine încă de braţul drept. ÎI privesc în ochi, sperând că mă vede, 
pe mine, fata dinăuntru. Fata pe care o cunoscuse în aceste câteva 
săptămâni. Dar îmi dă drumul şi se întoarce la cârma bărcii. 

— Nu trebuia să faci asta! îmi zice. 

— Trebuie să îţi vorbesc. 

— Nu mai e nimic de zis. 

El pornește barca nu spre port, ci înspre larg, în ochiul furtunii. 

— Nu mergi în oraş? 

— Nu. 

— Furi barca? 

— O împrumut. Până la următorul port de pe coastă. Nu mai 
vreau să văd niciodată orașul ăsta blestemat. 

Îmi apăs coastele din nou şi tresar. Sunt lovite zdravăn. Poate 
chiar rupte. 

Barca se apleacă pe o parte, vântul se războieşte cu noi, dar 
reușesc să mă târăsc până la Bo, care ţine strâns cârma, îndrep- 
tându-ne drept în inima furtunii. Oceanul se umflă; valurile se 
prăvălesc peste prova şi se sparg de margini. N-ar trebui să fi 
ieșit în larg. 

— Bo, spun eu, iar el chiar se uită la mine. Vreau să ştii că...» 
încep eu, dar trupul îmi tremură de frig și de spaimă că sunt pe 
cale să pierd tot ce am crezut că am. Nu te-am forțat să ţii la mine. 
Nu te-am păcălit să mă iubeşti. Orice ai simțit pentru mine a 

fost adevărat, mai spun eu folosind trecutul şi ştiind că orice ar 

fi simţit, acum era pierdut. Nu sunt monstrul pe care îl crezi. 
— Mi-ai ucis fratele! spune el şi privirea lui mă sfâşie, mă 

rupe în două, mă desfiinţează. L-ai ucis, la naiba! Şi m-ai minţit. 


Asta nu pot să îndrept. Nimic nu poate schimba răul făcut. 
E de neiertat. 


— Ştiu! 

Un alt val ne loveşte năprasnic şi eu mă prind instinctiv de 
Bo, dar îi dau drumul aproape imediat. 

— De ce ai tăcut-o? mă întreabă. 

Nu sunt sigură dacă mă întreabă despre fratelui sau de ce am 
minţit privind adevărata mea identitate. Probabil amândouă. 

lar răspunsurile sunt strâns legate. 

— Oraşul ăsta mi-a luat totul, spun eu, indepărtându-mi apa 
de pe gene. Viaţa mea. Persoana pe care am iubit-o. Am fost fu- 
rioasă... Nu, am tost mai mult decât furioasă şi am vrut să-i fac 
să plătească pentru ceea ce mi-au tăcut. L-am dus pe tratele tău 
în port, aşa cum am făcut-o cu mulţi alții de-a lungul anilor. Eram 
fără minte. Nu-mi păsa a cui viaţă o luam. Sau câtă lume suferea. 

Mă prind de cârma de lemn pe lângă timonă ca să nu fiu arun- 
cată peste bord de un nou val. Furtuna asta o să ne ucidă pe 
amândoi. Dar continui să vorbesc; s-ar putea să fie ultima mea 
şansă să-l fac pe Bo să înţeleagă. 

— Vara asta, când i-am luat trupul lui Penny pentru a treia 
oară, m-am trezit în patul ei, la fel ca în ultimii doi ani, dar o 
nouă amintire îmi sălăşuia în minte: amintirea ta de cu o noapte 

înainte. Ea deja se îndrăgostea de tine. Văzuse ceva care o făcea 
să aibă încredere în tine. Dar acum eram eu în trupul ei. lar tu 
erai pe insulă - băiatul pe care ea il adusese din port şi pe care 
i] lăsase să stea în căsuță. Şi, dintr-un motiv oarecare, aveam şi 
eu încredere în tine. Era prima oară în două sute de ani când 

aveam încredere în cineva! închei eu şi îmi şterg câteva lacrimi cu 
dosul palmei. Aş fi putut să te ucid. Aș fi putut să te înec chiar din 
prima zi. Dar, nu ştiu de ce, am vrut să te protejez. Să te ştiu în 
siguranţă. Am dorit să simt din nou ceva pentru cineva - pentru 
tine. Am avut nevoie să ştiu că inima nu mi-a murit de tot, că o 
parte din mine e încă omenească şi că încă mă puteam îndrăgosti. 

Ploaia şi stropii aruncaţi de ocean îi şiroiesc pe chipul împie- 
trit. Bo ascultă, chiar dacă nu vrea asta. 

— Nimeni n-ar trebui să trăiască atât de mult ca mine, spun 
eu. Doar cu felii mici de viaţă adevărată în fiecare vară, chinuită 
de vise negre în restul timpului. Mi-am petrecut cea mai mare 
parte din cei două sute de ani în adâncuri, o nălucă... o arătare 
care se mișcă odată cu fluxul, așteptând să respire aer din nou. 
Nu mă pot întoarce acolo. 

Nici în viață, nici moartă. O stafie prizonieră cu lunile, cu 
fiecare oră, cu fiecare secundă. 

— Şi o să păstrezi trupul ăsta pentru totdeauna? întreabă el, 
scrutând furtuna pe măsură ce ne apropiem de capătul promon- 
toriului, gata să ieşim în larg. 

— Nu sunt sigură ce vreau în clipa asta. 

— Dar l-ai furat, răspunde el tăios. Nu e al tău. 

— Ştiu. 

Nu am niciun motiv să vreau să păstrez trupul ăsta. Este un 
gest egoist şi este o crimă. Aş ucide-o pe adevărata Penny Tal- 
bot, reducând-o la tăcere, ca şi cum nu ar fi existat niciodată. 
Am vrut să cred că sunt altcineva datorită lui Bo, pentru că nu 
omorâsem pe nimeni vara asta. Dar nu eram diferită de ceea ce 
fusesem în ultimele două sute de ani. Doresc ceva ce nu pot avea. 
Sunt o hoaţă de suflete și de trupuri. Când o să mă opresc? Când 
o să se sfârșească chinul meu în oraşul ăsta? Când o să-mi fie 
răzbunarea împlinită? 

Penny merită o viață împlinită, nu-i aşa? Viaţa pe care n-am 
reuşit eu să o trăiesc. Şi, ca într-un moment brusc de conştien- 
tizare, imi dau seama: nu o pot lua de la ea. 

Gândurile mele ies la iveală dintr-odată. Un tăvălug de amin- 
tiri răscolitoare. 

Îmi apar ca nişte artificii în minte. Explozii pe fiecare termi- 
nație nervoasă. Pot să repar situaţia. Să îndrept nedreptăţile. Pot 
să-i dau lui Bo ceea ce vrea. 

— Am mai fost o dată pe barca asta, îi spun eu în timp ce el 
se încruntă, nefiind sigur că înţelege ce vreau să spun. În pri- 
măvară în care i-am luat trupul lui Penny, tatăl ei mă bănuia. 
Şi-a dat seama ce eram. Cred că d-aia strânsese toate cărțile alea 
în căsuţa ta. Încerca să găsească o cale să scape de mine, fără 
să-şi ucidă fiica, fix ceea ce căutai şi tu. Cu singura deosebire că 
el a găsit calea, mai spun eu când Bo manevrează cârma spre 
sud, de-a lungul coastei, iar vântul îşi schimbă și el direcţia, 
lovindu-ne dinspre tribord. În vara aceea, continui eu, el a pă- 
răsit casa într-o seară, după cină, şi s-a dus în jos spre doc. L-am 
urmărit. Avea de gând să iasă cu barca şi m-a întrebat dacă 
voiam să-l însoțesc. Ceva era în neregulă. Părea prost dispus - 
neliniștit —, dar m-am dus, pentru că asta ar fi făcut şi Penny. 
Iar eu mă dădeam drept Penny pentru prima oară. Nu am ajuns 
prea departe, doar dincolo de promontoriu, când mi-a spus ade- 
vărul. Mi-a spus că ştia cine eram - una dintre surorile Swan - şi 
că îmi dădea de ales. Găsise o cale să mă ucidă fără să distrugă 
trupul pe care-l posedam - trupul lui Penny. Descoperise asta 
intr-una dintre cărțile lui. Dar treaba asta implica sacrificiu, mai 
spun eu și inspir încet, căutându-mi cuvintele. Dacă aş fi sărit 
în apă, spun, căutând să-mi liniştesc glasul, şi m-aş fi inecat din 
nou, aşa cum o făcusem în urmă cu două sute de ani, aş fi murit, 
dar Penny nu. Trebuia să îmi repet moartea. Şi el credea că asta 

mi-ar fi ucis şi surorile, punând astfel capăt blestemului. N-aveam 
să ne mai întoarcem vreodată în Sparrow. 

Bo îşi îndreaptă capul spre mine, cu mâinile încleștate pe 
timonă, luptându-se să nu fim aruncaţi pe mal sau răsturnați 
cu totul. 

— Dar n-ai făcut-o. 

Dau din cap în semn de negaţie. 

Apoi Bo pune întrebarea care ştiam că avea să vină. 

— Ce s-a întâmplat cu tatăl lui Penny? 

— Credeam că o să mă arunce peste bord, forțându-mă s-o 
fac. A venit spre mine, aşa că am apucat cârligul de la plasă şi... 
l-am lovit. S-a clătinat, pierzându-și echilibrul, în timp ce barca 
se legăna în bătaia valurilor, spun eu şi încerc să îmi înăbuş 
amintirea pentru că încă îmi doresc să mă pot întoarce în trecut, 
să şterg ce s-a întâmplat în seara aceea când Penny şi-a pierdut 
tatăl, iar mama ei şi-a pierdut soţul. Apoi a căzut peste bord, reiau 
eu, şi nu a mai ieşit la suprafață, mai adaug și îmi arunc privirea 
către largul oceanului albastru în miez de noapte, agitat şi brăz- 
dat de ploaie, şi parcă îl şi vedeam cum înghiţea apa, înecându-se 
la fel ca mine cu mulţi ani în urmă. Pe punte era o carte, cartea 
în care citise cum să rupă blestemul, așa că am aruncat-o peste 
bord. Nu voiam ca altcineva să afle cum ne-ar fi putut ucide, mai 
spun eu și îmi amintesc cum o urmărisem scufundându-se în 
beznă, neavând nici cea mai mică idee că rămăsese o căsuţă 
plină de cărți pe care el le adunase. Barca se indrepta către țărm. 
Pânzele nu erau ridicate, din fericire, iar motorul încă mergea. 
Așa că am îndepărtat-o de stânci şi am reușit cumva să ajung pe 
insulă. Am legat-o la doc şi m-am furișat înapoi în casă. Şi barca 
a rămas acolo până azi. 


— De ce-mi spui toate astea? întreabă Bo. 

— Pentru că ştiu ce am de făcut acum. Trebuia s-o fi făcut 
din noaptea aceea. Trebuia să fi schimbat mersul lucrurilor. Atunci 
fratele tău ar fi încă în viaţă, iar tu n-ai fi ajuns aici. Am fost ego- 
istă şi laşă. Dar nu mai sunt aşa. 

— Ce tot spui? zice el şi îşi desprinde o mână de pe timonă. 

— Am să-ţi dau ce vrei - răzbunarea. 

Îi întorc spatele lui Bo şi mă îndrept spre parapetul tribor- 
dului, cu faţa la apă. Mormântul meu - locul unde trebuie să fiu. 
S-au pierdut vieţi. S-au numărat morţi. Totul a început cu su- 
rorile mele şi cu mine când am fost înecate cu foarte mulți ani 
în urmă, dar noi am provocat mai multă suferință decât ar putea 
fi vreodată măsurată. 

— Ce faci? întreabă Bo cu vocea în continuare aspră, dar în 
care simt o urmă de nesiguranţă. 

— Am vrut să rămân în acest trup și să duc această viaţă ... 
cu tine. Dar acum ştiu că n-am cum... din atât de multe motive. 
N-ai să poţi niciodată să mă iubeşti, ştiind ce am făcut şi cine sunt. 
Îmi pare rău pentru fratele tău! Aş vrea să pot lua totul înapoi! 
Aș vrea să pot lua înapoi majoritatea lucrurilor pe care le-am 
făcut. Dar, cel puţin, acum pot să o termin cu asta. Să îndrept 
acest rău, închei eu și închid scurt ochii, trăgând puternic aer 
în piept. 

— Penny, rosteşte el un nume care nu este al meu şi se în- 
depărtează de timonă în timp ce motorul continuă să meargă, 
iar barca înfruntă valurile fără un căpitan care să o ghideze. 

Bo nu mă atinge, dar stă în faţa mea, clătinându-se dintr-o 
parte în alta în ritmul undelor. 

— Hazel! încearcă el, în continuare cu mânie în glas. Mi-ai 
distrus viaţa, mi-ai luat fratele. Şi, culmea, m-am îndrăgostit de 
tine, m-am îndrăgostit de persoana care mi-a ucis fratele. Cum 

să iau toate astea? Ce vrei să spun? Că te iert? Pentru că nu pot 
face asta, încheie el, ferindu-se să mă privească. 

Nu mă poate ierta. Nu o va face niciodată. Pot să văd cum 
se luptă cu el însuşi. Bo se simte de parcă ar trebui să încerce să 
mă oprească, dar o parte din el, o parte înverșunată și răzbună- 
toare din el, mă vrea moartă. 

— Ştiu că n-ai cum să mă ierţi, spun eu. Știu că te-am rănit - 
am distrus totul. Aş vrea să fie altfel. Aș vrea ca eu să fiu altfel. 
Dar..., mă opresc, iar cuvintele îmi rămân în gât. Dar chiar te-am 
iubit, continui eu. A fost adevărat; totul dintre noi a fost adevă- 
rat. Încă te mai iubesc. 

Sper să zăresc o sclipire în ochii lui, un semn că o parte din 
el încă mă iubeşte. Dar el nu poate vedea dincolo de ceea ce ştie 
că sunt acum. Sunt doar fată care i-a înecat fratele - asta-i tot. 

Pentru că el nu vorbeşte, îmi arunc privirea către timonă, 
acolo unde un mic ceas este montat la bord. Douăsprezece fără 
douăsprezece minute. Doar douăsprezece minute până la miezul 
nopții, iar atunci o să fie prea târziu. Nu mai pot sta în trupul 
ăsta, nu acum. Nu pot să mai fur încă o viaţă. Dar dacă voi sări 
în apa ca de gheaţă, dacă nu-mi voi lăsa sufletul să scape și, în 
schimb, voi lăsa acest trup să se înece odată cu mine, eu voi fi 
cea care va muri. Nu Penny. Mă voi îneca la fel ca acum două sute 
de ani. Și, cu toată nădejdea, dacă tatăl lui Penny a avut dreptate, 
ea va supravieţui. 

— În ultimii ani, când ne întorceam în adâncuri, explic eu, 
cu vântul care îmi suflă părul drept pe umeri, părăseam trupu- 
rile furate chiar înainte de miezul nopţii. Dar ca lucrurile să 
funcţioneze, cred că trupul lui Penny trebuie să se înece cu mine 
inăuntru. Eu voi muri, dar ea poate fi adusă inapoi. Va trebui să 
o salvezi. Eu am să dispar, dar ea poate să trăiască. 

Privirea lui trece prin mine, de parcă n-ar vrea să creadă nimic 
din ce spun. 

Mă întorc spre balustradă. Apa oceanului îmi biciuieşte faţa, 
iar cerul este negru ca de înmormântare. Aceasta va fi ultima 
mea suflare. Ultima mea licărire de viață pe care o mai pot avea. 
Închid ochii, ştiind că nu mai am cale de întoarcere. 

Însă mâinile lui Bo mă apucă brusc şi mă răsucesc spre el. 

— Nu! spune el. 

Sprâncenele parcă i s-au unit, iar buzele sunt ca o linie dreaptă. 
În el se dă o luptă chinuitoare. Nu ştie ce să simtă și nici ce să 
facă. De aceea iau eu povara deciziei de pe umerii lui. Termin 
cu toate astea odată pentru totdeauna în aşa fel încât el să nu 
fie obligat să o facă. Bo vorbeşte oricum și spune ceea ce crede 
că ar trebui: 

— Nu trebuie să se termine aşa. 


Schiţez un zâmbet şi dau din cap. 
— Ştii că nu există altă cale. Surorile mele vor ucide în con- 


tinuare. Şi nu vreau să mă întorc în adâncuri pentru alte două 
sute de ani. Nu pot! Asta nu e viaţă! Am obosit! 

El ridică mâinile până la obrajii mei și le cufundă în părul 
leoarcă. Şi chiar dacă în ochi i se poate citi dragostea şi o 
durere pe care o recunosc, este şi ură acolo. O ură profundă, 
adânc înrădăcinată. Eu i-am luat fratele. Și nu există cale să 
treci peste asta. 

Dar cu tot dezgustul din ochii lui verzi-închis, care încă imi 
amintesc de locul în care oceanul întâlneşte cerul după o fur- 
tună, mă trage spre el, apăsându-şi cu putere buzele calde pe ale 
mele pe când ploaia continuă să cadă între noi. Mă sărută de parcă 
n-ar vrea să-mi dea drumul, chiar dacă ştiu că o va face. Cu 
disperare şi mânie. lubindu-mă și urându-mă. Degetele lui se 
tin de părul meu şi mă trag tot mai aproape. Îmi înfig unghiile 

t de acest moment. De acest 
m au sugerat Olivia și 
pcana adân- 


în pieptul lui, încercând să mă agă 
sentiment. L-aş putea lua cu mine, așa cu 
Aurora. L-aş putea îneca pe loc și el va fi prins în ca 


curilor cu mine, pentru eternitate. Dar nu-l vreau așa, nu-l 


vreau ca pe un prizonier într-o închisoare de ape. Nu este real. 


Şi nu merită una ca asta. 

Buzele i se îndepărtează de mine, iar eu am timp să trag aer 
în piept. 

— Îți mulțumesc pentru zilele pe care mi le-ai oferit! spun 
eu şi lacrimi îmi ţâşnesc, dar nu fac nici cel mai mic efort să 
le stăvilesc. 

Închid ochii și îmi îngrop capul la pieptul lui, trăgând cu 
nesaţ aer în piept și, odată cu acesta, şi mirosul hainelor lui, cu 
dorinţa de a-mi aminti acest parfum pentru totdeauna. Dar 
acum miroase doar ca oceanul. Un băiat adus de maree. Ca un 
vis, ca o amintire pe care sper să nu o uit niciodată. 

Îmi iau mâinile de la pieptul lui şi mă întorc să privesc către 
ocean. Sălbatic şi învolburat. Întunecatul Pacific, fără fund, care 
mă cheamă în adâncurile lui reci. Mai este un pic până la mie- 
zul nopții şi păianjeni de fulgere pe fundalul norilor din depăr- 
tare vin tot mai aproape. 

— Când o să sar, îi spun lui Bo printre iureşul valurilor şi al 
vântului, după ce mă înec, tu trebuie să recuperezi trupul. 

Bo nu schițează niciun gest. Nu dă niciun răspuns. Nu poate 
să înțeleagă ce se întâmplă. Dar ştie că trebuie să mă elibereze. 

Îl privesc pentru ultima oară în ochii verzi ca pădurea şi imi 
văd imaginea reflectată în adâncul lor. 

— Nu-i povesti ce s-a întâmplat cu tatăl ei! îi spun eu. Nu-i 
povesti despre mine! Cred că e mai bine să nu ştie. 

Tunete răsună din ceruri. Bo încuviinţează. 

O să las amintirile bune în mintea lui Penny și o să le iau pe 
cele rele cu mine. Ea își va aduce aminte de Bo, de căldura lui 
lângă ea la căsuţă, de mâinile lui pe pielea ei, de buzele lui pe 
ale ei. Îşi va aduce aminte de zilele în care inima era gata, gata să-i 
sară afară din piept din dragoste pentru el, dar nu-şi va aminti 
de drumul la cimitir, când a fost să-şi ia rămas-bun de la Owen. 
Nu-şi va aminti conversaţia cu Marguerite în faţa parfumeriei 
de altădată. Nu-şi va aminti de vorbele adresate lui Gigi Kline, 
ca şi când ar fi fost surori, ci doar cum i-a oferit ocrotire lui Gigi 
de băieţii care o hăituiau. Va trăi viaţa pe care mi-aş fi dorit să 
o trăiesc eu. Îi va fi dor de tatăl ei, dar câteodată e mai bine să-ţi 
fie dor decât să ştii ce s-a întâmplat. Îi voi oferi darul amintiri- 
lor bune. Şi darul numit Bo, ultimul băiat pe care l-am iubit. 

Băiatul pe care încă îl iubesc. 

Păşesc peste balustrada metalică. Puntea este alunecoasă şi 
aproape îmi pierd echilibrul. Inima începe să-mi bată cu putere, 
teama şi îndoiala mă cuprind. Degetele strâng balustrada atât 
de tare, că încep să zvâcnească. 


Nu-mi pot lua ochii de la el. 
— 'Ţi-am spus că dragostea e ca o cădere, ca un înec. O să fie 


la fel, trebuie doar să-mi dau drumul, spun eu cu buzele tremu- 
rânde. Să nu mă uiţi! 

— Niciodată! răspunde el. 

Chipul lui este ultima imagine pe care o zăresc înainte de a 
sări peste balustradă şi de a lovi apa. Și totul devine negru. 


Lumea întreagă amuţeşte pe dată. Furtuna spumegă şi se pră- 
vale deasupra apei, dar aici, jos, totul e calm şi liniştit. 

Înot din răsputeri. Mă îndrept spre adâncuri, cât mai aproape 
de fundul oceanului. Frigul îmi amorţeşte degetele şi picioarele 
aproape imediat, frigul care Îmi va încetini inima şi va conserva 

trupul lui Penny. Întunericul este desăvârşit şi estompează 
suprafața oceanului, așa încât nu-mi dau seama care este calea spre 
partea de sus. Dar nu vreau să mă răzgândesc - nu vreau niciun 
fel de ocazie ca să înot înapoi către suprafață după o gură de aer. 

Mă duc la fund ca o monedă spre epava unui vas de pirați. 
Îmi vine în minte moneda pe care am aruncat-o în apă în seara 
petrecută cu Bo, Rose și Heath. Cu toţii ne-am pus câte o dorinţă. 
Unele, evidente. Altele, mai puţin. Dorinţa mea a fost să fiu din 
nou ființă umană. Să duc o viaţă normală. Dar nu s-a îndeplinit. 
Cad tot mai adânc, tot mai lipsită de lumină și tot mai înfrigu- 
rată. Dar poate că acesta, adică ceea ce fac acum, este cel mai 
omenesc lucru posibil. Să mor. Să te sacrifici în așa fel încât cei- 
lalți să nu trebuiască să o facă. Să faci o alegere. 

Și m-am îndrăgostit. Ce e mai omenește posibil decât asta? 

Frigul îmi cuprinde extremităţile, încât nu mai pot să-mi 
mişc degetele, braţele sau picioarele. Întunericul ia forme despre 
care ştiu că nu sunt acolo. Moartea îmi joacă feste. 

Cred că îmi zăresc propria imagine în apă, ceea ce este im- 
posibil. Dar sunt două imagini: chipul lui Penny şi al meu, as- 
cuns adânc sub pielea ei, adevăratul meu chip - Hazel Swan. 
Păr negru, ochi mari şi verzi, dezorientată. Singură. Dar nu cu 
adevărat singură. Am cunoscut dragostea, dragostea profundă, 
nebunească. Și asta a făcut ca totul să merite. 

Închid ochii strâns. 

Deschid gura şi inghit cu lăcomie apa. Are gust de sare și de 
iertare. Ca atunci când te resemnezi. Şi atunci, din tot frigul, o 
căldură uriaşă mă cuprinde. Trupul nu-mi mai este amorţit. Mă 
simt de parcă aş sta într-o scorbură căptuşită cu iarbă-de-mare 
sub soarele amiezii, privind cum norii se joacă leneşi pe cer. 
Căldura este atât de reală, încât deschid ochii din nou şi apoi 
ea mă înghite cu totul. 


u-mi aduc aminte ziua. Nici ora. Dar îmi este foarte 


frig şi trag o gură de aer de parcă ar fi prima şi cea de 
pe urmă. Mă dor coastele. 

Braţe mă înconjoară şi mă trag pe o barcă. Vântul îmi tor- 
turează urechile, ploaia mă face să tremur. Sunt înghesuită la 
pupa cu o pătură care îmi acoperă umerii. 

— Unde sunt? întreb eu, iar o voce strigă spre mine cuvinte 
pe care nu par să le înţeleg. 

Cerul întunecat se roteşte deasupra mea. 

Docul, dedesubtul picioarelor mele. 


Lungul drum pe alee. 
Şi apoi căsuţa în care nu am intrat de un car de ani. Un foc 


care a pornit timid şi care mai pe urmă devine prietenos şi stră- 
lucitor. Stau pe podea. Peste tot sunt cărți. Din nou o voce şi un 
băiat pe care nu îl recunosc îmi aduce ceai fierbinte, pe care îl 
beau cu grijă să-mi încălzesc măruntaiele. Cum am ajuns aici? 
Totul este un vis de care nu sunt sigură că vreau să-mi amintesc. 

Totuşi, o fac. Băiatul ghemuit alături de mine, faţa lui. Chiar 
il ştiu. De la portul de agrement, căuta de lucru. Şi după asta, 
petrecerea de pe plajă. El m-a salvat din mâinile lui Lon Whitta- 
mer, care incerca să mă tragă în apă. După aceea, am stat lângă 

foc şi am discutat. Se numește Bo. Este drăguţ. Şi cântecul din port 
ne-a urmărit pe drumul de întoarcere pe insulă. I-am spus că ar 
putea să stea aici în căsuță şi că i-aș da de lucru pe timpul verii. Și 
iată-l! Ud leoarcă și cu fața brăzdată de cute de îngrijorare. 

— A încetat cântecul? întreb eu. 

— Poftim? spune el. 

— Surorile Swan. Cântecul. S-au reîntors deja? 

El se oprește o clipă, în timp ce câteva riduri i se strâng la 
marginile cicatricii de lângă ochiul stâng. De unde a venit? 
mă întreb. Are bunătate în priviri. Dar n-ar trebui să fie aici, în 
Sparrow. Este foarte riscant. 

— Da, răspunde el în cele din urmă. Cântecul a încetat. Și 
nu cred că îl vom mai auzi vreodată. 

Adorm pe canapea. Sunt învelită cu o pătură care îmi aco- 
peră și umerii. Și de fiecare dată când deschid ochii, el este tot 
treaz și priveşte în foc, de parcă ar căuta ceva sau ar aştepta 
pe cineva. 

— Ce s-a intâmplat cu mine? întreb pe când zorii se stre- 
coară puţin câte puţin pe fereastră. 

El se intoarce, iar mâhnirea i se citeşte pe chip. Răceala dimi- 
neţii se furişează prin crăpăturile uşii, făcându-mă să tremur 
chiar și cu focul care sfârâie în spatele lui. 

| El mă cercetează cu coada ochiului, ca şi cum doar pri- 
vindu-mă se întristează. O supărare adâncă şi profundă. Dar 
nu sunt sigură de ce, 


— Ai dormit o bună bucată de timp, imi spune el. Acum 
te-ai trezit. 

Privesc În jos, spre mâinile care-mi stau adunate în poală. Pe 
degetul arătător stâng am o cicatrice roz aproape vindecată. Are 
cel puţin o săptămână sau două. Dar nu-mi amintesc cum m-am 

rănit. Nu reușesc să descopăr amintirea, oricât m-aș strădui. Prin 
urmare, îmi vâr mâinile înapoi sub pătură şi alung gândul. 

Îmi dau seama că este mai mult înțeles în răspunsul lui decât 
în ceea ce este dispus să dezvăluie. Dar capul meu se simte încă 
greu, trupul meu doreşte să mă tragă înapoi în lumea viselor. 
Așa că înainte de a adormi, mai pun o întrebare: 

— Ce ți s-a întâmplat? 

— Am pierdut o persoană foarte dragă. 


nele locuri sunt legate de magie. Prinse în capcana ei. 

Este posibil ca oraşul Sparrow să fi cunoscut crâm- 

peie de magie cu mult înainte de sosirea surorilor 

Swan în 1822. Sau poate că cele trei surori au adus-o cu ele peste 

Pacific. Nimeni nu va şti vreodată în mod sigur. Nu este exclus 

ca frumuseţea şi neşansa lor să fi fost propriul fel de magie, 

născut într-un loc aspru precum Sparrow, Oregon, unde aurul 

curgea cu aluviunile, iar oceanul scufunda nave atunci când luna 
era plină și fluxul, răzbunător. 

Magia este o chestiune complicată. Nu este uşor de măsurat, 
contorizat şi cântărit. 

Chiar dacă surorile Swan nu se vor mai întoarce niciodată 
să tortureze micul oraș, vraja lor se află încă pe străzile ude și 
în vânturile de iarnă furioase. 

În dimineața de după solstițiul de vară, un pescar îşi cârmea 
barca prin port, în căutare de crabi. Turiştii îşi începuseră 
exodul de la pensiuni, copleşind automobilele şi autobuzele. Se 
întorceau acasă. 

Sezonul Swan se încheiase. Dar turiştii şi localnicii nu ştiau 
că nu mai avea să fie niciodată un alt inec în oraşul Sparrow. 

Olivia Greene avea să se trezească în dimineața următoare 
in vârful farului de pe Lumiere Island. Avea să își amintească 
doar fragmente din petrecerea din noaptea de mai înainte și să 
presupună că băuse prea mult și leşinase pe pardoseala de piatră 
rece, iar prietena ei o abandonase. 

Gigi Kline, care lipsise câteva săptămâni, dar reapăruse în 
mod neaşteptat la petrecerea solstițiului de vară, avea să se tre- 
zească pe malul stâncos al insulei cu picioarele pe jumătate 
cufundate în apă şi trei degete de la un picior umflate şi dege- 
rate, cu neputinţă să fie salvate. După ce fugise în port cu o noapte 
în urmă, Aurora se învârtise în cerc aproape de mal, evitând cu 
ușurință să fie prinsă de elevii de la Liceul Sparrow, în general 
băuţi. Ea urmărea bărcile care se depărtau duse de vânt, udă 
leaoarcă și cu braţele cuprinzându-și pieptul, gata să se furişeze 
din nou în apă și să părăsească trupul pe care îl furase, când s-a 
prăbușit chiar acolo pe stânci. 

Nici Aurora și nici Marguerite Swan nu au ajuns la timp în apă. 
Şi asta deoarece cu şase minute înainte de miezul nopţii, sora lor, 
Hazel Swan, a plonjat în valuri și s-a înecat, întrerupând bleste- 
mul de două secole cu un singur act de sacrificiu. 

În cele din urmă, Aurora și Marguerite au dispărut din tru- 
purile furate ca nişte adieri, nişte râuleţe de fum stinse pentru 
totdeauna. 

Totuşi, fără să-şi dea seama, în dimineaţa următoare, un 
pescar își cârmea barca printre epavele navelor scufundate, plu- 
tind chiar peste locul unde cele trei surori Swan fuseseră inecate 
în urmă cu două sute de ani. Şi în acel loc, bule de aer se ridicau 
la suprafață. De obicei, produse de crabii care se târau prin fun- 
dul nămolos. Dar nu și de data asta, nu şi în această dimineaţă. 

Pescarul a văzut cu totul altceva. 

Trei trupuri îmbrăcate în rochii albe, vaporoase, care stă- 
teau lipite de pielea lor palidă, plutind împreună, duse de curent. 
Omul le-a tras la bordul bărcii sale, fără să aibă habar de ceea 
ce tocmai descoperise. Cele trei trupuri nu erau nici schelete și 
nici nu păreau distruse de peşti ori de apa sărată, ci arătau ca şi 
cum ar fi fost înecate chiar în dimineaţa aceea. 

Trupurile surorilor Swan fuseseră în sfârşit recuperate. 

Iar când au fost aduse pe mal şi aşezate pe docul din Sparrow, 
lumea a rămas fără suflare. Copiii au plâns și femeile au tăiat 
bucle din părul surorilor pentru noroc. Ele erau frumoase. Mai 
frumoase decât şi-ar imagina cineva vreodată. Mai angelice decât 
orice portret sau poveste care le-a înfățișat la un moment dat. 

Blestemul surorilor Swan se încheiase. 

A durat câteva zile până când localnicii au hotărât ce ar tre- 
bui să se facă cu trupurile perfect conservate. În cele din urmă, 
le-au îngropat în Cimitirul Sparrow, sus, pe Alder Hill, cu vedere 
spre golf. Era cel mai potrivit loc. 

Lumea continuă să facă poze lângă pietrele lor funerare, 
chiar dacă sezonul Swan nu se va mai întoarce niciodată. Nu se 
vor mai întoarce nici cântecele şoptite din adâncul apelor. Nici 
trupurile furate timp de câteva săptămâni în luna iunie. 

Dar există cineva care vine la cimitir în fiecare săptămână, 
un băiat care şi-a pierdut un frate şi care s-a îndrăgostit de o fată, 
lăsând-o apoi să se furişeze în adâncuri. Bo Carter îngenun- 
chează lângă mormântul lui Hazel Swan, îi aduce flori, îi spune 
poveşti despre insulă, despre maree şi despre viața pe care n-au 
trăit-o împreună. El aşteaptă ca soarele să apună înainte să se 
ridice şi să se întoarcă pe Ocean Aveanue la docuri. 

Bo încă locuieşte în căsuţa aflată pe Lumiere Island. Este 
administratorul farului. Vara, culege mere şi pere, pe care le 
duce în lăzi la oraș să le vândă. Iar în timpul furtunilor, scoate 

ambarcaţiunea de unul singur dincolo de promontoriu să se 
lupte cu vântul și valurile până când lumina soarelui matinal se 
iveşte la orizont. 

Dar nu este singur pe insulă. Penny Talbot se plimbă cu el 
printre şirurile de copaci din livadă. Amintirile ei au revenit în 
zilele de după solstițiul de vară, amintiri care au fost adunate 
doar pentru ea, numai amintiri frumoase. În zilele calme şi înso- 
rite, Bo o învaţă cum să navigheze. De regulă, după-amiaza, ea 
mănâncă „prăjituri care te ajută să uiţi, prăjituri cu agrișe con- 
dimentate cu scorţişoară, aduse pe insulă de Rose, care își face 
griji pentru ea mai mult decât poate înţelege Penny. 

Mama ei coace plăcintă de mere și tarte cu pere proaspete; 
fredonează în timp ce muncește şi, în plus, face ceşti cu ceai, invi- 
tându-i pe localnici pe insulă să le prezică viitorul. Ea își urmă- 
reşte copila — care a devenit din nou ea însăşi — şi, cu toate că 
ştie că a pierdut multe lucruri, nu a pierdut-o pe Penny. Mintea 
ei se limpezeşte, iar durerea se atenuează. Mama așază grămadă 
pietre lângă panta care duce spre ocean. Un punct de reper, un 
mormânt pentru soțul pe care l-a pierdut. Acum el aparţine Paci- 
ficului, la fel ca mulţi alţii. 

Seara, Penny citeşte în frunzele de ceai la masa de bucătărie, 
privind cu ochii pe jumătate închişi la viitorul ei, dar şi la trecut, 
amintindu-și de ceva ce a văzut cândva în rămăşiţele pătate: un 
băiat care apărea brusc din valuri. Și crede că, probabil, viaţa ei 
a fost predestinată. 

Dar chiar şi atunci când ei se sărută printre meri, Bo pare 
prins într-o amintire, ademenit într-un alt timp, pe care ea nu-l 
poate afla. lar târziu în noapte, când el o strânge în braţe lângă 
focul care trosneşte şi o sărută în spatele urechii, ştie că el se 
indrăgosteşte de ea. Şi poate că el a iubit-o cu mult înainte de 
asta, cu mult înainte să o tragă din apă în noaptea solstițiului 

de vară, noapte care este ca o ceaţă în mintea ei. Dar ea nu pune 
întrebări. Nu vrea să ştie despre ceea ce s-a petrecut mai înainte. 
Pentru că ea îl iubeşte acum, când vântul pătrunde prin cră- 
păturile ferestrelor casei, când Otis şi Olga stau ghemuite la 
picioarele lor şi când lumea li se întinde înainte. 
Ei au eternitatea. Sau chiar dacă au doar o viaţă de trăit, o 
singură viaţă îndelungată, este de ajuns. 


PĂMÂNTUL 
ȘI ADÂNCURILE 


imitirul Pacificului, astfel numesc localnicii apele din 

largul coastei orașului Sparrow. Nu numai din cauza 

celor aproape o sută de epave care împestrițează fun- 
dul oceanului, ci şi a tuturor sufletelor pierdute, inecate aici în 
ultimele două secole. 

În unele zile, valurile sunt calme, bătând ușurel peste malu- 
rile oraşului Sparrow, în timp ce pescăruşii se strecoară printre 
roci şi prin smârcul rămas după reflux în căutarea peştilor cap- 
tivi. În astfel de clipe, este uşor să uiţi povestea celor întâmplate 
în acest loc. 

Dar în zilele furtunoase, când vântul biciuiește orașul, iar 
fluxul se ridică peste dig, aproape că e posibil să auzi cântecul 
surorilor care răzbate din adâncuri, un ecou al anilor trecuţi pe 
care oceanul nu este dispus să-l uite. 

Când cerul va fi cenușiu și întristat, iar pescarii vor înainta 
dincolo de promontoriu prin ceaţă, aceştia îşi vor ridica privirea 
spre insulă și vor spune o rugăciune pentru vânturi bune la pupa 

şi plase de pescuit pline. Vor spune o rugăciune fetei pe care 
adeseori o văd stând pe faleză, fata care a fost înecată cu mult 
timp în urmă, dar care s-a reîntors iar şi iar cu rochia ei albă flu- 
turând în vânt. 

Şi în timpul recoltei de la începutul primăverii, când insula 
miroase plăcut și e plină de soare, o siluetă poate fi zărită plim- 
bându-se printre şiruri şi examinând pomii. Ea se află încă acolo. 
O apariţie captivă în timp, fantoma unei fete care a trăit mai mult 
decât ar fi trebuit să o facă şi care a îndrăznit să se îndrăgos- 
tească. Care încă mai zăboveșşte. 

Nu din cauza răzbunării. Nu din cauză că îşi căută ispăşirea 
în cicatricile şi umbrele orașului. 

Ci pentru că acesta este și locul căruia îi aparţine, locul unde 
a ajuns la țărm pentru prima dată în urmă cu două secole. Acest 
pământ îi aparţine. Umezeală, muşchi verde şi vânturi sărate. 
Ea este făcută din toate astea. Și toate sunt făcute din ea - aceeași 
plâmadă. Moartea nu îi poate răpi acest loc. 

Ea aparţine locului unde pământul întâlneşte oceanul. 

Ea îi aparţine lui. 

În acele momente liniștite când mişcă frunzele tinere ale 
merilor, când îl urmărește pe Bo plimbându-se printre rânduri 
și când el își pleacă privirea, ferindu-se de soarele de după-amiază 
cu mâinile pline de pământ, ea se înclină și vine foarte aproape, 
atât de aproape, încât își poate aminti de căldura pielii lui, 
de atingerea mâinilor lui pe trupul ei, și îi șopteşte la ureche: 
Te iubesc încă. 

Jar când el simte vântul fremătând pe gâtul lui și parfumul 
de mir cu apă de trandafiri în aer, o amintire tăcută, de care nu 
se poate despărți, revine... 

EI ştie. Şi zâmbeşte, 


MULTUMIRI 


Magia se află în multe lucruri şi, cu singurantță, și în oameni. 
Fără următoarele persoane magice, această carte ar fi rămas doar 
niște mâzgâlituri pe o hârtie pătată de ceai. 

Pentru munca ei neobosită, încurajări și rigurozitate, îi 
mulțumesc inimitabilei Jess Regel. Ai fost aliatul meu, agentul 
meu, şi acum, ești prietena mea. 

Editorului meu extraordinar, Nicole Ellul: ai darul să vezi 
înţelesul ascuns la margini și formule magice în spaţiile dintre 
cuvinte, iar pentru asta, te ador. N-aş fi putut cere ajutorul cuiva 
mai talentat, mai deştept sau mai grozav care să păstorească această 
carte în drumul ei către cititori. 

Îţi mulțumesc, Jane Griffiths, de la Simon & Schuster UK, pen- 
tru entuziasmul tău și încrederea în această carte. Și pentru că 
ai înțeles exact care este locul „prăjiturilor care te ajută să uiţi”. 

Tuturor celor de la Simon Pulse, pentru că aţi oferit acestei 
poveşti un cămin şi aţi promovat-o în foarte multe feluri. Mara 
Anastas, Mary Marotta, Liesa Abrams, Jennifer Ung, Sarah 
McCabe, Elizabeth Mims, Katherine Devendorf - felul în care 
voi, doamnelor, jonglaţi cu toate sarcinile mă uluieşte şi mă 
impresionează! Jessicăi Handelman, pentru conceperea unei 
coperte senzaţionale, şi Lisei Perrin, pentru grafica încântătoare. 

Jessi Smith, mulțumesc pentru că ai citit cartea de nenumărate 
ori! Susţinătorilor care stau pe lăzile cu mere şi strigă despre toate 
cărţile care trebuie să fie citite: Catherine Hazden, Matt Panto- 
liano, Janine Perez, Lauren Hoffman şi Jodie Kockensmith. Voj 
toți meritați ceai şi prăjituri în fiecare zi. 

Prietenilor mei scriitori care sunt inspirați, temerari şi in- 
credibil de talentați — știți voi care sunteţi —, care au fost la ce- 
lălalt capăt al apelurilor mele telefonice când personajele cărții 
nu mai erau cuminţi sau doream să ard totul. Vă mulțumesc 
pentru că mi-ați fost deopotrivă reazem și pături calde. 

Lui Sky, cred că te voi cinsti veşnic. Sprijinul tău şi încrede- 
rea în mine sunt mai mult decât merit. Într-o bună zi voi scrie 
Povestea ucenicului de la far. Te iubesc! 

Părinților mei, pentru că ați umplut casa de cărți şi m-aţi lăsat 
să cred că aş putea să scriu şi eu într-o bună zi. Vă mulțumesc 
pentru tot! Mai mult decât aş putea spune. 


